
CAPITOLUL III 
LEGIUNEA XIII GEMINA 


În capitolul precedent am arătat că împăratul 
Traian, îndată după ocuparea Daciei, s-a preocupat cum ar 
putea-o asigura mai bine în contra invasiunilor barbare şi 
a-i păstra liniştea internă, atât de necesară desvoltărei şi 
propăşirei unui stat, şi că în acest scop bine definit a adus 
în Dacia patru legiuni militare. 

Munţii Apuseni cu cele 6 
regiuni miniere, despre care vom vorbi 
mai pe larg în capitolul despre 
exploatarea minelor de aur sub 
Romani, au fost încredințați pazei şi 
supravegherei legiunii XIII Gemina, 
din sânul căreia personalități de seamă 
erau luate şi însărcinate cu conducerea coloniilor mai mari. 

Cadrele acestor legiuni se recrutau de regulă dintre 
cetățenii romani lipsiți de mijloace din diferite părți ale 
imperiului. Soldaţii lor, cari în timp de pace făceau serviciu 
de jandarmi, iar în vreme de răsboiu trebuiau să apere 
granițele, primeau o soldă fixă de 205-360 denari pe an. 

Supremul comandant al legiunei era totdeauna un 
senator roman cu mandatul de delegat (legatus), care în 
primii ani după cucerire îndeplinea şi atribuțiunile de 
guvernator-procurator al Daciei. Mai târziu această 
demnitate s-a divizat în una cu caracter strict militar şi alta 
cu caracter administrativ. În fruntea armatei ajunseseră 
astfel 6 tribuni, având fiecare îndatorirea să comande 
legiunea câte două luni din an, făcând slujba cu schimbul. 

În împrejurări normale, legiunea se compunea din 
şase mii de ostaşi, repartizați în 10 cohorte de câte 600 





oameni. Fiecare cohortă era împărțită în manipulae, adică 
în companii de câte 200 ostaşi. Fiecare companie se mai 
subdiviza în unități de câte 100 soldaţi, numite centurii. 
Cele 60 de centurii, care constituiau legiunea, erau 
comandate de un ofiţer superior, numit centurio. Instrucția, 
exerciţiile tactice şi strategice, alimentarea trupei şi justiția 
militara cădeau în grija acestor centurioni. 

Corpul ofițeresc era compus din ofiţeri superiori şi 
ofițeri inferiori. Ostaşul de rând, care da probe de curaj şi 
inteligență, putea să ajungă ofiţer centurion. Gradul cel mai 
inferior din armată era secutor tribuni (ordonanța 
tribunului). Acestuia îi urma fesserarius, care aducea 
ordinele de zi. După acesta venea adjutantul centurionului, 
numit optio (plutonier), care era numit astfel prin faptul că 
centurionul avea facultatea să şi-l aleagă dintre ostaşii 
întregei centurii. Grade mai înalte la trupă erau: signiferi, 
cari, ca şi vexilarii, purtau drapelele şi insigniile 
companiilor şi cohortelor. 

Serviciul de intendenţă şi administrație a armatei îşi 
avea de asemenea ofițerii săi. Dintre aceştia gradul întâiu 
era adjutor oficii rationum, care era şeful cancelariei 
comandamentului trupei. Urmau apoi: cornicularius şi 
librarius, mensores, cari achiziţionau cerealele pentru 
hrana trupei; metatores (personalul armei geniului); 
speculatores (curierii) şi frumentarii centurionis, cari 
aveau datoria de a satisface nevoile alimentare ale trupei. 

Din mijlocul cadrelor armatei se recrutau şi 
comptabilii oficiilor civile ale imperiului, dar aceştia 
funcționau numai în serviciile din administraţia minelor, ca 
la Ampelum (Zlatna). Ei purtau titlul de secretari ai 
procuratorului. Ofițerii din regiunile miniere jucau un rol 
important şi aceia dintr-înşii, cari primeau însărcinări 


speciale, purtau ca semn de distincție inel de aur. Ei se mai 
deosebeau de ceilalți ofiţeri şi prin uniforma lor mai 
luxoasă, căci îşi coseau uniforma cu fire aurite şi purtau 
arme încrustate cu aur sau fabricate total din aur. Haina 
reglementară era tunica de postav. 

Este de remarcat că ofiţerii, printre alte arme, 
purtau şi sabie ca azi, cu diferența apreciabilă că mânerul 
sabiei era făcut din aur, argint sau fildeş, după grad. 

Puterea imperiului roman era simbolizată în armată 
prin emblema aquilei (a vulturului), care era turnată din aur 
sau argint. În vreme de răsboiu, steagurile cu emblema 
imperială erau purtate în capul legiunei, iar în timp de pace 
erau păstrate la sediul ei. 

Niciodată nu s-a întamplat ca legiunei XIII Gemina, 
în decursul timpului cât a staționat şi luptat în Dacia, să i se 
fi răpit de duşmani vreun drapel cu vulturul roman, acest 
simbol al puterei. 

În ce priveşte solda ostaşilor şi ofiţerilor este 
instructiv de amintit că ei, odată aduşi în Dacia, primeau 
leafă dublă, ceea ce ilustrează bogaţia tezaurului roman. 
Unora li se mai da, drept încurajare şi pentru merite 
speciale, pământ de cultură, ceea ce a contribuit ca mulți 
militari să ajungă la frumoase situaţiuni materiale. 

Am cules spicuind aceste interesante amănunte din 
bogata colecţiune de documente vechi, cunoscută sub 
numele de Corpus Inscriptionum Latinarum, numai în 
dorința ce am de a putea cititorul să-şi facă o idee mai 
exactă despre organziarea legiunei XIII Gemina, care timp 
de aproape două veacuri a ţinut în respect pe numeroşii 
duşmani barbari ai vastei împărăţii romane şi a dat cel mai 
preţios concurs autorității statului roman în exploatarea 
bogățiilor miniere. 


CAPITOLUL IV 
N MINELE DE AUR DIN MUNȚII ABRUDULUI 
ÎN EPOCA ROMANĂ 


Din timpurile cele mai vechi, pe care cercetătorii 
istorici nu le-au putut fixa încă cu preciziune, munții 
Abrudului, cu minele lor de aur, au format un fel de 
Californie pentru popoarele care i-au stăpânit. Herodot ne 
spune că la anul 513 înainte de Christos trăiau pe ţărmul 
râului Maris (Mureşul de azi) poporul Sciţilor, care se 
desfăta în aur. Este neîndoios, după cum afirmă şi constată 
autori dintre cei mai serioşi, că minele de aur din munţii 
Abrudului au fost exploatate şi în timpul dinaintea Dacilor 
şi în vremea acestora, dela cari ne-au rămas diferite 
monede de aur cu inscripţii doveditoare, dar mai ales în 
epoca Romanilor, cari reusiseră să le exploateze într-un 
mod cu mult mai inteligent. 

Dovezi temeinice despre acest adevăr sunt diferite 
urme prețioase, care ne-au rămas dela Romani, precum 
stearturile (un fel de lămpi cu uleiu), unelte technice şi de 
casă, giuvaere de preţ, bani de aur şi de argint, vase, 
inscripțiuni, urme şi câmpuri întregi de cimitire şi pe 
deasupra tuturora celebrele şi nepreţuitele table cerare dela 
Roşia Montană (Alburnus Major), despre care ne vom 
ocupa la locul său mai amănunțit. 

Noi nu ezităm a crede că între motivele care au 
împins pe împăratul Traian să ocupe cu orice preţ Dacia, 
cel mai principal l-au constituit comorile în aur din munții 
metaliferi ai Abrudului (Auraria major sau Alburnus 
minor). Faptul acesta se explică dealtfel şi prin graba cu 
care, îndată după victoria obţinută în contra Dacilor, 
legiunea XIII Gemina a ocupat întreaga regiunea muntoasă 

dintre Arieş, Crişul Alb şi Mureş, iar împăratul Traian n-a 
întârziat de a trimite aici colonişti harnici şi pricepuţi în 
meşteşugul exploatărilor miniere. Sistemul de exploatare 
minieră uzitat de poporul dac n-a putut satisface 
pretențiunile romane, care urmăreau sporirea producțiunei 
de aur, şi de aceea nu e de mirare că au fost aduşi aici 
muncitori specialişti, printre cari excelau Dalmatinii şi 
Epiroţii. Minele Cetatea Mare şi Cetatea Mică dela Roşia 
Montană şi anume din muntele Cârnicul Mare sunt şi azi o 
icoană vie a ingeniosului mod de extracţiune practicat de 
Romani. Masivul Cârnicul din timpuri preistorice a fost 
sfredelit şi para-găurit de jur împrejur şi de sus în Jos, prin 
galerii sau stolne, ca o cetate asaltată de braţe dornice cu 
orice preț de pradă şi de îmbogaţire. Din examinarea 
minelor Cetatea Mare şi Cetatea Mică se poate vedea 
deosebirea dintre felul vechiu de exploatare şi cel de azi. 
Romanii erau foarte abili în săparea cavernelor cu arcuri 
boltite aproape arhitectonic. Unele din aceste caverne 
boltite în masiv tare pietros atrag şi azi admirația 
vizitatorilor. 

Regiunile miniere exploatate din timpul Romanilor 
şi până azi se grupează în modul următor: 
1. Regiunea Băiței. 
2. Regiunea Băii de Criş şi Ruda, de lângă Brad, în raionul 
căreia cade bogata mină Cei 12 Apostoli, azi proprietatea 
societății Mica. 
3. Regiunea Fericel, Măgura şi Dealul Ungurului 
4. Regiunea Almaşului Mare din jurul muntelui Dosul 
Negru. 
Toate aceste regiuni aparțin județului Hunedoara de azi. 
5. Regiunea Corabiei- Vulcoiu, dela Dealul Mare, care 
desparte valea Ampoiului de munţii Abrudului, până la 


comuna Bucium cu cele 6 sate ale sale, cuprinzând, între 
altele, minele Sf. Petru şi Pavel, odinioară cea mai bogată 
regiune minieră. Urmele archeologice găsite în cursul 
vremei, ca unelte, inscripțiuni, rămăşiţe de locuinţe stabile 
romane, dar mai ales cimitirul din jurul muntelui Corabia 
ne îndreptăţesc a crede că aici s-a desfăşurat o înfloritoare 
şi fecundă exploatare minieră. În această regiune s-au 
întrebuințat de Romani ca lucrători şi sclavi aduşi din 
diferitele provincii romane. Una din tablele cerate 
descoperite ne lămureşte acest adevăr. 

6. Regiunea Roşiei Montane, care a întrecut în bogăția 
minereului chiar şi pe cea anterioară (Corabia-Vulcoiu). 
Minele Cetatea Mare şi Cetatea Mică, minele Orlea şi Sf. 
Cruce, care se întind în masivul munţilor Letea, Igren, 
Camniţa şi Cârnicul Mare, dovedesc că aici a trăit cea mai 
importantă colonie de minieri. Această colonie a fost 
aşezată unde este Roşia Montană de azi şi unde s-au găsit, 
pe lângă neprețuitele table cerate, nenumărate urme şi vase 
romane, inscripțiuni şi monumente funerare. 

Regiunile 5 şi 6 fac azi parte din judeţul Alba. 

7. Regiunea Băii de Arieş (Otenbaia), ultima regiune 
minieră şi care aparţine azi județului Turda. Şi aici s-au 
găsit diferite unelte şi obiecte vechi de exploatare, dar, 
durere, nu ni s-au păstrat. 

În primii ani după ocupaţie, statul roman îşi 
administra minele prin ofițerii legiunei XIII Gemina. 
Aceştia îndeplineau toate lucrările technice, de control şi 
cancelarie. În fruntea administraţiei miniere stătea un 
procurator, numit procurator aurariarum, Care trebuia însă 
să fie specialist şi se deosebia de procuratorul administrativ 
al provinciei. 

Dintre cei mai marcanţi procuratori, cunoscuţi 

posterității, cităm între alții pe: 

a) M. Ulpius Hermias, primul organizator al exploatărilor 
miniere, care s-a ridicat la această demnitate dintre 
lbertinii împăratului Traian. Desigur trebue să fi fost un 
om de valoare şi priceput, căci după moarte rămăşiţele sale 
pământeşti au fost transportate la Roma din ordinul 
împăratului. 

b) Neptunalis, de asemenea libertin. El a ridicat soției sale 
un monument funerar, care a fost găsit la Ampelum 
(Zlatna). 

c) Papirius Rufus, primul procurator ajuns la acest înalt 
post din clasa de jos. A murit în Zlatna, dar nu se ştie locul 
unde a fost înmormântat. 

Mai amintim pe procuratorii Sempronius Urbanus, 
Macrinius Macer, Caius Aurelius Salvianus, sub care s-a 
construit apeductul dela Zlatna, şi Aelius Sostratus, al cărui 
monument a fost descoperit în hotarul comunei Pătrânjeni, 
de lângă Zlatna. Acest monument formează azi, după cum 
am mai spus şi în altă parte, prestolul bisericei române 
ortodoxe din Pătrânjeni. 

Urmele epocei romane din prima jumătate a 
secolului III după Christos ne lămuresc că direcția 
superioară technică şi administrativă a minelor o exercita 
procuratorul general al provinciei, care îşi avea reşedinţa 
la Apulum (Alba Iulia). Unul dintre aceştia a fost şi Caius 
Aurelius Salvianus, avansat din demnitatea de procurator 
aurariarum. 

În cancelariile administraţiei miniere stătea în 
primul rând archivarul (rabularius). Printre aceştia a fost şi 
Lucius lanuarius Romulus, dupa cum dovedeşte sarcofagul 
găsit la Alba Iulia în anul 1772, în aula episcopiei romano- 
catolice. 

Înregistrarea şi contabilizarea diferitelor lucrări o 
efectuau aşa numiții librarieni, cari se recrutau dintre 
militari cu cunoştinţă de carte. Dintre aceştia pomenim pe 
M. Aurelius Antoninus şi Helvius Primanus, cari au fost 
repartizați din sânul legiunei XIII Gemina la direcția 
minelor din Ampelum (Zlatna). 

Casierul direcțiunei sau administraţiei miniere se 
numea dispensator. Dintre aceştia urmele istorice ne 
transmit numele lui Callistus, care la început fusese rob sau 
sclav împărătesc. 

Pentru a nu rămâne restanţe de hârtii nerezolvate, 
prin birouri, procuratorul putea să angajeze şi alți 
funcționari, pe cari însă îi plătea din beneficiile sale. 

Procuratorul minelor, ca funcţionar superior al 
statului roman, avea datoria principală să încheie socotelile 
veniturilor, pe care le trimetea apoi la tezaurul împărătesc 
(patrimonium caesaris). Procuratorul trebuia să poseadă 
cunoştinţe geologice şi technice, pe lângă serioase noțiuni 
de bună administraţie şi comptabilitate. 

Controlul şi poliţia băilor le exercita sub comanda 
unui ofițer. 

Deşi subsolul din regiunile miniere era proprietatea 
statului, totuşi găsim şi urme de exploatări miniere 
particulare. De sine înţeles, aceste întreprinderi aveau o 
întindere mult mai mică şi exploatarea lor era mai 
primitivă. Pentru aceste teritorii sau perimetre, particularii 
plăteau statului o arendă fixă. Aceasta se constată şi din 
tablele cerate No. IX, X şi XI. Arenda era de circa 70 
denari pe jumătate de an, adică cam 60 lei aur. Perimetrul 
unei astfel de mine, dată în arendă, era cam cât ar putea 
lucra 20 de muncitori. Obiceiul arendărei minelor de către 
stat se practica mai mult în regiunile Roşiei Montane, Băii 

de Arieş şi Corabia-Vulcoiu. 

Este interesant 
de a constata că 
exploatarea minelor 
de aur se făcea şi în 
epoca romană, 
aproape în aceleaşi 
condițiuni şi forme, ca 
şi în vremea de azi, cu 
excepția instalaţiilor 
moderne din uzinele 
technico-mecanice, 
necunoscute celor din 
vechime. Aurul se scotea din minerea prin foc, prin spălat 
şi prin măcinarea cu piue, adică şteampuri. Acest procedeu 
nu se deosebia prea mult de cel de azi. 

Se crede că cu începere din veacul III după 
Christos, statul roman îşi muncea minele şi cu o parte 
dintre condamnaţii la muncă silnică (domnationes ad 
metalia şi in opus metalli). Categoria celor dintâi săvârşea 
o muncă mai grea, iar ceştialalți (in opus metalli) mai 
uşoară. 

Funcţionarii din administraţia minelor, după 
împlinirea anilor de serviciu, primeau pensie, iar cei cari se 
ridicau în funcțiuni din rândurile sclavilor îşi redobândeau 
libertatea. 

Din studiul inscripţiilor descoperite şi mai ales 
graţie tablei cerate cu No. 15, rezultă că la Roşia Montană 
(Alburnus Major) şi la Zlatna (Ampelum) muncitorii 
minieri erau constituiți în societăţi cu caracter social, 
numite collegium aurariarum, sau cu caracter caritativ şi 
religios (de înmormântare), numite collegium Jovis 

cerneni. O asemenea asociaţie se spune că ar fi existat şi în 
orasul Brucla, care ar fi fost situat între Teiuş şi Aiudul de 
azi. 

Membrii acestor societăți plăteau diferite taxe. Ca 
taxă fundamentală, fiecare membru plătea odată şi pentru 
totdeauna 100 de sesterți (cam 20 lei aur), în plus o 
cotizație lunara de 1 as (şase bani sau centime). Şi ciudat 
lucru: nu lipsea cu prilejul înscrierii nici cinstea lui 
Bacchus, căci membrul nou intrat în societate trebuia să 
aducă şi o amphora (ulcior cu două toarte) plină cu vin bun. 
Urmaşii membrului răposat primeau 300 de sesterți (60 lei 
aur), dintre cari 50 se împărțiau între participanții la 
înmormântare. Dacă vreun membru asociat nu murea 
acasă, societatea trimitea pe spesele sale o delegație de 3 
membri pentru săvârşirea înmormântarei şi punerea 
pomenei. Când asociatul deceda la distanţe mai mari dela 
casa lui, societatea nu mai trimitea delegaţi, dar plătea 
coloniei respective cheltuielile de înmormântare. Dacă 
mortul asociat era din rândurile sclavilor şi fostul său 
stăpân nu-l înmormânta cu cinstea cuvenită, atunci 
collegium cerneni, ca pedeapsă, îi organiza o înmormântare 
fictivă-simbolică. În cazul când asociatul sclav îşi recâştiga 
libertatea, era obligat să facă cinste cu o amphoră cu vin. 

Toate centrele miniere aveau medici vestiți şi 
anume medici de stat şi medici particulari. În timpurile 
acele însă profesiunea aceasta liberă, dar grea şi gingaşă, 
nu era legată de examene ca astăzi şi era practicată de 
indivizi deştepţi, cari ştiau să farmece şi să descânte bine. 
Existau şi chirurgi, ortopezi şi dentişti. 

Din cele ce preced, cititorul s-a putut convinge că 
administraţia minieră introdusă de străbunii noştri romani 
pentru exploatarea bogățiilor aurifere din Munţii Apuseni, 

adică din munţii Abrudului, era atât de solid organizată, 
încât nu se putea să nu lase urme serioase de bună stare şi 
prosperitate economică, cum vom demonstra în capitolul 
următor. 

CAPITOLUL VII 
TABLELE CERATE ŞI IMPORTANŢA LOR 
ISTORICĂ 


Tablele cerate sunt o invenţie grecească. Ele serveau 
pentru însemnarea de scurte notițe, scrisori, bilete etc. 
Începând din timpul lui Pericle, uzul tablelor cerate se 
generalizează din ce în ce mai mult în Grecia. 
Întrebuinţarea tablelor cerate o aflăm pomenită şi în 
Herodot, Demarat, Aristofan etc. De la Greci această 
invenţiune a trecut şi la Romani. 

În afară de tablele cerate din Ardeal, găsite la Roşia- 
Montană, s-a mai aflat şi la Pompei, lângă Neapole, abia în 
anul 1875, o colecţie întreagă de table cerate, aproape 
identice cu cele din Ardeal. Toate însă sunt în stare de 
carbonizațiune. Tablele din Pompei au fost descoperite, 
grație săpăturilor făcute, într-un cufăr, în care s-a găsit 
portofelul bancherului Cecilius Jucundus. Cufărul era 
aşezat deasupra uşei uneia din odăi. Aceste table sunt nişte 
chitante, având forma de diptice şi triptice. Scrisul din ele 
este cursive ca şi în tablele de la Roşia-Montană. 

Întrebuinţarea tablelor cerate s-a continuat veacuri 
de-a rândul, aproape până în zilele noastre, mai ales prin 
influenţa bisericei. Ele se foloseau mult şi în corespondența 
zilnică pentru ţinerea socotelilor, pentru diplome, pentru 
foi de zestre, testament etc. 

Toate tablele cerate, găsite până azi, deci şi cele de 
la Roşia Montană, cât şi cele de la Pompei, cuprind şi acte 
Juridice. 

Tablele cerate sunt cele mai vechi şi mai de preţ 
documente, care vorbesc lumei despre existenţa poporului 
daco-roman în secolul al 2-lea după Christos, dovedind 

relaţiunile sociale şi de drept privat ale naţiunei romane din 
Dacia Traiană, desigur cea mai expansivă şi cea mai 
însemnată națiune în antichitate 

table, în număr de peste 40, nu mai există azi decât 25 
bucăţi, printre care patru triptice complete. Multe din ele 
însă sunt deteriorate din cauza oamenilor ignoranţi, care 
le-au găsit, care n-au ştiut cum să umble cu ele şi care nu 
şi-au dat seama de valoarea şi raritatea lor. 

Toate tablele cerate relative la istoria Daciei 
Traiane, câte sunt azi cunoscute, au fost descoperite în 
decurs de aproape trei sferturi de secol (de la anul 1786 
până la 1855, adică în 69 ani) şi toate la Roşia Montană, 
lângă Abrud, în minele din munţii Igren, Letea şi Cârnicul- 
Mare. 

Se pune însă întrebarea: Ce căutau aceste table 
cerate, acest nepreţuit tezaur pentru istoria trecutului 
nostru, în minele întunecate ale munților Igren, Letea şi 
Cârnicul-Mare? De ce n-au fost ele păstrate la 
Sarmisegetuza (Grădiştea de azi), capitala Daciei, sau în 
alte cetăţi ca Apulum (Alba-Iulia), Napoca (Cluj), ori în 
Potaissa (Turda), oraşe în care a înflorit viaţa Romanilor? 

Răspunsul la această întrebare ni-l dă eminentul meu 
amic şi coleg de şcoala şi de Parlament, profesorul George 
Popa Liseanu din Bucureşti, care într-un studiu foarte 
documentat despre „Tablele cerate descoperite în 
Transilvania”, spune următoarele: 

Cât timp Traian stătu pe tronul Cesarilor, nimeni nu 
îndrăsnia să se atingă de provinciile lui de la Dunăre. 
Numele lui Traian era deajuns ca să ţină în frâu roiul de 
popoare ce mişunau în jurul Daciei şi cari cu nesaţ s-ar fi 
aruncat asupra bogatului imperiu ca să-l prădeze şi să-şi 
caute în el locuinţe. Îndată ce însă cuceritorul Daciei 
deveni prin moartea sa divul Traian, popoarele 
neastâmpărate dinspre Nord şi Orient încep a se mişca, 
încep a da năvală din toate părțile asupra provinciilor prea 

întinsului imperiu. Dacia avea să primească cele dintâi 
lovituri şi pentruca dânsa, în timpul împăratului Adrian, să 
poată căpăta epitetul de felix trebuia neapărat să fi fost 
scăpată dintr-un mare pericol de fiul adoptiv al 
cuceritorului Daciei. Dupa moartea lui Adrian însă 
năvălirile duşmanilor în această ţară deveniră din ce în ce 
mai dese şi mai periculoase. 

Şi într-adevăr, primejdia a sosit odată cu răsboiul 
marcomanic, pus la cale de liga anti-romană a Germanilor, 
în frunte cu Marcomanii, la cari s-au lipit şi popoarele 
sarmate, cari începură să atace din mai multe părți vastul 
imperiu roman. Acest rasboiu îngrozi şi umplu de spaimă 
pe toți locuitorii imperiului. Guvernatorul Daciei şi 
Moesiei superioare, M. Claudius Fronto, după mărturia 
unei inscripțiuni (Corpus Inscriptionum Latinarum. III No. 
1457), bate pe Iasigi, cari, prădând Dacia, amenințau 
Sarmiseghetusa. Colonia de aci, recunoscătoare, ridică o 
piatră în onoarea acestui vestit general. 

Dar lasigii, cutreerând Dacia, o devastează în mod 
îngrozitor şi ajung până la Alburnus maior (Roşia- 
Montană) şi satele din jur, cărora, după ce le jupoaie tot 
avutul, le dau foc. 

Cu acest trist prilej (aceasta este şi hipoteza marelui 
archeolog şi istoric german Teodor Mommsen) locuitorii 
din Abrud, Roşia-Montană şi satele vecine şi-au ascuns 
toate bogăţiile care unde au ştiut şi au putut, plecând apoi 
cea mai mare parte în munți să țină piept barbarilor. Şi 
desigur văgăunile munților Igren, Letea şi Cârnicul-Mare 
erau indicate ca ascunzători ideale pentru averea şi actele 
mai importante ale familiilor lovite de soarta răsboiului şi 
dintre cari multe au pierit, remânând avutul lor îngropat în 
mine, supuse şi acestea cu timpul surpărei. 

19 


Toate tablele cerate, găsite la Roşia-Montană, 
datează din timpul domniei împăraţilor Antoniu Piu (138- 
161) şi Marcu Aurel Filosoful (161-180), afară de una 
singură din epoca lui Adrian. Ele au fost descifrate şi 
studiate de archeologi savanţi, ca Massmann din Muenchen 
(a 1841), Teodor Mommsen din Berlin (la 1843), de 
Huschke (1845), Neugebauer (1851), preotul Ackner 
(1856). Detlefsen (1858 şi 1859), Timoteiu Cipariu (1855, 
1857 şi 1858) în Analele gimnaziului din Blaj şi (la 1867) 
în Archivul pentru filologie şi istorie, apoi Finaly (1861), 
Edon (1874) şi Bruns (1876) într-o conferinţă ţinută la 
Berlin sub titlul: Die Unterschriften in den romischen 
Rechtsurkunden si in sfarsit G. Popa Liseanu (1926) într-un 
aprofundat studiu, făcând parte din interesantul volum 
Romanica, publicat de Casa şcoalelor din Bucureşti. 

CAPITOLUL VIII 
DESCRIEREA TABLELOR CERATE 


Este desigur interesant fenomenul că toate tablele 
cerate au fost găsite numai la Roşia-Montană şi numai în 
adâncurile galeriilor din minele de aur. Explicaţiile date de 
celebrul istoric german Mommsen şi de distinsul meu coleg 
G. Popa Liseanu sunt concludente şi corespund vicisitudi- 
nei vremurilor de atunci, când numai în bezna minelor îşi 
mai puteau scăpa bieţii locuitori viaţa şi averea. 

Documentele şi inscripțiile timpului ne arată că 
exploatarea şi industria minelor de aur au aparținut în 
întreaga Dacie-Traiană tezaurului public imperial. Cu toate 
acestea, găsim în Munţii Apuseni şi urme de proprietăți 
private de mine, care nu erau înglobate în perimetrele 
statului. 

Aceste mine erau administrate separat de minele 
Statului şi deşi formau unităţi mai mici din industria 
auriferă, totuşi contribuiau şi ele cu aportul lor la progresul 
economiei naționale a imperiului roman. Obiceiul 
perimetrelor mici din timpul Romanilor s-a perpetuat până 
în ziua de azi în regiunea Abrudului, mai ales la Roşia- 
Montană şi la Corna, unde cu toate silințele depuse de 
mine, după sfatul şi îndemnul d-lui Vintilă Brătianu, şi cu 
toate lămuririle clare date proprietarilor minieri de către d. 
G. Popescu-Turneanu, un distins cooperates, actual director 
în Centrala cooperativelor săteşti, ne-a fost imposibil acum 
4 ani să formăm o cooperative minieră tocmai din această 
cauză, fiecare proprietar de perimetru minier crezând că se 
ascund în teritoriul său minuscul comori de aur inestima- 
bile. 

Transacțiunile de vânzare şi cumpărare a acestor 

mine particulare, cu teritorii mici Şi greu de stabilit, se 
încuviințau pe acele vremuri de către statul roman prin 
administratorul general sau procuratorul minelor. Este 
sigur că aceste mine erau lăsate în folosinţa particularilor 
pe lângă plata unui impozit catre stat. 


Băişagul privat din Munţii Apuseni pentru această 
epocă se stabileşte în mod mai evident în teritoriul Roşiei- 
Montane şi a comunei Bucium (masivul Corabia-Vulcoiu). 

Acest adevăr istoric cu privire la exploatările 
miniere din regiunea Abrudului ni-l demonstrează într-un 
chip desăvârşit cele 25 table cerate, găsite toate la Roşia- 
Montană şi păstrate din fericire până azi. În cele ce 
urmează mă voiu ocupa de fiecare table cerată în parte, 
dând preferinţă mai ales la 2 table cerate şi anume cele cu 
numerii X şi XV. 


I. Prima tablă s-a găsit în anul 1786 de către George Iancu 
în mina unui anume Lorincz din muntele Igren, pe care a 
dăruit-o funcţionarului minier Daniil Gomboş din Zlatna. 
Această tablă se găseşte în muzeul Battyaneum din Alba 
Iulia. Ea este ruptă în două şi are text în limba veche 
greacă, singura tablă cu text grecesc. 


II. La 20 Maiu 1788 s-a descoperit în mina Sf. Iosif din 
muntele Letea o cărticică compusă din trei foi sau table, 
numită triptychon. Ea se păstrează în muzeul naţional din 
Budapesta şi este una din cele mai interesante table, întru 
cât datează din 9 Februarie 167 după Christos şi cuprinde 
procesul de lichidare a societăţii de înmormantare din 
Roşia-Montană (collegiums funeraticum). Înainte de a 

ajunge în muzeul din Budapesta, ea a trecut din mână în 
mână, din care cauză este cam deteriorată. 


III. La 1790, tot în muntele Letea, s-a găsit interesanta 
tablă cerată, care datează din anul 159 (17 Septembrie) 
după Christos şi tratează despre un act de împrumut. Ea se 
păstrează în muzeul din Budapesta într-o stare foarte 
deteriorată, din care cauză nu s-a putut descifra integral. 


IV. În anul 1855 a văzut lumina zilei din mina Sf. 
Ecaterina o altă tablă cerută, compusă din trei foi şi care 
este tot un act de împrumut. Două din foile acestei table se 
păstrau la muzeul din Cluj, de unde în timpul răsboiului 
mondial au fost duse la Budapesta, iar o foaie din aceeaşi 
tablă ajungând în posesia eruditului nostru filolog Timotei 
Cipariu din Blaj, a fost dăruită de acesta cu toată biblioteca 
sa muzeului archidiecesan din Blaj. 


V. Tot în baia Sf. Ecaterina s-a găsit la 24 Iulie 1855 un 
număr de 9 table cerate, cu care dimpreună s-au mai 
descoperit şi următoarele obiecte: a) o împletitură de păr în 
lungime de circa 60 cm; b) o masă cu pupitre; c) un butoiu; 
d) bucăţi de ciubare; e) o troacă (covată) de lemn; f) un vas 
cu o capacitate de aproximativ 100 litri; g) bucăți de stofă 
sau pănură; h) lămpi şi linguri de lemn. Toate aceste 
obiecte au fost descoperite într-o gaură făcută în părete. O 
parte din ele au ajuns în muzeul din Budapesta, prin grija 
fostului episcop romano-catolic din Alba-Iulia, L. Haynald. 
Una din table, datând din anul 162 (Octombre 20) după 
Christos, cuprinde tot un act de împrumut. 

VI. Tot în proprietatea muzeului din Budapesta se află şi o 
altă tablă cerată, care datează din anul 139 (Martie 16) 
după Christos, şi cuprinde un contract de vânzare- 
cumpărare, încheiat între Dasius Verzo, care vinde lui 
Maximo Batonis o sclavă cu numele Passia pe preţul de 
250 denari. 


VII. La 24 Iulie 1855, tot în mina Sf. Ecaterina s-au găsit 
tablele cerate, care au ajuns în posesia marelui filolog 
Timotei Cipariu, pe atunci director al liceului român din 
Blaj. Din aceste table ni s-au păstrat două întregi şi patru 
bucăți mai mici în muzeul archidiecesan din Blaj. Una din 
aceste table conţine un contract de vânzare-cumpărare, 
încheiat la 16 Maiu 142 după Christos între Dasius Breucus 
şi Alexander Bellicus asupra sclavului Apalaustus, vândut 
pe preţul de 600 denari (cam 820 lei). 


VIII. Din mina Sf. Ecaterina s-a mai scos la lumină în anul 
1855 şi o altă tablă cerată, care datează din 6 Maiu 169 d. 
Chr. şi care vorbeşte despre cumpărarea unei case. Astăzi 
se găseşte în muzeul din Budapesta. 


IX. Deasemeni tot în baia Sf. Ecaterina s-a mai găsit o 
tablă cerată, care datează din anul 163 Octombre 23 d. Chr. 
şi care, deşi este numai în bucăţi sparte, totuşi s-a putut 
descifra textul ei relativ la un contract de arendă. 


X. În mina Ohaba Sf. Simeon s-a descoperit tabla cerata, 
care datează din anul 164 (Maiu 20) după Chr. şi cuprinde 
tot un act de arendă. Deoarece textul acestei table a putut fi 
reconstruit aproape în întregime de archeologi, îl dau pe 
scurt în cele ce urmează: Fiul lui Memmius Asclepius 

arendează lui Aurelius, fiul lui Adiutor, pe o jumătate de 
an, adică din 20 Maiu 164 până la 13 Noembre acelaşi an, 
o mină de aur pentru 70 denari. Arendaşul se obligă să 
plătească prețul arendei în rate egale, iar proprietarul îşi ia 
angajamentul să dea arendaşului o despăgubire de 5 
sexterți pe zi în cazul când ar strica târgul fără învoirea 
arendaşului. Tot această obligaţiune o ia asupră-şi şi 
arendaşul față de proprietar în cazul când n-ar plăti arenda 
la termenul fixat. 

Iată textul contractului redactat în limba latină: 
[Macri]no et Celso cos XIII kal. Junius Flavius Secundinus 
scripsi rogatus a Memmio Asclepi, quia se lit|ter]as scire 
negavit, it quod dixsit se locas[se] et locavit operas s[ua]s 
opera aurario Aurelio Adiutori ex ha[c] die [in] idus 
Novembres proxsimus [se]ptaginta liberisque. [Mercede]m 
per [te]mpora accipere debetit. S[u]as operas sanas 
va[le]ntes [ede]re debebit, conductor [s(upra) s(cripto)]. 
Quod si invite condu[c]tore recedre aut cessare voluer[it, 
daj]re debebit in dies singulos HS V numeratos [Quod si] 
fluor inpedierit, pro rata conputare debebi[t]. Conductor si 
tem[po]re peracto mercedem sol[vlendi moram fecerit, 
ead[em] p[oena] tenebitur exceptis cessatis tribus. Actum 
Immenoso maiori Titus Beusantis Socratio Socrationis 
[M]emmius Asclepi qui et Bradua 

Această tablă cerată se păstra până înainte de 
răsboiu în muzeul din Cluj. 


XI. Tot în mina Ohaba Sf. Simeon s-a găsit o carte de table 
cerate, dintre cari una conține textul unui contract de 
arendă a unei mine. Teglas Gabor, cunoscutul archeolog 
ungur, face constatarea, prin comparaţie, că teritoriul 
acestei mine, arendate pentru 70 de denari, era lucrat de 

circa 20 lucrători minieri şi că preţurile de arendă a 
diferitelor mine era unul şi acelaşi la Roşia-Montană, ca şi 
în Bucium (Corabia-Vulcoiu). 


XII. În mina Sf. Ecaterina s-a mai aflat şi o altă tablă 
cerată, care cuprinde textul unei chitanţe pentru suma de 50 
denari. Datează din anul 167, Maiu 29, d. Chr. 


XIII. Tot în mina Sf. Ecaterina s-a găsit la 24 Iulie 1855 şi 
o altă carte de table cerate, care constă din două foi şi 
cuprinde un contract din 28 Martie 167 d. Chr. Această 
tablă cerată face parte din muzeul din Berlin, căruia i-a fost 
dată de către directorul liceului reformat din Aiud în 
schimbul altor obiecte vechi archeologice. 


XIV. Deasemeni s-a mai descoperit în mina Sf. Ecaterina o 
tablă cerată, din care însă nu ni s-au păstrat decât câteva 
bucăţi. Data ei este necunoscută, dar se poate vedea că 
tratează o transactie încheiată în urma unui process. Se 
găseşte în păstrarea muzeului din Budapesta şi are o 
lungime de 17,5 cm, iar lățimea 8,2 cm. 


XV. În anul 1855 s-au mai găsit, tot în baia Sf. Ecaterina, 
două table cerate, care conţin fragmentele unui jurnal de 
casă cu lista de bucate, alcătuită de magister coenae, adică 
de prezidentul unui banchet, care a avut loc la Roşia- 
Montană. Pe pagina a patra a tablei sunt trecute 
următoarele cheltuieli făcute cu ocazia banchetului: 

SITE, pomi cata aie Sa tal a ti e Da pin ah 18 
oiire 0) RROMII NR IRI CI SEINI 0 NNE RR e II OI 5 

päine albas en ANR PRR ERE N N EIN PRE e BO 2 

tămâe de prima calitate, 1 sextariu (0g, 547)............ 3 

vin bun, 3 hemine(01, 822)... eee eee 2 

vin de rând, 3 congii (01, 5818)... nenea 97 

verdețuri (legume)... | şi o semiuncie 

DAC ISI caca a a a E E E denari 13/14 

oţet, o hemina (0,524) 

TEA E E E 15/24 
AEI aia sad ial a AEE N, 2 
leu la laolaltă Al atol tit oil pal alta 2 

apoi (poate ca totaluri?) ........meeeeeeee. 150 şi apoi 160 


Dacă studiem cu atenţie aceste cheltuieli şi dacă 


socotim denarul 60 bani, atunci 5 miei costau la Roşia- 
Montană, în secolul II după Christos, 16 lei, adică 2 lei 40 
bani mielul; un purcel 3 lei 30 bani, două pâini albe 1 leu 
40 bani; o jumătate funt de tămâie 2 lei; pentru trei sexterti 
vin bun s-a cheltuit 1 leu 40 bani, iar pentru două quadran- 
tale şi două hemine de vin de masă 56 lei 80 bani; pentru 
legume 70 de bani; pentru serviciu (impensam = bacşiş) 40 
bani; pentru oţet 38 bani; pentru sare şi inevitabila ceapă 42 


bani. 


Din examinarea listei de bucate ne surprinde canti- 


tatea cea mare de vin, pe care l-au consumat mesenii. În 
adevăr, din 270 denari (107 lei 60 bani), vinul a costat 62 
lei, iar mâncărurile şi restul cheltuielilor numai 46 lei 20 


bani. 


Celebrul istoric german Mommsen însă, bazându-se 


pe mărturia lui Pliniu (Plinii, Hist. Nat. XIV, 56), care ne 
spune că cu 16 lei se căpăta la Roma un vin foarte bun, 

susține că prea scump era vinul consumat de participanții 
ospăţului de la Roşia-Montană. Probabil că acest vin nu se 
producea în ţară, ci era importat şi în acest caz scumpetea 
se explica prin cheltuielile de transport şi prin taxele de 
acciz. 

Ambele aceste table se aflau în anul 1857 în proprie- 
tatea liceului reformat din Aiud. 


XVI. Mai există câteva sfărâmături de table cerate, fără a li 
se putea stabili data şi conţinutul. 


XVII. În anul 1854 s-a găsit o tablă în mina Ohaba Sf. 
Simeon, care conține fragmentele unui contract şi datează 
dela 5 Februarie 131 d. Chr. 


XVIII. O altă tablă cerată, care curpinde iar fragmente de 
contract, se găseşte în muzeul din Budapesta. 


XIX. Tot despre un contract fragmentar tratează o altă tablă 
cerată, aflătoare tot în muzeul din Budapesta. 


XX. Muzeul archidiecesan din Blaj mai stăpâneşte, din 
fericire, o tablă cerată găsită tot în mina Sf. Ecaterina şi 
care tratează despre un contract. 


XXI. Tot în acest muzeu şi din aceeaşi mină se mai 
păstrează sfărâmăturile unei table cerate, care însă este mai 
deteriorată. 


XXII. În anul 1820 s-au descoperit într-o galerie foarte 
veche a minei Sf. Ladislau din muntele Cârnicu-Mare mai 
multe table cerate. Una din aceste a ajuns în posesia 

scriitorului sas Ackner, preot în satul Guşteriţa, lângă 
Sibiu. 


XXIII. În seria tablelor cerate, descoperite toate la Roşia 
Montană, se mai găseşte şi o tabliță ceruită de lemn de 
brad, care cuprinde sigiliul unui antreprenor al statului de 
pe vremea împăratului Antoninus. Archeologii presupun că 
acest sigiliu ar fi fost ascuns în mina numită azi Sf. 
Ladislau pe vremea răsboiului dus de Romani în contra 
Marcomanilor. 


XXIV. Blajul nostru mai are favoarea să fie în posesia unei 
bucăţi de tablă cerată, care, fiind deteriorată, nu ne indică 
decât următoarele două cuvinte: 

”..ERANITRP 

»..OVINDVAR 

Literele dela sfârşitul primului rând pot să însemne: 
Tr(ibus) P(ublicis). 


XXV. În anul 1855 a văzut lumina zilei una dintre cele mai 
interesante table cerate, care cuprinde un contract de 
vânzare-cumpărare şi care a ajuns la Blaj. Din textul 
acestei table se stabileşte în mod clar că Legiunea XIII 
Gemina din colonia Canabae de lângă Alba Iulia (Apulum) 
a cumpărat pe sclava Theodota, originară din Creta, de la 
Claudius Iulius Alexander Antipater, cu suma de 420 
denari. Contractul poartă data de 4 Octombre 160 după 
Christos. În cele mai multe din tablele cerate găsite la 
Roşia-Montană, chiar şi în cea cu textul grecesc, se 
pomeneşte mai des, ca nume de localităţi, Alburnus Maior, 
adică Roşia-Montană de azi, apoi Alburnus Minor, adică 
Abrudul, al cărui nume dacic poporan Abrud-ava s-a 

conservat totuşi până azi. 

Ca nume de persoane, pe care le întâlnim în tablele 
cerate, sunt foarte multe nume dalmatine, ceeace dovedeşte 
că împăratul 'Traian, care a început o sistematică exploatare 
a băilor de aur din Transilvania, gândindu-se la o 
extracțiune mai rațională, a adus la Abrud minieri pricepuţi 
din Dalmația. Dealtfel între puţinele monumente de la 
Abrud, există, după d. Popa Liseanu, trei inscripțiuni, cari 
pomenesc despre origina dalmatină a celor ce le-au ridicat. 

Dintre numele de persoane, despre cari fac amintire 
tablele cerate, cele mai multe sunt nume pur romane, vreo 
15 nume sunt greceşti, - căci Grecii, ca popor de negustori 
şi meseriaşi, au avut totdeauna dese relaţiuni cu vecinii lor 
de peste Dunăre, - şi apoi vreo 40 de nume barbare şi de un 
aspect eterogen, precum: 


Cerdo Mico 
Annes Bato 
Beusas Caricii 
Geldo Verzo 
Lossa Passia 

Liga Plator 
Liccai Bradua, etc. 


Asupra unora din aceste nume s-au făcut cercetări 
aprofundate, cari dovedesc că ele sunt de proveniență 
dalmatină, ceeace confirmă hipoteza despre colonizarea 
munților metaliferi ai Daciei cu lucrători speciali aduşi de 
pe malurile orientale ale Dalmației. 

În ceeace priveşte limba scrisă din tablele cerate, ea 
este limba graiului vulgar latin, care este embrionul, din 
care avea să se desvolte limba româneasca. De aceea 
importanţa limbistică a acestor table este enormă, deoarece 
ele fiind scrise de provinciali, de oameni de jos, deşi 

30 


concepute după toate formele oficiale şi riguroase ale 
limbei culte, totuşi ele prezintă forme sporadice de o limbă 
latinească rea şi coruptă, care arată însă graiul vorbit al 
coloniştilor dela Dunăre. Şi apoi dacă este adevărat că 
nimicirea unei limbi este tot una cu nimicirea unei 
naționalități, tot aşa de adevărat este că deodată cu 
zămislirea unei naționalități începe şi zămislirea limbei 
sale. 

Iată de ce cea mai scumpă moştenire, pe care ne-au 
lăsat-o străbunii noştri, Romanii, este limba. Acest nepre- 
tuit tezaur, grație stăruinţei şi caracterului conservator al 
poporului nostru, nu ni l-a putut înstrăina nimeni în timpul 
celor 18 veacuri, de când trăim şi ne desvoltăm pe încântă- 
toarele şi mănoasele văi şi plaiuri ale de D-zeu binecuvân- 
tatei Românii-Mari. 


31 


CAPITOLUL IX 

EPOCA NĂVĂLIRILOR BARBARE PÂNĂ LA 
INVAZIA UNGURILOR ŞI STABILIREA 
ACESTORA ÎN DACIA TRAIANĂ 


Zămislirea naţionalităţi române este strâns legată 
cu cucerirea Daciei de către marele împărat Traian. 
Întreaga noastră ființă de azi este nedespărţită de această 
cucerire, iar cultura şi civilizația noastră, la fel cu originea 
noastră, datează din perioada vieţei romane implantată în 
Dacia, unde s-a altoit şi s-a împletit pe viţa cea plină de 
rezistență şi vânjoasă a rasei tracice, adică a Dacilor, cari 
stăpâniau ţinuturile dela poalele Carpaţilor. Aşa se leagă 
începutul istoriei poporului nostru cu zilele, în care trăim. 

Odată cu retragerea în dreapta Dunării a legiunilor 
romane din Dacia Traiana, adică a armatei, de către 
împăratul Aurelian, la anul 271 d. Christos, începe pentru 
populaţia daco-romană o epocă cu totul nouă a istoriei ei, 
caracterizată de savantul nostru istoric Alex. Xenopol prin 
trei împrejurări însemnate şi anume: 

1. Cei mai mulţi din locuitorii rămaşi în Dacia Traiană, 
speriați de violențele şi pustiirile năvălitorilor barbari, 
caută adăpost în contra lor prin munții şi pădurile, de cari 
Dacia era plină. 
2. Felul cel nou de viață, adus prin strămutarea poporului 
dela câmpie la munte, schimbă şi condiţiile traiului său, 
reîntorcându-l îndărăt dela viaţa agricolă la una ca şi 
nomadă. Cu toate că Daco-Romanii n-au părăsit niciodată 
cu totul îndeletnicirile vieţei aşezate, totuşi petrecerea lor 
în munți împingându-i mai ales la păstorie, ei umblau 
necontenit pe toată întinderea lor, veniau în contact unii cu 
alții din punctele cele mai îndepărtate şi astfel unificând 

felul lor de a fi, au pregătit acea unitate surprinzătoare a 
neamului românesc dela nordul Dunării. 

3. În acest răstimp de aproape o mie de ani, poporul Daco- 
Romanilor intră în atingere cu deosebite neamuri barbare, 
care au lăsat urme în graiul şi obiceiurile lor, determinând 
forma lui de organizare şi ajungând chiar a-i domina 
mintea prin limbă şi religie. 

În ce priveşte religia şi în general creştinismul 
trebue să accentuăm că creştinismul nu s-a introdus la 
Români la o dată fixă, ci printr-o infiltratie lentă, începând 
din veacul I până-n veacul al VII-lea. În veacul al II-lea şi 
al III-lea era răspândit sporadic în Dacia. În timpul 
stăpânirii Goţilor, Hunilor şi Gepizilor legăturile cu nordul 
Dunării nu sunt rupte. Din sudul Dunării vin negustori, 
misionari şi captivi, cari răspândesc religia creştina în 
Dacia. În veacul al IV-lea, când creştinismul devine religie 
de stat, centrele episcopale de la Dunare ajung la mare 
înflorire. Niceta de Remesiana predica credinţa creştina la 
Daco-Romanii de pe ambele maluri ale Dunării, la sfârşitul 
veacului al IV-lea şi începutul celui al V-lea. Apostolul 
național al Românilor e un românizator prin creştinism şi 
un reînnoitor al tradiţiilor italice la Dunărea de jos. Religia 
creştină e îmbrățişată de partea cea mai mare a populaţiei. 
Dar apostolatul lui Niceta nu cuprinde întreg poporul. 
Părțile nordice ale Ardealului nu sunt atinse de acest 
puternic curent creştin. Încreştinarea strămoşilor noştri se 
continuă până în veacul al VII-lea, când Slavii se aşează în 
sudul Dunării şi turbură continuitatea elementului 
românesc. Procesul de răspândire al creştinismului la 
Români merge paralel cu procesul de formaţiune. Când 
poporul român apare în zorii istoriei ca popor format, el 
apare ca popor creştin. 

33 


Naţionalitatea română, a cărei bază fusese pusă prin 
contopirea Romanilor cu baştinaşii din Dacia, iese formată 
pe deplin tocmai din epoca năvălirilor barbare, ca un 
sâmbure vechiu într-un arbore puternic, cu ramuri întinse, 
coroana bogată şi rădăcini adânci. Acest arbore trebuia 
curățit şi îngrijit şi curățirea, întreprinsă de mult, a fost 
dusă tot mai spre desăvârşire de epoca regenerării, care azi 
putem spune că este ca şi încheiată, întruniți fiind toți 
Românii într-un stat mare şi puternic: România mare de 
azi. 

Perioada năvălirilor barbare cuprinde una din fazele 
cele mai însemnate ale istoriei noastre, aceea în care, în 
cursul a o mie de ani, timpul dela părăsirea Daciei şi până 
la întemeierea principatelor Munteniei şi Moldovei s-au 
alipit multe elemente noui la naționalitatea română. 

Dacia, în prima perioadă a migrațiunei popoarelor 
(dela anul 270-860 d. Chr.), a fost cutreerată întâiu de Goţi, 
apoi de Huni şi de Gepizi. Cei dintâi nu-şi părăsesc 
aşezările lor de pe țărmurii Mării Negre (Basarabia de azi), 
până când nu sunt înspăimântați de Huni şi trec cu grămada 
în partea orientală a împărăției romane. 

În răstimpul de peste 100 de ani, ce se strecoară de 
la părăsirea Daciei până la venirea Hunilor (270-375), 
Dacia reintrase în stăpânirea Sarmaţilor, cari se stabiliseră 
mai ales în Muntenia. 

Pe timpul împăratului bizantin Constantin cel Mare 
(325-337), Goţii atacă din nou imperiul roman şi provoacă 
pe Constantin a face o expediţie în contra lor. El trece 
Dunărea pe un pod de piatră, acela ale cărui urme se văd şi 
astăzi încă la Celeiu, între gurile Jiului şi ale Oltului. Goţii 
sunt bătuți de Constantin în Muntenia, care pe atunci purta 
numele de ţara Sarmaţilor. Împăratul Valente al Bizanțului 

34 


(364-378) face şi el o expediţie în contra Goţilor, pe cari îi 
bate în Basarabia de sud, după ce a trecut pe un pod de 
plute construit la Noviodunum (Isaccea de azi). 

Alungaţi în urmă de Huni, Goţii trec Dunărea în 
imperiul de răsărit (bizantin) cu învoirea împăratului 
Valente, căruia i-au făgăduit că vor rămâne liniștiți, ceea ce 
nu s-a întâmplat, căci revoltându-se, Goţii bat pe împăratul 
Valente, îl omoară la Adrianopol, apoi pradă şi pustiesc un 
lung şir de ani Peninsula Balcanică până când trec în Italia 
şi apoi în Spania, unde Oceanul Atlantic pune un sfârşit 
vieţii lor rătăcitoare. 

Goţii nu au lăsat nici o urma în limba românească, 
ceea ce constitue încă o dovadă serioasă că Daco-Romanii 
nu au părăsit niciodată vechia lor patrie, Dacia lui Traian. 

Singurul lucru rămas după urmele Goţilor ar fi, 
după unii istorici, tezaurul de aur păstrat azi în muzeul 
statului din Bucureşti şi cunoscut sub numele de Tezaurul 
de la Pietroasa sau Cloşca cu puii de aur, tezaur pierdut de 
Goti la Pietroasa, în judeţul Buzău, în goana lor din fața 
trupelor împăratului Valente. 

Pe urmele Goţilor nemilostivi au venit în Dacia 
Hunii, ca nişte tigri însetaţi de sânge. Poporul Hunilor, care 
era de rasă mongolică, spre deosebire de Goti, cari erau 
Arieni, a băgat spaima şi groaza în toate popoarele peste 
cari au trecut. 

Scriitorul Ammianus Marcellinus face următorul 
portret fizic, moral şi intelectual al acestui cumplit neam de 
oameni: 

Hunii întrec în cruzime şi barbarie tot ce şi-ar 
putea cineva închipui mai barbar şi mai sălbatic. Corpul 
lor grămădit, cu membrele superioare foarte mari şi capul 
peste măsură de gros, le dă o înfăţişare monstruoasă. Se 

nutresc fără a întrebuința nici o pregătire, nici foc, 
mâncând rădăcini de plante sălbatice şi carne muiată între 
coapsele lor şi spatele cailor. Niciodată nu mânuesc 
plugul. Ei nu locuesc în case, nici în colibe, căci orice 
înconjurare a unui zid le pare un mormânt şi ei nu se cred 
în siguranță sub un acoperiş. Totdeauna rătăcind, 
schimbând vecinic locuințele lor, ei sunt deprinşi din 
copilărie cu toate suferinţele: frigul, foamea şi setea. 
Turmele de animale îi 
urmează în rătăcirile lor, 
târând carele în care este 
închisă familia lor. Acolo 
torc femeile şi cos hainele 
bărbaţilor, acolo dau 
naştere copiilor şi îi cresc 
până ajung mari. Întrebaţi 
pe aceşti oameni de unde 
vin, unde au fost zămisliți, 
unde au fost născuţi, ei nu 
vor şti să răspundă. 
Trăesc necontenit pe caii lor cei mici şi urâţi, însă iuți şi 
neobosiți. Călări ca bărbaţii sau stând pe o parte după 
chipul femeilor, îşi țin pe cai adunările lor, cumpără şi 
vând, beau şi mănâncă, ba chiar şi dorm înclinați pe gâtul 
animalelor. Hunii sunt nestatornici, fără credinţă, 
mişcători după toate vânturile, cu totul răpiți de furia 
momentului. Ei ştiu tot atât de puţin, ca şi animalele, ce 
este cuviincios şi necuviincios. Limba lor este întunecată, 
încurcată şi plină de metafore. Cât despre religie, ei par a 
nu avea nici una, sau cel puţin nu practică nici un cult. 
Patima lor precumpănitoare este cea a aurului. 

















36 


Hunii au venit din stepele Rusiei de astăzi către 
apusul Europei. Lovindu-se de stavila Carpaţilor Moldovei, 
ei au înconjurat aceşti munţi pela nord şi pela sud, prin 
pasul Turnului Roşu, către inima Daciei, în care s-au 
răspândit prin văile Mureşului şi Someşului. Că Hunii s-au 
aşezat mai ales în centrul Europei, în câmpia panonică, 
dintre Tisa şi Dunăre şi de-a dreapta Dunării, se dovedeşte 
prin împrejurarea că scaunul imperiului lui Attila, regele 
lor, se găsea aici. Se pare că acest popor barbar nu a ocupat 
în mod constant Dacia, dar prin spaima produsă în 
locuitorii Daciei, el i-a impins pe aceştia tot mai mult către 
adăposturile fireşti şi apropiate ale pădurilor din masivul 
Carpaţilor. Furia Hunilor în contra oraşelor, în care se aflau 
bogății, a rămas proverbială până azi. Ei dărâmau tot şi 
dădeau foc, aşa că locuitorii îşi luau lumea în cap, fugind în 
toate părțile. 

Moartea lui Attila fu 
semnul pieirei imperiului 
întemeiat de el cu atâta 
repeziciune: O luptă sângeroasă 
isbucni între numeroşii săi 
copii, iar pe de altă parte 
popoarele germane, mai ales 
Gepizii şi Ostrogoţii, bătând pe 
Elac, fiul mai mare al lui Attila, 
pe malurile Dravei, îşi împărțiră 
ținuturile apusene din imperiul Hunilor. 

Gepizii, scuturând jugul Hunilor, îşi întind 
stăpânirea în câmpia Tisei, la apusul munţilor ce despart 
Transilvania de Ungaria de până mai ieri, ocupând Banatul, 
munții metaliferi ai Abrudului, Bihorului şi Vlădesei. 
Scriitorul Iordanes afirma, în repetate rânduri, că Gepizii ar 

fi avut în stăpânire Dacia lui Traian şi că au venit în 
atingere cu Românii. Poporul Gepizilor a fost nimicit în 
cele din urmă de către Longobarzi şi Avari. 

În sânul poporului român n-a rămas vreo urmă nici 
dela Gepizi, deoarece poporul daco-roman se retrăsese, în 
mare parte, încă dela năvălirea Goţilor şi a Hunilor, în 
munții şi pădurile Daciei, pentru a putea fi însă totdeauna 
aproape de casa şi de ogorul lor. Căci nu trebue să uităm că 
de îndată ce barbarii dispăreau, populația băştinaşă daco- 
romană se întorcea iar la locuinţele ei prădate şi pustiite, 
uneori nimicite total, plângea pe ruinele găsite şi apoi se 
apuca să ridice din cenuşă dărâmăturile, să-şi refacă avutul, 
când deodată iarăşi răsuna alarma, iarăşi veniau barbarii şi 
locuitorii Daciei erau din nou siliți să se refugieze prin 
văgăunile munţilor şi prin desişul pădurilor. 

Ca dovadă că lucrurile se petreceau într-adevăr 
astfel, istoricul nostru Alex. Xenopol ne spune că cetatea 
Troppaeum Traiani din Scitia Minora (Adamclisi din 
Dobrogea de azi) fusese distrusă de Goţi, dar locuitorii ei 
împrăştiaţi s-au strâns iar la căminurile lor şi deşi mai 
năcăjiți, mai strâmtoraţi ca înainte, îşi duceau totuşi mai 
departe greutățile vieţii lor amare. Tot astfel oraşul Histria 
sau Histriopolis (din Dobrogea), care fusese distrus în anul 
238, se afla mai târziu bine populat. 

De altfel istoria tuturor năvălirilor petrecute în 
timpuri mai apropiate de noi ne arată cât de mult ţine omul 
aşezat la casa lui şi cât de greu se desparte el de căminul 
ce-l adăposteşte. Şi apoi dacă populația cea bogata fuge 
mai departe şi se desţărează, cea săracă caută adăpost, pe 
cât se poate mai mult, prin locurile învecinate. Istoria 
poporului român din Moldova, care a fost bântuit de 
năvălirile Tătarilor până la sfârşitul secolului al 18-lea, ne 

dovedeşte acest fapt cu prisosinţă. De câte ori veniau 
Tătarii, ce făceau Românii? Îşi părăsiau ei ţara? Nu, deloc, 
deoarece îi regăsim la fiecare nouă năvălire iarăşi aşezaţi în 
locuinţele lor. Fugiau pentru un moment, luând cu sine, 
când puteau, avuţia lor principală, vitele lor frumoase, şi se 
ascundeau în munţi, dar cum se însenina cerul, iarăşi se 
întorceau la căminele lor dărâmate şi pustiite de 'Tătari, 
rămânând să o rupă iar de fugă la cea dintâi veste a 
revenirei lor. 

Toți cronicarii noştri de pe vremuri confirmă fuga 
poporaţiei ţărilor române în adăposturile fireşti ale munţilor 
la venirea Tătarilor şi obiceiul a rămas fatal moştenit din 
timpurile mai grele ale năvălirilor popoarelor barbare. 

Pe la anul 452, când crudul Attila pleca către apusul 
Europei, munţii Transilvaniei deveniseră, în întregimea lor, 
adăpostul populaţiei daco-romane. De bună seamă, 
văgăunile şi galeriile minelor de aur din Munţi Apuseni au 
format totdeauna cel mai sigur adăpost pentru populația 
băştinaşă, căci numai astfel se poate explica caracterul 
Motilor de azi, atât de apropiat de cel daco-roman. 

De aci se explică faptul însemnat că Românii, până 
în timpurile mai noui, au ocupat totdeauna partea muntoasă 
a țării, de unde apoi mai târziu, când vremile se mai 
liniştiră, s-au coborât la poalele lor, pentru a înființa statele 
Munteniei şi Moldovei. O dovadă puternică cum că 
populaţia din Dacia Traiană a locuit prin munți în tot 
decursul evului de mijloc o găsim în terminologia 
geografică a munţilor, care poartă un caracter pronunţat 
românesc. Faptul că munţii sunt plini în toate părțile de 
numiri româneşti, că cele mai mici poteci, stânci şi 
povârnişuri de teren poartă numiri deosebite numai la 
poporul român, iar când aceste nume se întâlnesc şi în gura 

celorlalte naţiuni conlocuitoare cu Românii în Transilvania, 
ele sunt numai reproducerea şi adeseori schimonosirea 
numelor româneşti, aceasta ne arată că partea muntoasă a 
tării a trebuit să fie cutreierată în toate sensurile de poporul 
român şi că această botezare, atât de universală a tuturor 
părților munților, a fost datorită unei petreceri a lui foarte 
îndelungată şi stăruitoare în decurs de veacuri întregi. 

Tot prin văgăunile munților şi prin desişul pădurilor 
şi-a salvat viața populația din Dacia Traiană şi pe vremea 
năvălirei Avarilor, ginte hunică şi barbară ca şi sălbatecii 
tovarăşi ai lui Attila. Apăsarea pe care au exercitat-o Avarii 
asupra populaţiei daco-romane seamănă cu acea întreprinsă 
de Goţi şi de Huni, contribuind şi ei la ruinarea vieţii 
civilizate a Daco-Romanilor şi oprindu-i să se coboare din 
înfundăturile munţilor către şesul roditor, rămas câmp liber 
şi deschis barbarilor năvălitori. 

De altfel poporul daco-roman grămădit în munţi nu 
se putea coborî pe laturile exterioare ale Carpaţilor, 
deoarece pe aici îi încingea un alt brâu de barbari, care le 
închidea drumul către câmpie. Aceştia erau Slavii, cari au 
jucat în istoria Românilor şi în formarea naţionalității lor 
un rol mult mai însemnat şi care merită o mai largă 
descriere. 

Slavii pătrunzând încetul cu încetul în imperiul de 
răsărit (bizantin) şi aşezându-se în această împărăție, ca şi 
în Dacia Traiană, prin însuşi faptul aşezării lor aci, ei 
pierdeau din barbaria lor primitivă şi se întorceau la o viaţă 
mai ordonată. Fiind însă necontenit împrospătați prin 
hoarde noui de barbari neîmblânziţi, cari pustiau totul cu 
fier şi foc, Slavii apar în scriitorii contimporani cu două 
caractere ce par a se exclude: blândetea şi moravurile 
pacinice alături cu cruzimile, prădăciunile şi neomeniile 

cele mai revoltătoare, ceea ce formează până în zilele 
noastre caracteristica poporului rus, care descinde din 
Slavii vechi. 

Istoricul Teofilact (640), povestind expedițiile 
generalului Priscus în contra Slavilor, spune că a prins pe 
capul lor, cu numele Ardagast, pe care apoi l-a trimis 
dimpreună cu alți barbari la Constantinopol, sub paza unui 
Tatimir. A doua zi un ofiţer al lui Priscus, cu numele 
Alexandru, trece râul Ilivachia, nume grecizat pentru 
Ialovatschi, şi urmăreşte pe Slavi până în pădurile şi 
mlaştinile cari le serveau drept ascunzătoare. 

Este important de reținut că numele acestui râu s-a 
păstrat până astăzi în acel al Ialomiţei, care se numeşte 
chiar în documentele mai vechi slavone Ialovnitza, din care 
apoi limba română, schimbând pe vn în m, a făcut Ialomița. 
Acest nume arată mai întâiu că Slavii ocupau Muntenia cu 
mult înainte de 591, data expediției lui Priscus, deoarece 
găsim la această dată un nume luat din limba lor alipit de 
un râu şi pe care nume îl primise fără îndoială cu mult timp 
înainte. Apoi populaţia slavonă, care locuia pe malurile 
Ialomiţei, a trebuit să rămână statornică lângă apele sale, 
pentru ca mai târziu fiind romanizata, să transmită această 
denumire în gura Românilor. 

Dovezi că Slavii locuiau în Muntenia, Moldova şi 
Transilvania dă şi scriitorul bizantin Menandru. După acest 
autor, Slavii locuiau la început la nordul şi răsăritul 
Carpaţilor. Ei au fost aruncaţi în aceşti munţi prin 
presiunea barbarilor năvălitori şi fiind foarte numeroşi, ei 
au inundat mai întâiu Transilvania, ţările transcarpatine şi 
Romania de azi. De aici şi mai ales din Muntenia, unde 
erau necontenit împrospătaţi prin scurgerea poporului lor 
dela nord către sud, Slavii începură a năvăli în părțile de 

peste Dunăre, aşezându-se treptat şi în ele. Pe când cei 
veniți peste Români în cetatea Carpaţilor erau absorbiți de 
elementul românesc, acei din câmpiile moldoveneşti şi 
munteneşti rămân mai mult timp în firea lor până când sunt 
desnaționalizaţi şi ei de coborârea Românilor din munţi 
către şes, după descălecarea pricipatelor. 

Regretatul nostru istoric Alex. Xenopol numai 
astfel explică mai multe fapte pe cât de constante, pe atât şi 
de însemnate din istoria Românilor. Mai întâiu acela că 
terminologia țărilor române dela nordul Dunărei, chiar acea 
a părților lor muntoase, adăpostul poporului românesc, este 
amestecată cu numiri slavone. Apoi împrejurarea că limba 
noastră înfăţişează, în partea ei lexicală, un număr destul de 
însemnat de elemente slavone, fără îndoială cel mai bogat 
din toate elementele străine, explică cum de mai multe din 
aşezămintele poporului românesc au un caracter slavon şi 
în sfârşit cum de chiar reîntoarcerea deplină a poporului 
nostru la viața aşezată, prin întemeierea de oraşe şi 
întinderea îndeletnicirilor agricole, se face sub înrâurirea 
slavonă. 

Este neîndoios deci că Slavii au trebuit să stea 
alăturea cu Românii, să ducă viaţa împreună cu ei, nu să 
vină numai în o trecătoare atingere, cum s-a întâmplat cu 
popoarele germane şi mongole, spre a putea lăsa urme atât 
de pronunţate în sânul poporului românesc. 

Cercetând isvoarele istorice ale evului de mijloc, 
ele ne arată pe Bulgari ca vecinii împărăției Francezilor şi 
anume după ce Carol cel Mare cucereşte ţara Avarilor, 
adică Panonia. Astfel Suidas spune că Krum, regele 
Bulgarilor, supusese pe Avari, cari erau greu împresurați de 
Franci. Sub urmaşii lui Carol cel Mare întâlnim necontenite 
solii de-ale Bulgarilor în imperiul Francezilor. Aşa în 824 

regele bulgar Mortagon trimite o ambasadă la regele franc 
Ludovic cel Bun, spre a regula marginile ambelor 
împărăţii. Analele Fuldense raportează despre mai multe 
lupte întamplate între Bulgari şi Franci. Împăratul şi 
scriitorul bizantin Constantin Porfirogenetul arată că la 952 
imperiul bulgar se mărginea cu Panonia. Asupra aşezării 
Ungurilor, acelaşi împărat şi scriitor spune că aceştia s-ar 
margini "despre răsărit cu Bulgarii, de care îi desparte 
fluviul Istru, numit şi Danubiu, de către nord cu Pacinaţii, 
de către apus cu Francii, de către sud cu Hrovaţii”. 

Cronicile poporului unguresc nu lipsesc apoi de a 
arăta existenţa mai multor ducate bulgare în Dacia pe 
vremile năvălirei maghiare. Astfel, afară de anonimul notar 
al regelui Bela, care aminteşte de ducatele lui Glad, Gelu şi 
Menomorut, găsim o asemenea pomenire în scriitorul 
ungur 'Thurocz, unul din isvoarele cele mai vrednice de 
credinţă asupra istoriei Ungurilor. El spune vorbind de 
domnia lui Ștefan cel sfânt, regele Ungurilor: "După aceea 
a pornit armata sa împotriva lui Kean, ducele Bulgarilor şi 
al Slavilor, care gintă ocupă nişte locuri întărite prin natură, 
pe care duce l-a bătut şi ucis numai după grele osteneli şi 
sudori răsboinice şi a luat dela el nestimată mulțime de 
comori, mai ales aur şi pietre scumpe. Ştefan aşeză acolo 
pe un moş al său cu numele Zoltan, care după aceea 
moşteni acele părți transilvane şi cari de aceea se numesc 
în limba vulgară Erdely Zoltan”. 

Această stăpânire a Bulgarilor la nordul Dunării 
avu mult timp drept urmare că în evul de mijloc ţările 
Daciei purtau numele de Bulgaria. În cartea Vieţii 
Sfântului Ştefan se spune că, pe timpul acelui rege, 60 de 
familii pecenege veniră cu toată averea lor din părțile 
Bulgariei în Panonia. Pecenegii au locuit însă numai în 

Muntenia, niciodată în chip statornic în Bulgaria propriu 
zisă de dincolo de Dunăre. Bulgaria aici înseamnă deci 
Valachia. În o scrisoare din 1237 a regelui maghiar Bela IV 
către papa Grigore IX, cel dintâiu spune că "de câtva timp 
ar fi crescut foarte mult populaţia în Țara Severinului ce 
vine către părțile Bulgariei". Aceasta ţară a Severinului ne 
este bine cunoscută din o diplomă a aceluiaşi rege din 1247 
că se intindea până la fluviul Olt şi nu era deci decât 
Oltenia actuală, care era arătată ca ţinându-se de Bulgaria, 
adică de Muntenia actuală. 

Într-un document din 1231 se spune că "moşia 
Boia, megieşită cu moşia Sâmbăta şi care astăzi se află în 
însăşi ţara Valachilor, fiind stăpânită din timpuri mai vechi 
decât amintirea omenească de către mai marii, bunii şi 
străbunii lui Trul, fiul lui Cioru, fusese alipită către 
pământul Făgăraşului încă din vremile pe când ţara 
Valachilor era ţară bulgarească". 

Denumirea neproprie de Bulgari dată Românilor 
dela nordul Dunărei ţine adânc în timpurile evului de 
mijloc. O hartă catalană din 1375 dă României dunărene 
numele corupt de Burgaria, păstrând numele corect de 
Bulgaria pentru regiunea dela sudul Dunărei. În sfârşit, 
până în ziua de astăzi Ungurii numesc suburbia Șcheiului 
din Braşov Bolgarszek, deşi este locuită numai de Români 
şi nu se întâlneşte nici o urmă de popor bulgăresc. 

Întinderea stăpânirei bulgare şi la nordul Dunărei o 
justifică îndeosebi scriitorii bizantini. Fiind ţările locuite de 
Români supuse stăpânirei bulgăreşti, introducerea liturghiei 
bulgare în biserica Românilor din Dacia, precum şi a 
limbei bulgare în viața de stat şi în relațiile oficiale nu va 
părea inexplicabilă. 

Este interesant de amintit că existenţa unei Bulgarii 

la nordul Dunării este combătuta cu cea mai mare 
înverşunare de protivnicii stăruinței Românilor în Dacia 
Traiană în cap cu Roesler, Hunfalvi etc. Modul însă cum 
combat aceasta chestie, arată că ei urmaresc în lucrările lor 
altă țintă decât stabilirea adevărului istoric. 

Nu este în orice caz nevoe a alerga la ipoteza unui 
traiu îndelungat al poporului român în sânul nației 
bulgăreşti dincolo de Dunăre, pentru a explica aflarea 
limbei slavone la el sub forma ei bulgară, tot aşa precum nu 
este de trebuință această ipoteză, spre a explica elementele 
slavone în limba românească, deoarece popoarele slave ce 
au inundat Dacia şi s-au amestecat aici cu Românii erau de 
obârşie sclavină, adică slavonă, ca şi acele ce ocupaseră 
Peninsula balcanică. 

Nici prezenţa elementelor slavone în limba română, 
nici a grecismelor, nici creştinismul latin primitiv al 
Românilor, nici primirea creştinismului bulgăresc dela 
Bulgari, nici pretinsa identitate a limbilor macedo-română 
şi daco-româna, nu îndrituiesc susţinerea teoriei despre 
formaţia naționalităţii române la sudul Dunărei, iar istoria 
părăsirei Daciei lui Traian de populaţia ei, la retragerea 
împăratului Aurelian, este o poveste interesată, iscodită de 
adversarii continuității noastre în Dacia Traiană. 

Noi suntem coborâtorii direcți ai Daco-Romanilor, 
cari nu au părăsit niciodată Dacia Traiană. Am suferit, cum 
admirabil spune Alex. Xenopol "martiriul tuturor hoardelor 
barbare şi toate nedreptățile stăpânirilor silnice, dar nu 
ne-am depărtat de pământul, pe care am fost zămisliţi de 
energia dacă şi de spada romană". 

CAPITOLUL X Ă 
INVAZIA ŞI AŞEZAREA UNGURILOR IN DACIA 


Ungurii sau Maghiarii, popor de rasă mongolă şi 
anume din ramura finică a acestui trunchiu, deci înrudiți şi 
cu ramura turcă a aceleiaşi rase mongole, locuiau înainte de 
venirea lor în Dacia prin stepele Rusiei şi anume în 
guvernământul Orenburgului de azi, regiune numită pe 
atunci Ungaria Mare. 

Acest cumplit neam de oameni, cari egalau în 
sălbăticie pe Huni, străbunii lor, strămutându-se din 
Ungaria Mare, se opresc pe la anul 830 pentru câtva timp 
în ținutul dintre fluviul Nipru şi Carpaţii Moldoveneşti, 
numit Ateluz (ungureşte Etelkoz), unde aleg ca duce al lor 
pe Arpad, şeful primei lor dinastii. Ei se pun în legături cu 
împăratul bizantin Leon şi pornesc răsboiu cu acesta 
împotriva lui Simion, împăratul Bulgarilor, a cărui ţară o 
pradă în chip groaznic. După această ispravă, Ungurii 
pleacă în expediţie spre Germania. Atunci Bulgarii se 
aliază cu Pecenegii, un alt neam de barbari mongoli, şi 
pustiesc şi ei cumplit, la rândul lor, locuinţele Ungurilor 
din Ateluz. În fața acestui atac, Ungurii rămaşi acasă caută 
adăpost în munţii dela granița Moldovei, în colţul sud- 
răsăritean al Carpaţilor. Din aceşti Unguri refugiați aici se 
trag Secuii de azi, neam întrucâtva deosebit de Unguri, căci 
pe când aceştia populează şesurile, secuii de obicei sunt 
stabiliți în munți. 

Ateluzul fiind ocupat de Pecenegi, Ungurii fură 
siliți să apuce alte căi şi astfel ei trec spre Panonia, pe la 
nordul Carpaţilor. Din Panonia pornesc lupte în contra lui 
Menomorut, ducele ținutului celor Trei Crişuri, apoi în 
contra lui Glad, ducele Banatului, şi în cele din urmă în 

contra lui Gelu, ducele Transilvaniei, pe cari îi supun rând 
pe rând. 

Cucerirea de către Unguri a ţărilor române din 
Carpaţi începe mai cu seamă sub primul rege maghiar 
Ștefan, zis şi Sfântul, fiindcă el i-a încreştinat, şi ține până 
la anul 1210, când Ungurii o încheie cu supunerea Ţării 
Bârsei. Ducele bulgar Kean este şi el bătut şi ucis de regele 
Ştefan, care a domnit dela anul 1001 până la 1038. 

Năvălirea Ungurilor în Dacia este mai mult o 
cucerire a ţărilor locuite de Români şi Slavi - şi aceasta 
încă nedeplină. La început, Ungurii respectau drepturile 
provinciilor cucerite, dar încetul cu încetul ei schimbă 
tactica, aservind pe Români şi reducându-i în sclavia cea 
mai degradatoare. Dacă Ungurii ar fi năvălit în ţările 
carpatine cu furia inițială a celorlalte popoare barbare, 
desigur că Românii şi Slavii ar fi luat iar drumul munţilor, 
de unde nu de mult coborâseră - şi în acest caz poporul 
maghiar ar fi devenit stăpânul unor ţări goale, nu şi ai 
locuitorilor din Ardeal. 

Documente ale timpului confirmă faptul de daruri 
de pământ către anumiţi Români din partea regilor 
Ungariei, dar nu trebue să scăpăm din vedere că dăruirea 
unei moşii atrăgea după dânsa şi nobilitarea, precum şi 
pierderea stăpânirei de pământ aducea cu ea retragerea 
acestui rang. Cu vremea însă Românii fură deposedați de 
proprietățile lor şi anume toţi aceia cari nu au voit să-şi 
lepede religia şi naționalitatea spre a trece la stăpânitori, 
Unguri sau Saşi, singurele popoare înzestrate cu cele mai 
scandaloase privilegii pe pământul Transilvaniei sau 
Ardealului. O parte dintre Români, fiind lacomi de averi şi 
favoruri, cum a făcut o bună parte din nobilimea cea mare a 
Ardealului, s-a înstrăinat de poporul de baştină, pe când 

alții - marea majoritate - voind să-şi păstreze cele două 
paveze ale neamului, şi-au părăsit moşiile şi satele, căutând 
dincolo de munți apărarea conştiinţei lor, împrejurări care 
au condus la întemeierea principatelor Moldovei şi 
Munteniei. 

Aşa se explică faptul cum de Românii ajunseră la 
sfârşitul veacului al XVIII-lea a nu mai poseda nici o 
bucată de pământ în proprietate, o stare de lucruri pe care 
advocaţii cauzei maghiare încearcă s-o tălmăceasca în 
sensul că poporul român ar fi fost de curând imigrat pe 
pământul Ardealului. 

În ce priveşte pe Saşi există dovezi suficiente spre a 
dovedi cum ei deposedau rând pe rând pe Românii din 
regiunile lor de locurile de păşunat, ceea ce fatal împingea 
pe Români la acte de răsbunare, săvârşite pe calea 
criminală a furtului şi prădăciunilor, care deveniseră prea 
dese şi săvârşite pe o scară prea mare, pentru a fi datorite 
numai unor porniri individuale. 

Iată de ce este firesc lucru a admite teoria 
învățatului nostru istoric Alex. Xenopol: cu cât ne vom 
urca îndărăt în timp, cu atât poziţia Românilor va fi fost 
mai bună, deoarece o găsim cu atât mai rea, cu cât ne 
coborâm. Și epoca mai apropiată întăreşte puternic aceasta 
teorie. Căci ce alta însemnează oare iobăgia, la care au fost 
supuşi ţăranii români de pe moşiile proprietarilor unguri? 

Pentru a ilustra degradatoarea stare în care era ţinut 
țăranul roman din Ardeal, este destul să amintim de un 
document din anul 1398, care regulează neînțelegerile 
dintre nobili şi episcopul romano-catolic din Alba Iulia în 
chestia dreptului asupra dijmelor iobăgeşti. Acest 
document ne desluşeşte că nobilii cerând regelui să le 
conceadă lor dijmele Românilor din jurul Albei Iulii, regele 

le răspunde că întrucât capitlul mănăstirei romano-catolice 
din Alba Iulia este obligat a da un corp de oştire, el trebue 
să-şi scoată cheltuiala prin stoarcerea Românilor. 

Dar dreptul de judecată dobândit de nobili asupra 
iobagilor lor, ce însemnează oare decât reducerea la rangul 
de vită a ţăranului român? 

"Aprobatae şi compilatae Constitutiones" constituie 
culmea asuprirei ungureşti față de elementul român 
subjugat. Aceste aşa-numite "Aprobatae şi compilatae 
Constitutiones", dimpreună cu "Decretum Tripatitum", 
formează o colecție de legi făcută de Ştefan Verboczi la 
începutul secolului al XVI-lea pentru Ungaria, la care 
aparținea atunci şi Transilvania, şi cu "Articuli novellares” 
constituiau codicele Ardealului înainte de domnia Casei 
Habsburgilor. 

Ele oglindează spiritul înjositor al timpului de 
atunci în sensul că clasele privilegiate, adică nobilii unguri 
şi saşi, se bucurau de privilegii până la desfrâu, pe când 
Românii, chiar după litera acestor legi, erau scoşi din 
rândul naționalităților libere şi aveau parte de cea mai 
tiranică asuprire. 

Este deci neîndoios că chiar din primele veacuri ale 
supunerei țărilor române de peste munţi sub stăpânirea 
Ungurilor, s-au produs o serie de fapte menite să aducă 
poporul român de baştină la sapă de lemn în privința 
materială şi la ruinarea întregei sale vieți naționale. Din 
fericire însă voința lui se ascuți tot mai mult, până când 
sufletul lui simţi din nou imboldul spre renaştere din 
cenuşa morților. 

Graţie acestei voințe de fier trăim azi, toți Românii, 
în statul mărit şi respectat al României Mari. 

CAPITOLUL XV 
ORIGINEA MOȚILOR 


După această reprivire istorică asupra părților mai 
principale din trecutul cel mai îndepărtat al neamului 
nostru, este firesc să ne punem întrebarea: Care este 
originea Moților? 

Moţii sau Țopii sunt 
urmaşii direcți ai Dacilor şi ai 
coloniilor romane, aduse de 
împăratul Traian în urma 
ocupărei Daciei în anul 105 după 
Christos, în scopul de a o 
coloniza şi de a putea munci şi 
exploata cu braţele lor minele de 
aur din fosta ţară a lui Decebal. 





= Numirea de Moţi vine 
dela chica antică, moțul de păr, pe care îl purtau bărbaţii şi 
care era un obiceiu dac, uzitat până în a doua jumătate a 
secolului trecut în ţara Moților. Personal am văzut în 
copilăria mea, acum 50 de ani, încă destui Moţi bătrâni cu 
părul adunat în chică, de obiceiu în partea dreaptă a 
capului, lângă ureche. 

Dealtfel şi denumirea de Topi derivă dela cuvântul 
german Zopf, care pe româneşte însemnează chică şi cum 
funcționarii nemți de pe vremuri, cari disprețuiau pe Moti, 
îi numeau Zopfiger Walach (Valach cu chică), s-a 
perpetuat astfel porecla de Top. 

Mai de mult Moţii purtau peste tot numele de Topi 
după teritoriul pe care îl locuiau - dintre Murăş şi muntele 
Bihariei - şi care se numea Terra Tzopus. În fruntea acestui 

teritoriu, adică ţinutul Munţilor Apuseni ai Transilvaniei, 
se afla un voevod român, care numai pe la începutul 
veacului XV şi-a pierdut neatârnarea față de regii Ungariei. 
Ultimul voevod amintit de istorie a fost Iacob. 





Voevodul 
Topilor îşi avea 
reşedinta în Abrud, 
unde şi azi se află o 
biserică veche din 
timpurile acelea, 
acum proprietate a 
papistaşilor. Însăşi 
clădirea şi stilul 
acestei biserici 
dovedesc vechimea ei, 
căci zidurile cuprind 
multe pietre vechi cu 
figuri din timpul 
Romanilor, iar pictura 
din lăuntru cu sfinți 
româneşti şi scriere 


slavonă confirmă că a fost pe vremuri biserică românească. 
Este văruita cu alb, însă sub stratul alb se pot distinge şi azi 
cei 12 apostoli în jurul altarului, sub a căror figuri merge de 
jur împrejur un brâu tricolor. Cu ocazia diferitelor 
reparațiuni ale acestei biserici, catolicii au încercat să 
şteargă cu totul figurile sfinţilor româneşti, dar n-au reuşit 
pe deaîntregul şi atunci s-au mulțumit s-a spoiască din nou 


cu var. 


Denumirea de Țopi o întâlnim şi în descrierea 


Ardealului, făcută de împăratul bizantin Constantin 
Porfirogenitul (anul 912-959), care în veacul X le zicea 

Tzopon. 

Este cu desăvârşire fals că denumirea de Top ar fi o 
formă onomatopeică, slavă sau ungurească, provenită din 
faptul că Moțul, neştiind să danseze, ţopăe "ca un urs", sau 
că aceşti locuitori fiind înfundaţi cu casele lor resfirate pe 
văi şi în munti, sunt consideraţi de cei dela şes drept 
"erosolani" şi "neciopliți”. 

Tot aşa de puţin fondată este şi opinia d-lui profesor 
Ovidiu Densusianu, că Moţii ar fi de origină alană, 
deoarece Alanii au năvălit în Ardeal prin veacul al 5-lea şi 
n-au lăsat nici o urmă evidentă în presupuşii lor 
continuatori de azi. 

Fostul meu profesor dela liceul român din Braşov, 
dr. Vasile Glodariu, susținea cum că Moţii ar fi de origină 
celtică. Reposatul profesor îşi întemeia această convingere 
pe simpla denumirea satului Albac (în care s-a născut 
Horia), care ar fi cuvânt celtic, căci o localitate cu o 
denumire identică se găseşte şi în Scoţia, ai cărei locuitori 
ar fi, după unii istorici, rămăşiţe de ale vechilor celți. 

Această teorie este împărtăşită de altfel şi de d. I. 
Guiart, distinsul profesor francez dela universitatea din 
Cluj, care afirmă că originea Francezilor şi Românilor este 
una şi aceiaşi, adică celto-galică, putând fi consideraţi şi 
unii Şi alții drept Celţi romanizați. 

Învăţatul şi regretatul profesor Vasile Pârvan 
confirma şi dânsul această teorie când scrie în ultima sa 
operă Getica că: "în momentul când Romanii luau definitiv 
la Dunăre rolul civilizator al Celţilor, supunându-i şi pe 
aceştia, din Gallia şi până la gurile Dunării, formelor de 
viaţă romane, Dacia era perfect pregătită să devie şi ea 
romană. Romanizarea Daciei se anunţase dealtfel antropo- 
geografic încă dela anul 1000 înainte de Christos, când 

cultura villanoviană îmbrățişa şi întreg masivul carpatic. 
Celții au mijlocit însă apoi şi elementele materiale ale 
culturei greco-italice, iar Romanii au tras concluziile atât 
etnografice cât şi spirituale”. 

Pentru regiunea Motilor par a fi surprinzătoare până 
la un punct numai unele apariţiuni în nomenclatura 
toponimică curentă de sate, ca Certege, Gârda, Poieni, 
Ponorel, Sohodol, Vidra etc., toate cuvinte de origină slavă. 
Dar din nomenclatura toponimică nu se pot trage totdeauna 
concluziuni definitive şi indiscutabile, fiindcă denumiri de 
sate şi văi cu cuvinte de origină slavă există pe tot întinsul 
ținuturilor locuite de Români, nu numai în ţara Moților - şi 
apoi nu este nimic de mirat în această privinţă câtă vreme 
se cunoaşte marea influenţă, pe care a jucat-o, prin biserică, 
limba slavă veche în formarea limbei noastre. O altă 
explicaţie a acestui fenomen se poate găsi şi în faptul că 
regii Ungariei, printre cari Geza II, prin secolul XII, au 
adus în munţii Abrudului colonişti şi din nordul Ungariei şi 
anume din comitatul Zips (Ceho-Slovacia de azi). 
Descendenţi ai acestora există şi azi, mai ales în comuna 
Bucium, cu numele de familie Țipţer, Fister, Cainap, 
Cladnic, Seica, toţi însă complect românizaţi de sute de ani. 

Dar în afară de aceasta, cititorul nu trebue să scape 
din vedere că administrația romană din Dacia, pentru 
colonizarea ținutului aurifer şi pentru intensificarea 
producțiunii în minele de aur din munţii Abrudului, a adus 
şi elemente barbare din diferite părți şi lucrători speciali de 
pe malurile orientale ale Dalmației, cum dovedesc tablele 
cerate. Descoperite de un secol şi mai bine în munții 
Abrudului, la Roşia Montană, şi cari constitue cele mai 
prețioase monumente istorice şi de un imens interes 
național pentru noi. 

În sprijinul acestei teze avem următoarea serioasă 
afirmaţiune a neobositului folclorist d. profesor Tache 
Papahagi, care în interesantul său studiu, intitulat 
"Cercetări în Munţii Apuseni", spune la pagina 42 că: 
"raportând această frântură etnică daco-romană, adică 
Moţii, la întregul românism, prima şi cea mai importantă 
constatare, pe care o putem face, este că atât psichologi- 
ceşte, dar mai ales din punctul de vedere al fizicului şi al 
geografiei umane în general, Moțul reprezintă o entitate 
aparte, caracteristică şi care nu prezintă asemănare frapantă 
cu nici o altă ramură românească decât numai cu Istro- 
Românii. Chiar din prima călătorie făcută în Munţii 
Apuseni, tipul Moţului mi-a reamintit pe cel al Istro- 
Românilor, pe cari i-am vizitat în 1919. La această 
asemănare vine să coroboreze şi laturea linguistică şi 
anume rotacismul”. 

Într-adevăr, singurele populaţii de origine romană 
cu această particularitate linguistică a rotacismului, care 
consistă între multe alte schimbări şi reguli fonetice în 
înlocuirea consonantei n prin r, sunt Moţii şi Românii 
istrieni de pe coasta Dalmației, dintre Fiume şi gara Sf. 
Peter (câteva sate de la poalele muntelui Magiore). Această 
particularitate linguistică se întâlneşte, la Moti, numai în 
comunele situate pe văile Râului mare şi Râului mic (sau 
Arieşul mare şi Arieşul mic), din sus de Câmpeni. 

Iată câteva strofe de cântece populare în rotacism, 
culese de mult regretaţii Teofil Frâncu şi George Candrea, 
ambii fii aleşi din sânul Motilor şi autorii studiului 
"Rotacismul la Moţi şi la Istrieni" şi al volumului "Românii 
din Muntii Apuseni”. 

Cire-şi teme muerea, 

Facă gard pe lângă ea; 

Facă-şi gard de rude nouă, 
Puie smerii în el şi plouă. 
De şi-o teme de veciri, 
Facă-şi gardul şi de spiri! 


Bătrânit-am, bătrânit 
Pe marginea sâlhelor, 
Tirând calea mândrelor. 
Care mândră nu virea, 
Birişor mă-nbătrânea. 
Dar zău care că virea, 
Birişor mă-ntinerea. 


Pomişor cu poame bure, 
Du-te la mândra şi-i spure, 
Să nu se gate aşa bire 

Că eu ma topesc cu zile; 
Ce-o iubit sufletul meu 
Pâră mor îmi pare rău, 
Ce-o iubit irima mea 

Pâră mor nu por uita. 


Această asemănare frapantă între graiul Motilor şi 
al puţinilor Români ce mai trăesc în Istria, dovedeşte că la 
resturile de populaţie daco-romană s-au adăugat în cursul 
vremei şi elemente nord-ilirice, dinspre coasta adriatică, 
care vor fi venit fie în calitate de coloni, fie pentru lucrarea 
minelor de aur, acest preţios metal, care din timpurile cele 
mai vechi a zgândărit lacomia lumei. 

Tablele cerate o confirmă şi o dovedesc, după cum 
am arătat în capitolele VII şi VIII. 

CAPITOLUL XVI 
CARACTERUL ŞI TIPUL MOȚULUI 


Trecând prin atâtea furtuni şi oţelit în atâtea lupte, 
pe cari le-a dus în cursul veacurilor pentru apărarea 
existenţei sale, Moțul este omul muncei şi al ordinei. Când 
însă clasa stăpânitoare trece cu nedreptățile, cu lipsa de 
scrupul, de ruşine şi de umanitarism limita răbdarei sale 
îngereşti, atunci el reacționează hotărât şi puternic, 
conform cu temperamentul său sanguinic şi cu seriozitatea 
sa caracteristică. Aşa se şi explică multele revoluţiuni, la 
cari a fost împins Moțul de neomenosul feudalism 
unguresc, care i-a răpit încetul cu încetul libertatea 
națională, libertatea politică şi în cele din urmă şi libertatea 
personală. 

Cauza tuturor rebeliunilor Moților a fost, după toți 
scriitorii timpului, lunga şi trista serie de abuzuri a 
regimului unguresc şi habsburgic. 

În general, Moțul este iute şi violent atunci când se 
atinge cineva de patrimoniul lui sufletesc, național sau de 
interesele lui obşteşti. Se însufleţeşte repede şi are o tărie 
de caracter aşa de mare, încât dacă şi-a pus ceva în gând, 
nu renunţă pentru nimic în lume până când nu-şi ajunge 
scopul, chiar dacă ar fi convins de mai înainte despre relele 
urmări ale acțiunei sale. 

Moţii sunt oameni întregi, leali, serioşi şi 
nefățarnici. [...] 

Crimele în aceste părți sunt aproape necunoscute, 
iar despre sinucideri numai prin basme se vorbeşte. Moțul 
este muncitor, sârguincios, cumpătat şi foarte religios. 
Rezistent la muncă, deşi traiul lui e foarte simplu şi se 
multumeşte cu puţin. Moțul mai este de o cinste perfectă şi 

cu o pronunțată independenţă sufletească. 

Moțul îţi atrage atenţia prin tipul lui caracteristic 
într-un fel, care îl scoate din cadrul general al tipului 
românesc: este de statură mijlocie, costeliv şi iute, cu o 
oarecare lipsă de simetrie în regularitatea trăsăturilor feţei, 
nasul fiind mai mult neregulat, adică de obiceiu cam cârn. 
Fruntea lui e lată, ochii albaştri-căprii, iar mersul încet şi 
legănat, înfățişând pe omul de munte. Dacă e costeliv şi 
iute la fire, aceasta se explică prin istovitoarea muncă, pe 
care o depune moţul pentru mizerabila lui existenţă, prin 
urcarea şi coborârea dealurilor şi a munţilor, ca şi prin 
clima rece din partea locului. 

Mai arătoşi, mai impunători şi mai frumoşi dintre 
toţi locuitorii din Ţara Moților sunt cei din marea comună 
Bucium, de lângă Abrud, şi apoi cei din Bistra, de lângă 
Câmpeni. 

Motul fiind de natură bănuitor, el nu este 
comunicativ, nedeschizându-şi sufletul la oricine, mai ales 
faţă de un necunoscut. Rezerva, pe care şi-o impune în 
asemenea împrejurări, egaleaza muţenia. În această 
privință, iată un caz din mai multe, povestit de profesorul 
Tache Papahagi în interesanta sa lucrare: "Cercetari în 
Munţii Apuseni". 

La 17 August 1922, profesorul Papahagi, coborând 
de pe muntele Măgura, înspre comuna Neagra, întâlneşte 
un Mot, cu care a avut următoarea conversaţie: 

- Bună ziua! Zice Moțul. 

- Bună ziua! Poftim, stai puţin! 

- Da ce faci p'aici? 

- Uite, prânzesc. Ce zici, plouă astăzi ori nu? 

- Ba. Da unde te duci? 

- La Neagra. Mai e mult pân'acolo? 

- Ba. Da de unde vii? 

- Din Scărişoara. Cum îi ziceţi voi la osul acesta? 
(osul unui pui fript, din care mânca d. Papahagi). 

- Os. Da de unde eşti? 

- Din Câmpeni. Ce eşti: Moţ ori Crişan? 

- Ba. Da ce umbli p'aici? 

- la, să vă cunosc şi eu ţara voastră. Ascultă: Nu e 
vreo bătrână pe aici care să-mi descânte de măsele? 

- Da cine eşti d-ta? 

În felul acesta a mai continuat convorbirea, Moțul 
interogând amănunţit pe neobositul profesor bucureştean, 
care în schimb n-a putut obține dela el nici o lămurire la tot 
ceea ce îl intreba. 

Din cauza acestei neîncrederi, pe care şi-o 
manifestă faţă de orice străin, este firesc ca Moțul să apară 
uneori neospitalier - asta însă şi din cauza sărăciei, cari din 
vremuri uitate se răsfaţă încă în casa lui, ca o confirmare a 
trecutului său plin de suferinţe, şi de lipsuri de tot felul. Nu 
tot astfel sunt cărturarii Moților, preoții şi învățătorii, cari 
desmint această imputare, datorită mai mult sărăciei, iar nu 
caracterului lor. [...] 

CAPITOLUL XVII 
OCUPAȚIUNEA ŞI VIAȚA MOȚILOR 


Moţii, după ocupațiile lor principale, se împart în 
două categorii: Moţii propriu zişi, cari se ocupă mai mult 
cu industria lemnului, şi Moţii minieri sau băieşii din 
împrejurimile Abrudului. 

Ocupaţiunea de predilecție a Moților propriu zişi, 
acei cari locuesc prin satele de-a lungul Râului Mare, care 
izvorăşte din spatele muntelui Călineasa, şi a Râului Mic, 
care îşi trage cursul din muntele Biharia - doua ape 
cristaline, care la 3 kilometri mai în sus de Câmpeni se 
împreună şi formează valea Arieşului - , este industria 
lemnului sub aproape toate formele ei. Moțul este fabricant 
de donite, ciubere, şindrile şi cercuri de legat vasele. El 
este în acelaşi timp un priceput dulgher şi constructor de 
poduri, mai ales cei din comuna Sohodol. 

Cu facerea de ciubere şi donite, ca şi cu cercuitul, 
se îndeletnicesc mai cu seamă locuitorii satelor Vidra (de 
Sus, de Mijloc şi de Jos), Neagra, Ponorel, Albac, 
Scărişoara şi Secătura. Cei din Albac mai fac şi scânduri, 
grinzi şi laţuri, iar Bistrenii şi Certejenii şindile. Locuitorii 
din Albac-Arada, azi numită Horia, sunt iscusiți 
constructori de joaghere sau ferăstraie. 

Mulţi dintre aceşti locuitori se mai ocupă şi cu 
facerea de pieptare şi cojoace. Ei se numesc cojocari sau 
suci (de la cuvântul unguresc szocs). 

Moţii cari practică fabricarea ciuberelor, donițelor 
şi a cercurilor, se numesc văsari. În casa fiecarui Mot, 
construită din bârne de brad sau de fag şi acoperită cu 
şindilă, nu lipseşte, pe laviță, pat şi masa, nici scaunul de 
văsărit, un fel de rindea, cu ajutorul căreia cioplesc şi 

fasonează lemnul. 

Văsarii îşi desfac marfa pe la târguri şi prin sate şi 
cu banii câştigaţi îşi cumpără bucate (porumb, grâu şi 
secară), pe cari le încarcă în căruţe sau pe cai, ca să aducă 
bucatele la copii şi la muere, cari îi aşteaptă cu drag. Cei 
mai săraci sunt cercuitorii, cari n-au altă avere decât un 
biet cal, pe care încarcă cercurile şi pleacă să cutreere ţara 
în lung şi în lat ca să-şi desfacă marfa, înlocuind-o la 
întoarcere cu 3 sau 4 saci de cereale. 

Cei mai înstăriți, adică acei cari au şi cai şi căruţă, 
fac grupe de câte 3-10 căruţe, pe cari, după ce le încarcă 
bine cu ciubere, donite şi fiocuri de rășină (de brad), pleacă 
cu fabricatele lor, în pasul cailor, şi cu popasuri de zi sau 
de noapte pe la marginea drumurilor, ca să le vânză în ţară 
şi chiar în țări străine, ca Ungaria şi Iugoslavia. Aceste 
peregrinări comerciale țin cu săptămânile şi chiar cu lunile. 
De la înfăptuirea României Mari încoace, Moţii, în simţul 
lor de orientare, trec prin toate defileurile Carpaţilor, 
cutreerând toate judeţele dunărene, ba trec şi Prutul în 
Basarabia şi Dunărea în Dobrogea, aşa în grupe cum au 
plecat de acasă, aşteptându-se unii pe alții până la 
desfacerea complectă a produselor lor. 


Hotărât şi senin, Moțul pleacă la ţară mânându-şi 
caii mai mult pe irima drumului decât pe margini, 
gândindu-se la cei de acasă şi cântând cu glasu-i melodios 
versurile: 

Du-mă, Doamne, în pace în țară 
Cu cercuri şi cu ciubară, 

Și mă adă în pace acasă 

La copii şi la nevastă! 

Sau varianta următoare: 
Plecat-a Moțul la țară 
Cu cercuri şi cu ciubară 
Și cu tiocuri de răşină 
Să le dee pe fărină! 
Du-mă, Doamne, în pace acasă 
La copii şi la nevastă! 

Iar când vrea să-şi aline multele lui necazuri şi 

suferințe, Moțul doineşte astfel: 
Nu am pâine, nu am sare, 
Toate le-a dus darea mare, 
Darea mare ce m-apasă, 
De stă sufletul să-mi iasă! 

Fără îndoială, Moțul în toate aceste peregrinări 
comerciale ale sale, însoţit de cele mai multe ori de câte un 
băiat, pe care ţine să-l inițieze încă din fragedă copilărie în 
explorările sufleteşti ale unor atari îndeletniciri, urmăreşte 
în primul rând gândul de a realiza un câştig, cu care să 
poată eşi din iarnă cu întreaga familie. Dar este imposibil 
de a nu acorda acestui dor de cutreerare şi anumite 
impulsiuni sufleteşti de explorări spirituale, un fel de 
neastâmpăr etnic, de la care nimic nu l-a putut abate, nici 
chiar bătăile cu patul armei de către sălbatecii jandarmi 
unguri, cari ţineau să-şi arate astfel ura lor tradițională faţă 
de Moţi numai pentru faptul că lăsau, în popasurile lor, să 
le pască caii pe șanțurile de pe marginea drumului. 

Un ordin circular al guvernului român, pus la cale 
încă în 1919 de către autorul acestor rânduri, a pus capăt 
acestui obiceiu barbar, care trecuse la început şi în 
deprinderile unor jandarmi români, prea zeloşi şi 
nepricepuțţi. 

În ce priveşte traiul Moţului, el este cu totul simplu 
şi rudimentar - şi aceasta din cauza condiţiilor geografice, a 
pământului neproductiv şi a regimului politic introdus de 
dominația ungurească. Cele mai multe case din satele 
moțeşti sunt aşezate şi răspândite pe dealuri şi pe munţi, 
ceea ce probează că Ţara Motilor, încercuită de un lanţ de 
munţi înalți, aci păduroşi, aci prăpăstioşi, a servit din 
vremea întunecoaselor frământări, provocate de năvălirea 
diferitelor popoare barbare, ca un refugiu prielnic 
elementului autochton al rasei daco-romane. 

Pe lângă aceste condiţii geografice nefavorabile, 
stăpânirea maghiară a făcut şi ea tot posibilul ca sărăcia să 
se răsfeţe din plin, Ţara Moților lipsită fiind de comunicaţii 
şi supusă unui regim silvic inchizitorial. Rar poți întâlni o 
gospodărie frumoasă. Viaţa păstorească nu există aproape 
deloc. Sunt numeroase case, care n-au nici vită, nici cal de 
povară. 

Aceasta este starea de jalnică mizerie, pe care a 
lăsat-o în aceşti falnici munţi iobagia şi regimul feudal 
unguresc de până mai eri, făcând să germineze vecinic aici 
microbii revoluțiilor crude şi necruțătoare, cum voiu arăta 
la locul său. 

CAPITOLUL XIX 


TÂRGUL DE FETE DE PE MUNTELE GAINA. 
TÂRGUL SĂRUTATULUI DE LA HĂLMAGIU ŞI 


TÂRGUL DE PE MUNTELE CIURULEASA 


Din timpuri străvechi şi îmbrăcate în negura 
basmelor, cari par a ne transporta în epoca de formațiune a 
poporului român, a existat la Românii din Munţii Apuseni 
şi în special la Românii din Țara Moților obiceiul de a ţine 
bâlciuri sau târguri anuale pe vârfurile munţilor Găina 
(1486 metri înălțime), numit târgul de fete din Găina, 
Călineasa (1432 metri), Biharia (1659 metri) şi Lespezi 
(1103 metri), fără a mai vorbi de târgul sărutatului din 
comuna Hălmagiu, din regiunea văii Crişului alb, la poalele 
muntelui Găina. 

Cele două dintâi, adică târgul de fete din Găina, ca 
şi cel de pe muntele Călineasa şi târgul sărutatului din 
Hălmagiu se practică şi azi la următoarele date: primul în 
prima Duminecă ce urmează sărbatoarei Sân-Petru, cel de- 
al douilea în ziua de Sân-Petru şi cel de-al treilea la Sân- 
Toader, pe când târgurile de pe munţii Bihariei şi Lespezi 
au fost părăsite, cel dintâiu la 1828, din cauza ceţei şi a 
deselor furtuni, iar cel de-al douilea la 1830. Una din 
cauzele, pentru care a fost lăsat din uz târgul de pe muntele 
Biharia, trebue să fie desigur şi sgomotul infernal ce se 
aude la un anumit punct sub coaja pământului, din cauza 
unei mari căderi de apă în interiorul muntelui. De acest 
punct nu se apropie nici vitele, cari pasc în partea locului. 

Cel mai însemnat din aceste târguri este târgul de 
fete de pe muntele Găina, numit astfel — spune tradiția — 

din cauza unei găini de aur, care, pe vremea când se lucrau 
minele din munţii Bihariei, îşi depunea ouăle sale de aur 
într-un cuib aşezat pe vârful muntelui Găina. Când 
locuitorii din Vidra-de-sus, situaţi la poalele muntelui, 
atraşi de frumuseţea ne mai pomenită a găinei, au încercat 
să o prindă, ea a fugit şi s-a refugiat în jurul minelor de aur 
dela Roşia-Montană şi de atunci a încetat şi lucrul în 
minele din munții Bihariei, căci găina din poveste era vâlva 
băilor şi a dus aurul cu ea în părțile unde a sburat. 

În cea dintâi Duminecă după Sân-Petru liniştea din 
Găina înceteaza pentru o zi. Este ziua fantasticului târg de 
fete, în vederea căruia din zorii zilei curg de pe toate văile 
şi dealurile Moti şi Moaţe, Crişeni şi Crişene, toți în haine 
de sărbătoare, ca să ia parte la acest târg, unde cântecele 
lăutarilor asurzesc pădurile. Dis de dimineaţă doui delegați 
din partea Moților din Vidra-de-sus şi doui din partea 
Crişenilor din comuna Bulzeşti trag o linie de despărțire 
între Moti şi între Crişeni, în câmpul târgului de pe coama 
muntelui, formată de cele doua vârfuri ale sale. Linia e 
trasă astfel că Moţii se aşeaza cu merindele pe pajiştea 
verde în partea de către răsărit, iar Crişenii în partea de 
către apus. 

Până pe la orele 10 dimineaţa, toți sunt ocupati cu 
cumpărarea şi vânzarea uneltelor de casă şi agricole, 
fabricate de ei după specialitatea locului, şi după-ce s-a 
terminat cu târguirea celor trebuincioase lumea începe să 
prânzească pe iarba verde şi să se adune împrejurul 
lăutarilor (igreților), cari cântă lângă câte un butoiu 
(berbință) cu vin ori cu rachiu (vinars) de cireşe sau cu 
rozolie (un fel de vinars roşu îndulcit cu zahăr sau cu miere 
de stup). Apoi deodată se încinge jocul peste întreg târgul 
şi vezi grupe separate şi formate din Moti şi Crişeni, cari în 

sunetul viorilor (ceterelor), clarinetelor, cimpoaielor şi 
fluerelor, joacă hora, adresându-şi prin chiuituri tot felul de 
satire, strigând Crişanul către Moţ: 

Tine, Moţ, de hastă straiță 

Să mă hit (joc) cu hastă Moaţă 

Până mă hîţai cu Moaţa, 

Se duse Moțul cu straița! 

Iar Moțul îi răspunde: 

Măi, Crişane, lapte în teoc 

Adă fata să ţi-o joc; 

De nu ţi-oiu juca-o bine, 

Intre smerii în ea şi în tire! 


Pe vremea regimului unguresc, de multe ori 
jandarmii unguri turburau aceste petreceri prin ura şi 
excesul lor şovinist. În vara anului 1852 însă, când 11 
jandarmi şi-au permis să insulte nişte femei d-ale Moților şi 
Crişenilor, ei au fost cumplit bătuţi şi desarmaţi, fapt 
pentru care Moţii au fost aspru pedepsiţi. 

Printre Moţii cari au bătut şi desarmat pe jandarmii 
unguri, se afla şi regretatul țăran din Vidra-de-sus, Gavrilă 
Bădescu, fost luptător în oastea lui Avram lancu, un tip de 
Mot inteligent şi hotărât, pe care am avut plăcerea să-l 
cunosc în vara anului 1886, cu ocazia unei neuitate 
excursiuni făcute în Ţara Motilor în societatea distinşilor 
profesori dela liceul din Braşov, Andrei Bârseanu şi 
Pandeli Dima, apoi Valeriu Branişte şi Ghiţă Pop, pe atunci 
studenţi universitari la Budapesta, Marius Murăşanu, 
Nicolae Dima, Valeriu Puşcariu, Aurel Danciu şi autorul 
acestor rânduri, noi, aceştia din urmă, fiind toţi studenți la 
liceul român din Braşov. 

Cu prilejul acestei excursiuni am fost găzduiți, la 

Vidra-de-sus, în ospitaliera casă a regretatului țăran fruntaş 
Iosif Gomboş, rudă deaproape a lui Avram Iancu, care la 
masa bogată ce ne-a oferit cu păstrăvi fripți în spuză şi vin 
rosu, ne-a făcut plăcerea să invite şi pe ţăranul Gavrilă 
Bădescu, ca să ne povestească scene interesante din luptele 
lui Avram Iancu cu Ungurii. Om energic, dârz şi hotărât, 
Gavrilă Bădescu, deşi la 1886 număra peste 60 ani, avea o 
încredere oarbă în steaua neamului nostru, căci într-una ne 
spunea următoarele versuri, auzite desigur din gura lui 
Avram lancu: 

Nu te teme, măi Române! 

Nu te teme că-l pieri! 

Căci un braț vânjos te ţine, 

Fost-ai vecinic şi vei fi! 


Bietul Moş Gavrilă Bădescu, pentru actul său de a fi 
participat la bătaia şi desarmarea jandarmilor unguri în vara 
anului 1852, a fost pedepsit tot cu bătaia, aplicându-i-se 
100 de bastoane. Unul din participanți a fost impuşcat în 
anul 1856. 

Încât pentru târgul de fete din Găina, atât regretatul 
țăran Gavrilă Bădescu, cât şi Teofil Frâncu şi George 
Candrea, autorii volumului “Românii din Munţii Apuseni”, 
de care ne-am folosit în scrierea de faţă, ne spun că numai 
în creerii duşmanilor noştri a putut încolți ideia de 
imoralitate. Moţii, ca şi Crişenii, fiind oameni cu un 
profund sentiment religios, niciodată n-a existat la dânşii 
vre-o tendință care să poată motiva denumirea ce s-a dat 
târgului, şi anume târg de fete. Fireşte că la asemenea 
bâlciuri se făceau şi se fac şi azi cunoştinţe nevinovate între 
tineri şi fete, cari sunt urmate apoi de căsătorie. Tradiţia 
însă nu ni le prezintă ca având prim scop ceva, după care 

le-am putea numi târguri de fete. 

Despre originea târgului, Gavrilă Bădescu ne mai 
spunea că a aflat dela tatăl său, care a trăit 130 de ani, că 
într-o zi Vidrenii, petrecându-şi în Găina, au fost surprinşi 
de Curuţi şi Lobonţi, pe cari respingându-i, în amintirea 
acelei victorii şi-ar petrece Moţii în ziua numită. Cam în 
acest sens vorbeşte şi etnograful german dr. Karl 
Reissenberger în volumul său “Siebenburgen” (Wien, 
1881), înlocuind însă năvala Curuţilor şi Lobonţilor cu 
năvala Mongolilor, pe cari Moţii i-au omorât pe toţi şi “în 
amintirea acelei învingeri îşi petrec Românii în fiecare an, 
la Sân-Petru, pe muntele Găina, cu care ocaziune se 
contractează şi unele căsătorii”. 

Tot astfel stau lucrurile şi în privinţa târgului 
sărutatului din Hălmagiu, comună românească pe valea 
Crişului alb (jud. Arad), la poalele muntelui Găina. Acest 
târg, care se ţine în fiecare an în ziua de Sân-Toader, se mai 
numeşte şi târgul nevestelor prin faptul că în acea zi de 
bâlciu toate nevestele tinere din comunele învecinate vin la 
Hălmagiu, unde sărută pe rudenii, cunoscuţi şi chiar pe 
străini, dacă li se spune că sunt oameni de frunte şi de 
omenie şi când nevasta e sigură că nu va fi refuzată. 

A fi sărutat de o nevastă la Hălmagiu, însemnează a 
fi un om fruntaş şi cinstit. Ticăloşii, oamenii cu reputaţe 
proastă şi rău îmbrăcaţi sunt ocoliţi dela această onoare. 

Târgul Hălmagiului dela Sân-Toader are o înfăţişare 
interesantă prin buna dispoziţie, râsul şi glumele, cari 
formează caracteristica acestui bâlciu. Dis de dimineaţă, 
nevestele tinere din 50-60 de sate, foarte frumos gătite şi cu 
cununile de mireasă pe cap, în grup de câte două şi câte 
trei, însoţite de soacrele lor, încep a umbla prin târg şi cum 
întâlnesc rudenii şi cunoscuţi, aleargă la ei şi îi sărută, iar 

aceştia le cinstesc cu bani, fiecare după cum poate şi îl 
trage inima. Cu străinii sunt în mare rezervă, căci a 
rămânea nesărutată este cea mai mare ocară. Când însă 
nevestele sunt informate că nu vor fi refuzate, atunci ele 
sărută şi pe străin. După sărutat, nevasta primind cinstea, ea 
mulțumeste închinând dintr-un ulcior cu vin. A nu bea, 
înseamnă a batjocori nevasta şi pe ai săi. 

Lucruri imorale şi certuri nu se nasc niciodată. 
Moralitatea şi ordinea o păstrează însuşi publicul, care 
controlează păstrarea bunelor moravuri. 

În privinţa originei acestui târg nu se ştie nimic 
precis. Oamenii s-au pomenit cu această datină şi o menţin 
din generaţie în generaţie. Tradiția spune că târgul de 
sărutat din Hălmagiu datează de pe vremea năvălirei 
Turcilor, cari, străbătând până pe valea Crişului alb, ar fi 
răpit o mulţime de femei crişene, dintre cari unele, scăpând 
din robie şi întorcându-se acasă, au sărutat pe toţi 
cunoscuții pe cari i-au întâlnit, iar aceştia le-au cinstit 
pentru vrednicia şi dragostea lor față de limba şi vatra 
strămoşească. 

Pe lângă târgurile din muntele Găina şi cel de la 
Hălmagiu, a mai rămas în fiinţă târgul de pe muntele 
Călineasa, care este mai puţin important decât cel din 
Găina, deoarece nu iau parte la el decât păstorii din acel 
munte, apoi foarte puțini păstori crişeni şi un număr mic de 
locuitori de pe văile Someşului cald şi Someşului rece 
dinspre Huedin. Afară de lâna dusă de Moţii din 
Scărişoara, nu sunt alte mărfuri de vânzare în târgul de pe 
Călineasa. 

Care anume din aceste târguri e mai vechiu sau dacă 
toate datează din aceeaşi epocă? lată o întrebare, la care 
logica faptelor ca şi anumite consideraţiuni etno-geografice 

ne pot determina să socotim geneza lor ca fiind anterioară 
oricăror începuturi de civilizație rudimentară sau 
aşezământ de stat, ba chiar ca aparținând epocii de 
formaţiune a poporului român. Pentru acei cari au vizitat 
târgul de fete din Găina sau târgul de pe muntele Călineasa, 
ale caror înălțimi şi aspect oferă privelişti sălbatice şi pline 
de fiorii unei singurătăţi, care îți face impresia că te găseşti 
la capătul lumei, gândul lor sboară fatal spre vremuri 
îndepărtate, a căror taină caută s-o pătrundă. 
Profesorul Tache Papahagi, în 
instructiva sa lucrare “Cercetări în 
Munţii Apuseni”, se întreabă cu drept 
cuvânt: Ce anume va fi contribuit ca 
pentru un atare târg să fie ales 
creştetul unui munte sălbatic şi în 
acelaşi timp cel mai îndepărtat de 
satele Moților, cum e Călineasa? O 
atare petrecere pe vârful unui munte 
e condiţionată în alte regiuni 
româneşti de serbarea patronului sau 
hramului unei mănăstiri existente pe 
acel munte. Dar aici nu e nimic de 
natură religioasă. Un răspuns în sensul că muntele Găina 
formând linia de despărțire dintre Crişeni (ţinutul 
Zărandului) şi Ţara Moților, era firesc ca să devie locul de 
întâlnire pentru un târg, nu este suficient, fiindcă nu explică 
elementele constitutive ale acestui târg sub raportul istoric, 
etnic, social şi economic. 
Prin aceste târguri, Moţii — căci ale Moților sunt ele, mai 
ales acel de pe Călineasa şi de pe Găina — nu urmăresc 
aproape nimic din punct de vedere economic, cum e 
obiceiul la târguri. Şi apoi nu vârful unui munte, fie el chiar 

mai puțin înalt decât Găina, poate fi prielnic unui bâlciu. 
Bazat pe aceste considerațiuni judicioase, profesorul 
Papahagi afirmă că, sub orice aspect am analiza acest 
obiceiu al târgurilor pe vârfuri de munți, totul e de natură 
să ne transporte în epoca unui trecut îndepărtat, poate chiar 
epoca de formaţiune a poporului român, şi că, în asemenea 
circumstanţe, este posibil, pentru vremurile acelea, să fi 
existat şi tendinţa înlesnirei de căsătorii în sensul aşa 
numitului târg de fete. Azi pe vârful muntelui Găina se 
înalță o cruce maiestuoasă, în semn de biruință, ridicată din 
inițiativa d-lui Ion I. C. Brătianu. 

CAPITOLUL XX 
ABRUDUL 


Abrudul este o denumire de origine pur dacică şi 
anume dela cuvântul Abrurtus. Cuvântul Abruttus derivă 
din vorba dacică abrudiom, însemnând aur. Astfel 
“ Abrudul de azi este un nume, care constituie o perfectă 
continuitate cu cel vechiu, chiar din punct de vedere 
fonetic”. În epoca romană, Abrudul a mai purtat şi 
denumirile următoare: Auraria Daciae, Auraria Maior şi 
Alburnus Minor. 


Este interesant de constatat că istoricii de seamă 
afirmă că atât denumirea veche a Zlatnei, adică Ampelum, 
cât şi a Roşiei Montane, adică Alburnus Maior, sunt 
cuvinte tot de origine dacică. Toate aceste trei orăşele se 
bucurau în epoca romană de o stare din cele mai 
înfloritoare şi împărțiau între ele avantagiile unei vieți 
economice intensive, ca şi desavantagiile unei lipse de 
seriozitate şi statornicie a populaţiei internaționale, care o 
împestriţa, circulând pe aici fie în slujba împăraților, fie 
pentru a satisface propria-i sete de câştig usor. 

Din timpuri străvechi, Abrudul a avut celebritatea 
sa. Încă pe vremea lui Decebal, regele Dacilor, Abrudul era 
centrul operațiunilor miniere din Dacia. 

În anul 105 după Christos, împăratul Traian, după 
cucerirea Daciei, a aşezat la Abrud o legiune romană, 
dându-i numirea de Auraria Daciae, iar mai târziu pe acel 
de Auraria Major, şi a organizat aşa numitul Collegium 
aurariorum sub conducerea unui director de mine numit 
magister. În exploatarea minelor, aşa primitiv cum se lucra 
pe atunci, erau ocupați între 15-20.000 lucrători, scoţându- 

se săptămânal din mine o cantitate de 200-205 punți de aur. 
În fiecare an, administraţia din localitate trimitea la Roma, 
pentru alimentarea tezaurului imperial, aproximativ 10.000 
punți de aur curat (cam 5.000 kg). 

În epoca romană bogăţiile aurifere din munții 
Abrudului constituiau factorul cel mai atractiv pentru 
cuceritorii Daciei-Traiane. Astfel nu este o legendă 
fantastică că împăratul Traian, la ocuparea acestei 
provincii, a făcut o imensă captură sau pradă de răsboiu în 
aur şi argint. Dupa isvoarele lui I. Lydus în cartea sa “De 
magistratibus”, bazată pe “Geticele” lui Criton, medicul lui 
Traian, savantul istoric Carcopino stabileşte că cantitatea 
de aur şi argint găsită în Dacia de Traian ar fi fost de 
165.000 kilograme de aur în valoare de 12,5 miliarde lei 
româneşti de azi şi 331.000 kilograme de argint în valoare 
de 1,5 miliarde lei. 

Acest fapt istoric dovedeşte în mod neîndoielnic că 
exploatarea minelor de aur din munţii Abrudului a trebuit 
să fie foarte energică şi intensivă, producând anual 5.500 
kg aur şi 11.000 kg argint, deci mai mult decât se produce 
azi. 

Istoricul Vasile Pârvan în ultima sa opera 
(“Getica”) susține că quantumul de aur şi argint luat de 
Traian ca pradă de răsboiu dela Daci n-a putut să fie tot aur 
recoltat pe cale de exploatare minieră, ci a fost tezaur 
strâns de către Daci pe vremea regelui lor Burebista din 
răsboaiele victorioase ce le-a purtat împotriva Celţilor, cari 
erau mari iubitori şi mercenari de podoabe şi ornamente de 
aur şi argint. 

Romanii au simbolizat această pradă, ca şi mărimea 
ei, pe una din planşele Columnei lui Traian din Roma. 

Istoria Abrudului în epoca năvălirilor barbare este 

atât de nebuloasă, încât putem afirma că nici nu există. Tot 
ceea ce se ştie este ca în Munţii Apuseni ai Transilvaniei au 
rămas şi dupa ocuparea ei de către Unguri cel mai bogat 
ținut în metale nobile din centrul Europei şi că minele de 
aur de aici au fost exploatate aproape fără întrerupere. Nu 
se cunoaşte însă precis care a fost partea statului în aceste 
exploatări. Se ştie atât că coloniile miniere din Secărâmb, 
Băița şi Baia de Criş trec în posesiunea şi în proprietatea 
statului abia numai pela mijlocul veacului al 18-lea, iar la 
Roşia Montană cea dintâiu exploatare minieră făcută de 
statul austro-ungar datează abia din anul 1846. Acest fapt 
învederează că în trecutul îndepărtat minele de aur au fost 
aproape în majoritate proprietăţi particulare. 

Deşi găsim şi în evul mediu urme de exploatări 
miniere destul de intensive, totuşi producţia lor este mult 
scăzută faţă cu cea din timpul splendoarei romane, după 
cum ne confirmă documente scrise, care au rămas despre 
minele dela Băița şi Secărâmb dintre anii 1444 şi 1451. 

Istoria ne mai spune că deodată cu colonizarea 
saşilor în Ardeal, sub regele arpadian Geza II (anii 1141- 
1161), s-au stabilit colonişti saşi şi în oraşul Abrud. Dar 
odată cu aceştia, Ungurii înşişi săvârşiau conştient o 
imigrație înspre oraşe, încă din primele veacuri ale venirei 
lor în Ardeal. 

Este cert că minele de aur din ţinutul Abrudului, în 
epoca regilor arpadieni, formau domeniu regal, dar nu 
există urme de modul cum se administrau şi exploatau. 
Istoria ne arată în această privinţă o radicală schimbare 
numai pe vremea regelui Ştefan V al Ungariei, care 
dărueşte unele mine de aur episcopiei romano-catolice din 
Alba Iulia. Astfel oraşele Abrud şi Zlatna ajung sub 
hegemonia acestei episcopii. Singura Baia de Arieş s-a 

menținut ca localitate minieră liberă. 

Oraşul Abrud, pentru întâia oară, îl găsim într-un 
document dela 1271 sub denumirea de Terra Abruth. Acest 
document este un act de obligaţiune în favoarea unui 
voevod al Ardealului cu numele Matei şi în care se mai 
spune că oraşul Abrud a fost posesiunea ducilor Gelu şi 
Zubuslas Siculus. Nu arareori privilegiul de a stăpâni 
minele de aur din jurul Abrudului a format obiect de 
procese, dintre cari unul, cu episcopia romano-catolică din 
Alba Iulia, s-a terminat la 1491, prin hotărârea regală a 
regelui Ladislas II. 

Comunitatea de interese a centrelor miniere Abrud, 
Zlatna, Baia de Arieş şi Baia de Criş a pus cu timpul baza 
unei solidarități profesionale, din care s-a născut apoi 
dreptul minier în uz până aproape în zilele noastre. 

La anul 1438 liberul exerciţiu al băişagului este 
garantat şi printr-un decret regal, iar la 1525 tribunalul 
litigiilor miniere din cele 4 centre miniere de mai sus 
funcționa în oraşul Abrud. 

Ungurii, avantajaţi de situaţia politică şi economică 
ca popor dominant, au acaparat cu timpul rosturi în 
conducerea instituțiilor cari erau mai prielnice unei vieți 
tihnite şi la adăpostul grijelor materiale de tot felul. Astfel 
se petrec lucrurile şi cu orasele, cari în creerii Munţilor 
Apuseni încă din timpuri străvechi moşteniau o clasă 
burgheză minieră. Vremea, care a favorizat pe acest barbar 
popor, l-a făcut stăpân pe bunuri, pe cari nici nu le căuta, 
nici nu le visase vreodată. Centrul vieţii miniere — Abrudul 
— devine proprietatea imobiliară a elementului unguresc şi 
colonizant, fapt care desigur derivă din stăpânirea pe care o 
puseseră ei pe minele mai rentabile ale ținutului. 

Dar, cu toate acestea, nu găsim în tot trecutul 

Abrudului nici o creaţiune culturală sau economică, care și- 
ar găsi începuturile în concepția elementului unguresc 
dominant, afară de tipografia preotului unitar Karady Paul, 
care la anul 1569 era în fiinţă şi pe care după doua sute şi 
ceva de ani a devastat-o revoluţia lui Horia. 

Se face dovada deci şi prin acest fapt că tendinţa 
Ungurilor a fost în primul rând exploatarea bunurilor 
ținutului aurifer, fără a se încumeta la plasarea unei părți 
din capitalul câştigat în folosul obştiei autochtone, în care 
nu aveau încrederea necesară unei astfel de acţiuni nobile 
şi binefăcătoare. 

Caracterul atât de hotărât al locuitorilor indigeni — 
Români — totdeauna a pus pe gânduri elementul usurpator 
al oraşului, care la sate nu putea nici străbate, nici exercita 
vreo influență, căci încă şi pe la 1547 găsim urmele 
voevodatelor ardelene în ținutul Munţilor Apuseni în frunte 
cu lacob, voevod al Românilor dela Abrud. 

Astfel oraşul Abrud s-a păstrat ca colonie şi centru 
în slujba exploatării minelor de aur, cu singura deosebire că 
caracterul românesc al oraşului a suferit schimbări mari, 
aşa dupa cum pusese stăpânire în Ardeal dominația 
ungurească. 

Regii ungari din casa arpadiană au urmărit în mod 
sistematic politica fortificării oraşelor cu o viaţă de cultură 
urbană, prin colonişti străini, pentru a-şi asigura în acelaşi 
timp şi stăpânirea strategică asupra Ardealului. 

Cele mai fertile părți ale pământului Ardealului în 
bogăţiile aurifere nu au fost scutite deci de urmările acestei 
politice ungureşti. Astfel găsim mai târziu şi orasul Abrud, 
scos de sub sfera de influenţă a elementului autochton şi 
pus într-o situaţie privilegiată, excepţională, având în 
chestiunile lui interne deplină autonomie. 

Între aceste privilegii intrau şi chestiunile de 
gospodărie internă, cari încă din timpurile vechi erau 
menajate cu isvoare de venituri, de târguri, drepturi de 
cârciumarit etc. Ne lipsesc date anterioare anului 1843, cari 
ar putea cât de cât arunca o lumină asupra cadrelor 
budgetare ale Abrudului. Totuşi din anul 1843 ne-a rămas 
un budget al Abrudului, care arată la venituri 4691 florini 
şi la cheltuieli 3312 florini, iar avere a oraşului în bani 
17.066 florini şi alte bunuri 5667 florini. 

Populaţia la această dată era de 4000 suflete. 

Din tabloul budgetelor oraşelor ardelene publicat de 
d. Petru Suciu în revista “Societatea de Mâine” No. 12 
Anul IV reiese că Abrudul a avut avere în bani gata mai 
mare decât Clujul, Turda, Braşovul, Mediaşul, Bistriţa, 
Sebeşul-Săsesc; dar nu avea budget mai urcat decât nici 
una din aceste localităţi, deşi veniturile de altă natură 
întreceau pe cele ale oraşelor Alba Iulia, Dej şi Bistriţa. 

Despre însemnătatea antică a Abrudului vorbesc 
mărețele rămăşiţe romane Cetatea mare şi Cetatea mica 
dela Roşia Montană, unde coloniile lui Traian au întreprins 
o activitate minieră din cele mai intensive, în comparație 
mai ales cu Dacii, precum dovedesc diferitele descoperiri 
archeologice, îndeosebi inscripţiunile de pe cele 25 table 
cerate, găsite la Roşia Montană, şi despre cari ne-am 
ocupat pe larg în capitolele VII şi VIII ale lucrărei de față. 

Ca oraş montan (oppidum montanum), Abrudul a 
fost înzestrat în cursul vremii cu autonomie şi privilegii. La 
început aparțineau acestui oraş toţi locuitorii Munţilor 
Apuseni din vecinătatea sa. Mai târziu însă numai 
următoarele patru comune: Abrud-sat, Cărpeniş, Bucium şi 
Muşca, care însă n-au voit să recunoască niciodată 
supremaţia Abrudului, susţinând că ele au drepturi egale cu 

el şi ca împreună constituie ţara Abrudului. Aceste comune 
se bazau între altele, în apărarea drepturilor lor, pe diploma 
principelui Mihai Apafi, dată la 20 Maiu 1676 în Alba Iulia 
şi reîntărită la 18 Decembrie 1689, prin care nu li se 
pretindea altceva ca dări decât ceea ce se pretindea şi 
oraşului Abrud. 

În anul 1727, Românii s-au răsculat în contra 
Ungurilor din Abrud, au constituit un magistrat sau 
primărie româneasca şi s-au pus cu puterea în stăpânirea 
drepturilor ce revendicau, dar armata 1-a împrăştiat şi a 
restaurat Abrudul în drepturile sale. 

În anul 1760, s-a întâmplat o altă răscoală cu 
caracter mai mult religios, iar în revoluţia lui Horia din 
anul 1784, intrând Românii în Abrud, au scos din archiva 
oraşului toate diplomele şi actele privilegiilor, le-au dat foc 
şi au pârjolit cu ele în piaţa oraşului un porc. 

În anul 1784, Abrudul a ajuns sub jurisdicţiunea 
prefecturei Alba de jos, dar această stare de lucruri n-a 
ținut mult timp, deoarece reclamând la Curtea 
împărătească, în anul 1790 şi-a recâştigat drepturile avute, 
nu însă şi cele asupra comunelor Abrud-sat, Cărpeniş, 
Bucium şi Muşca. 

Oraşul Abrud a suferit în toate răscoalele mari 
pierderi în oameni şi în avere, precum s-a întâmplat în 
revoluţia lui Horia, dar mai mult ca oricând în revoluţia lui 
Avram lancu din 1848 şi 1849, când peste 1200 de 
locuitori unguri, în afară de armata maghiară a lui Hatvany, 
au căzut victimă răsbunarei poporului român înfuriat. 

Este bine să amintim aci cum că vinovaţi de această 
catastrofă au fost înşişi Ungurii, ceea ce confirmă de altfel 
şi diferiți scriitori maghiari. Dintr-o scriere a răposatului 
Iosif Sterca Şuluţ, fost preşedinte al Astrei din Sibiu, 

asupra biografiei deputatului kossuth-ist I. Dragoş, faptele 
s-au petrecut în modul următor: 

În primăvara anului 1849, românul loan Dragoş, 
ales deputat în cercul Beiuşului ca înfocat partizan politic 
al lui Ludovic Kossuth, dictatorul Ungariei, a fost trimis de 
acesta la Abrud cu misiunea delicată de a împăca pe 
Români şi de a-i îndupleca să depună armele, ca să nu mai 
lupte pentru dinastia habsburgică, pe care Kossuth voia s-o 
detroneze. În urma intervenţiei lui Dragoş se ajunsese într- 
un moment dat la un armistițiu în scopul de a se urma 
tratative de împăcare între Maghiari şi Români. În vremea 
însă când aceste pertractări decurgeau în biserica reformată 
din Abrud, deodată — la îndemnul Ungurilor din Abrud — 
soseşte din direcția Bradului o armată ungurească în cap cu 
colonelul Hatvany, care pune mâna pe toți fruntaşii români, 
cari nu putuseră scăpa cu fuga. Hatvany desfăşură cel mai 
sălbatic terorism, spânzurând, împuşcând şi aruncând în 
închisoare pe Românii, cari s-au încrezut în cuvântul de 
onoare garantat în scris şi prin graiul nenorocitului deputat 
Dragoş. 

Această trădare mizerabilă a făcut pe Avram Iancu, 
conducătorul Moților, să îşi ia revanşa cuvenită — şi atunci 
brava sa oştire năvăli asupra armatei lui Hatvany, pe care a 
nimicit-o cu desăvârşire, plătind cu această ocazie şi 
numeroşi locuitori unguri din Abrud cu viaţa lor cursa 
odioasă ce se întinsese fruntaşilor români. Nenorocitul 
Dragoş a fost şi el prins şi omorât, fiind scos din pivnita 
unei case de lângă biserica română unită, care există şi azi 
şi unde se ascunsese, spre a-şi scăpa viaţa. 

Asupra evenimentelor, care au prilejuit uciderea lui 
Dragoş, găsim în cartea d-lui Enea Hodoş despre 
“Protopopul S. Balint” următoarele amănunte interesante 

scoase din “Episoade şi scene din Abrud din Maiu 1849” şi 
publicate în revista “Transilvania N-rii 12-14 din anul 
1877: 


Buteanu ținea ocupată strâmtoarea dintre satele 
Zdrapți şi Mihăleni (dincolo de Brad şi Criştior, spre 
Abrud). Aici făcuse cu băeşii şanţul puternic care cred că 
se vede şi astăzi (în 1877). Dintre refugiații din lăuntrul 
Transilvaniei făceau serviciu aici: Vasile Moldovanu şi 
Nic. Murăşanu. Acest din urmă primeşte dela Ion Dragoş o 
scrisoare din 19 April 1849, unde scriitorul îşi arăta 
intențiunea d-a veni în munţi şi a împăciui pe Românii 
munteni cu Stăpânirea lui Kossuth. 

O parte dintre Abrudenii români înstăriți aflând 
cuprinsul acestei scrisori s-au rostit pentru pace cu 
Ungurii. Dimpotrivă, cei mai mulţi Români în frunte cu 
prefecții lancu, Balint, Buteanu şi cu tribunii emigraţi în 
munţi nu voiau să audă de pace cu stăpânirea lui Kossuth, 
pe lângă toate învingerile obținute asupra Austriacilor; au 
hotărât totuşi să stea de vorbă cu bihoreanul român 
Dragoş, mai ales ca să afle, din cuvintele lui ca deputat de 
la Debrețin, situaţia lumii din afară, despre care atunci nu 
se ştia în munți absolut nimic. Dragoş a venit în 25 April în 
Mihăleni la Buteanu, unde au sosit şi de către Abrud mai 
mulți de 30 de inşi. Dragoş, cu vorbe iscusite, combătea pe 
cei ce “se luptă pentru Habsburgi” şi-i învinovățea că 
n-au alt principiu decât “negru-gălbinismul” (culorile 
casei domnitoare a Habsburgilor). 

Buteanu i-a ripostat: “Principiul nostru nu este 
negru-gălbinismul, ci libertate naţională sau moarte; la 
caz însă când casa domnitoare nu ni-ar îndestuli 
aspiraţiunile şi speranţele noastre, eu mai bucuros susțin 

pe umerii mei un despot, decât 3-4 milioane de despoți; 
căci fiecare liberal de ai voştri (de ai kossuthiştilor) este 
un despot tiranic. Eu doresc sincer — sfârşi Buteanu — pace 
cu Ungurii, dar o pace cu care să nu-mi fie ruşine a sta în 
faţa istoriei. 

Sfatul dela Mihăleni s-a încheiat cu hotărârea că: 
stăm de vorbă cu Kossuth, sub condiție ca în timpul 
negocierilor despre punctele împăciuirii, să înceteze 
armele din amândouă părțile. Dragoş a răspuns că 
armistițiul se înţelege dela sine şi-l va mijloci la Kossuth. 

După acestea, Dragoş a plecat spre Debrețin, 
ceilalți spre Abrud. 

În 3 Mai s-au întâlnit din nou mai mulți fruntaşi 
români cu Dragoş, în aceeaş casă, la Mihăleni. De 
astădată Dragoş a citit şi tălmăcit cu avânt părţi din 
manifestul lui Kossuth din 26 April 1849, pentru poporul 
român, cu unele făgădueli de libertate (făcute de omul 
ajuns la strâmtoare) şi promițând iertare obştească 
tuturora, cu excepția lui Andrei Şaguna, pe care Kossuth 
nu-l poate ierta (deoarece aştepta pe Ruşi să vie în ajutorul 
Austriei). lancu, prezent la convorbirea dela Mihăleni, 
întreabă despre armistițiul făgăduit, Dragoş răspunde, că 
despre armistițiu este asigurat prin cuvântul lui Kossuth. 
(Acesta tăgădui mai târziu). 

De altfel Dragoş nu făcea bună impresie asupra 
ascultătorilor săi. Cu tot darul vorbei, deputatul kossuthist 
avea în sine ceva respingător. Era, ca înfăţişare, mijlociu 
de stat, îndesat în trup, cu frunte lată, fața rotundă şi foarte 
neagră, cu urme de vărsat, musteţe negre rare, păr 
asemenea negru, creț şi privire şovăitoare de lup. 

Dela Mihăleni au pornit cu toții, călări, la Abrud; 
între lancu şi Buteanu înainta Dragoş. 

A doua zi s-a ținut sfătuire în casele primarului 
abrudean lon Boeriu: glasurile celor mai mulţi se rosteau 
pentru pace. 

În cinstea lui Dragoș, şi în aceeaş zi, s-a dat o 
masă strălucită la Şuluţ Simeonuţ, care a închinat pentru 
vestitorul păcii, Dragoş; iar Dragoş, încrezut prea mult în 
darurile sale oratorice, a băut în sănătatea lui Kossuth... 
Iancu a încrețit atunci fruntea şi nimeni n-a îndrăsnit să 
aprobe urarea oratorului. lute Dragoş întoarce vorba în 
gluma şi, între altele, cere ceva galbini, în schimbul 
bancnotelor sale kossuthene, ca să poată dovedi că a fost 
în adevăr “la fântâna aurului”. 

Dragoş a vorbit apoi poporului, în două adunări 
numeroase, ținute una în capul Abrudului, cătră Corna- 
Bucium, şi alta în Câmpeni, dar fără resultatul dorit de 
vorbitor. 

Pentru ziua de Duminecă, 6 Mai 1549, era 
anunțată o nouă sfătuire, care s-a început abia d.a., între 4 
şi 5 ore, în biserica reformată a Abrudului. Era o 
conferenţă foarte viforoasă. Ungurii, cari veniseră în mare 
majoritate, sbierau cătră Români să depuie la moment 
armele la o comisiune instituită acum. lancu strigă 
energic, că armele nu se pot depune, fără garanţia 
cuvenită. S-a iscat sgomot infernal, în care nimeni nu mai 
putea face rânduială. Se mesteca ziua cu noaptea. lancu la 
un Semn ce i se făcu de-o servitoare ivită în uşa bisericii, 
ieşi neobservat, împreună cu fraţii Corcheş şi Clemente 
Aiudeanu, şi încălecând alergară în galop la Câmpeni. 
Dacă mai întârziau jumătate de oră, s-ar fi ales, poate, cu 
soartea lui Dobra şi Buteanu. 

Căci Hatvany, cu oştirea sa, tocmai îşi făcea 
intrarea în Abrud nesupărat de nimeni, după ce Românii se 

încrezuseră prea mult în vorba de armistițiu, adusă (poate 
în bună credinţă) de nenorocitul deputat Dragoş. 

În 7 Mai Hatvany trimise o scrisoare la Câmpeni, 
invitând pe lancu la Abrud. Scrisoarea au dus-o tribunii 
Andreica şi Begnescu, - şi au scăpat şi ei cu viaţă. 

Fiindcă Iancu nu venea, Hatvany făcea responsabil 
pe Buteanu, mereu supraveghiat în Abrud. 

Când în 8 Mai Ungurii, cari năvălisera din Abrud 
spre Roşia, fură bătuţi şi respinşi, Hatvany înfuriat puse în 
lanțuri pe Buteanu, îl arestă, iar pe tribunul Molnar îl 
împuşcă în fața bisericii. Pe Advocatul Dobra îl chinuiră 
honvezii, cari îl păzeau în arest, şi-l duseră la atâta 
disperare, încât omul sări din etaj în pardoseala străzii, 
unde fu omorât prin puşcăturile honvezilor. 

În ziua de 10 Mai, când Hatvany bătut se retrăgea 
spre Valea Cerniţei şi ducea cu sine pe Buteanu ferecat în 
lanțuri şi pus pe osia dinainte a unui tun, Dragoş, în mână 
cu o puşcă cu doua ţevi, alerga gâfâind pe străzile 
Abrudului şi se adăposteşte în grabă la Şuluţ Simeonuţ, 
care-l ascunde în pivniță. Deoadata... nişte răcnete 
fioroase se aud la spatele noastre. Alergăm cu toții într- 
acolo. În curte la Şuluţ Simeonuţ mai mult de 100 de lănci 
se vedeau ridicate în sus, fiecare ar fi dat într-un centru şi 
nici unul nu putea da... Atunci omorau pe Dragoş, pe care 
îl socoteau trădător. Cei ce au fost aproape de el în aceste 
momente, spun că cerea graţie, zicând: “Fraţilor, lăsați- 
mă una să vă spun!"”... Peste un pătrat de oră i-am văzut 
cadavrul pe o dâlmă de gunoi, la poarta sus pomenitului 
domn. Ucigătorii au aflat la dânsul 315 galbini”... 


Oraşul Abrud este renumit din cele mai îndepărtate 
timpuri pentru spiritul său cald românesc, care a însuflețit 

totdeauna familiile româneşti locale, pentru buna lor stare 
materială şi pentru proverbiala lor ospitalitate, care nu era 
decât rezultatul belşugului în care trăia lumea odinioară. 
Conştienţi şi dornici de cultură, Românii din Abrud şi jur 
au cerut prin glasul episcopului Şaguna, între anii 1850 şi 
1860, dreptul de a înfiinţa un gimnaziu românesc, ceea ce li 
s-a refuzat din cauza intoleranței ungurești. 

Cum am mai spus, din vremuri străvechi, adică din 
timpul Dacilor şi Romanilor, minele de aur din jurul 
Abrudului au fost exploatate neîntrerupt — şi cea dintâi 
ispravă a producătorului de aur, când mergea Lunea la 
Abrud, cu prilejul târgului de săptămână, era să-şi schimbe 
aurul în monedă, cu care apoi să-şi poată face târguielile de 
lipsă. Acest schimb îl înlesniau în parte aşa numiții gozari, 
un soiu de agenţi de schimb, şi apoi oficiul de schimb al 
Statului, numit în limbajul local cămară (dela nemţescul 
Wechsel-Kammer). 

Aurul era — şi este şi azi — primit la schimb topit sau 
chiar netopit. Proprietarii de mine, ca şi lucrătorii minieri, 
cari mai înstrăinau din când în când şi din aurul 
proprietarilor — căci să nu se uite, că de când e lumea, aurul 
a fost şi este ochiul dracului — după ce puneau mâna pe 
bani şi îşi cumpărau bucate şi alte lucruri trebuincioase 
pentru casă, se aşezau apoi la chef, care de multe ori ţinea 
câte 2 şi 3 zile. De aici vorba cântecului, pe care îl auziam 
în copilăria mea, acum 50 de ani: 

Mergem Lunia la oraş, 
Să venim Joi mintenaş! 


Pentru ca cititorul să-şi poată face o idee mai clară 
de valoarea schimbului de aur produs la oficiul statului din 
Abrud, las să urmeze aci câteva date statistice. 

Într-adevăr după date statistice oficiale se constată 
că la oficiul de schimb al statului din Abrud s-a prezintat 
pentru schimb de la anul 1872 şi până la 1877 aur în 
cantitate de 5643 kilograme, având pe atunci o valoare de 
8.787.352 florini, extras din 382 mine, cu munca a 6613 
lucrători şi măcinat de 9829 săgeți de şteampuri. În aceste 
cifre nu intră, bine-nţeles, aurul produs tot în minele din 
jurul Abrudului şi schimbat la oficiul de schimb al uzinelor 
statului din Zlatna sau la Budapesta, Viena şi Kremnitz. 


Inanul 1020221 atinsa ata det 2kg 634grame 
În anul DO2I22 Dieta eolian 10kg 277grame 
To anul 9004 sei tal asia otil 0 iul 2kg 281grame 
Ton O RDI OR RR a OI Ea 58kg 481grame 
Imanu POD team ata să ial ai 253kg 477grame 
În anul 1927(in 9 luni)... 149kg 712grame 
ROL malo ue tau a lupă N pa ala once a apei 476kg 862grame 


Valoarea acestei cantităţi de aur face, după cursul 
de azi, aproximativ 50 milioane lei. 

Nu trebue să scăpăm însă din vedere că cea mai 
mare parte a aurului produs în minele din jurul Abrudului a 
luat drumul străinătăţiu prin contrabandă, fiind mai bine 
plătit pe pieţele străine decât în ţară. De când însă 
proprietarii de mine pot să vânză aurul lor Băncei 
Naţionale prin oficiile de schimb ale statului cu o reducere 
numai de 4% pentru rafinat şi diferență de valută, acest 
nobil metal nu mai oferă avantagii contrabandiştilor şi 
rămâne astfel în ţară. Cum această reducere de 4% s-a 
scăzut la 2%, în urma măsurilor luate de guvernul actual 
pentru a veni şi mai mult în favoarea Moților, producția 
aurului va creşte anual în mod însemnat şi îmbucurător atât 

pentru stat cât şi pentru proprietarii de mine. 

În cifrele de mai sus nu intră, bine înțeles, aurul ce 
se produce de societatea Mica (NOTA 1) dela Gura Barza, 
lângă Brad, proprietara minelor şi instalațiilor fostei 
societăți 72 Apostoli. Această societate având o instalație 
modernă de şteampuri după sistemul Californian, utilizând 
ca forță motrice curentul electric, produce aur în cantități 
însemnate. În aceste şteampuri 190 săgeţi-pisăloage izbesc 
cu 90 lovituri pe minută roca cu conţinut de aur, 
pulverizând annual aproape 160.000 tone. Sgomotul produs 
de aceste instalaţii în proporțiile unui baraj infernal, 
repercutat la distanță de rezonanţa văilor din această 
regiune de racordaj a Munţilor Apuseni cu munții 
Zărandului. 

Producţia acestor instalaţii atinge cuantumul de 
1300 kg annual, cu un conţinut de 60-70% aur. După datele 
statistice ale anilor 1908, 1915 şi 1920 producţia de aur şi 
argint a regiunii de sub căpitănatul minier al Zlatnei se 
repartizează astfel. 

În 1908 produce: 

1. Întreprinderile statului: aur = 118 kg; argint = 1958 kg; 
2. Întreprinderile particulare: aur = 2021 kg, iar argint = 
432 kg. 

În 1915: 

1. Întreprinderile statului: aur = 118 kg; argint = 215 kg. 
2. Întreprinderile particulare: aur = 1193 kg; argint = 643 
kg. 


Nota 1. Această mină de aur deschisă la anul 1750 de către contele 
Victor Toldalagi, sub numele de “Mina celor 12 Apostoli”. 

În 1920, după statistica minist. de industrie şi comerţ, 
producția de aur şi argint se repartizează astfel: 

Aur = 548 kg; argint = 392 kg la care însumând şi 
producția regiunii Baia Mare cu aur = 153 kg si argint = 
1743 kg, întreaga producţia anului 1920 face: aur = 701 kg; 
argint 2135 kg în comparaţie de 3132 kg aur şi 7732 kg 
argint — producția totală din timp de pace a întregei 
Transilvanii. 

Minusul de producţie realizat de exploatările de 
după răsboiu se datoreşte starei de anemizare creată de 
efectele răsboiului la toate întreprinderile particulare sau 
publice, apoi lipsei de muncitori, scumpirei lucrului şi a 
condițiilor de traiu şi nicidecum unei reduceri a stocului 
natural de metal din creerii munţilor. La anomalia de mai 
sus se ataşază şi contrabanda nesăbuita a “gozarilor” şi a 
târgoveţilor străini, sustrăgând după informaţiile noastre 8 
kg aur săptămânal — pe piaţa Abrudului — din producția 
înregistrata oficial (NOTA 2). 

Pe vremea copilăriei mele, acum 45 de ani, minele 
din jurul Abrudului aveau o producție destul de 
îmbelşugată şi rentabilă. Într-adevăr, pe când frecuentam 
gimnaziul român din Brad (anii 1880 — 1884), modestul 
oraş Abrud sburda de veselie şi nu se ştia ce e sărăcia. O 
mulțime de țărani români bine înstăriți, graţie aurului ce-l 
scoteau din mine, aveau trăsuri boereşti cu arcuri, trase de 
cai de rasă, cu cari veniau Lunia la târg la Abrud ca să 
schimbe aurul produs în cursul săptămânei. Citez printre 
aceştia , după cât îmi aduc aminte, pe popa Iancu din 


Nota 2. Vezi în revista “Societatea de mâine” N-rii 23 şi 24 din iunie 
1925 articolul d-lui profesor Victor Latiu. 

Bucium-Poeni, [...], pe Alexandru Macoveiu, [...], pe 
Candin David şi preotul Alex. Băeşanu din Bucium-Isbita, 
pe notarul G. Barițiu, preotul Todescu şi Alexandru Danciu 
din Bucium-Cerbu, pe Macaveiu Schiopuţu din Bucium- 
Muntari, apoi d-rul Simeon Căian, pe Henzelu, Drăganu, 
Pompiliu Şuluţ, Gritta şi alții din Roşia-Montană, azi toți 
decedați, lăsând în urma lor multe fapte bune şi frumoase 
amintiri. 

Numai grație bogăției şi naturei vesele a populaţiei 
din munţii Abrudului existau prin anul 1880 în micul oraş 
Abrud, cu circa 3500 locuitori, peste una sută de ţigani 
lăutari, cari toți trăiau bine şi erau mulţumiţi. Cel mai bun 
taraf sau bandă de lăutari din toata ţara ungurească era doar 
la Abrud: banda lui Ghiuţ, care se codea să cânte la Unguri 
şi căuta să înduioşeze şi să facă să vibreze numai inimile 
româneşti. Ţigan cu calde şi admirabile sentimente 
româneşti, Ghiuţ în două rânduri a delectat şi publicul 
bucureştean, odată în grădina fabricei de bere Bragadiru şi 
altă-dată în grădina “Rasca” din strada Academiei, fiind 
felicitat de L. Wiest, vestitul capelmaistru de pe vremuri al 
Bucureştilor. 

Regretatul Ghiuţ era lăutarul preferit al Românilor 
cu stare şi arcuşul lui divin trebuia să răsune la orice nuntă 
şi petrecere românească de seamă. Când banda lui Ghiuţ îşi 
făcea apariția în unul din localurile de petrecere din Abrud, 
se ştia că se încinge chef mare, perechile (adică un 
kilogram de vin şi o sticlă de borviz) curgeau una după alta 
şi în sunetele dulci şi îndemnătoare ale dansului local, 
numit țarină, se petrecea îndesat până în zorii zilei de 
Marţi. Ba Ciuca Todor Macaveiu, un chiabur, frumos şi 
isteţ țăran, proprietar de mine din Bucium-Şasa, lungea 
cheful câteodată şi până Miercurea. La plecarea din Abrud 

însă, urcându-se pe calul său alb şi iute de parcă ar manca 
foc, lua şi banda lui Ghiuţ după dânsul ca să-l însoţească 
cântându-i ba o țarină, ba doina lui popa Balint sau 
cântecul Moţului (”Plecar-au Moţii la tară”) până la 
bariera oraşului. Câteodată Ciuca Teodor ducea banda cu el 
până acasă, în sat, distanță de 12 kilometri, ţiganii cântând 
din răsputeri în urma calului, învăţat cu obiceiurile 
stăpânului său, care, ajuns în poarta casei, plătia apoi în 
mod larg pe bietul Ghiuţ, obosit de-i ieşea sufletul. 

Oameni buni din fire şi harnici, dar cheflii, Românii 
din partea locului, din cauza bogatelor pe atunci gismente 
aurifere şi a uşurintei cu care câştigau banul, erau cam 
risipitori şi amatori de lux, căci iubeau petrecerile şi purtau 
cisme de lac din cele mai scumpe, având fiecare cisma în 
partea din afară un pătrat lung cu culorile tricolorului 
național românesc. Şovinismul unguresc a pus cu timpul 
însă capăt acestui port costisitor, suprimând purtarea 
tricolorului. 

Cronicarii vechi scriu că pe vremea regelui Matei 
Corvinul, primarul Abrudului, când mergea în sărbători la 
biserică, încălța cisme cu potcoave de aur, imitând pe 
regele Matei. 

Tot cronicarii de mai sus spun că pe vremuri trăia la 
Abrud un locuitor cu numele Abghel, care era atât de 
bogat, încât în loc de sare, presăra mămăliga cu aur pisat ca 
nisipul şi îşi cumpăra arme de lux dela cel mai renumit 
armurier italian cu numele Lazarino Comenazzo. În urmă, 
după ce şi-a pierdut averea în lux şi petreceri, pe cari le 
făcea în cârciuma unui anume Gligor, oamenii râdeau de el 
şi îl întrebau: 

Unde-i puşca Lazarin? 
E la Gligor pentru vin! 

Dar pistolul Comenaz? 
Tot la el pentru vinars! 


Da, aşa era în trecut pe la Abrud. Îmi aduc şi eu 
aminte cu multă plăcere de belşugul şi viața uşoară ce 
domnea în acest orăşel pitoresc în copilăria mea, acum 50 
de ani. 

Toţi trăiau în desfătare, 
Cu ospăț, cu pompă mare! 


[...] 

CAPITOLUL XXV 
MOCANII 


Bunului prieten şi camarad de arme Man Dragoş 
din Oradea, ai cărui strămoşi se trag din această zonă - 
Bogdan Briscu 


Elementul românesc din ţinutul cunoscut 
geograficeşte sub denumirea de Munţii Apuseni este, după 
înfăţişarea lui etno-monografică, unul dintre cele mai 
interesante. Nici o îndoială nu încape că Moţii sau 7opii 
sunt populaţia din creerul Munţilor Apuseni, care a format 
în tot trecutul ei un element distinct în corpul românismu- 
lui: distinct prin obiceiuri, prin caracterul şi fizionomia 
rasei, apoi prin limba ce o vorbesc şi formele exterioare ale 
cultului legii străbune ortodoxe, pe care o mărturisesc în 
covârşitoare majoritate. 

Este deci natural ca toate mişcările sociale şi 
politice ale acestei populaţiuni să fie pornite, aşa cum le 
întâlnim, din acest character firesc al ei, moştenit dela 
Dacii romanizați şi amestecați cu sângele coloniilor 
romane aduse aici. 

Dar nu mai puţin adevărat este şi faptul că acest 
genuine element al românismului din Munţii Apuseni este 
înconjurat de o populaţie, tot românească, care a trăit în 
întregime aceleaşi suferinţe de viaţă amară, asuprită şi 
iobagă şi care a luat parte la toate mişcările revoluţionare 
ale Moților cu întreaga ființa lor sufletească şi fizică, 
păstrând numeroase trăsături comune cu ei în viaţa socială 
şi religioasă. 

Aceştia sunt numiții Mocani 

Ei sunt resfiraţi pe teritoriul care începe de o parte 

dela Dealul Mare, lângă Abrud, pe Valea Ampoiului în jos 
până la Ampoiţa, apoi dela Detunata spre răsărit şi sud 
până la Cheile Râmeţului şi Întregalde, iar de altă parte 
dela Lupşa pe Arieş în jos până la Buru şi muntele 
Bedeleului, ca şi întreaga populaţia de pe Valea Ierii până 
la muntele Dobrin. Acest minunat corolar al Munţilor 
Apuseni înconjură dinspre sud şi est ținutul propriu zis al 
Motilor, făcând serviciul de avangardă a cetăţii, în care 
s-au zămislit toate acțiunile revoluţionare în scopul de a 
ajunge la o viaţă mai omenească şi la libertatea națională 
dorită de toţi Românii din Ardeal. 

Călătorul care doreşte să intre în regiunea 
mocănească dinspre Alba Iulia, întâlneşte şi pe aici în 
drumul său ruine din timpul dominațiunei romane, precum 
şi urme de pe vremea revoluțiilor Românilor de la 1784 şi 
1848/49, toate viu păstrate în memoria poporului. În acest 
scop trebue să te hotărăşti a merge călare, călăuzit de un 
Mot sau de un Mocan, pe poteci, prin păduri şi pe pârae 
dintre stânci, pe unde numai iedera creşte şi numai 
căprioara şi mititelul cal de munte păşeşte. 

Cel dintâiu monument antic istoric, pe care 
călătorul îl întâlneşte la poalele munţilor spre miază-zi, este 
cetatea de pe teritoriul comunei Craiva, la o înălțime de 
300 metri şi la care poţi urca pe o cărare îngustă, piezişă şi 
în mai multe locuri primejdioasă. Cetatea este un fost 
castru roman. Bătrânii satului spun că Mihai Viteazul şi-ar 
fi adăpostit aici familia când se bătea pentru cucerirea 
Ardealului. 

La Benic, în dealul Bălăşeştilor, întâlneşti un 
monument, care arată trecătorului urme rămase din timpul 
revoluţiei lui Horia (1784). Monumentul e de piatră şi 
aşezat pe un piedestal pătrat în forma piramidei, are la 

mijloc o inscripţie în limba ungurească, în care se spune că 
aici e mormântul lui Biro Miklos, omorât de “a plebei 
ucigaşă mână”, în vârstă de 66 ani. 

Coborând în Valea Mare, din sus de Galda, este 
Cheia, prin care străbați în satele mocăneşti. Valea Mare 
sau Valea Gălzii izvorăşte din muntele Negrileasa de lângă 
Bucium-Poeni şi pela mijlocul poalelor Muncelului şi 
Berbecelului, între Poiana şi Piatra Bulzului, apa curge 
printr-o strâmtoare între două stânci înalte încât nu vezi 
soarele decât numai când e drept cruce la amiazi. Apa trece 
printre doui păreți uriaşi de piatră, în cari şi în stânga şi în 
dreapta, faţă în faţă, sunt cioplite după toate regulele 
simetriei nişte ferestre în formă perpendiculară, din sus în 
Jos, la câte o depărtare de câte cinci paşi unele de altele şi 
de câte două sau trei urme de adânci. 

Din sus de Cheia se întinde Poiana şi Lunca Largă, 
care la vâjoiul (cataracta) Firezeştilor se îmbină cu Piatra 
Cetei, înaltă de 644 metri, care stăpâneşte această 
trecătoare. Bătrânii spun că săpăturile în păreți sunt din 
vremea năvălirilor barbare şi că serviau ca stăvilare pentru 
ca la apropierea barbarilor să dea drumul apei ca să-i înece 
pe toți. 

Fostul judecător Basiliu M. D. Basiota, în studiul 
său geologic asupra structurei munţilor metalici din Munţii 
Apuseni ai Transilvaniei, tipărit la Blaj în 1883, spune că 
poporul Râmeţenilor în multe rânduri a alungat popoarele 
barbare năvălitoare, iar preotul Ion Pop Bârlea îi povestea 
lui Basiota că pe vremea când umbla el la şcoală la Blaj 
(anul 1838) şi călătorea dela Mogoş peste Întregalde, se 
afla pe teritoriul comunei Râmeţi o tablă de marmură de 
Ampoiţa, pe care se mai putea citi o inscripţiune cu litere 
latine şi în limba latină cum că poporul Râmețenilor a bătut 

în anul 569 pe barbarii Gepizi. Mai târziu acea tablă — 
spune popa Bârlea — a fost dărâmată de mâini străine. 

Dar chiar şi în timpul revoluției din 1848 dintre 
Români şi Unguri, aici în acest ţinut s-au refugiat femeile 
şi copii Românilor, căci numai aici duşmanul nu cuteza să 
pătrundă, pentru că cunoştea din auzite tăria locului şi arta 
strategică a Mocanului. 

Paralel cu Valea Galdei şi numai printr-un deal 
despărțite curge şi Valea Cetei, care împotriva Cheii Galzei 
trece peste o stâncă având forma numărului 8 culcat. În 
creerii stâncei apa sapă două bazinuri adânci cât statura 
unui om şi destul de largi, pentru a se putea scălda în ele 
mai multe persoane deodată. Apa cade dela o înălțime 
respectabilă de mai mulţi stânjeni, formând aşa numitele 
cataracte sau scăldători dela Cetea, pe care, pentru a le 
admira, vine lumea dela depărtare. 

În mijlocul colosalelor stânci şi anume Piatra Cetei, 
Pleasa şi Tarcăul este situată Cheia Râmeţului, care 
formează cea mai sălbateca regiune muntoasă din Ardeal. 
Prin această vale este proiectată să se facă [...] încă din 
toamna anului 1925, când s-a şi făcut inaugurarea 
lucrărilor, şoseaua de legătură între Teiuş şi Abrud, care va 
scurta drumul între aceste localități cu 24 kilometri şi va 
forma cea mai principală arteră de comunicație a satelor 
mocăneşti. 

Directorul şcoalei industriale din Zlatna, Greb, care 
a vizitat vara trecută Cheia Râmeţului, mi-a spus că această 
stâncă, prin care urmează să se taie şoseaua dintre Teiuş şi 
Abrud, conţine imense blocuri de marmoră de cea mai 
bună calitate. 

Dela Cheia Râmeţului în sus încep adevăratele 
commune mocăneşti, dintre care vom cita Întregaldele cu 

satele Necrileşti, Valea Galzei şi Dealul Popeştilor, 
Râmeţul cu satele Pleasa, Valea Uzii, Valea Inzelului, 
Brădeşti, Valea Poenii şi Cheia Ponorul, apoi Mogoşul cu 
satele Mămăligani, Micleşti, Bârleşti, Valea Bârnei, 
Cojocani etc. 

Mocanii au multe asemănări cu Motii, dar au şi 
deosebiri, mai ales în obiceiuri şi în viaţa de toate zilele 
chiar. 

Mocanii şi chiar Moţii nu cunosc cuvântul 
dumneata; ei întotdeauna folosesc numai cuvântul tu. 
Copiii zic părinților “tu” şi “mă” şi tot asemenea sunt 
intitulaţi şi bătrânii de către cei mai tineri, căci muntenii ei 
între ei, dela mic şi până la mare, nu se intitulează altfel 
decât cu tu. Faţă cu străinii sau cu cărturarii pantalonari din 
sat, cari se pretind a fi purtătorii civilizației moderne, 
precum sunt notarii şi subnotarii comunali, împinşi de 
bunul simţ ca să le dea onoarea cuvenită, ei se adresează 
într-un cuvânt: fu-dumneata 

Mocanii, spre deosebire de Moţi, sunt oameni mai 
deschişi la suflet şi mai sinceri. Este foarte mare asemănare 
între haina lor albă ca zăpada şi conştiinţa lor cu mai puţine 
dedesupturi neîncrezătoare decât sufletul pururi îndoelnic 
al Moţului propriu zis. 

Mocanul este mai vioiu la petrecere şi mai puțin 
crâncen la mânie decât Moțul. 

Oameni robuşti, cei mai mulți înalți şi bine 
închegați la trup, cu coloarea părului castanie ori blonzi, 
dar foarte puţini bruni. 

[...] 

Mocanii şi Moţii au mare asemănare în toate 
manifestările lor de viață. Astfel îmbrăcămintea lor este 
aproape aceiaşi. Hainele albe de lână (cioarecii) şi pânză, şi 

le pregătesc ei înşişi. Găsim în Valea Ampoiului, ca şi în 
Mogoş ori în Valea Arieșului, acelaşi laibăr de bumbac, 
cusut cu “ochiuri” de harnicele soţii ori candidate de 
mirese pe seama bărbatului. Colţonii de lână s-au înlocuit 
nu de mult cu mijloace de încălțăminte mai “civilizate”. 
Vechea ţundră abia se mai zăreşte pe câte un bătrân ori fiu 
al vreunei familii în care străbunele virtuţi şi obiceiuri nu s- 
au schimbat încă. Cojocul femeilor, cusut de către cojocarii 
de lux din comuna Bucium, nu se mai vede decât ici-colea. 
În schimb a luat proporţii prea mari laibărul de lână, cusut 
cu şnur negru ori roşu, după obiceiul unguresc. 

Șerparul, lat de câte 30-40 cm, numit curauă, încă a 
cam dispărut deodată cu generația mai veche, deşi această 
parte a îmbrăcămintei Mocanilor a avut şi are un rol 
sanitar, după însăşi mărturisirea locuitorilor, cari o poartă. 
Ea fereşte în permanenţă abdomenul bărbatului de frig şi 
de alte neajunsuri, pe cari munca grea a câmpului este în 
măsură să le procure corpului omenesc. 

Cămăşile, atât de trainic lucrate din cânepă şi 
bumbac, s-au cam înlocuit cu “giolgiul” cumpărat dela 
târgoveţi. Abia se mai zăresc în satele mocăneşti femei cu 
cămăşi de pânză țesută, cusute cu “forme” pela “fodori”, 
cari de cari mai măiestrit îmbinate de mintea vecinic 
creatoare a poporului. 

Opregele bătrânelor evlavioase încă au început să 
dispară. “Zadiile” tinerelor fete, tesute cu “fir”, acasă, în 
“războiul” făcut de lemn de frasin ori fag de către bărbatul 
casei, se înlocuesc cu cele cumpărate în târg, dar mai puţin 
trainice şi pitoreşti. 

Mocanii mai au două manifestări de viaţă, cari le 
sunt comune numai lor, dintre locuitorii Munţilor Apuseni, 
şi prin cari se deosebesc fundamental de Moţi. 

Felul construcției caselor, grajdurilor şi ocupaţia lor 
economică, care exclusiv creşterea vitelor. 

Toți Mocanii îşi construiesc casele după un tip 
deosebit. Casa se face din lemn. În trecut acest “lemn de 
casă” era de fag, ori de brad. Azi fagul este abandonat 
aproape complect şi înlocuit cu bârnele de brad fasonate. 
Casele mai înainte se acopereau numai cu paie, azi găsim şi 
acoperişe de şindrilă, în unele cazuri țiglă. 

Nu lipseşte dela casa ţăranului mocan “târnațul” 
(coridorul) cu “sosi”, apoi “tinda casei” cu “camniță”, unde 
se face şi păstreaza focul vestalelor romane dupa obiceiul — 
desigur — moştenit dela străbunii noştri. Pentru vite şi 
nutreţ, Mocanii au edificii de lemn, făcute pe câmp în 
mijlocul “miriştei”, ori a “râtului” din “faţă” sau din 
“doştină”. 

Deşi edificiile lor gospodăreşti lasă mult de dorit, 
totuşi nu se poate contesta că sunt astfel construite încât 
feresc foarte bine vitele de ger şi de vânturile cu zăpadă ale 
iernii, de cele mai multe ori neîndurătoare. 

Ocupaţia principală ca ram de agricultură a 
Mocanilor este economia vitelor şi oieritul. 

Înainte cu câteva decenii, vitele Mocanilor aveau 
foarte mare asemănare cu cele ale locuitorilor de munte din 
Muntenia. Țineau nişte vite mici, sure şi cenuşii. Azi rasa 
vitelor ce posed este incontestabil superioară. 

Locuitorilor din Munţii Apuseni — deci şi 
Mocanilor — li s-a impus prin lege cumpărarea de către 
commune a vitelor de prăsilă de rasa Pinzgau sau 
“Svaiţere”, cum îi place poporului să le numească. 

La început poporul a privit cu ochi răi aceste 
dispoziţii şi inovaţiuni ale organelor de stat, dar nu peste 
mult realitatea îi convinse îndeajuns de foloasele pe cari în 

primul loc proprietarii de vite le trag după munca lor, dacă 
duc la vestitele târguri din Câmpeni, Aiud, Alba Iulia, 
Teiuş, boi de rasă şi vaci căutate pentru rezistenţa şi laptele 
lor. Nu sunt nici douăzeci de ani ani de când în “târgurile 
de ţară” amintite aveau mare căutare boii Mocanilor în 
ochii comercianților de vite din Viena, Praga, Berlin etc. Se 
plătea pentru câte o păreche de boi câte 600-900 lei aur. 

Oieritul formează pentru viaţa Mocanilor o ramură 
principală de economie, dar care, în contrast cu obiceiul 
populaţiei din jurul Sibiului (aşa numiții mărgineni), este 
condusă nu de bărbaţi, ci de femei. Astfel că oile 
Mocanilor, iarna cu vara, dar mai ales vara, sunt îngrijite 
numai de femei. 

În luna Maiu sătenii pleacă din sat la “munte”. Aci 
aduce bărbatul aşa numitul “staul” al oilor şi începe pe 
timp de 2-3 luni viaţa “de colibă” a celor încredințaţi cu 
grija şi păstorirea vitelor. Un mare neajuns au ţăranii 
acestui ținut, că nu ştiu să-şi pregătească produsele laptelui 
de oaie într-un mod mai rațional. Ei şi azi se mărginesc tot 
la sistemul vechiu şi primitive al extragerii brânzei şi 
untului din laptele de oaie, producând o brânză de calitate 
inferioară, imposibil de consumat. 

În schimb ştiu să pregătească din lâna oilor ţoale 
vestite şi foarte căutate pe pieţele oraşelor din apropiere. 

Unele commune au întinse păşuni de oi, păşuni de 
munte, cari înlesnesc foarte mult cultura oieritului, de altfel 
rentabilă ocupaţie şi foarte uşoari. 

Mocanii din Valea Lerii se mai ocupă şi cu industria 
lemnului, dar în deosebire de Moti, fac numai comerciu cu 
lemn de brad de construcţie, fără a pregăti şi “vase”, 
“doniţi”, “ciubare” şi “cercuri”. 

În câmpul larg al manifestărilor sufleteşti, Mocanii 

au aproape aceleaşi obiceiuri. Astfel la nuntă găsim pe 
“vornicul ospăţului”, cel cu “plosca” totdeauna plină cu 
vin, darnic şi vorbăreţ. 

La “darea cinstei miresei” acest vătaf de nuntă 
rosteşte în versuri improvizate, după loc şi împrejurări, 
urările de bine la adresa fericirii mirilor, multumind cu câte 
o glumă sarcastică “boierilor mari şi mici”, cari le-au 
onorat casa şi “cinstit nunta”. “Nunii mari”, adică naşii, 
sunt conducătorii morali ai “ospăţului”, ei se înțeleg cu 
stăpânul casei şi cu vornicul despre întreaga desfăşurarea 
nuntei, astfel ca tinerii nou căsătoriţi să se aleagă cu câte 
ceva la începutul drumului nou de viaţă casnică pe care 
apucă. “Stegarul”, în mână cu un brădişor frumos 
împodobit cu “prime” şi “chischineie” (năframe), de cari s- 
a folosit mireasa ca fată, este sufletul veseliei dela nuntă. 
Când, spre spartul nuntei, desface stegariul acest steag şi-l 
transformă în furcă de tors, punându-se să înveţe mireasa a 
toarce, se face haz şi veselie fără păreche pe contul miresei. 
Cine poate fura furca — îndeobşte vre-unul dintre foştii 
pețitori ai “fetei” — se învredniceşte de mare cinste. 

Populaţia Mocanilor cât priveşte manifestările ei de 
viaţă religioasă este distinctă de veritabilii Moti. 
Sentimentul şi virtutea milosteniei creştine ia proporții 
foarte mişcătoare la marile praznice, cu deosebire la 
sărbătorile Paştilor. 

Fruntaşii comunelor bisericeşti, în covârșitoare 
parte de legea ortodoxă a răsăritului, în una din zilele 
sărbătorilor de Paşti, - cu deosebire “paşterii”, cari au 
pregătit din bunul lor cele trebuincioase prăznuirii, - 
servesc o masă comună celor săraci şi lipsiți de bucuriile 
pământeşti ale muritorilor. 

Această “masă” se-ncepe cu un mic serviciu divin, 

săvârşit de preotul bisericei în amintirea şi pentru odihna 
sufletului răposaților “din neamul fiecăruia dintre noi”. 

Este deosebi de impresionant momentul când 
luminiţele de ceară adunate de “craznicul” bisericei într-un 
mănunchiu se aprind şi făcându-se “ridicarea paosului”, 
preotul cântă urmat de toți cântăreții cântarea:” Ziua învierii 
popoarelor să ne luminăm!” şi irmosul “Luminează-te, 
luminează-te, noule lerusalime”, iar populaţia, în simbolul 
participării comune la aducerea acestui “prinos”, aşează 
mâna dreaptă unul pe umărul celuilat, deoarece nu pot 
ajunge cu toţii să atingă şi să ţină cu mâna proprie simbolul 
material al obiectivului slujbei. 

În zilele frumoase de primăvară aspectul acestui 
obiceiu practicat de Mocani, îndeobşte în faţa bisericei, 
lasă urme adânci în sufletele tuturora: şi a celor ce dau 
“prinosul”, cât şi în al celor ce-l primesc şi se înfruptă 
dintr-însul. 

Fixând aceste consideraţiuni generale asupra 
Mocanilor, trebue să stabilim adevărul că această 
populaţiune intră cu totul în problema cea mare a Motilor, 
care reclamă o grabnică rezolvare în toate punctele 
cardinale şi specifice vieţii Românilor din Munţii Apuseni. 
Mocanii fac parte din teritoriul geografic al Munţilor 
Apuseni, au luat parte la toate mişcările trecutului şi trăesc 
în împrejurările unei vieți identice cu a Moților, căci sunt 
legaţi de acelaş pământ, pe care îl stăpânesc din cele mai 
vechi timpuri. 

Unitatea teritoriului a făcut să existe totdeauna o 
unitate şi în viaţa Românilor din Munţii Apuseni, căci s-au 
desvoltat cu toate manifestările şi condiţiile lor de viaţă în 
aceiaşi tradiţie, sub aceleaşi influenţe şi astfel şi-au 
imprimat nenumărate note comune, cari în complexul lor 

constitue personalitatea Românului, neşovăelnic în trecutul 
lui glorios, ca şi în viitorul ce-l aşteaptă. [...] 

CAPITOLUL XXVI J 
CRIŞENII DIN ȚINUTUL ZARANDULUI 


Abrudenii şi Câmpenarii numesc pe fraţii lor de la 
vest Crișeni. Sar Crişenii, n-aveţi teamă! - a fost cuvântul 
de îmbărbătare al Moților în toate momentele grele. 

Ei sunt despărțiți de Moţii propriu zişi de culmile 
munţilor Găina (1486 m.), Dragu-Bradu (1102 m.) şi 
Vulcan (1200 m.). 

Satele lor sunt resfirate pe valea Crişului Alb şi 
afluenții săi până sus pe culmi, până la isvoarele acestui 
râu, la muntele Dragu-Brad. 

Legătura cu Abrudul şi Câmpenii o face şoseaua 
națională, ce trece pe la Buceş, pe sub muntele Vulcan. 

De valea Mureşului îi desparte şirul munţilor 
Zărandului (Drocia-Highiş), cu vârful cel mai înalt Caraciu 
(750 m.), şi care la sud, pe la Dealul Mare (NOTA 1), se 
împreună cu munții metalici, bogaţi în aur: Musariu (620 
m.), Dealul Fetii (696 m.), Bârza (764 m.), Muncelul (773 
m.), Cireşata (741 m.), Măceşata (710 m.), Coastea mare 
(690 m.), şi pe la sud-est prin muntele Fericeaua (1164 m.) 
şi Dealu-Ungurului (950 m.), cu munţii Abrudului. 

Astfel Crişenii au fost îngrădiţi ca într-o cetate de 
munții lor, cari şi pe Criş în Jos, spre Arad, se apropie în 
multe locuri de malurile apei, de parcă stau s-o oprească şi 
abia dela Gurahonţ în jos, spre Buteni, încep a se mai 
resfira. 


Nota 1. A nu se confunda cu Dealul Mare de lângă Abrud, care 
desparte comuna Bucium de comuna Valea Dosului. 

Şoseaua naţională de la Deva, ce intră în valea 
Crişului pela Dealu-Mare, leagă regiunea aceasta frumoasă 
cu alta mai mică, - tot un fel de cetate naturală: Tara Băiții, 
- cu totul vreo 8 comune, înconjurate de munţii Muncelul, 
Cireşata sau Cireşul, Măceşata, Coastea-Mare, Duba, 
Setras şi Stogul, toți munţi auriferi, cu mine odinioară 
vestite la Câinel, Draica, Trestia, Măgura, Băița, 
Crăciuneşti şi Topliţa. 

Întreg acest ţinut a format până la anul 1876 judeţul 
Zarandului cu sediul în orăşelul Baia de Criş. 


Centrele Zarandului 


- Pe şoseaua 
națională dela Abrud spre 
valea Crişului ajungem 
mai întâi în târguşorul 
Criştior, vechi centru şi 
aşezare a unor familii 
nobilitare: Balya, 
Kristyori etc., a căror 
origine se presupune a fi românească. 

aa Se cunosc unele 
oua documente vechi, în care se 
aminteşte de un voivodat român, 
de pe vremea ocupării maghiare, 
în frunte cu un anumit Boalia, 
alias Boar. Proprietățile rurale 
ale acestor familii au ajuns în 
mâinile sătenilor români, chiar şi 
descendenţii lor s-au dus, ori s- 
au stins fără urmaşi. Biserica 
ungurească rom. cat. din Criştior 

e în ruină dela a. 1848, iar cea reformată abia numără 80 
credincioşi, fără preot. 

Biserica ortodoxă are 1400 de credincioşi. Cu 
ocaziunea unei reparări recente a zidirei, s-a descoperit pe 
ea o pictură veche şi inscripții slavone, încă nedescifrate. 
După un document amintit de A. Densuşeanu, clădirea 
aceasta ar fi datând dela anul 1411. Profesorul Dr. S. 
Dragomir susține că bisericile ortodoxe din Criştior, Valea 
Bradului şi Ribiţa din Zarand sunt cele mai vechi biserici 
din Ardeal. 


Pe teritoriul comunei Criştior e situată colonia 
societății Mica, care exploatează minele de aur din 
apropiere, dela Valea Arsului, Valea Morii, Gura Bârzii şi 
Musariu. În fiecare Duminecă se ţin târguri, la care sătenii 
de pe văile ce se adună aci (Bucureşti, Şesuri, Curechiu, 
Rovine, Zdrapți) îşi vând bine produsele lor funcționarilor 
dela mine. 

La marginea de jos, pe malul drept al Crişului, în 
față cu Gura Văii dela Bârza, sunt aşa numitele şteampuri, 
ale societăţii Mica, o impozantă fabrică de ales aurul, care 
atrage atenţiunea vizitatorului încă din depărtare, dela 4-5 
km, prin coşul său înalt de 70 m şi 2,5 m lărgime la gura 
din vârf şi prin sgomotul infernal, ce-l fac şteampurile 
propriu zise (NOTA 2). Signalele acestor uzine sunt auzite 
pe o rază de 50 km împrejur. 


Nota 2. Vezi: Băile de aur dela Brad, de Dr. T. Suciu, în anuarul 38 
al Gimnaziului din Brad. 

La 10 km pe Criş în jos dela Criştior este orăşelul 
Brad. Situat la întâlnirea şoselelor naționale, ce vin dela 
Abrud şi dela Deva şi formează şoseaua naţională de pe 
valea Crişului, această localitate a fost din vremuri vechi 
un viu centru comercial. 

Târgurile sale săptămânale de vite au fost 
întotdeauna mai frecventate, decât ale unor oraşe mai mari 
din jur, ca Deva, Orăştie, Abrud. Din gara Brad se 
expediază toamna câte 50 vagoane ţuică, 30 vagoane nuci, 
10 vagoane mere. 

În Brad prosperează un puternic institut financiar 
românesc: "Crişana". 

Moţii de pe Arieş plasează o mare parte din 
minunatul lemn de construcţie, dela Albac şi Bistra, pe 
piața Bradului. Tot pe aci, prin gara Brad, se aprovizionea- 
ză cu făină o mare parte a Moților din jurul Abrudului. 

Sediul direcțiunei societății Mica, care exploatează 
minele de aur dela Ruda, Musariu, Valea Morii şi cele de 
cărbuni dela Ţebea, este la Brad. 

Instituţii culturale sunt: a) liceul Avram Iancu, 
având 275 elevi, cu 11 clase; b) o şcoală secundară de fete 
grad I; c) o şcoală primară cu 7 învăţători şi o scoala de 
ucenici. 

Soc. Mica are în Brad un minunat muzeu de 
antichități miniere şi de mineralogie minieră. Se poate 
vedea o roată, cu care Romanii scoteau apa din mine, un 
ştiarţ de lut de pe vremea Romanilor şi multe exemplare 
rare de "stufe", adică minereu cu aur cristalizat sau liber. 

În Brad se află: judecătorie mixta, pretura plasei 
Brad, doua oficii notariale, sediul protopopiatului Zarand şi 
4 biserici. 

Numărul locuitorilor este de 4000, din cari Români 

3200, toţi ortodoxi. 

Centrul oraşului Brad, adică piaţa, este tocmai la 
vărsarea văii apei Luncoiului în Criş, deci cam expus 
inundațţiunilor. Are însă minunat teren de desvoltare pe 
şesul din jurul liceului. 

Cea mai mare parte a pământurilor din hotarul 
comunei Brad a aparţinut până de curând unor familii 
nemeşeşti (Brady, Porsch ş.a.). Astăzi însă au trecut toate 
în mâna Românilor. 

La alți 10 km de Brad, pe şoseaua naţională, 
întâlnim orăşelul Baia de Criş, reşedinta veche a județului 
Zarand şi cuibul trufaşilor magnați din acest ținut: 
Ribiczey, Veres ş.a. Astăzi şi aceste proprietăți s-au irosit, 
iar urmaşii stăpânilor de odinioară s-au stins aproape cu 
totul. 

În Baia de Criş e judecătorie mixtă, perceptorat de 
dare, pretura plasei Avram Iancu, ocolul silvic, şcoala 
primară cu 3 învăţători şi mai nou înfiinţată o şcoală de arte 
ŞI meserii. 

Aici a murit în 1872 "Craiul 
Munţilor”, Avram Iancu. 

Cei dintâi, după scuturarea 
lanțurilor ungureşti, Românii din 
Baia de Criş s-au grăbit să ridice pe o 
piață a lor bustul lui Avram Iancu. 
Deşi nu e un monument de o valoare 
artistică deosebită, totuşi e un semn 
vădit de însufleţire şi jertfă curată din 
partea unor bieți Românași, asupriți 
atâta vreme. 

Şoseaua naţională pe Criş în jos, spre Arad, mai 
duce prin oraşele Hălmagiu şi Gurahonţ, din vechiul 

Zarand. Centre cu oficii administrative şi judecătoreşti, cu 
târguri de săptămâna şi cu magazii pentru satisfacerea 
nevoilor poporaţiunei de pe dealurile şi văile dimprejur. În 
Gurahonţ se află o fabrică de ciment de bună calitate. 

Între Baia de Criş şi Hălmagiu se afla izvoarele cu 
apă caldă sulfuroasă, dela Vaţa, de un efect miraculos 
contra reumatismului. 

Din trecutul Zărăndenilor. 

- Oricât de păduroasă ar părea regiunea Zarandului, 
ea a fost locuită din timpuri preistorice. În comuna 
Curechiu, - dosită adânc între munţii Măgura, Coastea- 
Mare, Ursa, Duba, Leordişul, Dealul Boului şi Curiţelul - 
la a. 1908, după un puhoiu îngrozitor, s-a găsit un 
buzdugan, admirabil lustruit, datând din epoca neolitică. 

Herodot scrie că Darius Hitaspes s-a luptat la a. 513 
a. Chr. contra Sciţilor şi că în valea râului Maris (Mureş) a 
dat peste neamul Agatârşilor, cari aveau grele podoabe de 
aur (NOTA 3). 

Evident, acest aur n-a putut fi decât din minele dela 
Băița, dela Brad, Dealul Ungurului şi dela Zlatna şi Abrud, 
singurele mine exploatate din antichitate. [...] 

Faima despre comorile ascunse în Munţii Apuseni 
ai Daciei a fost motivul principal la cucerirea şi colonizarea 
acestei provincii din partea Romanilor. 

Aurul în vremile străvechi având o valoare cu mult 
mai mare decât azi, este natural ca principalul ram de 
câştig al locuitorilor din Zarand să fi fost pe atunci 
mineritul sau băieşitul, cum i se zice pe aici. 


Nota 3. Vezi: Dr. T. Suciu, Băile de aur. 


106 


La Caraciu, la Ruda, în munţii Fericeaua şi Dealul 
Ungurului se văd bine şi astăzi urmele vechilor spălătorii 
de aur, cari se cred a fi dinainte de epoca romană. Pe coasta 
muntelui, aproape de câte un isvor, s-a săpat câte un lac 
mare, dela care un "iaz" (canal), uneori până la 2 km, ducea 
apa la locul unde se afla piatra cu aur. Aceasta, pisată 
mărunt, se aşeza pe un plan înclinat, căptușit cu "ciorec" 
(stofa aspra de lana) şi numit "herchiu" şi se conducea 
peste ea apa din lac. Din când în când "cioarecul" se 
scutura de aurul rămas pe el într-un vas cu apă, din care 
urmează alegerea cu şaitrocul, asemănătoare încâtva cu 
cernerea grâului. 

Cu astfel de spălături au mâncat cei bătrâni o mare 
parte din muntele Caraciu şi Fericeaua, mai ales în partea 
numită Corabie. 

La începutul cucerirei romane coloniştii vor fi luat 
dela băştinaşii de aici modul de a extrage aurul. Epuizându- 
se repede aurul dela suprafață, au fost nevoiţi să se coboare 
în măruntaiele pământului. Având braţe suficiente în 
sclavii şi prizonierii lor de răsboi, au lucrat (manat) acele 
galerii minunate în minele dela Caraciu, dela Ruda, Băița, 
Fericea şi Dealul Ungurului, apoi dela Stănija, Techereu şi 
Poiana, cari sunt o dovadă mai mult de grandoarea geniului 
roman. Pereţii şi tavanul acestor galerii sunt ciopliți în daltă 
pe toată întinderea lor. Unele sunt de 1.70 m înalte şi 1.50 
m largi. În unele se află spaţiuri largi cu scobituri în pereţi 
în formă de bănci, care serveau ca locuri de popas. 

În minele dela Ruda-Zdraholţ s-a aflat un mojer 
(piuliță) cu inscripţie latină. În Dealul Ungurului s-au aflat 
cărămizi de pe vremea romană. În altarul bisericei ort. din 
Poiana (plasa Geoagiu) se află o piatră, servind drept masă, 
adusă din muntele Fericeaua de la mine, cu urme de 

scrisoare latină pe ea. Unelte vechi romane, din bârne de 
brad, - esenţă azi cu totul disparută din aceşti munţi, - se 
scot şi astăzi din minele: Baia acră, Baia roşie, Zapodia, 
Malița şi altele din munţii Fericea şi Dealul Ungurului. În 
aceste locaşuri subpământene s-a dat şi peste lanţuri la un 
loc cu oase omeneşti. 

Se ştie ca Romanii, mulțumită spiritului lor 
organizatoric, care îi caracteriza, au întemeiat în Dacia 
Felix o administraţie speciala minieră. În fruntea acesteia 
stă un Procurato aurariarum, cu reşedinţa în Ampelum 
(Zlatna de azi). Acesta da concesiunile de minerit, 
supraveghia lucrările minelor şi încasa veniturile cuvenite 
statului dela mine. Mai târziu înmulţindu-se agendele, s-a 
înfiiţtat un post de subprocurator în Baia de Criş. 

După retragerea legiunilor romane, pe timpul 
invaziunilor barbare în Dacia, negreşit lucrarea minelor de 
aur s-a redus simţitor. 

Având însă în vedere lăcomia omului din toate 
timpurile după aur, nu se poate admite că Românii în tot 
timpul evului mediu să nu fi continuat lucrările. Scriitorul 
T. Weiss în lucrarea sa "Der Bergbau in den siebenburgi- 
schen Landestheilen" (1891) scrie, că deşi Romanii au avut 
multe braţe de muncă, ei nu cunoşteau alt chip de a crăpa 
stânca decât acela de a face foc sub ea şi când era bine 
înfierbântată aruncau pe ea oţet, după care urma lucrarea cu 
ciocanul. În chipul acesta, în timpul scurt de 150 ani, cât au 
ținut legiunile în Dacia, a fost imposibil să sape toate 
galeriile şi toate "mâncăturile" subpământene, aflate în evul 
nou. Acestea au trebuit să fie făcute de omul evului mediu, 
care n-a putut fi altul decât "băieşul" român din Zarand sau 
din munţii Abrudului. Graţie acestei îndeletniciri a sa 
multimilenară, băieşul român de azi cunoaşte piatra bună 

(vâna) la prima vedere, iar locul cu aur îl presimte 
instinctiv. I-l arată Vâlva băii. Alteori îl visează, aţipind 
lângă oala cu "păzitură”. De unde ar fi avut atâta răbdare şi 
pricepere pentru a răscoli atâta pământ diferitele neamuri 
de barbari, cari s-au scurs peste plaiurile Daciei după 
retragerea împăratului Aurelian? 

După tradiţie, la venirea ungurilor în Dacia, în 
comuna Criştior era un cneaz, cu numele Balia, care 
administra ţinutul acesta. 

Despre continuitatea Românilor aici, ca vechi 
minieri, grăieşte şi faptul că Români singuratici de pe aici 
şi chiar sate întregi, cum sunt cei din Țebea, Caraciu şi 
altele n-au fost iobagi, ci simpli băieşi (minieri). Grăieşte 
împrejurarea, că mai toate minele au fost de veacuri 
proprietatea singuraticilor săteni. Grăieşte în fine stăruința 
Românilor pe aceste văi şi dealuri, curaţi în obiceiuri 
străvechi şi grai şi neamestecaţi cu nici un suflet de altă 
nație. 

În vremea feudalismului iobagii zărăndeni au fost 
din cei mai dârzi, făcând diferite răscoale. Cea mai 
crâncenă a fost cea dela 1784. După întoarcerea lui Horia 
de la Viena, el a trimis pe Crişan, omul său de încredere, la 
Brad, unde la târgul de săptămână, ce se ţinea atunci pe 
malul Crişului, a chemat pe ţăranii fruntaşi sub podul de 
peste Criş şi le-a arătat iobagilor zărăndeni "pecetia 
împărătească" adusă de Horia şi i-a convocat la o 
consfătuire în biserica din Mesteacăn. De aici s-a purces 
crâncenul răsboiu civil, în care au fost exterminate multe 
familii "nemeşeşti” din Zarand şi din celelalte judeţe din 
Jur. 

Crişan, al doilea conducător al răsculaților, a fost 
din comuna Vaca, de pe malul drept al Crişului. Numele 

său adevarat n-a fost Crişan, ci Marcu Giurgiu, dar Moții 
de pe Arieş l-au botezat după numele râului şi de atunci toți 
zărăndenii pentru Moţi sunt Crişeni. Despre tragedia 
acestor martiri vom vorbi mai pe larg în capitolele ce 
urmează. Aci putem spune că sângele lor n-a curs în zadar. 

În răsturnările din anul 1848, comitetul național a 
numit de prefect al zărăndenilor pe tânărul şi entuziastul 
avocat din Abrud, loan Buteanu, stâlp al tinerilor din 
comitetul național. El avea să organizeze o legiune în 
Zarand şi să încheie cordonul lui Iancu pe Criş. 

Cum însă în Brad, Baia de Criş şi Ribiţa se aflau 
câteva familii nobile maghiare puternice, din cari se 
recrutaseră toţi prefecţii feudali ai Zarandului, problema lui 
Buteanu n-a fost uşoară. Prefecţii unguri, având la 
îndemână şoselele bune: Brad - Deva şi Brad - Arad, 
puteau ţine uşor legătura cu armatele maghiare de pe valea 
Mureşului. O rezistență la satul Târnava, lângă Vaţa, a 
Crişenilor, înarmaţi numai cu lănci, a fost repede înecată în 
sânge de trupele lui Hatvany. 

Tot ce s-a putut face în Zarand au fost luptele de 
guerilă, având ca prim scop să facă nesigură comunicaţia 
pe cele doua şosele. Doi tribuni şi-au luat asupra lor 
această sarcina, amândoi preoţi. Unul loan Laslo, din 
Peştera, celălalt Simion Groza din Rovine, "tribunul celor 7 
sate zărăndene", - cum îl numeşte G. Barițiu (în Istoria 
Transilvaniei), având paza şoselei Brad - Abrud. Amândoi 
s-au achitat în mod strălucit de însărcinarea primită. 

Dela popa Laslo se păstrează în muzeul "Astrei" din 
Sibiu o adresă de mulțumită a lui Iancu, iar Simion Groza a 
fost acela, care cu Crişenii săi a dat loviturile decisive atât 
lui Hatvany, cât şi lui Kemeny, în toate luptele purtate de 
Iancu. El a tăiat la Buceş calea acestor comandanți, 

închizându-i în Abrud şi luându-le a doua zi toate 
proviziile şi tot el a format pe muntele Ştiurțul din Abrud 
aripa dreaptă, care s-a încăerat piept la piept cu ungurii în 
cele trei lupte crâncene, date de Iancu. Crişenele şi Crişenii 
lui Simion Groza au risipit în satul După Piatră şi ultimele 
resturi din armata lui Hatvany, încât însuşi acest nenorocit 
"erou" maghiar scrie: "Când am sosit la Brad, din întreg 
corpul ofițeresc n-am rămas decât eu şi încă trei ofițeri...” 
(NOTA 4) 
Simion Groza, care, până la moarte, umbla în portul vechiu 
românesc din Rovine, de câte ori apărea în public, purta un 
ban de aur dela "împaratul" (decorație de la comandantul 
armatei ruseşti) pe frumosul său pieptar alb. 

A păstorit cu vrednicie turma sa 51 ani (1834 - 
1885). La centenarul naşterei lui Avram lancu (August 
1924) comitetul Crişenilor din Brad pentru serbări a adus 
atât osemintele lui Groza, cât şi ale lui Buteanu, (care, se 
ştie, a fost prins mişeleşte la Abrud de Hatvany şi de 
trădătorul Dragoş şi ucis tot astfel la Iosaşi de resturile 
fugare ale acestui "erou maghiar”), deodată cu ale eroilor 
din Carpaţi, şi aşezate unul de-a dreapta, altul de-a stânga 
intrării lângă mormântul lui Avram lancu din cimitirul 
bisericei ortodoxe dela Țebea, - drept străjeri pe vecinicie 
ai marelui lor comandant. În era absolutismului austriac 
zărăndenii au început a ridica şcoale cu învăţători, plătiți 
exclusiv de popor, fără nici o intervenție sau ajutor dela 
stat. Ei văzuseră atât la 1784, cât şi la 1848, ce "greu e fără 
oameni cu carte din neamul nostru...". 

Încă în anul 1860, la 11 ani după focul cel mare al 
revoluţiei, când abia îşi refăcură gospodăriile, prădate de 
unguri, Românii zărăndeni au hotărât înființarea unui 
gimnaziu mare cu 8 clase în Brad. Sbuciumările lor pentru 
adunarea fondurilor, aprobarea statutului etc., sunt descrise 
în "Monografia gimnaziului", scrisă cu prilejul jubileului 
de 50 ani, de actualul director, dr. loan Radu (Orăştie 1920. 
Tip. "Lubertatea"). Gimnaziul s-a deschis la 1869 ca şcoală 
confesională ortodoxă şi s-a susținut timp de 50 ani numai 
din fondurile date de cele 92 comune zărăndene (NOTA 5). 
Pe tot cuprinsul țării nu se poate invoca o pildă asemănă- 
toare cu a acestor Moţi-Crişeni. Fiind aci regiunea minelor 
de aur, să nu se creadă că aurul din vreo mină a format 
vreun fond pentru gimnaziu. Nu. Se potriveşte şi aici 
cântecul: "Munţii noştri aur poartă, noi cerşim din poartă-n 
poartă”. Din truda lor, din inima lor, au scos fondul de 
58.200 florini, din care s-a susținut gimnaziul până la 
unirea Ardealului cu patria mamă. 

Mai mult. 
Aceşti urmaşi ai lui 
Crişan, încă de pe la 
anul 1900 au început 
să adune ban cu ban 
să facă un fond pentru 
o nouă clădire de 
liceu. 





Nota 5. Vezi: Memorandul Zărăndenilor pentru reînfiinţarea jud. 
Zarand, Arad 1921. Tipografia diecezană 

La 1914, având 20.000 coroane spre acest scop, au 
început clădirea cea nouă, astăzi gata, un adevărat 
monument, - aere perenius, - de jertfă pe altarul culturei 
româneşti. Puţine licee din România se pot mândri cu o 
clădire asemănătoare, - poate nici unul cu una atât de 
luminoasa, de igienica şi într-o poziţie atât de frumoasă şi 
plină de cele mai frumoase amintiri. O clădire grandioasă 
aparte cu sală de gimnastică, tot odată sală festivă, cu 
scenă, galerie, apartament pentru duşuri, garderobă etc., 
completează liceul. De asemenea locuinţa directorului se 
va construi ca pavilion separat. 

Construcţia acestor clădiri, începută în anul 1914, 
s-a isbit dela început de greutățile răsboiului: chemarea sub 
arme a personalului, scumpirea materialelor şi neregula în 
transporturi până ce în Septembrie 1916, când inginerul 
Dusoiu, conducătorul lucrărilor, luate în întreprindere de 
firma Dusoiu şi Leuca, având cetăţenia României, a fost 
internat, iar lucrarea a încetat cu totul. 

Zidirea abia ajunsese sub acoperiş. Atât firma 
antreprenoră, cât şi fondul au suferit pagube mari. Cu atât 
mai mare însă a fost bucuria Crişenilor, când la anul 1921 
au putut să ia din nou firul construcțiilor, căci acum îşi 
vedeau realizat visul, pentru care strămoşii lor îşi vărsase 
sângele la Mesteacăn, la Târnava, la Buceş, la Cerniţa şi la 
Ştiurţul din Abrud. Acum erau siguri că gimnaziul lor, în 
care timp de peste 50 de ani se instruiseră toți intelectualii 
din Munţii Apuseni, va deveni în scurt timp liceu. 

Lucrările, din lipsă de fonduri, au mers încet şi 
greu. Nu sunt deplin terminate nici astăzi. Totuşi în anul 
1921 şcoala s-a mutat în clădirea cea nouă şi în anul şcolar 
1922-23 s-a dat primul examen de bacalureat. Vechiul 
gimnaziu de astăzi s-a schimbat în liceul Avram Iancu din 

Brad, - o adevărată mândrie nu numai a Crişenilor, ci a 
oricărui Român. Ca o dovadă de energia şi însuflețirea 
acumulată în aceşti urmaşi ai lui Crişan, amintim că toate 
fondurile, primite de ei dela stat pentru construcția liceului, 
dela 1918 până astăzi, fac 1.650.000 lei: din vânzarea de 
pământuri şi case au încasat 465.000 lei, dela banca 
Marmorosch, Blanc & Co. în anul 1921 un dar de 200.000 
lei, dela "Familia Luptătorilor" 250.000 lei (NOTA 6), în 
total lei 2.565.000 lei. 

Cu suma aceasta au terminat clădirea principală, 
care era gata numai de roşu în 1916, abia pusă sub 
acoperiş; au ridicat pavilionul sălei de gimnastică (numai 
sub acoperiş) şi în anul 1927 au făcut şase sute metri de zid 
împrejmuitor, urmând ca pe viitor să se aşeze pe el 
îngrădirea de sârmă. 'Tot din banii aceştia s-a făcut o 
reparare radicală a vechei zidiri (acoperiş, adaptări etc.), 
făcându-se proprie pentru un internat al liceului. 

Dacă adaogăm la aceasta fondul de 200.000 
coroane, plasat în ea dela 1914 până la 1916 şi 4.000 cor. 
prețul terenului de 4 jugăre cumpărat în anul 1913 de la 
banca Crişana (mai bine zis dăruit de Crişana) în valuta de 
azi (de 30 ori): 6.120.000 lei, avem total 8.685.000 lei, cât 
a costat liceul, care, după o evaluare cât mai scăzută, 
valorează azi 20.000.000 lei. 


Nota 6. Multe din ajutoare au fost date prin mijlocirea neuitatului Al. 
Constantinescu, fost ministru şi senator ales la Brad, care a înfiinţat 
ŞI internatul liceului. Un preţios concurs a avut liceul Avram Iancu 
din Brad şi din partea autorului acestui volum, el însuş fost elev al 
gimnaziului în anii 1881-1884. Vezi: "România şi răsboiul mondial”, 
de I. Rusu Abrudeanu, pag. 153-156, Bucureşti, 1921 


114 


În greutăţile excepţionale de construcţie din anii de 
după războiu, aceasta numai aşa a fost posibil că comitetul 
şcolar a lucrat în regie proprie, supraveghiând pas cu pas 
fiecare cărămidă. 

Sufletul acestei acțiuni a fost directorul liceului dr. 
I. Radu, profesor la gimnaziul din Brad încă din anul 1891, 
însuşi un Crişan din ţara Băiţii şi fost elev al gimnaziului 
dela a. 1877 din şcoala primară pregătitoare, anexată 
gimnaziului. 

Paralel cu deschiderea gimnaziului, Zărăndenii au 
deschis şi şcoale primare centrale, în comunele principale, 
iar mai târziu în fiecare comună. 

Toate aceste erau şcoli confesionale, susținute 
numai de Români, cari aici sunt toţi ortodoxi. Abia târziu s- 
au mai putut obţine unele ajutoare şi dela stat. 


Din viaţa politică a Crişenilor, după 1860 

- În primăvara anului 1861 s-a restaurat vechiul 
judeţ al Zarandului. Prefect al judeţului este numit de 
împăratul Francisc Iosif loan Pipoş, care îşi ia de 
colaboratori-subprefecți pe dr. Iosif Hodoş şi Amos 
Frâncu. Celelalte funcțiuni principale erau ocupate de Ioan 
Frâncu, G. Secula, L. Petco, Al. St. Şuluţ, G. Moldovan şi 
alții. 

La venirea sa în Zarand, Crişenii au făcut lui Pipoş 
o primire împărătească. 

El deschide "congragaţiunea" (consiliul judetean) în 
limba română, pe care o proclamă de limba oficială a 
comitatului Zarand. 

O serie de acţiuni: adresa judeţului Zarand către 
împărat contra uniunei Ardealului şi contra anexărei 
Zarandului la Ungaria, cererea unui congres național român 

şi convocarea dietei Transilvaniei (adresă scrisă de Hodoş) 
ridică Zarandul şi pe conducătorii săi în fruntea luptătorilor 
naționali. Prelaţii români îi binecuvântează, tinerimea 
academică îi felicită. 

Pe atunci prefecţii erau înzestrați cu puteri mari. 
Judecătorii încă atârnau de ei. Arhiva judecătoriei şi a cărții 
funduare din Baia de Criş e dovada, că pe acele vremuri 
limba română era limba oficială şi la judecătorie. Ungurii 
puteau întrebuința în scripte şi limba lor. În colo toata viaţa 
judeţului era românească. 

Un mândru steag tricolor românesc, de mătase, cu 
ciucuri de aur împodobia totdeauna salonul de primire al 
prefectului din Baia de Criş. La ziua Împăratului acest 
steag fâlfâia pe casa comitatului, înspre Ardeal, iar altul 
unguresc înspre Ungaria 

La festivități prefectul purta toga romană. 

Puţinii Unguri din Baia de Criş, neam turanic, frați 
buni ai Bulgarilor, - deşi prefectul şi subprefecții umblau 
cu ei, cum umbli cu oul cel roşu, - neputând suferi această 
"lume valaha", au început să facă dese reclamaţiuni, în 
urma cărora guvernul a trimis un comisar special pentru 
anchetă. 

Pipoş şi Hodoş cuceriră inima acestui comisar, care 
în raportul său scrie: "şi trebuie s-o mărturisesc deschis, că 
în judeţul Zarand introducerea limbei româneşti, după 
convingerea mea, nu împiedecă cu nimic mersul 
lucrărilor”. (NOTA 7) 

Bătrânii din Zarand amintesc cu duioşie de 
dragostea ce le-o dovedea "Măria-sa fişpanul" Pipoş, ori 


"vicişpanul" Hodoş sau Frâncu. 
Nota 7. Vezi: Dr. I. Radu: Monografia Gimnaziului din Brad. 

Ducerea la bun sfârşit a întemeierei gimnaziului din 
Brad e opera acestor apostoli ai cauzei române. (NOTA 8) 

"Craiul Munţilor", Avram Iancu, a petrecut cea mai 
mare parte din epoca pribegiei sale între iubiții săi Crişeni, 
bucurându-se de toată dragostea lor. 

Din timpul acesta au rămas multe amintiri şi 
episoade, unele sunt descrise în broşura "Avram lancu, 
martirul", de dr. I. Radu, Brad 1924, din care vom 
reproduce aci câteva: 

După o serbare de fine de an, la gimnaziul din Brad, 
pe când se depărta publicul, profesorul Costin, întâlnind pe 
Iancu, îi zise: 

- Domnule Iancu, de ce nu venişi la sărbătoarea 
noastră? 

- Multi doctores pauci docti... - îi răspunde Iancu 
abia zâmbind. 


Pe la anul 1870 se afla un ofiţer de triangulare, de 
origină neamţ, dimpreună cu familia în Baia de Criş. Soția 
acestuia spuse că ar dori să mănânce mămăligă româneas- 
că. Avocatul Teodor Pop, ca să-i facă plăcere, o invită la 
cină. Din întâmplare seara vine şi Iancu şi fu invitat şi el. 
Ştiind că nu-i plăcea să i se dea nici o atenţiune, gazda nu-l 
prezintă oaspeților. Conversaţia în vremea cinei a decurs 
vesel în limba germană, luând parte la ea din când în când 
şi Iancu. La sfârşitul cinei doamna spune că a auzit de 
"nebunul" de Iancu, că el e în Baia de Criş şi se teme foarte 
mult să nu dea faţa cu el. Mai spune că a pus doi soldaţi la 
poartă ca să păzească toată ziua. A auzit că Iancu nu poate 
suferi pe străini. 


Nota 8. Vezi: Monografia p. 105 şi urm. 

- Aş, aveţi informaţii greşite despre Iancu, doamnă, 
îi zice gazda. Ce aţi zice dacă l-aţi vedea pe Iancu aici în 
seara aceasta? 

- Doamne fereşte! Aşi ameţi de spaimă. 

- Iată, domnul acesta e însuşi Iancu! 

- A, nu se poate. Dumnealui e un domn de 
societate, cult. Nu se poate. 

- Da! Să-mi daţi voie să vi-l prezint: d. Avram 
Iancu. 

- Nu se poate, nu se poate! 

Şi n-a voit să creadă cu nici un preţ. 

- Te rog, d-le Iancu, să confirmi şi D-ta. 

Dar lancu s-a sculat liniştit dela masă şi fără nici o vorbă 
s-a depărtat. 

A doua zi soția ofițerului întâlnind pe avocatul Pop, 
îi zise: "Ai avut dreptate. Domnul de aseară a fost în adevăr 
Iancu. L-am văzut azi dimineaţă trecând pe la fereastră 
cântând din fluer". 


Într-o seară a anului 1872 erau aproape toţi functio- 
narii judeţului Zarand la un pahar de vin la birtul numit la 
"Matca" în Baia de Criş. Iancu încă era de față. 

Începuse a vorbi aprins, - ceea ce foarte rar se 
întâmpla - contra camarilei dela Viena şi chiar contra 
împăratului. 

- Nene Iancule, îl întrerupse avocatul G. Secula, 
D-ta eşti om înţelept, lasă vorbele acestea. 

- Cu cine vorbeşti? Ştii D-ta cu cine vorbeşti? - se 
răsti Iancu, privindu-l sinistru. 

- Cum să nu ştiu. Cu Avram Iancu, prefectul 
legiunilor gemine, cu ... 

- Nu e adevărat! lancu a murit acum 22 ani (adica 

când s-a îmbolnăvit). 

În 10 Septembrie 1872 Iancu a fost găsit mort în 
casa ţăranului loan Stupina din Baia de Criş. Vestea morţei 
lui străbătu ca fulgerul. Intelectualii din Baia de Criş au 
format îndată un comitet de înmormântare, au pregătit un 
car mortuar şi au procurat toate cele necesare. 

Înmormântarea a fost vrednică de Avram Iancu. 
Slujba înmormântării a fost condusă de protopopul 
Zarandului N. I. Mihălţeanu şi de Simion Balint din Roşia 
Montană, vrednicul soţ de arme a lui Iancu. Toţi tribunii 
dela 1848, mai toţi preoţi, au celebrat actul înmormântării. 
Au servit 36 de preoți. 

Nu numai şoseaua dela Baia de Criş până la 
biserica din Ţebea, ci şi câmpul din jur era inundat de 
Moţii, veniţi din toti munţii. 

Săptămâni întregi după înmormântare s-au tras 
clopotele la toate bisericile din Munţii Apuseni, jelindu-l 
pe Iancu. 

La câteva zile după înmormântare au venit la 
advocatul Sigismund Borlea din Baia de Criş doi Moţi 
tineri, au cerut să le spună cât fac cheltuielile înmormân- 
tărei şi îndată le-au achitat. Cine au fost şi de unde au venit, 
n-au vrut să spună şi nici astăzi nu se ştie. 


La anul 1876 judeţul Zarand a fost desființat. O 
parte de comune (dela Vaţa pe Criş în jos) a fost trecută la 
județul Arad, celelalte la jud. Hunedoara. Şovinismul 
unguresc nu mai putea mistui "lumea valahă zărăndeană”. 


Era "'constituţionalismului' maghiar. 
- Maghiarii asigurându-şi treptat preponderența în 
monarhie revin la ideia lor favorită dela 1848: stat unitar 

național maghiar. Epoca neagră de asuprire a limbei şi 
culturei româneşti. 

În timpul acesta Zărăndenii grupaţi în jurul 
gimnaziului se organizează pe teren cultural şi economic, 
pregătindu-se pentru ziua cea mare a învierei naționale. 

Despărțământul din Brad al "Astrei", în timpul de la 
1890-1918, e unul din cele mai active. Aproape în fiecare 
Duminică se ţin prelegeri poporale prin satele din Zarand, 
ilustrate cu proecțiuni luminoase. Popularizarea "Astrei" în 
combaterea alcoolismului, cultura pomilor, cultura 
rațională a fânaţelor, soiurile mai alese de vite, împădurirea 
erosiunilor de ape etc., formează obiectul acestor 
conferinţe, din cari o parte s-au publicat în revista "Țara 
noastră”. S-au organizat cursuri pentru analfabeți, s-au 
înființat bibioteci poporale, s-au plasat la meserii copii de 
săteni, din cari o parte bună s-au relevat ca talente şi astăzi 
sunt maeştrii de frunte, şi s-a făcut propagandă pentru 
înființarea de cooperative. Pentru intelectuali s-au aranjat 
şezători culturale, mult gustate. 

Cum statul maghiar împărția gratuit altoi, salcâmi 
etc., din pepinierele sale, s-au făcut intervenţii şi s-a 
distribuit un număr considerabil de altoi sătenilor. La 
început conservatori şi chiar refractari plantărilor de 
salcâmi, în curând au înţeles Românii binefacerile acestora 
şi astăzi nu au, după cum ar planta. 

Arhivele "Astrei" din Sibiu grăesc despre munca 
desfăşurată în Zarand, de pionierii culturei româneşti: 
profesorii gimnaziului, învățătorii, preoții şi alții. 

Răsfoind colecţia ziarelor ardelene în timpul dela 
1890-1918, vedem din rapoartele publicate că un ales şi 
variat repertoriu teatral a fost pus pe scenă de mai multe ori 
pe an în centrele din Zarand şi cu deosebire în Brad. Dela 

Nunta țărănească până la Sgârcitul risipitor şi Lipitorile 
satului, toate piesele mai însemnate de Alecsandri au fost 
jucate. O noapte furtunoasă, O scrisoare pierdută, Conu 
Leonida de Caragiale, Casta Diva de H. Leca, Mărul de Z. 
Bârsan, Aur de Constanţa Hodoş, Cârlanii de C. Negruzzi 
etc., au fost gustate cu multă plăcere de Crişeni. Într-o 
vreme se făcuse o "companie teatrală", care ducea din sat 
în sat "Lipitorile satelor”, piesă simbolică. 

Secretul succesului a fost că rolurile se distribuiau 
acelora, cari aveau predispoziţii pentru caracterele 
persoanelor din piesă. Astfel diletanţi, de la cari nimeni nu 
s-ar fi aşteptat, creiau roluri surprinzătoare. Cine va putea 
uita pe Madame Franz cu toate ticurile ei (d-na Boneu), pe 
Rică Venturiano sau pe jupân Moise (I. Barna); pe Zoe în 
monologul din "Scrisoarea pierdută" (d-na L. Ghişa);, Ana 
din "Aur" (d-na O. Pârvu); pe Farfuridi şi Brânzovenescu 
(M. Stoia şi P. Lazăr), pe jupân Dumitrache (Dr. I. Radu) 
etc. 

Un corespondent al "Gazetei Transilvaniei”, 
asistând la piesa "Aur" jucată în Brad, cu ocaziunea 
adunărei generale a soc. "fondului de teatru român" de la 
1905, scria: "Niciodată nu mi-am putut închipui, ca 
dilentanții să poată juca atât de bine". 

Societăţi corale şi de căluşeri, conduse de profesorii 
de muzică dela gimnaziu, au dat dese concerte şi produc- 
țiuni în Brad, Baia de Criş, Hălmagiu şi Buteni. 

Din venitul curat al acestor producțiuni s-a înființat 
"Masa studenţilor" şi "Fondul bolnavilor” de la gimnaziu, 
dând mancare şi medicamente gratuite elevilor săraci. 

La aceste manifestaţiuni Ungurii priveau cu invidie. 
De împiedecat însă nu le-au împiedecat. O singură dată au 
încercat să facă o spărtură în şirurile româneşti. Anume la 

anul 1912 autoritățile (toate ungurești) şi intelectualii 
unguri, din Brad şi Baia de Criş, au pus la cale o uniune 
economică în stil mare, bucurându-se de multe avantagii de 
la guvern. La adunarea de constituire au invitat pe toți 
Românii zărăndeni, făcându-le promisiuni ademenitoare. 
Şi, ca succesul să le fie mai asigurat, au oferit presidenția 
lui dr. I. Radu, făcându-i elogii pentru activitatea sa pe 
teren cultural şi economic. Scopul măgulirei a fost înţeles. 
Nici un român n-a intrat în uniunea "economică...", din 
care pe urmă nu s-a ales nimic. 


Pe teren economic. 

- Cine are pământul, are țara - e un proverb, bine 
cunoscut Crişenilor. După ştergerea iobăgiei, proprietarii 
unguri din Zarand au început a scăpăta pas de pas şi a 
vinde pământul la foştii lor iobagi români. Minele de aur 
adâncindu-se tot mai mult în pământ, reclamau capitaluri 
de exploatare şi pricepere tehnică, de cari "nemeşii" 
cheltuitori nu dispuneau. Pela 1884 minele bogate dela 
Ruda ajungând în mâinile societății germane 
"Actiengesellschaft zu Gotha" se începu exploatarea lor 
modernă, care a dat şi continuă a da rezultate strălucite. 
Câte 3000 de minieri, aproape toţi Români, lucrează anual 
în mine ori la suprafață, în şteampuri şi la exploatările de 
păduri ale acestei societăţi, azi transformată în societatea 
Mica din Bucureşti. 

Banul ajuns în mâna românului, acesta s-a grăbit 
să-l plaseze bine, cumpărând pământul proprietarilor din 
Criştior, Brad şi Baia de Criş. 

Banca Albina din Sibiu a avut încă de la începutul 
înființărei sale o agentură în Baia de Criş, condusă de 
advocatul T. Pop, care a finanţat multe vânzări de pământ 

în Zarand. Dând împrumuturi de lungă durată şi fiind de o 
culată şi bunăvoință extremă la încasări, Albina, sub 
conducerea înțeleptului ei director Partenie Cosma, a fost 
motorul expropierei lente şi sigure a multor moşii de pe 
valea Crişului, ca şi în tot Ardealul. 

De pe la anul 1880 începe curentul înfiinţărei de 
bănci, ca societăţi pe acțiuni, în diferite centre din Ardeal. 

Crişenii nu s-au lăsat mai pe jos. La anul 1891 
înființează banca Crişana în Brad, iar la 1897 Zărăndeana 
în Băița. 

Înființate de preoţi, învăţători şi profesori şi 
conduse tot de ei câțiva ani fără nici un salar, mai târziu cu 
salarii minimale, aceste instituţii s-au consolidat an de an. 

Matca lor tot Albina era, care le da credite în orice 
vreme. 

Băncile acestea în diferite rânduri şi-au ridicat 
capitalul. 

Crişana îndeosebi a luat un avânt neaşteptat. A 
cumpărat în anul 1905 în centrul pieţii Brad casele dela 
proprietarul Pataky, cu principalele prăvălii din Brad şi cu 
Săli pentru birourile sale. Dela proprietarul Porsch a 
cumpărat întreaga proprietatea sa din Brad, circa 100 
jugăre, dimpreună cu magaziile şi casele aparținătoare. 
Mogşia aceasta a fost parcelată şi vândută ieftin ţăranilor din 
Brad, iar terenul frumos din centru, de 4 jugre, a fost 
"vândut" cu 4000 coroane fondului gimnazial pentru a 
construi pe el clădirea cea nouă. 

Vânzarea a fost numai de formă, pentru ochii 
autorităților ungureşti. 4000 coroane e un preţ de nimic față 
de valoarea obiectului. 

Sub egida Crişanei, comerțul de pe piața Brad, 
Criştior şi Baia de Criş a trecut aproape cu totul în mâna 

123 


Românilor (ca nuci, cereale, rachiu ş.a.). 

Industria fiertului de rachiu, o ramură principală de 
câştig pe Criş, e dominată de Crişana. 

Capitalul social al Crişanei astăzi e 5.000.000 lei, 
activul de 40.000.000 lei şi fondurile proprii 4.000.000 lei. 
Depunerile spre fructificare sunt 25.000.000 lei. 

Nici o instituţie financiară nu se poate mândri cu o 
cotizaţiune egală cu a Crisanei pentru scopuri de cultură 
românească. 

Când se va scrie monografia Crişanei şi a 
Zărăndenei se va dovedi cu cifre elocvente spiritul de 
abnegaţiune şi de jertfă, de care au fost animați 
conducătorii lor. 


Pe teren politic. 

- Politica de maghiarizare strângea cu cercul său de 
fier an de an tot mai mult şi rândurile Crişenilor. Dar 
aceştia nu erau croiţi din material flexibil. 

Zarandul aparținea în ceea ce priveşte legea 
electorală Ungariei şi ca atare avea un număr mult mai 
mare de alegători, ca alte cercuri din Ardeal. În primul 
parlament maghiar au trimis pe avocatul Sigismund Borlea, 
iar după moartea acestuia au ales cu mare însuflețire pe 
tânărul avocat de atunci din Baia de Criş, P. Truţă. La 
următoarea alegere administraţia ungurească a recurs la 
teroare: a împrăştiat cu armata alegătorii lui Truţă. Pentru 
acest motiv, Românii au declarat pasivitatea până la anul 
1905, când o parte a Românilor intrând în activitate, 
Zărăndenii au păşit cu vrednicul lor protopop şi luptator 
Vasile Damian. Candidatul guvernului a fost Hollaki Imre. 

Entuziasmul Zărăndenilor şi hotărârea lor de a 
învinge s-au deslănțuit cu o putere neînfrântă. 

"În veci neuitate au rămas zilele de 26-27 Ianuarie 
1905, când am ales deputat pe iubitul nostru protopop 
Vasile Damian. Duhul strămoşilor noştri, - ale căror oase 
sunt risipite pe plaiurile Zarandului, apărându-ne legea şi 
mosia, - a reînviat şi s-a sălăşluit din nou în piepturile 
nepoților... " scrie Dr. loan Radu în broşura: "Alegerea 
prot. V. Damian de deputat dietal, Orăştie 1905". 

Cuminţenia poporului în aceste alegeri, tactica şi 
curajul său ilustrează clar evenimentele dela 1848. Bătrâni 
între 70-80 ani au stat afară 2 zile în gerul de Ianuarie, 
aşteptând să le vina rândul votărei. Câţiva au şi murit a 
doua zi după alegere. 

Stăpânirea cu agenţii şi jandarmii ei au făcut toate 
sforțările, dar văzând îndârjirea poporului, n-a cutezat să 
recurgă la violenţă. 

V. Damian a căpătat 2811 voturi, iar Hollaki 745. 

La alegerile următoare Ungurii nici n-au mai pus 
contracandidat lui V. Damian. 

EI a fost unul din stâlpii comitetului naţional. 

Zărăndenii au fost dintre cei dintâi în toate 
mişcările politice româneşti din epoca aceasta. 

În Septembrie 1891 unul din fii Zărăndenilor, 
student la universitatea din Cluj, adună tinerimea în casina 
română şi le comunică planul Replicei şi corespondenţa de 
peste vară cu Aurel Popovici, privitoare la redactarea ei. Se 
alege un comitet pentru strângerea materialului, în care 
împreună cu un alt student zărăndean şi-au luat cu 
vrednicie partea lor de muncă. Aurel Popovici şi comitetul 
de redacție din Gratz a fost încântat de materialul bogat, 
bine asortat, documentat cu date precise, ce i-a prezentat 
delegaţia din Cluj a studenților. Partea leului la redactarea 
Replicei revine studenților universitari din Cluj din anul 

şcolar 1891-1892. 

În primavara anului 1892, când delegaţia partidului 
național prezentase împăratului Memorandul, ziarul 
Telegraful Român din Sibiu scrisese un articol injurios la 
adresa comitetului şi adânc jignitor al sentimentului şi 
mândriei româneşti. 

Studenţii zărăndeni de la universitatea din Cluj pun 
la cale o adresă a tinerimei publicată în ziarul Tribuna, prin 
care înfierează ţinuta anti-naţionala a gazetei, care plutea în 
apele tulburi ale oportuniştilor. 

Adresa aceasta a fost ca o scânteie electrică într-o 
magazie de pulbere. 

Din toate părțile Ardealului curgeau valuri 
protestele contra ţinutei nedemne a Telegrafului, proteste 
luate în adunări poporale, prezidate de preoţi şi protopopi, 
deşi se ştia că mitropolitul lor, Miron Românul, era 
patronul grupărei de la Telegraful. 

La procesul "Memorandului" Zărăndenii au trimis o 
frumoasă delegaţie de săteni şi pentru acoperirea speselor 
de drum câţiva intelectuali au ridicat un împrumut de 
bancă, pe care l-au plătit din punga lor în câțiva ani cu 
interesele obişnuite. 

Toate proiectele ungurești de legi cu tendinţe de 
maghiarizare au fost întâmpinate de Crişeni cu proteste 
energice în adunări poporale. 

Nici o alegere comunală ori judeţiană n-a lăsat 
pasivi pe Românii zărăndeni. Totdeauna au scos lista 
româneasca. În cercul Băiţii nici chiar prefecţii județului 
n-au reuşit să fie alesi. 

Pregătiţi astfel pentru ziua cea mare, la 1918, în 
cele dintâi zile de prăbuşire a Austro-Ungariei, Crişenii 
şi-au format primul comitet revoluţionar, prima armată 

locală în Brad, menite să ţină ordinea în întreg ținutul. 

Condusă de căpitanul (azi colonel) S. Banciu, ajutat 
de locotenențţii şi sublocotenenţii C. Ciocan, Boneu, 
Pătruţiu, garda aceasta în curând a desarmat jandarmeria 
ungurească şi gărzile ungureşti din Brad şi Baia de Criş şi a 
devenit pivotul siguranței pe Criş. 

Consiliul național din Brad îndată după 1 Decem- 
brie 1918 a luat inițiativa înfiinţărei unui regiment cu 
numele "Horia", mai târziu "Regimentul de Beiuş", care în 
luptele de pe Tisa a luptat umăr la umăr cu Regimentul 9 
Vânători. Comandantul acestuia, colonelul Rasoviceanu 
(azi general), îşi aminteste cu duioşie şi elogii de tovărăşia 
demnă a regimentului Crişenilor. 

Graţie prevederilor consiliului naţional din Brad, la 
venirea sa armata română a găsit aici nu numai o cantitate 
mare de furaj, dar şi alimente suficiente, aşa că o întreagă 
divizie s-a putut pregăti aici în linişte din lanuarie până în 
15 Aprilie 1919 pentru ofensivă pe Criş. 

Astăzi Crişenii muncesc din greu şi muncesc cu 
drag pentru înălțarea României Mari, visată atât de mult de 
ei şi părinți lor. 

Suprafaţa întregului lor ţinut, ştiu ei bine, e săracă 
de la natură, spălată de ape şi neîndestulătoare pentru 
susţinerea întregei poporaţiuni. Exploatarea minelor 
societății Mica dela Ruda, Musariu etc., se face cu rezultate 
frumoase, dar capitalul ei totuşi e neîndestulător pentru a se 
putea extinde şi asupra celorlalte mine din regiune. Timpul, 
poate, va aduce cu sine şi aceasta. 

Cea dintâi dorinţă a acestor Moţi este organizarea 
şcoalelor din satele lor şi terminarea construcțiilor la liceul 
din Brad; repararea şoselelor naţionale, deschiderea unor 
şosele noui (Vidra-Bulzeşti-Baia de Criş, După Piatră- 

Zlatna, Criştior-Poiana şi Criştior-Şesuri-Băiţa); legătura 
de linie ferată Brad-Deva sau Brad-llia; continuarea 
împăduririlor pe coastele spălate de ape şi scăderea 
procentelor după datoriile la bănci, cari i-apasă greu şi pe 
ei, şi atunci braţe de lucru le-a dat D-zeu pentru a se putea 
ferici. [...] 

CAPITOLUL XXVII 
IOBĂGIA ŞI URMĂRILE EI: PRIMELE 
REVOLUȚIUNI DIN TRANSILVANIA ȘI UNGARIA 


Din capitolele de până aci cititorul şi-a putut forma 
o idee justă asupra caracterului, ocupaţiunilor şi 
obiceiurilor Moților, Mocanilor şi Crişenilor, cari, ca vecini 
şi tovarăşi de suferință, au luat cu toţii parte activă la 
mişcările revoluţionare în luptele lor pentru croirea unei 
soarte mai bune, a unui traiu mai omenos. 

Să lămurim acum motivele principale, care au 
îndemnat poporul român din Munţii Apuseni ca să ia arma 
în mână pentru cucerirea drepturilor sale. Spre acest scop 
este absolută nevoe să cunoaştem mai întâiu, măcar în 
liniamente generale, viaţa sa publică şi instituțiunile, care 
au consolidat elementul național. 

Încă înainte de a se ivi la Românii de peste Carpaţi 
voevodatele lui Lirtoiu şi Seneslau, vechia organizațiune 
socială şi politică a Românilor era bazată pe un sistem 
militar. Numirile de voevozi sau comandanți ai legiunilor 
militare, ca şi numirile de boeri şi castrensi sau apărători ai 
castrelor (cetăților) au constituit odată tot atâtea elemente, 
iar azi reprezintă tot atâtea rămăşiţe ale unei constituțiuni 
militare încă înainte de veacul al 13-lea. 

Acest caracter militar îl găsim şi la Românii din 
Peninsula Balcanică şi la Românii din părțile Transilvaniei. 
Regele Sigismund numeşte această organizaţiune a 
Românilor de a construi fortificaţiuni, de a apăra cetățile şi 
de a lua parte la expediţiuni răsboinice un vechiu şi 
lăudabil obiceiu. Istoria ne învaţă că poporul român, atât 
dincoace cât şi dincolo de Dunăre, se prezintă în evul de 
mijloc ca un popor adevărat legionar. Viaţa sa publică este 

în arme, în expedițiuni militare. 

In fruntea tinuturilor romanesti, atat dincoace cat si 
dincolo de Carpati, se afla cate un voevod, ban sau capitan, 
investiti totodata si cu functiuni administrative si cu unele 
atributiuni ale puterii judecatoresti, iar poporul era divizat 
in urmatoarele trei clase: in boeri sau militari de prima 
ordine, in cnezi sau capitani (prefecti) de districte si in 
tarani, obligati la apararea castrelor si frontierelor, precum 
si la rasboiu in caz de nevoe. 

In evul mediu gasim o multime de voevozi in toate 
partile unde a existat poporul romanesc in mase compacte: 
pe Seneslau si pe Lurtoiu, unul dincoace si altul dincolo de 
Olt, pe Ion, voevod in Banat, pe Milutin la Mehadia, pe 
Stoica la Caransebes, pe Bolia voevod in comitatul 
Zarandului, pe Iacob voevod la Abrud, pe Neagu, pe Ion si 
pe Petru in tinutul Beiusului, pe Stanislau si pe Balcu 
voevozi ai Romanilor din Satmar, pe Vlad si Nicolae la 
Romanii din partile Clujului, Dobacii si ale Solnocului, pe 
Stfean, Ion, Bogdan, Balita si Dragu voevozi in Maramures 
etc. Institutia voevozilor a existat si la Romanii din Tesalia. 

Cu mersul vremii insa, elementul romanesc 
pierzandu-si suveranitatea nationala, cum s-a intamplat in 
Ungaria si in Transilvania, voevozii au ajuns sa fie simpli 
capitani in trupele militienilor sau castrensilor. 
Voevodatele române in Ungaria si Transilvania s-au pastrat 
până pe la mijlocul secolului al 14-lea, bine inteles nu in 
aceeasi splendoare ca voevodatele din Muntenia si 
Moldova. 

In ce priveste boerimea romana, ea a figurat in 
Ungaria si Transilvania pana in secolul al 15-lea sub 
numele de nobili români (nobiles valachi), formand o clasa 
sociala si politica diferita de nobilimea ungureasca (nobiles 

hungari) si distinsă de ea prin originea, prin istoria si 
natura privilegiilor sale. 

Taranii romani, adica aparatorii castrelor, erau in 
epoca veche oameni liberi, nesupusi serviciilor feudale, iar 
pamanturile lor se mosteniau din generatie in generatie si 
se puteau vinde si testa. Numai o singura obligatiune aveau 
posesorii acestor pamanturi: sa faca serviciul militar, sa 
apere castrele si granitele si sa ia parte la expeditiuni in 
timp de rasboiu. 

In general in tinuturile de peste Carpati, in Ungaria 
si Transilvania, pana in a doua jumatate a secolului al 14- 
lea, poporul român avea aproape peste tot teritoriile sale 
nationale cu voevozi români, cnezi români, cu tribunale 
românesti, compuse din cnezi, nobili si ţărani români, 
bucurându-se totodata de un drept particular de proprietate, 
de contributiuni si de taxe. 

Cu incepere insa din anul 1366 se incepe o noua 
epoca in viata politica a Românilor de peste Carpati: o 
epoca de decadenţă si de robie. Regii unguri, inca din 
veacul al 12-lea, incep sa daruiasca cu mână largă la 
diferiti particulari si la biserici mosii si sate intregi din 
teritoriul castelelor, ba chiar si castelele, si astfel vechiul 
sistem de apărare a castrelor se desfiinţeaza si dimpreuna 
cu el se desfiinteaza si vechile institutiuni ale poporului 
romanesc. 

Voivodatele române dispar inca pe la sfarsitul 
secolului al 14-lea, iar nobilimea română fu transformata 
incetul cu incetul in nobilime ungureasca, adica 
maghiarizata, silita sa treaca la catolicism pentru 
conservarea privilegiilor si a mosiilor. Astfel se rup una 
cate una legaturile nationale ce existau intre tarani si 
nobilimea română, care se contopi cu elementul dominant 

al Ungurilor, încât pe la finele veacului al 15-lea procesul 
de disolvare al nobililor români era terminat. 

Asa se incheie pentru totdeauna viata acelei 
nobilimi române din Transilvania si Ungaria, care in evul 
mediu ne-a lasat atatea amintiri frumoase despre valoarea 
sa militara, nobilime din care a esit lon Huniade Corvinul, 
geniul militar al Transilvaniei, Matei Corvinul, regele 
Ungariei, cancelarul Nicolae Olahul tot din neamul 
Huniadestilor, apoi voevozii transilvaneni Bartolomeu 
Dragfi si Stefan Mailat, precum si atâți alti barbati distinsi 
in istoria Transilvaniei si Ungariei. 

Aceiasi soarte au avut-o si cnezii: cea mai mare 
parte fiind înobilitaţi, au fost si ei maghiarizati, iar o parte 
au ajuns numai simpli primari in cate o comuna rurala, 
tratati catva timp ca libertini, apoi cazura repede in stare de 
iobagi. 

In ce priveste situatia taranimei romane, se schimba 
si ea fundamental. Satele si mosiile taranilor fura daruite 
nobililor unguri si bisericilor catolice si din tarani militari 
si oameni liberi, ajunsera iobagi, lipsiti de proprietati si de 
libertate. Taranimea era singura clasa, care mai ramasese 
Românilor de peste Carpati. Ea isi pastreaza, ce e drept, si 
de aci inainte nationalitatea si rezista cu o tarie admirabila 
la toate incercarile de catolicizare si reformatiune. Dar pe 
cale legislativa urmara o multime de masuri asupritoare si 
taranimea cazu repede in stare de grea robie, gratie uniunei 
celor trei natiuni din Transilvania, adica Unguri, Secui si 
Sasi (1437-38), - căci Românii nu erau considerati ca 
natiune, ci ca secta, în baza neumanelor decrete ale regelui 
Ladislau (1514) si salbaticelor Aprobate si Compilate ale 
lui Verboczy (1663 si 1669). 

Aceste legi din urma spuneau lamurit ca locuitorii 

ce se tin de secta Românilor sau Grecilor se tolereaza 
provizoriu in tara pana cand le va placea principilor si 
pamantenilor! Iar intr-alt loc din aceeasi afurisita lege se 
mai spune: Desi populatia româna nu s-a numarat intre 
staturi, adica intre natiunile pamantene, si nici religiunea 
ei nu s-a admis intre religiunile recunoscute prin lege, cu 


toate acestea este tolerata aici in interesul tarii. 


Aceste erau dispozitiunile principale ale 
Constitutiei transilvane cu privire la elementul român in 
secolele 16, 17 si 18. 

Regretatul Nicolae Densusianu, autorul 
documentatei lucrari asupra Revolutiei lui Horia, se 
exprima in aceasta privinta in modul urmator: 


„Acum poporul român, oricat de vechiu ne apare in 


istoria țărilor de peste Carpati, fu declarat de strain in 
Transilvania si suferit in aceasta tara, ca sclavii si 
animalele, numai pentru folosul economic al principilor, al 
natiunei unguresti, sasesti si secuiesti. 

De aci inainte Românii, cuprinsi in masa cea mare a 
taranilor, trebuira sa sufere toate mizeriile feudalitatii 
unguresti, toate asupririle unei nobilimi inzestrate cu mari 
libertati, dar fara sentiment de dreptate fata de tarani. 
Mosia taranului era considerata ca mosia domnului sau, 
fara ca taranul sa aiba dreptul de a se stramuta de la un 
domn la altul. E] intocmai ca o materie bruta era declarat 
inamovibil pe mosia domnului sau silit sa impartaseasca 
intru toate soarta fondului nobilitar, condamnat la o 
munca perpetua in folosul domnului feudal, cate 4-6 zile de 
lucru pe saptamana, si cu toate acestea silit sa-i mai dea a 
9-a sau a 10-a parte din slaba sa recolta, un anumit numar 
din produsul oilor, caprelor, porcilor si al stupilor, cari de 

regula i se luau pe jumatate, si alte diferite daruri de trei 
ori pe an, si iarasi a 9-a sau a 10-a parte din recolta 
pentru preotii catolici sau luterani, supus in fine la toate 
impozitele si sarcinile publice, sa plateasca cheltuielile 
pentru Sustinerea armatei active, cheltuielile pentru 
administratia comitatelor, intretinerea drumurilor si a 
podurilor, diurnele deputatilor, din care cauza taranii din 
Ungaria si Transilvania se numiau si mizerul popor 
contribuitor (misera plebs contribuens), caci nobilii erau 
scutiti de orice impozite si contributiuni. 

Mosia taranului se impartea adeseori intre 8-10 
copii si cu toate acestea fiecare din ei trebuia sa faca 
servicii ca pentru o mosie intreaga, supus la stoarcerile si 
abuzurile functionarilor publici, cari pana la 1730 nu 
aveau nici o leafa in Transilvania, ci traiau numai din 
amenzile si taxele ilegale ce le scoteau in suma nehotarata 
de pe spatele taranilor, supusi in fine la arbitrul si justitia 
implacabila a domnului pamantean, prinsi in jug ca 
animalele, pedepsiti cu cate 50 pana la 100 bastoane, scosi 
de pe mosii, aruncati in lanturi, trimisi si uitati in 
inchisorile comitatelor, mutilati si ucisi chiar de domnii 
lor, dintre cari unii aveau si dreptul de viata si moarte 
asupra taranilor (jus patibuli). 

In scurt taranul nu era decat un sclav, fara drepturi 
politice si civile, condamnat chiar prin lege ca el niciodata 
sa nu mai poata scutura jugul, declarat incapabil de a putea 
castiga avere, lipsit de libertate personala si lipsit chiar de 
dreptul da a se putea apara in contra domnului sau, pe care 
nu putea sa-l cheme in judecata. 

Sa mai amintim oare suferintele taranilor români din cauza 
fanatismului religios al bisericei catolice si reformate? 
Insasi biserica română, ca si sefii ei, au fost obiectul 

persecutiunilor maghiare cu incepere din secolul al 13-lea 
si pana in secolul al 18-lea, episcopii români tratati ca 
eretici, destituiti, aruncati in inchisoare, preotii deveniti 
iobagi, multime de biserici luate din posesia Românilor 
cand de catre catolici, cand de catre reformati, icoanele din 
biserici calcate in picioare, aruncate pe strazi sau arse in 
foc, sarbatorile românesti nerespectate si taranul roman 
adeseori silit pe patul mortii sa cheme pe preotul catolic 
sau calvin. 

Fara indoială, antagonismul national, care a existat 
totdeauna intre elementul românesc si cel unguresc, a 
agravat si mai mult toate aceste mizerii, ticăloşii si crime. 

Situatia politica si sociala a taranilor români din 
Transilvania si Ungaria era in rezumat urmatoarea: 
Poporul român considerat ca un element periculos in tara, 
natiunea româna intreaga declarata fara patrie, Românul 
batjocorit, insultat si umilit la toate ocaziile, inaintea 
tribunalelor tratat mai rau decat iobagul ungur, legile 
penale aplicate cu o barbarie fara seaman impotriva lui si 
peste tot o tripla asuprire asupra Românului: ca iobag, ca 
biserica si ca natiune. 

Numele de român era sinonim cu cel de iobag si 
amandoua exprimau una si aceeasi notiune: un sclav trantit 
in pulbere si menit sa traiasca cum îi canta nobilimea 
maghiara, care de cate ori unii regi ai Ungariei sau principi 
ai Transilvaniei votau sa aduca unele usurari, se considera 
singura in drept sa reguleze soartea taranului, asa ca 
arbitrarul domnului pamantean a ramas singura lege, care 
se aplica taranului roman. 

Aceasta stare de mizerie desperata a provocat de 
multe ori revolta iobagilor in contra nobililor. lobagii au 
fost impinsi fatal sa puna mana pe arme si sa-si faca singuri 

dreptate. De aceea nu e de mirare ca istoria Transilvaniei si 
a Ungariei din secolul al 14-lea si pana la sfarsitul secolului 
al 18-lea este plina de revolutiuni si varsari de sange ale 
iobagilor in contra nobilimei. Vom cita cateva: 


In anul 1437 taranii români din comitatul 
Solnocului dau mana cu taranii unguri si dupa o adunare 
tinuta impreuna in comuna Olpret, mosia de azi a dlui. Al. 
Vaida-Voevod, incep o crâncenă varsare de sange in contra 
nobilimei unguresti din cauza starei de robie, in care erau 
tinuti. Dupa doua incheieri zadarnice de pace (la Căpâlna si 
Apoti), nobilii fiind descoperiti ca umbla cu ganduri 
ascunse in contra taranilor, revolutia incepu din nou si 
armata taranilor impartindu-se in doua, una inainta spre 
inima Transilvaniei, iar alta spre Ungaria. Taranii strabat 
pana la Aiud si ocupa apoi Clujul la 15 Ianuarie 1438, 
devastand peste tot locul curtile si mosiile nobililor, cari 
pustiesc si ei cateva sate, taie cativa tarani pe cari îi prind si 
dau ei, nobilii, singuri foc orasului Aiud, care cazuse in 
mainile taranilor. 

Cele trei natiuni, adica Ungurii, Secuii si Sasii, 
vazand ca e in joc insasi existenta lor, se intrunesc din nou 
la Turda in 2 Februarie 1438 si hotarasc ca sa starpeasca 
pe blestematii de tarani, ceea ce se si face cu ajutorul 
armatei. Primul capitan al revolutiei Antoniu Magnu fu ucis 
de nobili si taiat in bucati langa manastirea Clujului, iar alti 
9 tovarasi de ai sai trasi in teapa pe dealul ce se inalta 
dinaintea orasului Turda. 


A doua revolutie sangeroasa a fost cea a taranilor 
din Ungaria la anul 1514, sub conducerea taranului 
banatean George Dogea. Aceasta cruda rascoala a fost 

provocata in modul urmator: Vladislav II, regele Ungariei, 
in fata primejdiei ce ameninta tara sa din partea Turcilor, 
s-a adresat papei Leon X, cerandu-I ajutor, pe care insa nu i 
l-a putut da, dar a insarcinat pe Toma Bacici, arhiepiscopul 
Strigoniului, ca sa publice cruciada in contra paganilor, 
spunandu-le taranilor ca acei cari vor pleca la rasboiu, vor 
deveni liberi si scapati de toate pedepsele. Vestea aceasta a 
produs mare miscare in popor, care se aduna din toate 
partile ca sa mearga la rasboiu in contra Turcilor, in cap cu 
G. Dogea, un om destept si viteaz. Nobilimea insa, ca sa nu 
ramana fara iobagi lucratori, oprea cu forta pe tarani sa nu 
plece la oaste, iar pe cei cari nu ascultau ii trata cu mare 
cruzime. 

Dogea, in fata acestor neomenii, intoarse atunci 
armata in contra nobilimei, pe care taranii incepura s-o 
macelareasca, daramand si dand foc oraselor pe unde 
treceau. Dogea ia drumul spre Ardeal, aprinde Nadlacul, 
ocupa satele Siria, Soimusul si Lipova si trage in teapa o 
multime de nobili. O alta parte de tarani, sub conducerea 
popei Laurentiu, da foc Orazii-Mari, devasteaza comitatul 
Bihorului si al Salajului, astfel ca flacarile edificiilor 
incendiate se vedeau pana la Budapesta. Nobilimea 
ungureasca, in fata pericolului in care se afla, ceru ajutor 
dela Ion Zapolya, voevodul Ardealului, care pleaca imediat 
cu trupele sale spre Timisoara, unde, dupa o lupta 
crancena, armata taraneasca a lui Dogea fu batuta, iar el 
prins dimpreuna cu fratele sau si cu mai multi capitani si 
tovarasi. 

Dupa 15 zile de inchisaore grea si foame, numai 9 
tarani revolutionari mai traiau din 40. Nenorocitul Dogea, 
drept pedeapsa, este pus pe un tron inrosit in foc, iar pe cap 
i se pune o coroana de fier deasemenea inrosita in foc si pe 

cand sfaraia carnea lui in contactul cu fierul incalzit, sunt 
scosi din inchisoare cei 9 tovarasi ai sai si poftiti sa 
manance din carnea lui Dogea, daca vor sa scape cu viata. 
Dogea expira in mijlocul celor mai groaznice chinuri, iar 
corpul lui fu taiat in bucati si spanzurat in principalele 
orase din Ungaria, ca sa serveasca de spectacol si de 
batjocura trecatorilor. Mai mult alti prisonieri au fost 
spanzurati de arbori, altora li s-au taiat urechile si nasul, 
fiecare nobil facandu-si justitia sa proprie asupra iobagilor 
sai. Nobilul Kenderesy din comitatul Baci imprima o cruce 
arsa pe fruntea iobagilor sai. 

Revolutia lui Dogea patrunsese si in Ardeal pana in 
tinutul Clujului, unde taranii comisera de asemenea o 
multime de omoruri si devastari. Dar in scurt timp fu 
invinsa si aceasta armata taraneasca, iar popa Laurentiu fu 
prins, tras in teapa si apoi fript ca un purcel, dupa cum se 
exprima un cronicar din secolul al 16-lea. 


A treia revolutiune sangeroasa fu aceea a taranilor 
romani din Transilvania la anul 1599. Contele Wolfgang 
Bethlen, cancelarul Transilvaniei, spune ca aceasta 
revolutie a izbucnit dupa ce s-a latit faima despre bataia pe 
care a dat-o Mihai Viteazul lui Andrei Bathory la Selimbar, 
langa Sibiu. 

Contele Bethlen scrie textual: 

„Fiecare (om) vedea inaintea ochilor sai numai ziua 
cea din urma a vietei sale si nimeni nu putea sa iasa din 
Ardeal, chiar daca ar fi voit, fiindca Românii din 
Transilvania, in credinta ca au sa capete acum un domn 
din gintea lor, apucara lancile ascutite si sulitele, de cari se 
folosesc dupa datina lor, ocupasera drumurile si omorau 

ici-colo pe cei cari fugiau intr-ascuns sau pe fata, cum si pe 
cei cari ramaneau acasa, navaliau in casele nobililor, le 
jefuiau averile si faceau ca nefericirea, care in sine era 
destul de mare, sa fie si mai crancena la vazut si la auzit. 
Asa a pierit Franz Teke, vicecomitele comitatului Turda, 
Ladislau Boronkay si alti multi barbati distinsi ai 
nobilimei. Si de data aceasta Românii din Transilvania erau 
cu atât mai cranceni, fiindca mai inainte, pe cand 
Transilvania era linistita, ei de regula erau condamnati la 
cele mai aspre pedepse, daca se constata prin judecata ca 
au comis vreo crima. Niciodata furcile, temnitele, securile, 
carligele, streangurile si colturile stancilor n-au omorat 


mai multi criminali ca români ”. 


Au mai fost si alte revolutiuni partiale ale 
Românilor din Ardeal, dar cadrul limitat al acestui volum 
nu ne îngăduie sa le înşirăm pe toate, afara de cele doua 
revolutii dela Abrud: prima la anul 1727, cand Românii de 
aici s-au rasculat in contra Ungurilor, au constituit un 
consiliu comunal românesc si s-au pus su puterea in 
stapanirea drepturilor ce revendicau, iar a doua in anul 
1760 cand a fost mai mult o manifestatie sgomotoasa a 
Românilor din Abrud, in urmarirea unor drepturi ale lor pe 
teren bisericesc, calcate in picioare in urma unirei cu 
biserica Romei a unei parti dintre Români, unire la care 
Motii au ramas totdeauna foarte refractari. Despre celelalte 
doua mari revolutiuni ale Românilor din muntii Abrudului 
- a lui Horia din anul 1784 si a lui Avram Iancu din anii 
1848/49 - ma voiu ocupa mai pe larg in capitolele 
urmatoare. 

Pe la sfarsitul secolului al 17-lea, insa, Românii din 
Transilvania, dupa lungi si grele suferinte, dorind in fine sa 
scape de mizeriile unei robii insuportabile, precum si de 
persecutiunile religioase ale calvinilor, se hotarasc sa-si 
schimbe religiunea strabuna, crezand ca cu chipul acesta 
vor ajunge la o stare politica mai fericita. 

Sedusi pe de o parte prin diferitele promisiuni ale 
calugarilor iezuiti Gavril Havenesi si Paul Barani, iar pe de 
alta fiind indemnat si de Curtea imperiala din Viena, 
mitropolitul ortodox Atanase din Alba Iulia, in nadejdea de 
mai sus, facu unirea cu biserica Romei, unire care primi o 
forma reala prin manifestul din 7 Octombrie 1698, dat in 
manastirea Sfintei Treimi din Alba Iulia si prin care acest 
mitropolit, slab de inger si de credinta, declara impreuna cu 
38 protopopi romani ca se unesc cu biserica romano- 


catolica, voind, dupa cum ziceau dansii, „sa traiasca cu 


aceleasi privilegii cu cari traiesc membrii si preotii 
bisericei catolice”. 

Istoricul Nic. Densusianu, el insusi fiu al bisericei 
romane-unite, caracterizeaza in modul urmator acest 
insemnat si gresit pas facut de Romanii ardeleni, care a 
fost, este si va fi totdeauna cea mai serioasa piedica la 
desavarsirea unirei tuturor sufletelor romanesti: 


„Dar unirea din 1698 fu un pas gresit al Românilor 


de peste Carpati. Prin actul dela 1698, mitropolitul Atanase 
si clerul din Transilvania sacrificara integritatea bisericei 
române pentru o simpla speranta a unor drepturi politice si 
civile”, drepturi care, mai curand sau mai tarziu, se puteau 
castiga si pe alta cale. Si in fapt unirea cu biserica Romei 
nu Schimba de loc pozitia sociala si politica a Românilor 

din Transilvania. Biserica româna a ramas si de aci inainte 
numai biserica tolerata, natiunea româna o natiune fara 
drepturi politice, preotii uniti iobagi ai nobililor, fara de 
privilegii si fara venituri, poporul fara reprezentanti in 
camera Transilvaniei, oficiile țării distribuite numai la 
aderentii celor patru religiuni (catolica, luterana, calvina si 
unitara) si fara nici o consideratiune la religiunea romana 
unita, iar poporul român, care nu voi sa treaca la unire, 
lipsit de biserici, lipsit de episcopi si persecutat in toate 
modurile si pe toate caile de guvernul din Transilvania si 
de guvernul central din Viena, asa ca unirea cu biserica 
Romei, care se facuse din simple motive politice, nu aduse 
deloc rezultatele, pe cari le sperase mitropolitul Atanase si 
clerul roman dela 1698. 


Intr-adevar desilusia a venit repede si a fost mare si 
cruda. Trista patanie a episcopului Inocentiu Micu Clain, 
care pentru ca formulase un program intreg de revendicari 
nationale, cerand Curtii din Viena egala indreptatire a 
Românilor din Ardeal, si-a atras disgratia din partea ei si 
surghiunul la Roma, precum si patania batranului episcop 
Grigore Maior, care si dansul a fost silit sa se retraga din 
scaunul episcopal la 1782, dovedesc cu prisosinta grozava 
desilusie, care a lasat sa se intrevada aurora revolutiunei lui 
Horia. 

CAPITOLUL XXVIII 

ASUPRIRILE ÎNDURATE DE ROMÂNII DIN 
MUNȚII ABRUDULUI ŞI DRUMURILE LUI HORIA 
LA ÎMPĂRATUL 


Populaţia româneasca din munții Abrudului, 
compusă din minieri şi castrensi, s-a bucurat încă din 
vechime de anumite drepturi şi libertăţi. Pe la anul 1547 
aflăm aici pe un Iacob, ca voevod al Românilor din munţii 
Abrudului. 

În vremurile vechi castrensii din Abrud şi jur erau 
obligați ca, pe lângă serviciile militare, să dea regilor 
Ungariei un anumit număr de piei de vulpe, de jder, de 
veverite, apoi dijme din oi şi miei, venituri cari, dupa 
desfacerea Transilvaniei de Ungaria (1326), trecură toate în 
posesia principilor transilvani. Mai târziu pentru impozitele 
în natură se introdusese o taxă de răscumparare în bani. 

Dar dela 1715 încoace Românii din munții 
Abrudului începură, încetul cu încetul, să fie consideraţi ca 
iobagi ai statului, taxa în bani fu privită ca o taxă pentru 
răscumpararea sarcinelor iobăgeşti şi întreg teritoriul 
munților cu casele, grădinile şi arăturile muntenilor fu 
declarat ca domeniu al statului — şi cum se afla încă din 
vechime instituită la Zlatna o administraţie publică pentru 
încasarea diferitelor venituri, întreg teritoriul munţilor se 
numi domeniul Zlatnei. 

În anul 1775 intervine în situaţia muntenilor o 
schimbare şi mai nenorocită şi anume taxa de răscumpă- 
rare, pe care aveau s-o plătească Românii din munții 
Abrudului, se măreşte în 1775 de la 5859 florini anual la 
14.769 florini, iar în 1783 la 21.555 florini. Şi calamitatea 
era că pe lângă această taxă, în care se credea că sunt 

cuprinse toate obligațiunile feudale ale muntenilor, li se 
mai pusese în spinare o mulțime de alte contribuţiuni, 
precum şi zile de lucru, astfel că Românii din munții 
Abrudului, iobagi ai Statului, ajunseră într-o situaţiune mai 
de plâns decât iobagii nobilimei şi adică lipsiţi de munţi, de 
vechiul lor patrimoniu, fără pământuri de arătură, fără 
grădini, fără fânaţe, supuşi la robote sau la zile de lucru şi 
pe deasupra supuşi şi la plata unei enorme taxe domeniale. 
Obligaţiunile duble în bani şi în natură pentru aceleaşi 
servicii. 

Din această cauză s-au întâmplat o mulțime de 
conflicte între populaţie şi funcţionarii domeniului. În anul 
1778 locuitorii comunelor Vidra, Câmpeni, Bistra şi Râul 
mare — aceasta din urmă cuprindea pe atunci satele Albac, 
Secătura, Scărişoara şi Ponorelul — se plâng printr-o 
numeroasă deputaţiune la guvernul transilvan din Sibiu în 
contra diferitelor abuzuri. În loc de dreptate, membrii 
deputaţiunei se văzura daţi în judecată penală fiindcă au 
turburat liniştea autorităților din Sibiu, - căci iobagii 
n-aveau nici măcar dreptul să reclame în contra asupritori- 
lor — şi condamnaţi a suferi unii câte 25 bastoane, iar alții 
câte 12, plus suportarea cheltuielilor de judecată. Deputatul 
Gavril Todea, bătrân de 80 ani, a şi murit în urma bătăii. 

Românii din munţii Abrudului, convingându-se că 
la guvernul transilvan în zadar cer dreptate, şi trimit mai 
multe deputațiuni la Viena, la împărăteasa Maria Tereza, şi 
apoi la succesorul ei, la împăratul Iosif II, având aproape 
întotdeauna în fruntea lor pe ţăranul iscusit din Albac Ursu 
Nicola, zis Horia, şi pe Ion Cloşca din Cărpeniş. 

În interesul adevărului istoric trebue să mărturisim 
că împăratul Iosif II, care a domnit dela 1780 până la 1790, 
a fost cel mai luminat domnitor al epocei sale. Era milos cu 

poporul de jos şi Românilor le-a arătat totdeauna multă 
bună-voinţă. Din nenorocire, actele sale erau sabotate cu 
viclenie de către autoritățile ungurești, ori de câte ori ele 
conţineau dispozițiuni favorabile Românilor. El a călătorit 
în două rânduri prin Ardeal ca să cunoască situația, 
ascultând plângerile poporului, mai întâiu în 1773, ca 
moştenitor la tronului şi regent, şi apoi în 1783 ca împărat, 
când a fost şi la Alba Iulia şi Zlatna, fiind singurul 
Habsburg, care de la 1691, când Transilvania ajunse sub 
domnia casei austriace, a ținut să viziteze această ţară atât 
de ruinată prin păcatele feudalităţii ungureşti. 

Pe atunci se agita în politica internațională a 
Europei următorul plan grandios, făurit de împărăteasa 
Ecaterina II a Rusiei ca pe ruinele imperiului turcesc să se 
ridice din nou statul independent, cunoscut în vechime sub 
numele Dacia, care urma să se formeze din principatele 
Moldovei şi Munteniei, apoi din Basarabi, sub sceptrul 
unui principe de religie ortodoxă şi având ca frontiere 
Nistrul şi Marea Neagra înspre Rusia, apoi Dunărea şi 
Oltul dinspre Austria. Scopul împărătesei Ecaterina II prin 
acest plan, care fu acceptat şi de imparatul Iosif II la 13 
Noembrie 1782, era ca să nu mai fie nici o vecinătate între 
Rusia, Austria şi între noul stat, care urma să se înalțe pe 
ruinele imperiului turcesc. 

Întocmai ca în prima sa călătorie făcută în Ardeal în 
1773, tânărul împărat primi şi în a doua sa vizită prin 
Ardeal o mulțime de petiţiuni, în special de la iobagii 
români. Cu acest prilej, aflându-se la Sibiu, a declarat de 
ştearsă robia personală a iobagilor din Ardeal, zicând: “ca 
să înceteze odată peste tot locul această degradatoare stare 
de sclavie a omenirii”. Dar nobila sa intenţiune 
întâmpinând o vehementă opozițiune din partea nobilimii 

maghiare şi din partea cancelariei aulice, desfiinţarea 
iobăgiei a rămas şi de astă dată o simplă dorinţă 
neexecutată. 

Ambele călătorii ale împăratului Iosif II în 
Transilvania au lăsat o adâncă impresiune în inima 
ţăranului român, care i se adresa prin diferite deputaţiuni cu 
plângerile sale totdeauna plin de încredere. 

Plângerile muntenilor, înaintate prin aceste 
deputațiuni în anii 1779-1782 fie Curtei imperiale, fie 
cancelariei aulice, erau următoarele: 

a) Că pe lângă taxa domenială, care în anii din urmă fusese 
urcată în mod excesiv, li s-a interzis dreptul de păşunat, 
dreptul de a tăia lemne de construcție şi li s-au impus să 
facă o mulțime de lucrari ilegale şi anume: să taie 13.182 
stânjeni de lemne pentru domeniu, pe care să le şi 
transporte la locurile de consumaţiune, să cosească fânețele 
Statului, să strângă şi să transporte fânul, să ducă vinul şi 
rachiul (vinarsul) până la Zlatna, depărtare de câte 3-4 zile 
pentru unele comune, să transporte fer de la Hunedoara 
pentru stabilimentele minelor statului, precum şi orz din 
Ungaria pentru berăria statului, depărtare de câte 10-12 
zile, să sape un canal lung cât toate zilele — şi toate aceste 
lucrări să le faca gratuit sau pe lângă o plată mizerabilă. 
b) Că întreg ţinutul munţilor Abrudului fiind un pământ 
neroditor, locuitorii aveau mai înainte dreptul să-şi aducă 
alimente (grâu, orz, porumb etc.) din Ungaria, libere de 
orice vamă, iar acum sunt siliți să le cumpere cu preț îndoit 
de la arendaşul domeniului. 
c) Că preoţii sunt supuşi la taxe şi servicii feudale la fel cu 
iobagii. 
d) Că s-au luat bisericele din proprietatea ortodoxilor şi 
s-au dat la uniți. 

e) Că drepturile şi libertăţile proprietarilor de mine şi ale 
minerilor nu se mai respectă. 

f) Că dacă moare un locuitor din munţi, atunci rudele mai 
apropiate sunt forțate să plătească funcționarilor domeniali 
întreg prețul averii ce li se transmite. 

g) Că li s-a impus să dea pentru armată diferite lucruri, pe 
cari ei trebue să le cumpere cu bani şi pentru cari nu li se 
dă nici o plată. 

h) Că primarii din comunele Râul mare, Vidra, Câmpeni şi 
Bistra au încasat de pe spinarea locuitorilor suma de 14.491 
florini, sub titlul de cheltuieli de cancelarie, şi tot sub acest 
titlu a luat de pe dânşii subprefectul Komaromi suma de 
8388 florini. 

i) În fine că mai mulţi deputaţi, cari au înaintat plângeri la 
guvernul din Sibiu şi Curţii imperiale din Viena, au fost 
pedepsiţi, unii cu amenzi în bani de câte 100-200 florini, 
iar alţii au fost închişi şi bătuţi ca nişte tâlhari la trei hotare, 
ca Petru Nicola şi bătrânul Găvrilă Todea. 

Toate aceste petiţiuni au fost trimise de Curtea 
imperială şi de cancelaria aulică guvernului din Sibiu cu 
ordinul de a se cerceta veracitatea lor şi, în caz de adevăr, 
să indice şi măsurile pentru încetarea nelegiuirilor. 

Este de prisos să spunem că ancheta, deşi ordonată 
de împărat, a fost tot amânată, iar deputații comunelor erau 
mereu urmăriți, închişi şi maltrataţi, astfel că neputându-se 
obţine nici o uşurare, isbucnirea revoluţiei, la 1784, se 
părea a fi singura mântuire. 

Preludiul acestei serioase mişcări populare a fost 
scandalul făcut de Moţi în ziua de 24 Maiu 1782, la 
Câmpeni, cu ocazia târgului de ţară. 
lată motivul scandalului: Până în anul 1778, Românii din 
munții Abrudului se bucurau de dreptul de cârciumărit, 

putând vinde fiecare vin sau rachiu, dacă credea că cu 
modul acesta poate câştiga ceva. Se plătea numai o mică 
taxă, zisă de răscumparare. În anul 1778 administraţia 
financiară din Transilvania înființează sistemul licenţelor 
de băuturi, punând pentru toți locuitorii din munții 
Abrudului, cari se ocupau cu cârciumăritul, o taxă fiscală 
de 1 creiţar şi jumătate pentru vadra de vin şi 1 creiţar 
pentru vadra de rachiu. Muntenii plătiau acum de două ori 
impozitul dreptului de cârciumărit, întâiu ca răscumpărare 
şi al doilea rând ca licenţă. 

În anul 1781 dreptul de cârciumărit în munţii 
Abrudului fu dat în arendă la doi Armeni cu numele Martin 
Bosniac şi Martin Patrubani, pe termen de 6 ani şi cu prețul 
de 12.000 florini annual. Aceşti arendaşi lacomi interziseră 
locuitorilor de a mai exercita cârciumăritul în particular şi 
prin agenţi d-ai lor confiscau orice băutură găsiau pe la 
oameni, pe cari îi şi amendau. Severitatea arendaşilor 
armeni a mers pân-acolo, încât la Abrud, în timpul Paştelor 
din anul 1782, confiscă şi o sticlă cu vin trimisă de un 
credincios din Abrud-sat preotului local ca să cuminece pe 
locuitorii comunei. 

În ziua de 24 Maiu 1782, cu ocazia târgului de ţară 
din Câmpeni, locuitorii din comunele Râul Mare, Vidra, 
Câmpeni şi Bistra, conform unui vechiu drept, aduseră şi ei 
băuturi spre vânzare. Dar arendaşii armeni se opuseră prin 
oamenii lor, pe cari îi înarmaseră cu lănci, pistoale şi puşti, 
împiedicând orice amestec al muntenilor în dreptul lor de 
cârciumărit. O scânteie trebuia să aprindă focul — şi 
scânteia o dete un servitor al arendaşilor, care alergând 
călare în fuga mare prin târg, trânti la pământ o femeie din 
Hălmagiu, care vindea nuci, apoi călcă cu calul în picioare 
pe un ţăran din Zarand, care-şi aşeza într-un sac lâna ce o 

cumpărase în târg. Dar țăranul din Zarand, sculându-se 
înfuriat de sub picioarele calului, puse repede mâna pe o 
săcure, sări îndată la un butoiu cu vin al arendaşilor armeni, 
spărgându-i fundul şi vărsându-i băutura. 

Un alt ţăran, cu numele Iacob Zahuţ din Râul Mare, 
care adusese mied de vânzare în târg, fiind luat de servitorii 
arendaşilor cu înjurături şi lovituri cu patul puştei şi dus la 
inspectorul domeniului, se întâlneşte cu românul din 
Zarand tocmai când acesta spărgea butoiul cu vin al 
Armenilor arendaşi şi apoi dând chiote prin târg, se strânge 
o mulțime de ţărani, cari sar cu toții la butoaiele 
arendaşilor, spărgându-le şi vărsându-le toată băutura. 

În faţa acestei scene şi a furiei mulţimei, 
cârciumarii şi servitorii arendaşilor fug imediat din târg, de 
frică de a nu fi masacrați. 

Acest incident a dat însă prilej guvernului 
transilvan să pedepsească cu moartea pe autorii 
scandalului, în care muntenii îşi apărau un drept al lor şi 
pentru care dânşii mai plăteau statului şi o taxă de 
răscumparare. Într-adevăr, 23 de primari şi consilieri 
comunali sunt condamnaţi de judecata forului domenial din 
Zlatna la câte 25-100 bastoane şi cu 3 luni până la 2 ani de 
închisoare, iar alţi 5, ca autori principali şi sub motivul că 
au agitat poporul să trimită deputaţiuni la Viena, sunt 
condamnaţi la moarte. Unul din aceştia, cu numele 
Dumitru Todea, a fost condamnat şi la tortură înainte de 
executare, iar după executare să 1 se taie capul, corpul să i 
se despice în 4 părţi, iar bucăţile să i se pună în ţeapă. 

Astfel terorismul era la culme în munții Abrudului. 

În cursul lunei Maiu 1783 o nouă deputaţiune a 
Motilor lua drumul Vienei ca să se plângă despre multele 
abuzuri şi cruzimi şi totodată să ceară scăparea vieţei celor 

5 locuitori condamnaţi la moarte, precum şi ordin ca 
deputaţii lor să nu mai fie arestați de către funcționarii 
domeniului pentru faptul că reclamă dreptate la Curtea 
împărătească. 

La 7 Iunie 1783 împăratul dete ordin guvernului din 
Transilvania ca nici locuitorii din munții Abrudului şi nici 
deputaţii lor să nu mai fie urmăriți pentru plângerile ce 
le-au înaintat la Viena şi nici să se execute vreo sentință de 
moarte asupra lor. Cu toate acestea, sentința forului 
domenial din Zlatna fu executată în mare parte asupra 
muntenilor. Numai pedeapsa cu moarte fu schimbata în 
închisoare dela 1-2 ani şi câte 50-100 bastoane. 

În luna Noembrie 1783, Horia, deputatul ţăranilor 
din Râul Mare (Albac), şi Closca, deputatul ţăranilor din 
Cărpeniş, Abrud, Bucium etc. pleacă pentru a treia oara la 
Viena (NOTA 1). De astă dată deputaţii Motilor sunt siliți 
să aştepte luni întregi în capitala Austriei, deoarece 
împăratul Iosif II era plecat la Roma, în Italia, de unde se 
întoarse la 10 Martie 1784. La 1 Aprilie acelaşi an, Horia 
fu primit în audienţă de împărat, căruia îi prezintă o nouă 
petiţiune în numele comunelor Râul Mare, Vidra, Câmpeni, 
Bistra, Mişca, Baia de Criş, Bucium, Abrud şi Cărpeniş şi 
prin care locuitorii se plângeau că cu toate rugăciunile lor 
înaintate în diferite rânduri la Curtea imperială, ei n-au 
putut să obţina nici o uşurare. 


Nota 1) Rubin Patiţia, fost avocat în Câmpeni, susţine în cartea sa: 
“Munţii nostri, Ţara Ţopilor”, că Horia a fost de 4 ori la Viena: în 
1779, în 1780 şi fără a preciza data călătoriei a treia, spune că a patra 
călătorie a făcut-o în anul 1783, în postul Crăciunului. Drumul pe 
Jos, la dus şi la întors, comptând 2 luni, Horia a fost primit pentru 
ultima oară în audienţă de împăratul Iosif II la 1 Aprilie 1784. 

În 13 Aprilie 1784, împăratul comunică guvernului 
transilvan ca până la hotărârea sa în ceea ce priveşte 
ancheta ordonată încă în anul 1780, locuitorii comunelor 
suplicante, ca şi deputatii lor, să nu mai fie arestaţi, iar cei 
închişi pentru plângerile făcute să fie imediat puşi în 
libertate. 

Această audiență a lui Horia la împăratul din 
primăvara anului 1784 joacă un rol important în tot cursul 
memorabilei revoluțiuni ce i-a urmat. Într-adevăr, este fapt 
pozitiv că Horia, îndată după întoarcerea sa acasă, începu 
să agite pe ţăranii din Ardeal, mai întâiu în secret şi mai 
târziu pe față, spunându-le că împăratul în repetate rânduri 
a dat ordine în Transilvania în semnul că țăranii să nu mai 
facă servicii în măsura de pân-aci, dar că nobilii şi 
autoritățile nu vor să respecte cuvântul împărătesc şi să-l 
aducă la cunoştinţa iobagilor; că din această cauză 
împăratul a dat ordin să se militarizeze ţara întreagă şi 
iobagii să capete arme; că dânsul are hârtii de la împăratul 
în care se ordonă ca ţăranii să nu mai facă de aci înainte 
servicii nobililor, ci numai împăratului; că monarchul nu 
ştie nimic de puzderia de impozite aruncate de nobilime şi 
de funcţionari numai asupra iobagilor, în folosul lor 
propriu şi fără ştirea împăratului, şi că deoarece nobilimea 
nu vrea să comunice țăranilor ordinele date pentru uşurarea 
lor, împăratul l-a autorizat pe el ca să răscoale pe Românii 
din Ardeal şi cu ajutorul lor să extermine pe toți magnații, 
pe toţi nobilii şi pe ceilalți Unguri, să le prădeze şi prefacă 
în cenuşă toate curțile şi averile, aşa ca să nu mai rămână 
piatră pe piatră, căci aceasta este voinţa şi porunca 
împăratului. 

Spre a convinge țărănimea că toate acestea sunt 
adevărate, Horia se prezintă în faţa poporului cu o cruce 

mică aurită, pe care se află şi chipul împăratului Iosif II şi 
pe care, zicea el, i-a dat-o însuşi împăratul pentru ca 
Românii să aibă deplină încredere în cuvintele sale şi 
pentru ca soldaţii din armata imperială să nu tragă asupra 
lor, îndată ce vor vedea semnul crucii. 

Fără îndoială, cuvintele lui Horia au găsit toată 
încrederea în rândurile ţărănimei ardelene, producând în 
acelaşi timp o mare consternare printre toți nobilii 
Ardealului cari, ştiind antipatia împăratului față de ei, 
credeau că trebue să existe un sâmbure de adevăr în 
cuvintele: “cu voia şi cu porunca împăratului”. 

Este de remarcat că în primăvara anului 1784, pe 
când Horia ţinea acest limbagiu țăranilor români, aceştia 
erau în plină agitațiune din cauza conscripţiunei militare, 
ordonată încă la 1761, sub împărăteasa Maria Tereza, în 
scopul înfiinţărei pe lângă graniţele Ardealului a mai 
multor regimente de grăniceri. Lucru foarte natural, 
locuitorii comunelor româneşti alergau cu droaia să se 
înscrie în aceste regimente, ştiind bine că astfel scapă de 
iobagie, devin oameni liberi şi proprietari de pământ, având 
o singură obligațiune: să apere graniţele ţărei în timp de 
pace şi în timp de răsboiu. 

Cuvintele lui Horia, puse în gura împăratului şi 
spuse ţăranilor în semnul crucii, prindeau de minune şi 
scânteia revoluţiei încolţise în aproape toate masele 
ţărăneşti. Comunele iobăgeşti, la auzul svonului că 
împăratul voeşte să militarizeze ţara întreagă, începură a 
alerga la ofițerii din Alba Iulia ca să ceară arme şi să-şi 
înscrie flăcăii ca militari. Începutul îl făcură țăranii din 
comuna Hăpria, județul Alba, apoi urmară cei din 
comunele vecine: Henig, Straja, Dumitra şi Vingard şi în 
scurt timp veniră şi țăranii din comitatele vecine, căci 

nimeni nu voia să mai fie iobag. În decurs de 4 săptămâni 
(15 Iulie - 15 August) 81 comune din judeţele Alba, Turda, 
Zarand şi Cetatea-de-baltă se înscriseseră la Alba Iulia. O 
asemenea mişcare se ivi repede şi în Ţara Hațegului. 

Comunele iobăgeşti, îndată după înscriere, începură 
să refuze nobililor orice servicii şi orice plată de taxe 
feudale. În unele localităţi, iritațiunea născută între țărani şi 
nobili, în urma conscripției militare, ajunsese până la acte 
de violenţă. 

În fața acestei situațiuni, baronul S. Bruckenthal, 
guvernatorul Ardealului, văzând că conscripția se începuse 
din partea armatei fără ştirea guvernului, că turburările iau 
un caracter din ce în ce mai serios, decise să declare 
întreaga această operațiune fără nici o valoare şi să ordone 
țăranilor ca să continue serviciile iobăgeşti, ceea ce spori şi 
mai îngrijorător agitaţiunea printre ţărani. 

Tendinţele revoluţionare se manifestau în toate 
părțile. Prin unele sate țăranii declarau în public că “ţara 
asta e a Românilor şi nu a Ungurilor şi că dacă vor căpăta 
ei arme în mână, vor alunga de pe pământurile lor pe 
Unguri şi pe domnii feudali!”. 

În toamna anului 1784 o conspiraţiune țărănească 
aprinse uşor focul în ţara Moților. Capii conspirațiunei erau 
cei trei căpitani: Horia, Cloşca şi Crişan. 

Capul revoluţiei Ursu Nicola sau Horia era din 
Albac, sat aparținător pe atunci comunei Râul Mare, iobag 
al statului, în vârstă de 54 ani pe timpul revoluţiei. 
Adevăratul său nume era Vasile Nicola, după cum singur 
declara în testamentul său. Ursu era numai o numire 
particulară, conform unui obiceiu la ţăranii din munții 
Abrudului de a da băeţilor numele de Urs în locul numelui 
de botez, iar numele de Horia era un epitet popular dat de 

Moţi pentrucă îi plăcea să cânte, să horească. Deştept, 
vorbăreţ, simpatic ca înfăţişare, constant şi foarte hotărât, 
mai ales faţă de duşmanii țăranilor, Horia fusese un fel de 
apărător al ţăranilor pe la judecătoriile comunale din munţii 
Abrudului. Sărac lipit, căci n-avea decât o casuta (NOTA 
2) de bârne late de brad (pe care am vizitat-o şi eu în vara 
anului 1885 într-o excursie şcolară), era înzestrat în schimb 
cu multe cunoştinţe practice, câştigate în viaţa sa agitată şi 
în călătoriile sale pela Viena. Horia se bucura de o imensă 
popularitate, mai ales printre iobagii comunelor de pe văile 
Arieşului Mare şi Arieşului Mic. Din căsătoria cu soţia sa 
Ilina a avut doi copii: pe Ion, care a fost şi dânsul vice- 
căpitan pe vremea revoluţiei, şi pe Luca. 

Al douilea căpitan al revoluţiei a fost Ion Cloşca, 
cel mai intim prieten al lui Horia. Cloşca, ca şi Horia, era 
iobag al statului din comuna Cărpeniş, lângă Abrud. 
Numele său adevărat era Ion Oargă, iar Cloşca, un simplu 
epitet popular, i s-a dat în glumă de consătenii săi, conform 
uzului românesc de a i se da fiecăruia câte o poreclă. 
Inteligent, concentrat şi curagios, Cloşca câştigase încă de 
tânăr iubirea ţăranilor din comunele Cărpeniş, Abrud şi 
Bucium, care în trei rânduri îl trimiseseră ca deputat al lor 
la Curtea din Viena. Mai întâiu a fost trimis în anul 1779, 
când avea numai 32 de ani. Ceva mai înstărit decât Horia, 
poseda o casă mai bună pe o coastă lângă drumul ce duce 
dela Abrud la Câmpeni, anume pe coasta Cloşceştilor, apoi 
câteva locuri de arătura, şi fânețe. Pe soţia lui o chema 
Marina, pe fratele său Teodor Oargă, iar pe soru-sa 
Achimia. 


Nota 2) Casa era situată pe dealul Fericetului, aproape de culme, şi s- 
a păstrat până în anul 1898. 

În fine al treilea căpitan, George Crişan, era tot 
iobag al statului din comuna Cărpeniş, având pe vremea 
revoluţiei etatea de 52 de ani. Mândru şi impunător, sever 
şi hotărât. Numele său adevărat era Marcu Giurgiu, 
originar din comuna Vaca, judeţul Zarandului, adică de pe 
Valea Crişului Alb, ceeace i-a adus numele de Crişan din 
partea muntenilor. La Cărpeniş a ajuns prin însurătoare. 
Fost soldat în armată, unde disciplina militară i-a înăsprit şi 
mai mult natura sa de fer, pe care a dovedit-o în mijlocul 
crâncenelor vărsări de sânge comise de el şi oamenii lui în 
contra nobililor din comitatul Zarandului. 

Este interesant de amintit că în afară de Horia, 
Cloşca şi Crişan mai apare în primele zile ale revoluției 
încă un al patrulea căpitan, un bărbat de statură înaltă, cam 
de 50 de ani, cu faţă negricioasă, purtând pe cap o chiveră 
roşie de soldat, încins cu o sabie lungă şi purtând două 
pistoale la brâu. Acest căpitan a fost prezentat în fața 
poporului din Bucium (la 8 şi 9 Nov. 1784) de către însuşi 
Horia, care îi zicea “căpitan”. Toate ordinele date de Horia, 
el le-a înăsprit şi mai mult. Este însă curios că acest căpitan 
plecând în ziua de 9 Novembre din Bucium în comuna 
Muşca, el dispare de pe teatrul revoluţiei pentru totdeauna. 

Cine şi de unde era acest căpitan, nu s-a stabilit 
nimic precis până azi. După unele manuscrise 
contimporane, el ar fi fost un ofiţer rus cu numele de Mihai 
Poperski sau Popescu, dânsul declarând odată că ar fi din 
Bucureşti, iar altă dată dela Iaşi. 

CAPITOLUL XXIX F 
REVOLUȚIA LUI HORIA ŞI INABUȘŞIREA EI 


Am spus în capitolul precedent că revoluția lui 
Horia s-a pornit în urma unei conspirațiuni şi că capii 
conspirației erau cei trei căpitani: Horia, Cloşca şi Crişan. 
Asupra faptului cum s-au legat ei între ei acești trei căpitani 
şi ce fel de înțelegere s-a stabilit între dânşii, istoria tace, 
precum tac şi interogatoriile ce li s-au luat cu ocazia 
judecării lor. Ceea ce se ştie precis este că toți ţăranii, cari 
s-au înscris sub steagul lor, au depus jurământ de credinţă 
şi că revoluţia urmărea două scopuri: unul politic şi altul 
social. Politic, pentru că căpitanii ţăranilor voiau să întindă 
revoluția peste toată Transilvania, să suprime pe toți nobilii 
şi Ungurii şi să-i forțeze a se face români, primind religia 
românească ortodoxă. Cu aceasta ei voiau să pună capăt 
domniei ungureşti din Ardeal şi ţara să ajungă sub puterea 
preponderentă a elementului românesc, sub sceptrul Casei 
de Habsburg. 
În ce priveşte caracterul social al revoluţiei, el 

rezultă din următoarele cereri ale ţăranilor: 

1. Poporul român să fie liber de iobăgie. 

2. Nobilime să nu mai fie, iar nobilii să plătească dări 
întocmai ca şi poporul ţăran. 

3. Românii să capete arme şi să fie militari, deci 
înarmare națională. 

4. Pământul nobililor să se împartă la țărani. 


Ideile revoluţiunei erau deci tradiţionale, pe baza 
dreptului istoric, adică a vechimei Românilor în 
Transilvania. 

Cum a isbucnit revoluţia? Ea a fost precipitată 

întâiu de teama lui Horia că conspiraţiunea să nu fie trădată 
şi al douilea de neliniştea acestuia, care se ştia urmărit spre 
a fi arestat încă din anul 1782. Țăranii din judeţele Zarand 
şi Hunedoara voiau să înceapă revoluţia în ziua de 
Bobotează a anului 1785, iar ţăranii din comitatul Albei în 
luna lui Maiu acelaşi an. 

Joi, 28 Octombre 1784, fiind zi de târg la Brad 
(comitatul Zarandului), îşi face apariția aici căpitanul 
Crişan, ca trimis din partea lui Horia, şi ascuns sub podul 
de peste Criş chiamă la dânsul pe mai mulți țărani din 
diferite sate, cărora le spune că Horia a fost la Viena la 
împăratul, de la care a adus ordin ca ţăranii români să 
capete arme şi să nu mai facă nici un serviciu nobililor. 
Spre încredințare, Crişan arătă țăranilor crucea de aur a lui 
Horia şi-i invită ca pe Dumineca viitoare, 31 Octombre, să 
vină din fiecare sat câte 3 sau 4 țărani la biserica din 
Mesteacăn ca să asculte porunca împărătească. 

În ziua de 31 Octombre se adunase în secret la 
biserica din Mesteacăn vreo 600 ţărani din districtul 
Zarandului, al Hunedoarei şi din munţii Abrudului. La 
adunarea aceasta, Crişan înfăţişă ţăranilor crucea de aur şi 
o scrisoare, apoi le făcu cunoscut că Horia fiind bolnav, nu 
poate asista la adunare, dar că l-a însărcinat pe dânsul să 
vină şi să le spuna că, din ordinul împăratului Iosif II, să se 
ducă cu toţii la Alba Iulia ca să primească arme şi să fie 
grăniceri, împăratul lăsând la libera voie a fiecăruia sau de 
a fi militar, deci scăpat de iobagie, sau de a face şi de aci 
înainte serviciu de iobagi pe seama nobililor. 

În ziua de 1 Novembre țăranii întruniţi la 
Mesteacăn ajung, în drumul lor spre Alba Iulia ca să 
primească arme, în satul Curechiu, însă în număr cu mult 
mai considerabil. Mulțimea poporului crescuse enorm. În 

aceiaşi zi, noaptea târziu, sosiră la Curechiu subprefecții 
Mihai Gal din Baia de Criş şi Wolfgang Nalaczi din Brad, 
însoţiţi de o gardă de 4 soldaţi, ca să prindă pe căpeteniile 
țăranilor, în special pe Crişan. Dar mulțimea de ţărani, 
aflând de veste, dau alarma prin chiote, trag clopotele de la 
biserică şi se aruncă din toate părțile şi cu ceeace apucară 
în mâini asupra celor doui subprefecţi, pe cari îi uciseră pe 
loc. Gornicul Petru Kara din Criştior, spionul nobililor, fu 
prins şi executat imediat din ordinul lui Crişan, iar cei 4 
soldați fură desarmaţi, bătuţi şi apoi puşi în libertate. 

Revoluţia era acum proclamată. 

Primul atac al ţăranilor răsculați fu dat asupra 
nobilimei din Criştior, în ziua de Marţi dimineaţa, 2 
Novembre, când cu o furie vehementă ţăranii dau năvala 
asupra curților nobililor şi execută 17 persoane din 
nobilimea de aici, printe cari 12 membri ai vechei familii 
Kristyori, de origine română, dar cu timpul catolicizaţi şi 
maghiarizați. Puţini nobili scăpară cu fuga prin păduri, iar 
ceilalți, bărbați, femei şi copii fură făcuţi prisonieri şi apoi 
cu toții botezați în religia română ortodoxă de către preotul 
Const. Turciu, zis şi Popa Costan. 

Din Criştior trupa ţăranilor răsculați se împărți în 
două: o parte apucă drumul spre Mihăleni, iar căpitanul 
Crişan cu oamenii săi atacă în aceiaşi zi după amiazi 
nobilimea din orăşelul Brad. Cei mai mulți dintre nobili 
aici refugiându-se în turnul bisericei reformate, sunt dați 
Jos de mulțimea înfuriată, care execută pe loc pe mai mulți 
dintr-înşii, iar pe alții îi grațiază după ce primesc să se 
boteze în religia românească. Aici au căzut victime ale 
furiei populare şi mai mulţi negustori evrei, dintre cari unii 
au fost şi ei botezați. 

Acum ţăranii începură a se ridica în masă în toate 

părțile Zarandului. Cete noui de ţărani sosiau pe fiecare oră 
în trupa lui Crişan. 

Din Brad mulțimea ţăranilor se diviză iar în mai 
multe părți, apucând fiecare trupă câte o direcție diferită 
prin toate colţurile Zarandului. În ziua de 5 Noembrie 
căpitanul Crişan atacă curţile nobilimei din comuna Ribiţa, 
unde, după o luptă înverşunată, în care sunt ucişi 7 oameni 
din trupa lui Crişan, Românii ucid şi execută 42 persoane, 
nobili şi particulari. 

Trupa țăranilor, care plecase Marţi la amiazi, 2 
Noembre, din Criştior, ajung în aceeaşi zi în comuna 
Mihăleni. Singurul nobil de aici Ladislau Csiszar, auzind 
că ţăranii răsculați vin asupra sa, încearcă să fugă repede cu 
familia prin păduri, dar abia face câțiva paşi de acasă şi 
este prins cu toată familia şi executat cu doui copii ai săi şi 
cu un frate al său. Soţia lui Csiszar, care era fiica fostului 
prefect baronul Hollaky, o femeie tânără şi foarte 
frumoasă, îmbracată în haine ţărăneşti, la propunerea 
preotului ortodox din Mihăleni, se ascunde în podul 
bisericei române. Descoperită fiind a doua zi de doui 
iobagi, aceştia o duc în biserică, unde o forțează să depună 
jurământ că se leapădă de religia catolică şi trece la religia 
românească. A doua zi, Joi, nefericita femeie aflând că vine 
şi Crişan cu trupa sa la Mihăleni, fuge prin păduri, dar este 
prinsă de ţăranii răsculați, cari acum voiau s-o execute. Dar 
lui Crişan i se făcu milă de ea şi o lăsă în viață cu 
condițiunea, cum se plânge dânsa, ca să se boteze din nou. 
Trista soarte a acestei femei a format obiectul unei 
descrieri sentimentale din partea istoricului transilvan, 
abatele Iosif Carol Eder, care spune că în timpul acela era o 
crimă în ochii țăranilor români de a se fi născut cineva din 
sânge unguresc. 

Tot Joi, 4 Novembre, altă ceată de țărani atacă nobilimea şi 
populaţia ungurească din Baia de Criş. Aici distrug 
mănăstirea călugărilor franciscani, botează în religia 
românească pe văduva subprefectului Mihai Gal, ucis la 
Curechiu cu două zile mai înainte, şi o mărită după un 
iobag român; ucid pe advocatul O. Szentkiralyi, apoi pe un 
curier al comitatului şi pe un nobil cu numele Iosif Kis. În 
acelaşi timp sentinelele răsculaților din satul Târnava prind 
pe o femeie din Beiuş cu numele Eva Ajtal, care călătoria 
la părinţii săi în Abrud şi pe care țăranii voiau s-o execute, 
crezând că e unguroaică, cum şi era de fapt. Femeia însă 
scăpă de la moarte, declarând că e româncă, dar spre 
convingerea ţăranilor ea trebui să spună în româneşte 
rugăciunea “Tatăl nostru”. 

În timp de 4 zile (dela 2-5 Novembre 1784), mai 
sunt atacate curțile nobililor din satele Trestia, Lunca, 
Luncoiul de Sus, Luncoiul de Jos, Ociu, Hălmagiu, 
Hălmăgel, Pleşcuta, Ţărmure, Tomeşti, Sălişte etc., aşa că 
întreg comitatul Zarandului ajunse în posesia ţăranilor 
răsculați şi afară de autoritatea lui Horia şi Crişan nu mai 
exista nici un fel de autoritate. 

Țăranii, înfuriați şi înrăiți de nedereptățile seculare 
sufeirte din partea Ungurilor, deveniseră surzi şi muţi la 
rugăciunile şi lacrămile “domnilor lor”, adică a proprietari- 
lor de pământ, pe cari acum îi legau cu lanţuri de carul cu 
boi şi aşa îi duceau la capul satului, unde îi dau pe mâna 
Țiganilor ca să-i execute şi înmormânteze. În general, 
aspectul revoluţiunei nu era numai în contra nobilimei, ci 
în contra întregului element unguresc. Era o tragică 
răsbunare a trecutului. 

Repede de tot, mişcarea revoluţionară începută în 
comitatul Zarandului se întinse şi în comitatul Hunedoarei. 

În ziua de 4 Novembre cete de țărani prefăcură în cenuşă 
castelul baronului Anton losica din Brabişca, pe valea 
Murăşului, iar în cele 2 zile următoare ţăranii distruseră şi 
arseră toate curțile nobililor din comunele Sulighet, Bretea, 
Ilia, Sârbi, Gura-Sada, Tătăreşti, Lesnic, Dobra, Roşcani, 
Geoagiul de Jos etc. O mulțime de nobili şi preoți unguri 
fură executaţi şi pe aci. Ţăranii, cari trecuseră din Zarand, 
puseră numai decât în mişcare şi pe iobagii de pe Valea 
Streiului şi din Ţara Hațegului, unde deasemenea mulțimea 
țăranilor răsculați devastează şi dă foc edificiilor nobililor 
din aproape toate comunele până la graniţa țărei româneşti. 
În ziua de Vineri, 5 Novembre, valurile distrugă- 
toare ale revoluţiei ajunseră la marginea oraşului Deva, 
capitala judeţului Hunedoara, al cărei atac se hotărî pentru 
ziua de 6 Novembre. Prima încercare nu reuşi, deoarece 
soldaţii din armata imperială li se opuse, trăgând focuri 
peste capetele țăranilor. A doua încercare din ziua de 7 
Novembre fu şi mai nenorocoasă, fiindcă ţăranii, văzându- 
se atacați de 70 soldaţi grăniceri şi 74 husari români, dupa 
o mică rezistenţă, ajunseră în confuziune — căci nu se 
aşteptau la focul armelor din partea soldaţilor împăratului — 
şi începură a se retrage în desordine spre malurile 
Murăşului, urmăriți de armata imperială şi 22 nobili unguri 
călare. Un număr de 72 țărani români fură parte tăiați, parte 
aruncaţi şi înecaţi în apele Murăşului, iar 44 căzură 
prisonieri. Douăzeci de inşi din aceşti prisonieri au fost 
executați, tăindu-li-se capul cu sabia, în ziua de Luni, 8 
Novembre, în dosul fortăreței de lângă drumul ce duce la 
Dobra. A doua zi au mai fost executaţi alți 14 prisonieri, 
precum şi 22 ţărani prinşi cu ocazia devastării curții 
baronului Anton Orban din Binţinţi. În două zile nobilimea 
din Deva făcu să cază capul prin paloş (sabie) a 56 ţărani 

români, lipsiţi cu totul de dreptul de apel şi unii dintre ei 
străini cu totul de revoluţie, precum a fost cazul ţăranului 
Alex. Morariu din Jibot. 

“Scenele petrecute cu ocazia acestor executări, 
spune N. Densusianu, erau atât de înfiorătoare, încât 
condamnaţii se îmbulzeau singuri înainte spre a fi 
decapitați cât mai degrabă”. 

În urma atacului nereuşit dela Deva, Horia, primul 
căpitan al revoluţiei, adresă în ziua de 11 Novembre 1784, 
nobilimei din jud. Hunedoara, un sever ultimatum, care 
rezumă ideile politice şi sociale ale răscoalei. 

Primele evenimente din comitatul Zarandului 
provocară îndată revoluţia şi în munţii Abrudului, Horia, 
văzând cursul repede şi norocos al mişcărei revoluţionare 
din Zarand, convocă, prin oamenii săi de încredere şi 
circulări, pe țăranii din munții Abrudului să vină la 
Câmpeni, spre a le comunica poruncile împărăteşti. În 
acelaş timp căpitanul Crişan, după ce distruse nobilimea de 
pe Valea Crişului (Criştior, Brad, Ribiţa etc.), se îndrepta 
cu armata sa din Zarand spre munţii Abrudului şi în ziua de 
Joi, 4 Novembre, se întâlni cu Horia şi Cloşca pe teritoriul 
comunei Blăjeni, numit Păltiniş, unde țăranii întruniți 
depuseră cu toţii jurământ că în calea în care pleacă, la 
porunca împăratului, nu vor mai lăsa în viaţă picior de 
Unguri, decît în cazul când va trece fiecare la religia 
românească. 

În ziua de Vineri, 5 Novembre 1784, cei trei 
căpitani cu cetele de ţărani, cari îi urmau fidel şi nedesli- 
piti, intrară în orăşelul Cîmpeni, unde Crişan declară 
mulțime: adunate că porunca lui Dumnezeu şi a împăratu- 
lui este să stingă pe toți Ungurii de orice religiune ar fi ei, 
or să-i boteze din nou. Apoi îndată după publicarea 

ordinelor căpitanilor, ţăranii se aruncară cu o furie violentă 
asupra caselor funcționarilor din Câmpeni, asupra bisericei 
catolice şi pivniţei fiscale, devastând tot ceeace au întâlnit 
în cale. 

În aceeaşi zi Horia trimise pe cei doui comandanți 
ai săi Closca şi Crişan să ocupe Abrudul, iar el se întoarse 
înapoi în comunele Vidra şi Albac, unde avea de răfuit 
socoteli cu primarii satelor, un soiu de satrapi la ordinele 
administrației ungureşti. Primarul comunei Vidra, cu 
numele Vasile Goia, un sever despot al comunei sale, prins 
fiind, fu aruncat de pe vârful stâncei numita Piatra în abiz, 
unde îşi găsi moartea. Alți primari scăpară cu fuga prin 
judeţele vecine. 

Țăranii de sub comanda lui Cloşca şi Crişan sosiră 
Vineri după amiazi, 5 Novembre, la marginea Abrudului, 
pe care îl asaltară, însă numai a doua zi, Sâmbătă 
dimineaţa, când trupele de țărani răsculați se înmulţiseră cu 
elemente din 29 sate ale Zarandului şi 16 sate din domeniul 
Zlatnei. Prima victimă a furiei populare fu preotul român- 
unit Avram Şuluţ din Cărpeniş, care avusese imprudenţa să 
se opuna singur în contra torentului revoluţionar eşit din 
albia-i normală, invitând pe ţărani să nu dea ascultare 
căpitanului lor, gest nenorocit, care avu imediat ca urmare 
că un ţăran de pe Valea Crişului se repezi înfuriat cu 
toporul asupra popei Şuluţ, lăsându-l mort pe loc. Apoi în 
strigăte înfiorătoare ca acesta: "să stingem pe Unguri ca să 
nu rămâna nici unul”, ţăranii năvălira în oraş şi pătrunzând 
în casele Ungurilor, îi masacrau unde îi găseau pe strade, în 
casele lor sau în biserici, devastând concomitent tot ce le 
venia în cale, spărgând buţile şi vărsând vinul. Bogătaşul 
ungur Ion Csany căzu lovit de furia țăranilor sub amvonul 
bisericei reformate, unde se refugiase. 

Baronul Mihai Bruckenthal, comisarul guvernului, 
raportând despre devastările din Abrud, spune că “ele trec 
şi peste toate închipuirile. Toate casele Ungurilor, ale 
Nemţilor şi Saşilor au fost distruse şi numai locuinţele 
Românilor, aşezate printre ele, au rămas scutite de 
dezastru”. lar preotul reformat se plânge astfel: 
“Fizionomia Abrudului este atât de tristă, încât oraşul 
acesta nici peste 100 de ani nu mai ajunge în starea, în care 
a fost mai înainte”. 

Luni, 8 Novembre, ţăranii, cari ocupaseră Abrudul, 
publică în mijlocul pieţei că “porunca lui Dumnezeu şi a 
împăratului este că cine nu trece la religia românească şi 
cine nu se îmbracă în haine româneşti, va fi tras în ţeapă în 
faţa casei sale sau i se taie capul”. 

Rezultatul acestei publicaţiuni a fost că la Abrud şi 
la Roşia Montană, unde timp de 3 zile s-au petrecut exact 
aceleaşi scene groaznice ca la Abrud, au trecut, prin 
constrângere, la religia românească un număr de 1122 de 
Unguri, printre cari 548 unitari, 468 reformaţi, 65 catolici 
şi 41 luterani. Mulţi din aceştia se ascunseseră prin galeriile 
întunecoase ale minelor de aur din Roşia Montană şi 
Corna, de unde au fost scoşi de către răsculați prin fumul 
provocat de fânul şi de paiele aprinse la gura băilor. 

Trecuseră numai 7 zile dela proclamarea revoluţiei 
la Curechiu şi mişcarea ţăranilor era cât p-aci să înceteze 
din cauza instigației făcută printre ţăranii din comuna 
Bucium către primarul ei, George Suciu. Acesta pusese la 
cale trădarea lui Horia, care venind Luni, 8 Novembre, în 
Bucium, spre a le vorbi ţăranilor, fu arestat cu toată suita sa 
în casa unui iobag cu numele Macavei Băieşanu. Dar Horia 
şi oamenii săi fură însă curând eliberaţi de către Ionuţ 
Dandrea, căpitanul din Bucium, care pedepsi aspru pe 

trădători. 

Tot Luni, 8 Novembre, trupa ţăranilor, care ocupase 
Abrudul şi Roşia Montană, se împărți în două: O parte din 
țărani, cu căpitanul Cloşca, în cap, plecă pe Valea Arieşului 
în jos, iar cea de a doua parte, sub comanda lui Ion Horia, 
fiul bătrânului căpitan, apucă direcțiunea spre Zlatna şi 
Valea Ampoiului. Obiectivul acestor două trupe era unul şi 
acelaş: să revolte în drumul lor toate comunele româneşti şi 
apoi să se întâlnească în satul Cricău, de unde să meargă şi 
să atace împreună castelul baronului Simon Kemeny din 
Galda de Jos şi să elibereze pe toţi ţăranii detinuţi acolo, 
printre cari se afla încă Dumitru Todea, fostul primar din 
Râul Mare, arestat şi condamnat la moarte pentru tumultul 
din Câmpeni dela 1782. 

Trupa lui Cloşca, în drumul ei spre Galda, se întâlni 
în comuna Mogoş în ziua de 10 Novembre cu trupa 
țăranilor din Zarand, condusă de Crişan. Aici, în Mogoş, 
ambii căpitani declarară poporului că “după ce vor 
extermina pe toți Ungurii din ţară, Ardealul întreg are să fie 
administrat numai de funcționari români; însă țăranii să fie 
cu mare grijă ca nici un ungur, care ştie să scrie, să nu 
rămână în viață”. Entuziasmaţi astfel ţăranii din Mogoş 
plecară şi ei spre Cricău, în frunte cu preotul ortodox 
Găvrilă Şularea, care purta ca steag o cruce roşie, înaltă de 
un stânjen şi jumătate. 

În ziua de J oi, 11 Novembre, amândoua trupele (a 
lui Cloşca şi Horia tânărul) se întâlniră în satul Cricău, 
hotărâți să atace peste noapte castelul baronului Kemeny, 
prefect pe atunci, în care calitate era sbirul țăranilor din 
munții Abrudului. Dar planul rămase neexecutat din cauza 
că în aceeaşi zi sosi la Galda vice-colonelul Schultz, trimis 
de comandantul general al armatei imperiale ca să trateze 

pace cu țăranii răsculați. În ziua de 12 Novembre se încheie 
de Cloşca şi Horia tânărul armistițiul dela Tibru pe timp de 
8 zile. 

Asupra acestui armistițiu, d. Ştefan Meteş, director 
al arhivelor statului din Cluj şi unul dintre istoricii de 
frunte ai Ardealului, mă informează că el s-ar datora 
trădării preotului greco-catolic din Galda de Jos, cu numele 
Todor, după cum arată o anchetă făcută în ziua de 15 
Decembrie 1784. Din cauza trădării sale, popa Todor 
nemaiputând trăi în mijlocul poporului său, fu transferat de 
episcopul din Blaj în satul Odverem din plasa Aiudului. 
Aici trăind în mizerie şi dispret general, nenorocitul preot 
ținea cu orice preţ să se reîntoarcă în Galda de Jos şi în 
acest scop scrie, prin anul 1790, o scrisoare către baronul 
Kemeny Simon, prefectul judeţului Alba, prin care îl roagă 
“să se gândească la bunăvoința şi puţinul serviciu ce i-a 
făcut în răsboiul trist al lui Horia” şi să intervină la 
episcopul Bob din Blaj ca să-l mute în vechia sa parochie, 
unde a servit 26 de ani, adică în Galda de Jos. 

Vice-colonelul Schultz trimise pe locotenentul 
Probst înaintea trupei, care venia asupra Gălzii, ca să-i 
pregătească o întrevedere cu căpitanul ei. 

În 10 Noembrie locotenentul Probst se întâlni cu 
căpitanul Cloşca în valea numită la Pârâul Turcului, conferi 
aici cu dânsul şi cu trupa sa, iar în ziua următoare se 
întoarse la Cricău şi înaintă vice-colonelului Schultz 
următorul raport: 


“Primind ordinul onorabilei comande a Divisiunii, 
am sosit în 8 ale lunii curente, pe la miezul nopții, cu 24 
husari, în comuna Râmeţi, dar n-am aflat aici pe nici un 
subprefect şi nici un alt funcționar, aşa că nu era nimeni, 

care să-mi fi putut da mână de ajutor în afacerea aceasta. 

Comuna Râmeți este aşa de împrăştiată, încât 
numai ici şi colo se vede câte o casă aşezată pe câte un 
deal, drumurile sunt prin stânci precipise şi peste 
prăpăstii, aşa că în timp de noapte nici nu poate să 
călătorească cineva pe aici, mai cu seamă călare. 

În ziua de 9 Novembre am luat direcțiunea spre 
Ofenbaia, dar încă pe drum am auzit, că violențele 
țăranilor turburați din ţinutul acesta se terminase pe aici şi 
că dânşii s-au întors către comuna Mogoş. În acelaş timp 
am văzut pe locuitorii din comunele Ponor şi Râmeţi că 
mergeau la o adunare, unde erau chiemaţi cu o circulară. 
Am plecat şi eu după dânşii, tot în partea aceea în care 
mergeau țăranii şi locuitorii aceştia, până când ne ajunse 
noaptea. 

În ziua următoare, în 10 Novembre, către seară, 
observai că o mare mulțime de oameni se adună în valea 
numită la Pârâul Turcului, mă apropiai de dânşii şi cerui 
să vorbesc cu căpitanii lor. După un mic discurs ce-l ținui 
în limba lor, eşiră numai de cât înainte doi oameni şi mă 
întrebară ce voesc şi dacă eu sunt de partea Maiestăţii 
Sale împăratului sau de partea domnilor? La cuvintele 
acestea eu le răspund că sunt trimis aici pentru siguranța 
lor, dar dânşii îmi răspunseră că siguranţa lor stă în aceea 
că să le dau puşti şi săbii şi să fie liberi de domnii lor. 

După ce văzură însă că eu sunt român şi crezând 
că sunt de religiunea lor, mă rugară să înaintez autorităţii 
următoarele trei puncte: 

1. Se roagă să fie liberi de iobăgie; 
2. Să fie militarizaţi; 
3. Să fie lăsaţi iarăşi la libertate câțiva oameni, cari se 
aflau condamnați şi închişi la Galda. 

Țăranii aceştia nemulțumiți sunt din următoarele 
comune, anume din întreg domeniul Zlatnei, din Lupşa, din 
Câmpeni, Ponor, Râmeţi, Bistra, Ofenbaia, Muncel, 
Sălciua, toţi formează o trupă, în număr sigur de 1400 
oameni, şi pe fiecare moment sosesc la dânşii tot mai mulți 
țărani. Ei sunt comandați de doi căpitani, unul se numeşte 
Ion Cloşca din Cărpeniş, iar altul Găvrilă Bârla din 
Râmețţi, trupa aceasta a trecut astăzi dincoace de munți 
peste hotarele lor; astăzi se împărțesc sub căpitani şi apoi 
se vor uni cu o trupă mai mare, pe care o comandă un 
căpitan cu numele de Horia şi vor ataca Ighiul. 

Ei lasă neatins tot ce e împărătesc, dar pe reformaţi 
şi pe ariani îi botează cu preotul, care-l au cu dânşii, după 
cum au şi botezat pe mai mulţi inşi din Ofenbaia. 

Dânşii îmi tot spuneau că au porunci dela 
Maiestatea Sa împăratul pentru lucrurile acestea şi eu 
cerui, într-un mod de tot fin, să văd şi eu o porunca de 
aceste şi atunci ei îmi arătară (anume căpitanul) un cuart 
de hârtie, pe care se afla scrisă în limba română o copie de 
pe o rezoluțiune şi care nu poate nici să le dea vr-un motiv 
pentru revoluțiunea aceasta. 

Eu aşi fi înaintat onorabilei Divisiuni încă de eri 
raportul acesta, dar nu cunoşteam drumurile şi nu am fost 
până astăzi în stare să eşim din stâncile, care ne uimiau şi 
unde puteam să căpătăm vreo proviziune, nici noi şi nici 
caii noştri. Şi fiindcă ţăranii de aici au venit cu toţi încoace 
şi pe acasă au rămas numai femeile şi copiii, aşa am fost şi 
eu silit să mă retrag aici. 

Căpitanul Ion Cloşca este armat cu o pușca şi cu o 
teacă goală de sabie, iar companionul său cu puşti şi cu 
pistoale. Mulțimea se adresează către dânşii cu titlul de 
căpitan şi eri le-au şi prestat jurământul de credinţă. 

Mijloace de subzistență n-au deloc, din care cauză şi taie 
imediat vitele ce le apucă în mână. lar poporul celălalt 
este armat parte cu puşti, parte cu lănci, parte cu topoare 
şi cu furci. Muniţiune au puțină sau aproape deloc şi 
intenţiunea lor este să extermine pe toţi nobilii, cari nu 
sunt militari. 

Acestea am onoare a aduce respectuos la 
cunoştinţa onorabilei comande a Divisiunii, ca sigură 
informaţiune. 

Căpitanul Cloşca a împuşcat la moment pe un preot 
român din Ofenbaia, care-i mustrase pentru revoluțiunea 
lor. 

Probst Locotenent primar”. 


În ziua următoare, în 12 Novembre, vice-colonelul 
Schultz are o întrevedere cu Cloşca şi cu alţi căpitani de ai 
țăranilor pe dealul comunii Tibru. Încheiă cu dânşii un 
armistițiu de 8 zile şi despre întreg decursul acestor trataţii 
supuse şi el baronului Preisz un raport foarte amănunțit. 

În zilele de 6 şi 7 Novembre ţăranii din comitatul 
Hunedoarei intră în comitatul Albei şi atacă populația 
ungurească din Vurpăr şi Vinţul de Jos, omorând vreo 17 
nobili şi prădând vreo 75 case nobilitare. 

Pe ziua de 6 şi 9 Noembrie revoluţiunea străbătuse 
şi în comitatele Sibiului, Clujului şi Aradului, exact în 
aceeaşi formă şi asprime, țăranii arzând castelele şi 
gospodăriile boereşti de prin toate comunele, în care 
pătrundeau. 

Timp de 12 zile, dela proclamarea revoluţiei, Horia 
cutreeră satele în scopul să le organizeze milităreşte, 
numind peste 50 de căpitani subalterni, cari, ca semn de 
distincțiune, purtau pene la pălărie. 

Guvernul transilvan, în fruntea căruia sta ca 
guvernator baronul S. Bruckenthal, văzând că mişcarea 
țăranilor se întinde din ce în ce mai mult, se gândeşte să ia 
măsuri decisive. În comitate însă desordinea era la culme. 
Funcţionarii fugiseră dela posturile lor şi nu îndrăzniau să 
meargă prin comune. Trebuia deci găsit un om calm, 
prudent şi energic. El fu descoperit în consilierul Mihai 
Bruckenthal, care primi însărcinarea de comisar al 
guvernului cu misiunea ca să liniştească poporul turburat. 

Baronul Preisz, comandantul militar al Ardealului, 
care nu trăia pe picior de prietenie cu guvernatorul 
Bruckenthal, luă însuşi inițiativa tratativelor de împăcare 
cu țăranii, fără ştirea guvernului transilvan. Astfel se 
explică armistițiul dela Tibru, un sat lângă Cricău, cu care 
ocazie vice-colonelul Schultz promise țăranilor că în timp 
de 8 zile va aduce rezoluție împărătească la plângerile ce le 
înaintase dânşii în anii precedenţi, deasemenea şi aprobarea 
guvernului la nouile cereri formulate acum la Tibru, iar 
până atunci ţăranii să se întoarcă pela casele lor şi să nu 
mai continue revoluţia în cursul celor 8 zile de armistițiu. 
Atât căpitanii Cloşca şi Horia tânărul, cât şi vice-colonelul 
Schultz întăriră pactul armistiţiului cu jurământ prestat pe 
crucea aurită. 

Cererile formulate la Tibru de cei doui căpitani 
revoluționari erau în fond foarte simple: să fie liberi de 
iobăgie şi militarizaţi. Cu alte cuvinte țăranii ardeleni 
tindeau la 1784 la aceeaşi stare socială şi politică, pe care o 
avusese poporul român în epoca militară. 

Dar tratările armatei dela Tibru nu erau de loc sincere, căci 
guvernul şi nimeni nu avea intenția să acorde asemeni 
uşurări nenorociților iobagi. Politica negocierilor urmărea 
numai să pună o stavilă provizorie progresului repede al 

mişcării revoluționare, precum vom vedea. Ţăranii, lipsiți 
de experienţă politică, fuseseră înşelați. Ei se întorceau la 
vetrele lor cu cele mai false nădejdi. 

Negocierile începute la Tibru se întinseră prin toate 
județele contaminate de revoluţie. La Brad tratează cu 
Crişan doctorul Ion Molnar, român din Sad, lângă Sibiu, 
autorul unei gramatici germano-române, apărută în anul 
1788 la Viena şi apoi la 1810 la Sibiu. 

Episcopii ortodoxi Gedeon Nichitici dela Sibiu, 
Petrovici dela Arad şi Popovici dela Vârşeţ sunt şi ei puşi 
în mişcare de guvern ca să descindă în mijlocul poporului 
răsculat şi să-l liniştească. 

Împlinindu-se termenul de 8 zile, în baza 
armistițiului dela Tibru, căpitanii revoluţiei aşteptau 
răspunsul promis. Dar guvernul nu voia să audă de nici o 
concesiune. Totuşi vice-colonelul Schultz, apăru în ziua de 
19 Novembre la Câmpeni, unde avu o întrevedere cu Horia 
şi Cloşca, nu atât însă ca să continue tratativele de pace, cât 
mai ales să încerce a îndupleca pe căpitani să iasă afară din 
munţi, eventual să ceară pe faţă dela ţărani extrădarea 
căpitanilor şi depunerea armelor. 

Rezultatul acestei întâlniri a fost că ţăranii români 
răsculați fura invitaţi să-şi trimită câțiva reprezentanți d-ai 
lor la Sebeşul săsesc pe ziua de 24 Novembre ca să asculte 
din gura unei comisiuni porunca împăratului. 

Acesta fu rezultatul fatalului armistițiu dela Tibru, 
care împiedecă orice acțiune mai departe a ţăranilor şi 
revoluţia intră acum într-o nouă fază, adică din ofensivă 
trecu la defensivă. 

Într-adevăr, nobilimea proclamă răsboiul sau 
insurecţiunea în contra iobăgimei, pe care o supune la cele 
mai neomenoase atrocități. Se publică premii grase în bani 

pentru acela care va prinde pe Horia viu. 

Împăratul Iosif II, care chiar în timpul acesta intrase 
în răsboiu cu Olanda, aflând de revoluția din Ardeal abia la 
12 Novembre, dădu ordin ca linişea acestei provincii să fie 
repede restabilită şi încă cu orice mijloace. Dar peste 7 zile 
reveni asupra acestui ordin, recunoscând singur, ca amic al 
țăranilor, că nu cu tunuri şi cu vărsări de sânge, ci cu 
blândeţe şi amnestie, trebue întâmpinat poporul, care în 
nefericirea şi desperarea sa apucase armele. Printr-un 
rescript energic, dat la 22 Novembre, împăratul îşi exprimă 
indignarea pentru atrocitățile comise de nobilime în contra 
țăranilor şi invită guvernul să suspende starea de asediu şi 
să publice amnistia generală pentru țăranii răsculați. 

Contele Anton lankovits şi generalul Papilla sunt 
însărcinati de împărat să cerceteze cauzele răscoalei, să 
înlăture pe funcționarii abuzivi şi să se pună capăt iobăgiei 
personale şi apăsării “ce desonorează aşa de mult 
omenirea”. 

La 28 Novembre cancelarul Eszterhazy supune 
împăratului o lungă serie de propuneri în privința răscoalei 
Românilor, care sunt diametral opuse vederilor împăratu- 
lui. Ungurii nu ascultau de cuvântul împăratului. 

În zilele de 25-27 Novembre, prefectura judeţului 
Alba execută fără cercetare 11 ţărani români, printre cari şi 
pe căprarul Ursu Uibaru, care, sub numele căpitanului său 
Ion Horia cel tânăr, luase parte la tratativele armistițiului 
dela Tibru. Aceleaşi execuţiuni sângeroase încep şi la Arad 
împotriva ţăranilor români: 4 persoane sunt condamnate la 
tragere în țeapă, la roată, la tăerea mâinilor şi a capului, la 
ardere şi la furci, iar populaţia întreagă a judeţului, bine 
înţeles cea românească, bărbați, femei şi copii, condamnaţi 
la un număr nefixat de bastoane, bice şi vărgi. 

Pe de altă parte, atât comitatele, cât şi magnatii din 
Ardeal încep să adreseze Curţei imperiale memorii peste 
memorii, care în fond nu erau decât acte de acuzare în 
contra poporului român, pline cu insulte, patimi şi 
neadevăruri. 

Faţă cu această situaţiune din ce în ce mai rea şi în 
urma expirării fără nici un rezultat a armistiţiului de la 
Tibru, Horia dă ordin poporului să se ridice din nou. Agenţi 
țărani cutreeră satele şi dau iar semnalul răscoalei. Acum 
intențiunea căpitanilor era să plece din nou asupra oraşelor 
ungurești. Se fixează atacurile şi se distribuie trupele în 
acest scop. Atacul oraşului Deva se hotărăşte pentru ziua 
de 30 Novembre, iar ţăranii din munţii Abrudului declară 
că vor pleca din nou asupra Abrudului ca să-l prefacă în 
cenuşă, că vor trece prin ascuşişul sabiei pe toţi cetăţenii 
unguri şi chiar şi pe unii Români sub cuvântul că în 
primele zile ale revoluţiei ei au ascuns pe Unguri în casele 
lor şi le-au dat mijloace de existenţă. Planul general era ca 
țăranii din partea de jos a Murăşului, din Zarand şi din 
munţii Abrudului să înainteze cu toţii spre inima 
Transilvaniei şi să încingă o linie de foc dela Deva până la 
Huedin. 

Ostilitățile se şi începură numai decât. Mai multe 
patrule de soldaţi, trimise prin munţi pentru recunoaşteri, 
fură prinse, bătute şi distruse. Aproape în fiecare comună 
din munţii Abrudului se găsira soldați morţi, cai, puşti, 
săbii şi alte arme, luate de locuitorii revoltați dela patrule. 

La 30 Novembre 1784, guvernul transilvan, având 
în vedere îndârjirea ţăranilor, publică amnestia generală, 
invitând pe locuitorii cari vor să se bucure de grația 
împărătească, ca să se întoarcă acasă, să rămână liniștiți şi 
să nu mai ia parte la nici un fel de adunări secrete. 

La decretul de amnestie Horia răspunse că n-are 
nevoe de grația împărătească şi că el va linişti poporul 
numai în cazul când vor fi eliberaţi ţăranii închişi la Galda 
şi Zlatna şi când se va acorda poporului o uşurare 
simţitoare de contribuţiuni, taxe şi diferite alte dări. 

În timpul însă pe când țăranii făceau pregătiri 
pentru o nouă ofensivă, armata imperială se puse în 
mişcare din toate părţile către munţii Abrudului. În partea 
dinspre Ungaria, generalul Sturm ocupă pasul de la Lacul 
Negru şi diferite alte trupe fură aşezate pe sub poalele 
muntilor în comitatele Arad şi Bihor. Pe de altă parte în 
Dobra, Ilia, Deva, Orăştie şi Vinţul de Jos până la Alba 
Iulia fură lăsate deasemenea detaşamente mai mici de 
armată. Alte trupe încinseră muntii în partea răsăriteană cu 
misiunea să străbată la Abrud prin punctele Zlatna, Mogoş 
şi Baia de Arieş. În plus o divizie de grăniceri săcui fu 
destinată spre Cluj ca să ocupe poziţiuni la Gilău şi 
Huedin. Câte un preot sau doui erau ataşaţi pe lângă fiecare 
trupă ca să dojenească populaţia şi să o îndemne să depună 
armele. 

Situaţiunea era critică. Ţăranii erau încinşi de toate 
părțile într-un brâu de foc, ceeace 1-a silit să ia măsuri de 
apărare, în care scop baricadară şi închiseră toate drumurile 
prin trunchiuri de arbori, tăiați de prin păduri. 

În ziua de 27 Noembrie operaţiunile armatei 
începură pe toată linia. În unele părţi ţăranii rămaseră 
învingători, ca la Râmețţi, Brad şi Lupşa. La Râmeţi țăranii 
strigau: “Nu vă lăsaţi odată cu capul, feciori, că vine Horia 
cu ţara!” La Brad, după ce Crişan cu trupa sa bate pe 
maiorul Stoianici cu cei 320 soldaţi ai săi, îl urmăreşte 
până la Hălmagiu. Deasemenea la Lupşa, pe Valea 
Arieşului, țăranii bat detaşamentul maiorului Dolcinengo, 

173 


iar pe locotenentul Mesterhazy, care îi vine în ajutor, îl 
împuşcă împreună cu 8 soldați ai săi. 

Situaţia armatei din Zarand devenind desperată, 
maiorul Stoianici recurge la o tactică puţin onorabilă pentru 
o oştire regulată şi înşeală pe țărani cu un pact, în care 
declară, în numele împăratului, că țăranii de aci înainte vor 
fi militari şi nu vor mai fi supuşi nobililor, ci numai 
împăratului. În urma acestei împăciuiri, la baza căreia era 
numai reaua credinţă, ţăranii din 40 de sate se retraseră, 
descărcându-şi încontinuu armele. 

În ziua de 7 Decembrie 1784 se întâmplă nefericita 
luptă dela Mihăleni, care puse numai decât capăt 
revoluțiunei. Armata, ca să poată opera în munţii 
Abrudului, trebuia necondiţionat să ocupe Zarandul şi în 
special satele de pe Valea Crişului Alb, dela Brad în sus. 
Spre acest scop plecă în ziua de 4 Decembrie o nouă trupă 
de 400 grăniceri săcui în ajutorul maiorului Stoianoci sub 
comanda vice-colonelului Kray, care era însoțit şi de 
episcopul ortodox Gedeon Nichitici. Țăranii din Brad şi 
Criştior sunt chemaţi de preoți, cari îi dojenesc şi le fac 
promisiuni că li se va face sigur dreptate, dar numai după 
ce vor depune armele. Astfel satele din jurul Bradului şi 
Criştiorului se liniştesc fără nici o vărsare de sânge, numai 
la simpla intervenţie a episcopului lor. 

Nu tot astfel se întâmplă însă în satul Mihăleni, 
unde erau adunaţi peste 600 de ţărani, înarmaţi cu puşti, 
pistoale, lănci şi furci de fer. Episcopul trimite doui preoți 
la trupa ţăranilor ca să-i invite să depună armele şi să se 
liniştească, făgăduindu-le dreptate şi amnestie. Ţăranii 
răsculați refuzând, vice-colonelul Kray, după retragerea 
preoților, porneşte la atac pe grănicerii săcui şi se încinge o 
luptă între armată şi ţărani, care durează până seara târziu 

şi în cursul căreia cad 85 de ţărani, afară de răniţi şi 
prisonieri. Printe cei căzuţi era şi Micula Bibarţu, căpitanul 
țăranilor. 

Această victorie a armatei introduse deodată liniştea 
în comitatul Zarand şi avu urmări şi pentru o repede 
liniştire a revoluţiei şi în munţii Abrudului. Sate întregi se 
supuseră rând pe rând, iar cei cari mai rezistau se 
îndreptară spre Câmpeni, unde formară o singură trupă sub 
conducerea primului căpitan Horia. 

La 8 Decembrie vice-colonelul Kray cu trupa sa şi 
cu episcopul Nichitici sosiră la Abrud. Aici, într-o zi de 
târg, episcopul convocă pe preoţi şi câte 6 ţărani din 
comunele vecine: Abrud-sat, Cărpeniş, Roşia Montană, 
Bucium, Lupşa şi Câmpeni, sfătuind pe toată lumea 
adunată să renunțe la revoluţie şi publicând decretul 
împărătesc al amnistiei generale. Cuvântul episcopului fu 
ascultat. 

Mai rezista acum trupa ţăranilor dela Câmpeni, în 
contra căreia primi ordin să plece în ziua de 11 Decembrie 
vice-colonelul Schultz cu 750 soldaţi. Pe dealurile care 
mărginesc drumul dela Abrud la Câmpeni (12 kilometri), 
furnica un număr de peste 20.000 de țărani, asupra cărora 
se îndreptară gurile de foc ale armatei imperiale. În acea zi 
seara, Schultze intră cu trupa sa în Câmpeni. Peste noapte 
însă ţăranii îl înconjurară de toate părțile şi îi tăiară 
retragerea către Abrud, prinzând şi un car cu proviziuni. 
Dând de ştire comandamentului său că se afla într-o 
situaţie primejduită, vice-colonelul Schultz primi noui 
întăriri din partea trupelor comandate de vice-colonelul 
Kray din Abrud, Ott din Bucium şi maiorul Stoianici din 
Zarand, astfel că tunurile începură să bubue din nou pe 
Valea Arieşului şi colonelul Schultz putu să fie scăpat. 

Dela Câmpeni vice-colonelul Schultz plecă în ziua 
de 16 Decembrie cu 700 de soldați asupra Albacului, unde 
se retrăsese Horia cu țăranii ce i-au mai rămas credincioşi. 

După disolvarea trupei ţărăneşti dela Câmpeni, 
Horia dădu poruncă partizanilor săi, prin căpitanul Vasile 
Sgârciu din Abrud, ca sub pedeapsă de moarte să se 
întoarcă fiecare la casa sa, fiindcă a venit armata Maiestăţii 
Sale Împăratului, după ce îl vor însoţi pe dânsul până la 
Albac şi peste munţi, de unde apoi îşi va continua drumul 
spre Viena, ca astfel să poată dobândi un rezultat fericit în 
urma revoluției, pe care o pornise şi comandase în scopul 
de a obţine dreptate şi libertate pentru iobagii români. 

Era ultima onoare ce se făcea primului căpitan al 
revoluției, lui Horia, ţăranul plin de inimă şi de nemărginita 
dragoste pentu fraţii săi din robia austro-ungurească. 

Pe la mijlocul lunei Decembrie 1784 revoluția 
încetase cu totul. 

Guvernul şi nobilimea ungurească respirau acum 
mai liberi. Aveau chiar vreme şi poftă să se gândească la 
aranjarea de festivități în scopul de a recompensa pe 
Românii ticăloşi şi slabi de înger, - căci existau şi în acele 
timpuri asemenea specimene odioase — cari dasera 
concursul lor la prinderea capilor revoluţiei. Această 
festivitate a fost aranjată pe ziua de 5 Februarie 1785, 
într-o zi de târg, la Zlatna, unde era direcţiunea domenială. 
S-au distribuit cu acest prilej de către comisarul M. 
Bruckenthal premii în bani tuturor acelora cari trădaseră 
cauza răscoalei şi pe conducătorii ei. Dintre aceştia făcea 
parte şi protopopul Abrudului, Iosif Adamovici, care fu 
decorat cu o medalie, în mijlocul salvelor de puşcă şi în 
sunetele trâmbiţelor. Toţi brigadierii silvici, cari au prins pe 
Horia şi Cloşca, au primit câte 300 galbeni, ca şi Popa 

Moise din Cărpeniş, care a contribuit la prinderea lui 
Crişan. 

Lipsa de morală, care a prezidat la serbarea din 
Zlatna, ne zugrăveşte pe deplin caracterul secolulului în 
care s-a produs. 

CAPITOLUL XXX 
PRINDEREA, CONDAMNAREA ŞI TRAGEREA PE 
ROATĂ A CAPILOR REVOLUȚIUNEI 


Inabusirea revolutiei cu ajutorul fortei armate a 
impresionat adanc pe țăranii din Ardeal. In unele comitate, 
ca la Fagaras si Cetatea de Balta, preotii români incepusera 
sa adune in graba bani pentru Horia ca sa poata calatori din 
nou la Viena la imparatul. Numai interventia energica a 
guvernului transilvan a pus capat acestei initiative. 

Plecarea neobositului si entuziastului Horia la 
Viena n-a mai fost posibila cu nici un chip, deoarece el era 
incercuit de soldati in padurile Albacului si anume in 
padurea Scoracet, unde se refugiase cu bunul sau prieten 
Closca. Aici isi facura nefericitii capitani o coliba acoperita 
cu crengi si cu pamant si aici asteptau ei sa li se aduca 
banii adunati prin comune in scopul de a putea calatori la 
Viena, ca sa vaza din nou pe imparatul Iosif II. 

In toate partile se luasera insa masurile cele mai 
severe pentru prinderea lor. Pasurile de trecere in Tara 
Romaneasca si Moldova erau riguros supravegheate ca nu 
cumva capii revolutiei sa fuga in partile acestea. Mai mult 
chiar, guvernul din Viena a intervenit si la Constantinopol, 
pentru ca Turcii sa nu dea azil revolutionarilor ardeleni. 

Dispozitiile aceste de siguranta luate de autoritatile 
austro-ungare dau oarecum banuiala ca s-ar fi putut ca 
Horia si ceilalti capi ai revolutiei sa fi avut oarecare 
legaturi cu conducatorii politici din principatele romanesti 
ale Moldovei si Munteniei. Desi in aceasta directie nu 
rezulta absolut nimic atat din interogatoriile luate, la Alba 
Iulia, capitanilor revolutiei, precum nici din motivarea 
sentintei condamnatoare, totusi exista unele documente, 

care tind sa probeze ca Horia ar fi cautat ajutor armat la 
domnul Moldovei, Alexandru Voda Mavrocordat. 

Astfel stimatul meu amic si neobositul istoric 
ardelean, Stefan Metes, imi comunica urmatoarele date 
interesante dintr-un studiu al sau inedit: "”Lamuriri noui 
asupra revolutiei lui Horia” si care nu peste mult timp va 
fi dat publicitatii. 


Herbert Rathkeal, internuntiul Austriei la 
Constantinopol, scrie la 10 Octombre 1795 ministrului 
cancelar Kaunitz din Viena cum ca Horia a trimis la 
Alexandru Voda Mavrocordat in lasi trei deputati cu 
misiunea sa obtina dela dansul ca sa intervina pe langa 
sultanul pentru un ajutor armat impotriva Ungurilor. Intre 
cei trei deputati era unul cu numele Ionas, “om de vreo 40 
de ani, voinic, bine facut si remarcabil prin niste mustati 
enorme”. Internuntiul crede ca Horia a cerut mai intaiu si 
poate exclusiv ajutor numai Domnului roman si ostasilor 
lui moldoveni. 


Pe de alta parte tot d. St. Metes ma mai informeaza 
ca ungurul Gyongyosi lanos scrie din Turda, la 3 Februarie 
1785, lui Galacsy Gabor, intre altele, urmatoarele: 

"Indeosebi vedem si faptul ca hotii de revolutionari 
stateau in corespondenta cu tarile vecine: Tara Romaneasca 
si Moldova, de la care asteptau ajutor. Pot sa afirm sigur ca 
pe la inceputul acestui an vreo 30.000 (?) de Români din 
Moldova voiau sa navaleasca, prin pasul Ghimes, in 
comitatul Trei-scaune. Vreo 4.000 (?) de Secui insa i-au 
respins si i-au batut”. 

Numai cercetari mai minutioase in aceasta privinta 
vor putea stabili cu timpul adevarul adevarat. 

Guvernul transilvan punea mare pret pe capetele 
sefilor revolutiei si in acest scop vicecolonelul Kray si 
silvicultorul Anton Molczer din Abrud fura insarcinati cu 
prinderea lor. Cei doui functionari de mai sus, pentru 
ajungerea tintei ce li se incredintase, chemara 7 brigadieri 
silvici (gornici) din comuna Raul Mare (Albacul de azi), 
carora punandu-le in vedere cate un premiu de 300 galbeni 
pentru prinderea fiecarui capitan, fura trimisi in munti ca 
sa-i caute si sa-i aresteze cu ajutorul soldatilor ce li se 
pusese la dispozitie sub comanda locotenentilor Vaida si 
Jeney. 


Prinderea lui Horia si Closca s-a intamplat in ziua 
de 27 Decembrie 1784, in urmatoarele imprejurari istorisite 
de insusi vicecolonelul Kray in raportul sau: 

”Prinderea lor s-a intamplat in ziua de 27 
Decembrie, sub un brad de jumatate gaunos, in jurul 
caruia pusese niste crengi de lemne si facuse un foc mare 
ca sa se incalzeasca. Taranii, de cari m-am folosit eu, au 
dat de urma lor pe zapada proaspata ce cazuse de curand 
si dansii prinsera mai intai, la o departare mai mica, pe un 
pazitor al revolutionarilor, pe care il silira sa le descopere 
locul unde se afla capitanii. Taranii, cari se angajase sa-i 
prinda, erau 7 insi la numar, dintre cari numai 4 mai 
aveau pusti, si acestia patru plecara inainte si cand se 
apropiara de coliba, Horia îi primi ca pe amici si-i intreba, 
daca umbla cumva dupa vanat, la care ei raspunsera ca 
da, Sunt siliti sa caute vanat pentru armata, dar nu pot sa 
capete nimic si de jumatate sunt mai inghetati. Atunci 
Horia îi invita sa şează la foc. Doi dintre taranii acestia se 

asezara langa Horia si alti doi insi langa Closca, si acest 
din urma ii intreba numaidecat ce noutati mai sunt prin 
comune, iar ei raspunsera ca oamenii in general se plang 
de multimea cea mare de soldati si ca poporul trebuie sa 
fuga. La cuvintele aceste, Closca zise injurand: “Acusi ii 
scoatem noi si pe ei de aici si-i alungam la dracu”. In 
timpul acesta se apropiara de foc si ceilalti trei tarani si in 
momentul acesta cei doi tarani credinciosi, cari aveau 
certificate din partea mea, anume Stefan Trifu si Nutu 
Maties, se aruncara asupra lui Horia si Closca, ii prinsera 
de gat, ii trantira la pamant si cu ajutorul celorlalti doi insi 
si cu inca cei trei soti, cari inca alergara la dansii, ii 
prinsera si ii legara. In timpul acesta Horia scoase din san 
un volum de hartii, cat tii intr-o mana, si le arunca in 
flacarile cele mari ale focului, dar ocupati cu legarea lor 
dansii n-au putut sa le scape din foc. In urma temandu-se, 
ca nu cumva sa navaleasca asupra lor niste oameni de ai 
lui Horia, se retrasera in graba mare cu ei intr-o poiana de 
oi, ceva mai departata si de aici dedera indata stire trupei 
de soldati, care inconjurase si dansa padurea si tinutul 
acesta si era ocupata cu cautarea lor. Soldatii acestia 
sosira numaidecat si gornicii ii predara pe amandoi. Horia 
si Closca erau armati cu pusti si cu lanci. Closca mai avea 
si doua pistoale, pe cari inca nu mi le-au adus. Alte lucruri 
la dansii nu s-au aflat, nici cai, nici bani, nici hartii, afara 
de 6 fl. la Closca. Probabil ca toate lucrurile aceste le-au 
ascuns, pe la amicii lor, sau le-au ingropat in padure sub 
zapada. 

Ca prinderea lor s-a intamplat intr-adevar astfel, 
aceasta o confirma unanim Horia si Closca aici, in 
prezenta mea si a mai multor ofiteri, si dansii adaoga ca de 
aceea au stat timp asa mult ascunsi prin paduri, fiindca 

voiau sa calatoreasca la Viena, indata ce le sosiau banii, 
ce-i ceruse dela comune. 

Abrud, 1 Ianuarie 1785 

Kray 

Vicecolonel (NOTA 1) 


Numele celorlalti tarani, cari, dimpreuna cu Stefan 
Trifu si Nutu Maties, au contribuit la prinderea sefilor 
revolutiei, sunt, dupa cum îi declara singur Horia in 
interogatorului sau, urmatorii: Ion Maties, George Maties, 
doui feciori ai lui Andrei Neagu (Simeon cu fratele sau) si 
George Nicola (acesta din insasi familia Nicolestilor a lui 
Horia). 

La 31 Decembre, adica la 3 zile dupa prinderea lor, 
Horia si Closca fura adusi in Abrud, escortati de un 
puternic detasament de graniceri secui. Cu acest prilej, o 
multime de popor, Români si Unguri, astepta in piata 
orasului ca sa vada armata si pe cei doui capitani prinsi. Un 
om batran, cu numele Ion Popa Hagi Crişănuţ din Bistra, 
neputandu-si stapani emotia si indignarea, zise indurerat: 

- “Iata, acum il au in mainile lor pe Horia si acum pot 
sa-l manance viu!” 

La auzul acestor cuvinte, o unguroaica din Abrud, 
cu numele Szappanossy Rebeka, raspunse lui Crişănuţ cu 
vorbele urmatoare: 

"Mai bine mancati-l voi pe Horia, caci voi l-ati numit 
craiu si voi i-ati zis asa!” 

In fine Crişănuţ mai adause plin de revolta: 

- "Aveti grija, Ungurilor, ca acum veti vedea voi ce veti 


pati pentru asta!” 
Nota 1: Vezi: “Revolutiunea lui Horia, N. Densusianu, Bucuresti, 
1884”, pag. 416 


182 


Crisanut, pentru atitudinea sa romaneasca si 
umanitara, a fost peste putin timp condamnat la moarte si 
tras pe roata. 

In ziua urmatoare, 1 Ianuarie 1785, Horia si Closca 
fura trimisi la Alba Iulia cu o escorta de 70 soldati 
(graniceri) unguri brutali, cari pe drum i-au pus lui Horia 
pe cap, in batae de joc, o coroana de nuele, strigandu-i: 

- "Asa-i trebue regelui!” 

In 2 Ianuarie amandoui capitanii fura adusi in 
cetatea Albei Iulii, unde de asemenea ii astepta o mare 
multime de popor. Closca fu inchis intr-o camera mica de 
sub statuia lui Carol VI in partea de miazazi a fortaretei, iar 
Horia sub poarta cea noua in partea de miazanoapte, fiind 
paziti fiecare de cate doui soldati inlauntru si unul afara la 
usa. 

Cu o luna mai tarziu, adica in 30 Ianuarie 1785, fu 
prins si al treilea capitan George Crisan, in timpul pe cand 
se refugia din comuna Lupsa spre comuna Mogos. La 
prinderea lui Crisan au contribuit 9 tarani, aproape toti din 
Carpenis, in frunte cu popa Moise, preotul satului, si un alt 
preot din Lupsa, care era chior. 

In ziua de 1 Februarie, Crisan fu adus si el la Alba 
Iulia si inchis tot in fortareata, si anume in temnita de sub 
edificiul cel mai vechiu al garzii. 

Interogatoriul lui Horia si Closca nu se incepu decat 
in ziua de 26 Ianuarie din cauza ca toti membrii comisiunei 
de ancheta si instructie se imbolnavisera, ba doui din ei (A. 
Treicsik si capitanul Knabe) isi dasera obstescul sfarsit. 

Horia a fost ascultat in 6 randuri si Closca de 
asemenea. Crisan numai de doua ori. Atat Horia cat si 
Closca au negat tot timpul orice participare la revolutie. 
Singurul capitan, care a facut marturisiri — si inca din cele 

mai importante pentru istoria revolutiunei — a fost Crisan, 
care in cele doua ascultari ale sale a declarat lucruri 
pretioase, anume cu privire la adunarea poporala din 
comuna Mesteascan si la inceputul revolutiunei din 
comuna Curechiu. 

Este interesant de relevat ca la interogatoriul luat 
capitanilor revolutiei printre intrebarile ce li s-au pus era si 
urmatoarea foarte caracteristica: daca au avut vreo 
intelegere cu Românii din Tara Românească si daca au 
cunoscut pe cineva din tara aceasta? Evident raspunsurile 
capitanilor au fost negative. 

Nefericitul Crisan, inainte de a i se termina 
interogatoriul, a fost gasit mort in inchisoare, in ziua de 13 
Februarie. Contele Iankovits, in raportul sau catre 
imparatul Iosif II, spune ca Crisan “a prevenit sentinta, 
facandu-si singur o moarte violenta, anume dansul si-a 
desfacut o legatura dela opinci si s-a sugrumat cu legatura 
aceasta”. 

A doua zi dupa sinuciderea lui Crisan, 14 Februarie, 
contele lankovits aduce totusi o sentinta condamnatoare 
asupra corpului mort al lui Crisan, hotarand ca ”gâdele sa-i 
taie capul, sa-i despice corpul in patru bucati, capul sa i se 
puna in teapa la domiciuliul sau din Carpenis, iar celelalte 
patru bucati sa se puna pe roate si anume partea de sus a 
corpului la Abrud, partea de jos la Bucium, a doua parte 
de sus la Brad si a doua parte de jos la Mihaleni”. 

Peste doua zile aceasta neumana, salbatica si 
nebuneasca sentinta s-a si executat asupra corpului 
nefericitului Crisan. 

In ziua de 26 Februarie, contele Iankovits pronunta 
sentinta si in ceea ce priveste pe Horia si Closca, hotarand 
ca "au sa fie dusi pentru crimele lor la locul indatinat de 

184 


supliciu si acolo sa li se franga cu roata toate membrele 
corpului, incepand de jos in sus, anume mai intaiu lui lon 
Closca, apoi lui Horia, numit altminterea si Ursu Nicola, si 
in modul acesta sa fie trecuti din viata in moarte, iar 
corpurile lor sa se despice si taie in 4 bucati, capul si 
partile corpului sa se puna pe roate pe langa diferite 
drumuri si anume in comunele unde au comis cruzimile 
cele mai scelerate, iar inimile si intestinele lor sa se 
ingroape aici la locul supliciului”. 

Executarea acestei infioratoare si neomenesti 
sentinte fu fixata pe ziua de 28 Februarie dimineata, care 
cadea intr-o Luni. Spre a impresiona adanc poporul si a-i 
vâra teroarea in suflete, peste 6.000 de oameni, dintre cari 
2.515 tarani romani ca delegati din 419 comune, fura adusi 
la locul supliciului ca sa ia parte la acest ingrozitor 
spectacol neronian. 


Conform cu dispozitivul sentintei, cel dintai fu 
executat Closca, al carui corp fu frant cu roata de la 
picioare spre cap. Dupa declaratia unui martor ocular, i 
s-au dat peste 20 lovituri pana sa-si dea sufletul. In timpul 
acesta Horia, primul capitan, trebuia sa priveasca cu ochii 
sai oribila moarte a bunului si devotatului sau prieten 
Closca. Meseria josnica de gade (calau) a fost indeplinita 
de ungurul G. Rokoczy, fiind platit cu 6 florini de fiecare 
executie. 


Dupa Closca fu asezat pe esafod Horia. Primul 
capitan — spune un alt martor ocular — a mers spre locul 
supliciului inchizitorial cu barbatie si curaj. Calaul trata cu 
dansul cu mai multa “gratie”, caci dupa prima lovitura, 
care ii franse fluerul piciorului drept, ii mai dadu ultima 

lovitura asupra pieptului. Ambii martiri au primit, inainte 
de executiune, ingrijirile mangaietoare ale bisericei din 
partea preotului ortodox din Alba Iulia, Nicolae Ratiu, care 
insa dupa executia lui Closca a cazut jos lesinat. 


Inselat in planurile sale si parasit de impăratul Iosif 
II, astfel isi termina viata extraordinarul martir, taranul 
Horia, in lupta sa pentru dobandirea dreptatii si libertatii 
poporului romanesc din Ardeal, care in vecii vecilor nu va 
putea uita convingerea adanca si puternica, pe care a pus-o 
in apararea cauzei sfinte a neamului sau, atat de napastuit 
de despotismul nobililor unguri. 


Incheiam acest miscator capitol, mai făcând 
urmatoarele constatari: Desi Closca era primul capitan al 
lui Horia, a jucat un rol mai putin important ca Crisan, care 
apare ca figura cea mai abila si mai energica din revolutie. 


I se imputa lui Crisan atrocitatile comise in judetul 
Zarandului. Dar pentru aceste varsari de sange nu erau 
vinovati nici taranii romani, nici Crisan. Vinovate sunt 
oribilele imprejurari, in care au fost siliti sa traiasca 
Romanii, ajunsi robi mai rau ca vitele in slujba unor nobili 
lipsiti de suflet, bestiali, lacomi si nerusinati. Adevar 
incontestabil este insa ca in revolutia dela 1784 mai mult 
sange a varsat nobilimea maghiara decat taranii romani 
rasculati, cari in lupta lor de existenta aveau pentru dansii 
cel putin dreptul naturei, cum admirabil se exprima N. 
Densusianu. 

Horia, Closca si Crisan (NOTA 2), condusi de un 
sentiment national fara pereche, si-au sacrificat viata pentru 
fericirea poporului si daca au 
facut vreo crima, ea se poate 
numi crima libertatii, la care 
tindea poporul roman, care 
in zadar se tot plangea la 
guvern si la imparat in 
contra abuzurilor si 
talharulor din Transilvania, caci in loc sa inceteze, ele 
cresteau si deodata cu ele sporiau si maltratarile si 
asupririle aplicate de nobili fata de taranii romani. 

Cu toata grozavia executiei celor trei capi ai 
revolutiei, nobilimea ungureasca tot nu era satula de sange. 
Intr-adevar, seria condamnarilor nu se incheie cu Horia si 
Closca, caci din cei 120 prisonieri facuti in comitatul Alba, 
au mai fost condamnati la moarte si executati inca alti 36 
de tarani romani (NOTA 3), in comitatul Clujului 8 tarani 
si un preot, de asemenea in comitatul Hunedoarei, 
salbaticie inutile, din care cauza se si latise vestea ca 
Romanii vor sa inceapa o noua revolutie ca rasbunare in 


contra impilatorilor si asasinilor unguri. 

Nota 2: Pentru vecinica comemorare a acestor martiri ai neamului 
nostru, in anul 1922 am daruit personal bisericei din Carpenis, satul 
natal al lui Closca, portretul celor trei mucenici (Horia, Closca si 
Crisan), lucrat in uleiu de pictorul S. Albescu din Fenes, langa 
Zlatna. Acest tablou a fost asezat in biserica, langa altar, cu 
solemnitatea cuvenita a unui parastas oficiat de preotul D. Goia, 
pentru odihna sufletelor celor trei martiri, morti pentru cauza sfanta a 
neamului. 

Nota 3: Printre acestia figureaza si tanarul Pavel Bocu din Vidra, fost 
capitan care a fost condamnat la frangere pe roata. El a murit insa in 


inchisoare inainte de a fi executat. [...] 

Nobilimea, odata pațită, lua lucrurile in serios si, ca masura 
de precautiune, in mai multe judete fura opriti preotii ca sa 
mai umble cu crucea pe la poporeni. Primaria din Abrud 
sili pe toti Românii de acolo sa depuna un nou juramant de 
credinta fata de imparatul si fata de oras, lucru la care 
Românii se supusera, dar cu conditiunea sa jure si Ungurii, 
cari n-au avut incotro si au primit. 

Nu se poate contesta insa că revolutia lui Horia a 
avut si consecinte bune pentru Românii din Ardeal. Astfel, 
la 22 August 1785, dupa ce evenimentele se linistira, 
imparatul Iosif II desfiinta servitutea personala a iobagilor 
din Transilvania si Ungaria. Astfel, dupa 270 de ani, robia 
decretata de Camera Ungariei asupra taranilor, in urma 
revolutiei dela 1514, fu stearsa cu sangele poporului roman 
in August 1785. Cea mai puternica arma a feudalitatii fu 
distrusa, caci sclavul agricol era acum eliberat. 

In cursul anulilor 1785 si 1786, imparatul Iosif II 
suprima multe din abuzurile din muntii Abrudului, 
acordandu-se populatiunei mai multe usurari in chestia 
pasunatului pe domeniile statului, a pamanturilor de 
cultura, a diverselor taxe nedrepte cu privire la plata 
servitorilor domnesti, care era pe spinarea locuitorilor, a 
cositului fanetelor de pe domenii si a carciumaritului. 

Capitanii executati la Alba Iulia lasara poporul 
muntean mai liber de abuzurile functionarilor, pe taranii 
din Ardeal emancipati de jugul robiei personale, cu o 
nobilime mai putin tirana si cu o administratie mai putin 
violenta. Cu un cuvant: viata si averea iobagilor nu mai 
erau la bunul plac al nobililor. [...] 

CAPITOLUL XXXI 
O LEGENDĂ UNGUREASCĂ: “HORIA ÎMPĂRAT 
SAU REGE!” 


Este incontestabil ca sangeroasa revolutie a lui 
Horia, care avea la baza un substrat social si altul politic, a 
produs in sanul nobilimei si al maghiarimei multa durere, 
enorma jale si frica, lasand in general o mare si profunda 
impresie, mai ales in ceea ce priveste viitorul poporului 
unguresc. Si faptul nu va surprinde pe nimeni, cand se stie 
ca in luna Septembrie 1784 taranii din Ardeal strigau in 
gura mare ca "tara asta este tara Romanilor si ca daca vor 
primi arme, vor alunga de pe pamanturile lor pe Unguri si 
pe nobili!” sau "tara asta este a noastra, a voastra este 
cea ungureasca si in scurta vreme va si scoatem noi de 
aci!” 

Totul se concentra intr-o chestiune istorica si 
anume ca Ardealul este tara poporului român, care nu cu 
mult inainte, pe timpul episcopului Inocentiu Micu Clain, 
ceruse sa fie recunoscut ca natiune politica in Transilvania 
- si aceasta in baza vechimei. Este interesant de constatat ca 
si episcopul Inocentiu Clain si Horia urmariau acelasi scop: 
cel dintai pe cale legala, iar cel d'al douilea pe calea 
dreptului natural. 

De teama viitorului incert, care ii pandea, Ungurii 
pornira o campanie turbata, cu scop sa auda si sa infrice 
Curtea imparateasca din Viena, spunand ca Horia se 
numeste peste tot rege, pentru ca cu chipul acesta sa irite 
cat mai mult pe imparatul, ca el sa fie neindurator fata nu 
numai cu capii revolutiei, dar fata cu intreg poporul roman 
din Ardeal, a carui exterminare se dorea. In urma acestei 
campanii interesante, aproape toate ziarele si revistele 

vremii de atunci, mai ales cele nemtesti din Viena, 
publicau portretele lui Horia ca rege, avand ordinul lui 
(Orden des Hora”). 

Toate acestea insa erau simple inventiuni in scopul 
de a inaspri si mai mult purtarea Curtii imperiale din Viena 
fata de cei trei capitani si fata de elementul romanesc din 
Ardeal, pentru a-l sili la emigrare, la expatriere, cum au si 
facut-o Romanii mai timizi. Niciodata n-au fost si n-au 
putut sa prinda in capul taranului din Albac, Ursu Nicola 
zis Horia, asemenea ganduri de grandomanie. De altfel 
nobilul Alex. Chendi din Campeni, care pe la inceputul 
lunei Decembrie 1784, petrecuse 8 zile la Horia in Albac, 
facandu-l servicii de secretar, spune intr-o declaratiune data 
de el vicecolonelului Kray ca “singurul scop principal, pe 
care l-au avut capitanii revolutiei, a fost sa scoata pe 
Unguri din Ardeal si sa domneasca ei”. Asta insa nu 
insemneaza ca Horia sau vreunul dintre capitani ar fi avut 
ambitia sa domneasca ca rege sau principe, ci sa 
stapaneasca ei, ca Români, in locul nobililor unguri. 

Că taranii ardeleni de la 1784, in diferite locuri si la 
diferite ocaziuni, numiau pe Horia domn, craiu sau 
imparat, aceasta este adevarat, daca dam ascultare catorva 
poesii populare faurite pe atunci de fantezia poporului 
roman. Asa de exemplu la Carpinis se doinea: 


Pan'a fost Horia imparat, 
Domnii nu s-au descultat, 
Nici in pat nu s-au culcat, 
Pranz la masa n-au mancat. 


Niciodata insa nu a emanat de la Horia personal sau 
de la oamenii din jurul sau vreun act sau vreo scrisoare, din 

care sa se poata deduce ca el ar fi nutrit gandul sa ajunga 
imparat, principe sau crai al Ardealului. Toate astea sunt 
vorbe goale raspandite de catre dusmanii miscarii taranesti 
de atunci intr-un scop anume determinat: acela de a prigoni 
si suprima cu orice preţ elementul românesc din Ardeal. 

Tot astfel stau lucrurile si cu asa numitele medalii 
ale lui Horia, aparute in public in primele ziel ale anului 
1785 (in 5 si 6 Ianuarie), pe cand Horia se afla inca in 
viata. In aceste 2 zile au esti la iveala niste medalii cu 
numele lui Horia si langa numele sau titlul de rege al 
Daciei (Rex Daciae). 

Asupra acestei chestiuni, N. Densusianu, in 
documentata sa scriere istorica asupra “Revolutiunei lui 
Horia”, ne da urmatoarele amanunte interesante si care 
corespund pe de-a-ntregul adevarului istoric: 

In corespondenta oficiala si privata din timpul 
acesta se face amintire numai de doua feluri de medalii. 
Astazi ne sunt amandoua cunoscute. 

O medalie din acestea, autentica, compozitiune din 
plumb si zinc, se afla azi in posesiunea d-lui Ienatiu 
Doboczky din Pesta si ne prezinta urmatoarea efigie: 
Legenda: 

In avers: HORA. BE. SI. HODINVESTE. CARA. 
BLINSE. SI. BLETESTE. Sau in trascriptiune mai exacta: 
Horia bea si hodineste, tara plange si plateste. 

In revers: R. D. (REX DACIAE) HORA. 1754 

De pe cealalta medalie se afla numai o copie de 
metal in colectiunea numismatica a museului transilvan 
din Cluj. 

Efigia e urmatoarea: 

Legenda: 
In avers: HORA REX DACIAE (Horia regele 

Daciei) 

In revers: NOS PRO CAESARE (Noi pentru 
imparatul). 

Incat priveste medalia dintaiu, inscriptiunea 
singura: Horia bea si hodineste, tara plange si plateste” ne 
arata ca aceasta imagine falsa a revolutiunii este opera 
nobilimii. 

“Tara plânge”. Dar fapt e ca adevarata tara, 
majoritatea enorma a populatiunii, nu plangea. Lamenta 
ce e drept nobilimea si nobilimea avea datina sa se 
identifice totdeauna cu tara, dupa principiile eronate ale 
feudalitatii. 

“Tara plânge şi plăteşte”. In comitate, pe teritoriul 
nobilimii ori al natiunii unguresti, cum se numia dansa, 
platiau exclusiv iobagii (misera plebs contribuens): Insa de 
alta parte iarasi fapt este ca nobilimea pretindea si 
sustinea in toate actele sale, ca tot ce plateste iobagul, 
plateste din averea domnului sau. 

Asadar "Tara plange si plateste” ne reprezinta 
ideile, cantarea lugubra a nobilimii. 

Dar ce reprezinta emblemele acestor doua medalii? 

Crucea triplicata si inscriptiunea “Horia Regele 
Daciei” deasupra unor munti ne infatiseaza, in mod 
evident, religiunea română, regatul dacic peste 
Transilvania. 

O inima inflacarata strapunsa cu sabia si deasupra 
ei crucea românească, ne reprezinta victimele revolutiunii, 
nobilimea devotata monarchului, cum sustinea dansa, 
nobilimea sangeranda si fortata sa primeasca religiunea 
romana. 

Cu un cuvant inscriptiunile si emblemele de pe 

amandoua medaliile ne exprima una si aceeasi idee: 
suferintele nobilimii de la 1784”. 


Din cele expuse de regretatul istoric N. Densusianu 
rezulta in mod luminos ca ambele medalii sunt opera 
nobilimei maghiare de atunci, cu scopul evident de a 
infatisa inaintea imparatului si a tarii, intr-o forma mai 
palpabila, aspiratiunile Românilor la o domnie nationala. 

In capitolele urmatoare asupra evenimentelor din 
anii 1848 si 1849 vom vedea cum istoria se repeta si cat de 
fatal a fost pentru Ungaria sistemul ei nenorocit si 
antiuman de distrugere a naționalităților nemaghiare. 

Istoria este implacabila fata cu greselile popoarelor, 
cum au dovedit-o cu prisos sovinistilor unguri mai ales 
evenimentele rasboiului mondial din anii 1914-1918. 

CAPITOLUL XXXII 
CATERINA VARGA, “DOAMNA NOASTRA” 


Sunt mai bine de doua sute de ani de când pentru 
intaia oara, in 1726, sub domnia imparatului Carol al VI- 
lea, Românii din Muntii Apuseni, vazandu-si existenta 
amenintata, au cerut suveranului lor ridicarea nedreptatilor 
ce-i apasau: imputinarea zilelor de robota, a darilor, un 
drept mai larg la taiatul lemnelor din paduri si la cautarea 
aurului din sânul muntilor. 

Nu li s-a dat. Poporul acesta frumos, bland si 
intelept, iubitor de ordine, de pace si poesie, eminamente 
moral, religios in puterea cuvantului, a fost tinut si mai 
departe de mana aspra si vitrega a guvernantilor lui in cea 
mai cumplita mizerie. Poporul acesta virtuos, de o putere 
de munca extraordinara, a fost secole de-a randul impilat si 
exploatat in modul cel mai neuman. 

Dar secolele intunericului se luminau ici-colo de 
cate o fulgerare de traznet, aprins din vapaia focului 
suferintei, din cumplita durere a nedreptatii. Urgia 
nedreptatii! Nimic nu chinue sufletul omenesc ca ea, iar 
mana criminala, care se complacea in aceasta urgie, trebuia 
rapusa. 

Motii erau oteliti in lupta cu fiarele salbatice. 
Lupul, care le fura oile si le manca uneori ciobanasii de nu 
ramanea la marginea padurii decat numai sumanul si 
opincutile rupte; si ursul cel darz, care îi prindea in brate 
uneori, vajnica hartuiala, care adeseori iesea biruitoare din 
partea omului, daca cutitul era bun si nimerea in inima 
fiarei. Ba si mistretul uneori venea sa atace satul. Cumplită 
fiară! Indraznea pana la usa colibei, s-o rastoarne, si vai de 

vietatile pe cari le gasea in calea lui. Trebuia sa iasa tot 
satul in goana lui. Cu topoare ascutite, furci de fier si 
coase. Strasnică armă în mâna Moţului, coasa! 

- Hai, cu topoare, cu furci de fier si coase, sa gonim 
dusmanul, adica Ungurul! 

EI a luat acum, in mintea Moţului, chipul fiarei: a 
lupului, care îi mănâncă oile, a ursului, care il sugruma, a 
mistretului temerar, care vine dupa pradă la usa colibei 
lui... Si au zanganit cumplitele furci, coase si topoare. Au 
izbit, au spintecat si taiat cu furie infricoşată. Foc si parjol 
si lacuri de sange. Durerea inversunata nu cunoaste mila! 

“Revolutia lui Horia din 1784 a fost revolutia unui 
popor salbatic”, s-a scris mai tarziu in analele istoriei 
unguresti. Dar peste cinci ani, in 1789 la Paris, in mijlocul 
celei mai rafinate civilizatii, s-a dezlantuit o revolutie mult 
mai sangeroasa. Si doar Francezii nu mureau de foame ca 
Moţii! 

Tirania acolo nu luase proportii de fiară si totusi a 
fost rapusa. Pe cand aci, bietul Horia a cazut victima unei 
tradari odioase si a fost zdrobit pe roată. 

La fiecare frantura din osul lui sfant, se zdrobea o 
aspiratie a sufletului romanesc. Doua, trei generatii au 
suportat osanda. Dusmanul infricat, dar nu rapus, se gandea 
cu oroare la epoca aceea scurta, teribila pentru el, n-o putea 
uita nici ierta. Pentru el “Moțul” insemna vecinica 
primejdie, amenintare. Isi lua masurile cu strasnicie, fara 
de mila. Daca s-ar putea extermina poporul acela crud, 
salbatec?... 

Li s-a dat si mai putin drept la lemnaritul din 
padure, la exploatarea minelor de aur li se puneau greutati 
de neinvins, iar zilele de robota se faceau si mai multe ca 
inainte. Zilele de lucru se platiau si mai rau. Din plata 

muncei lor de o saptamana abia puteau sa-si cumpere malai 
pe trei zile... 

Sentinta de moarte se executa, cu incetul, cu 
siguranta. 

Dar cu toate ca trecuse jumatate de secol de la revolutia lui 
Horia, in cele sase sate ale Buciumanilor si alte sate de pe 
langa Abrud mai traiau oameni, cari isi aduceau aminte ca 
imparatul Iosif al II-lea, dupa potolirea acelor revolte, dase 
Moților dreptul de libertate asupra minelor si a padurilor 
din acele localitati. Acesti cativa batrani, fruntasi inimosi ai 
satelor, indemnau mereu populatia sa se duca la 
guvernatorul Ardealului si sa ceara punerea in vigoare a 
acelei libertati. 

Legea e lege si daca e facuta si iscalita de 
imparatul, intarita cu pecetea lui, nu se poate sa nu fie 
ascultata. Dreptate este, a facut-o imparatul acela bun si 
intelept, care i-a inteles pe Moţi — numai trebuie cautata si 
scoasa din mana dusmanilor, cari o ascund. 

Si s-au pornit Moţii din cele sase sate ale 
Buciumanilor la Zlatna, la Abrud sa caute oameni cu 
trecere la guvern, advocati cunoscatori de legi, cari sa le 
scoata lor dreptatea facuta de imparatul 

Advocatii le cereau bani si bietii oameni isi vindeau 
ultimul vițel din grajd sa plateasca cheltuielile procesului. 
Si a durat zbuciumul acesta intre speranta si disperare, zeci 
de ani. 

Intr-o seara de iarna, pe ninsoare, cand drumurile 
prin munti sunt greu de strabatut, delegatia compusa din 
fruntasii satului din Bucium-Isbita, Jon Sindrila, Zaharia 
Stan si Ilie Mocanu, cari s-au intors din noul lor pelerinaj 
pe la Alba Iulia si Cluj, au adus cu ei o doamna. 

- Cine sa fie doamna? 

Era Sambata seara si tocase de vecernie. S-a strans 
lume neobicinuit de multa in curtea bisericii: sa afle vestile 
aduse. Cu totii se uitau mirati la doamna. 

O doamna frumoasa, in puterea varstei, cu privirea 
dreapta si cinstita. 

- Am intalnit-o la Aiud, grăi Sindrila, vrea sa vada satele 
noastre si sa ne vina in ajutor la nevoi... 

- Pare sa fie o doamna tare buna, adause Zaharia. 

-  Si-itare invatata, stie legile ca un fiscal, intregi 
Sindrila. 

In ziua urmatoare “doamna” straina, dupa slujba 
sfanta, a cuvantat in biserica. A spus poporului adunat aci 
ca ea cunoaste de mult soarta jalnica a Moților, a trait in 
copilaria ei pe aceste locuri, apoi maritandu-se cu un 
advocat la Viena, unde a petrecut mai bine de douazeci de 
ani, stie ca acolo la imparatie Moţii sunt iubiti si ca in 
adevar s-au facut de sus legi mai bune pentru ei. Acolo dar, 
la Viena, la imparatul trebue cautata si ceruta dreptatea! Ea 
a venit acum in mijlocul poporului sa-l indrumeze: cum si 
in ce chip sa ajunga la imparatul. 

Vorba ei era blanda, inteleapta si hotarata. Poporul 
o asculta cu evlavie. Unii se entuziasmeaza si strigara in 
cor: Traiasca! 

- Vezi tu ma, o doamna! 
- Dumnezeu ne-a trimis-o! sa avem cine sa ne invete. 

Si Caterina Varga s-a pus pe lucru. 

In primul rand, dupa ce s-a asezat intr-o casuta din 
Bucium Izbita, a invatat poporul sa aiba rabdare, sa nu 
dispereze, caci dreptatea va iesi, ca lumina soarelui. A 
pornit apoi prin satele din munti sa cerceteze si sa adune 
documente despre situatia fiecarui sat: ce pamant, pasune, 
mine si paduri au fost luate dela sateni de slujbasii statului 

nemti si unguri hrapareti. Unde a intalnit un om prea 
nacajit l-a ajutat, a intrat in coliba lui, i-a mangaiat copiii, 
pe cei bolnavi i-a vindecat, pe cei goi i-a imbracat si pe 
mamele lor le-a invatat cum sa le poarte de grije, cum sa-i 
vindece de boale prin curatenie si hrana potrivita, caci 
medicamentul ei era in apa de isvor si aerul muntilor. 
Oamenii o ascultau si femeile se inchinau la ea ca la o 
icoana. O numeau "Doamna noastra”. 

S-a dus la Viena, urmata de cativa fruntasi din 
Bucium si Scarisoara. A razbit la imparatul. Fiindca 
guvernatorul Ardealului si cancelarul imparatului ii 
opusesera o darza impotrivire, ea fusese si mai darza. Cei 
cari au fost martorii acestei audiente spun ca niciodata 
nimeni, nici chiar Horia, care a pledat cu temeiu cauza 
Motilor, n-a fost elocvent, convingator, profund 
induiosator, cum a fost Caterina. A cazut in genunchi, a 
plans la picioarele suveranului, cerand indurare pentru 
soarta Motilor. 

Ferdinand al V-lea a mangaiat-o, asigurand-o ca se vor face 
legi exceptionale pentru Românii din Muntii Apuseni. Dar 
Caterina Varga nici n-a parasit bine Burgul din Viena, cand 
s-a si convins ce deşarte au fost aceste promisiuni. 

Demersul ei fusese atat de temerar in ochii 
guvernantilor incat chiar in clipa cand suveranul cauta s-o 
linisteasca, adversarii o condamnasera la moarte. 

- O aventuriera! Femeie nebuna! O indrazneata 
nerusinata! 

- Horia in fuste! 

- O revolutionara primejdioasa, care trebue, cu orice 
pret, suprimata! 

Acestea erau epitetele injurioase, asa de putin 
potrivite cu nobila actiune a Caterinei Varga. 

Ea s-a intors in munti. Stia ca este urgisita, 
condamnata. Dar hotararea ei, sa-si ajute, sa-si mântue 
poporul, era mai apriga ca oricand. 

Sapte ani a durat lupta in timp ce "doamna 
noastra” isi pregatea poporul. Nu-l aţâţa. 

Femeia aceasta extraordinara a exercitat o putere 
fermecatoare asupra populatiei din Bucium. Poporul de 
aici, desi avea preoti, invatatori si alti oameni inteligenti, 
iesiti din sanul lui, totusi nu asculta de povetele nici unuia 
dintre conducatori decat de Varga Caterina. 

Aceasta personalitate era considerata singura 
binefacatoare si ocrotitoare a intereselor locuitorilor, 
trimisa aici pe seama lor de catre providenta divina. 

Pe vremea aceea comunele Bucium, Abrud-sat 
(Soharul, Ciuruleasa si Buninginea) si Carpinisul 
dimpreuna cu locuitorii lor isi discutau, fata de stapanirea 
statului, drepturile lor de baiesi liberi, in baza caror 
drepturi se considerau scutiti de robota iobagiei; dar aveau 
indatorirea sa verse statului (camara) annual cate 3 funti 
(1,5 kg) de aur curat. Dreptul acesta ei il dobandisera de la 
principii ardeleni. Pe baza unui vechiu hrisov, ei pana la 
anul 1820 nici nu prestasera robota fata de fisc ca 
proprietar de pamant. 

In timpul acesta (1820) s-a pornit un proces intre 
locuitorii comunelor si fiscul detinator de drepturi. 
Procesul s-a desfasurat in fata Inaltei Table Regesti si a 
Guvernului (Gubernium), dar s-a sfarsit cu pierderea 
privilegiului, de care se bucurau locuitorii baiesi pana la 
1820. 

In 6 Iulie 1837, subprefectul (vice-comite) Krenedics este 
incredintat sa conduca o forta armata impotriva comunelor 
renitente si darze in apararea drepturilor lor. 

Rezultatul final a fost că locuitorii au fost impusi cu 
robota de 6 săptămâni anual. 

Li s-a promis insa iobagilor, că fiscul le va plati sau 
retribui o zi de robota cu cate 20 creitari de fiecare cap. 

Locuitorii si-au facut datoria inainte in pace si 
liniste si in nouile conditiuni create prin sfarsitul 
procesului, dar o parte din iobagi nu puteau abzice usor de 
gandul ca totusi trebue sa li se faca complecta dreptate. 

Comunele numite si-au ales barbati de incredere, 
cari sa le reprezinte interesele si pe ele, cu insarcinarea sa 
continue si procesul cu fiscul. Cauza le-a fost aparata la 
guvern de Alexandru Bohatel, iar la judet si la tabla de 
avocatul din Aiud, Samuil Szakacs. Cu acest prilej 
delegatii comunei Bucium ar fi intalnit in Aiud pe Caterina 
Varga, careia i-au povestit nacazul lor. 

Adevarul este ca Caterina Varga, la anul 1842 se 
afla in Bucium, poporul i-a aranjat o casa si o pazea ca si 
pe o comoara de mare pret. 

lakab Elek, scriitor ungur, autorul scrierii 
Szabadsagharczunk, o descrie astfel pe Caterina Varga: 

“Era femeie de 40 ani, mijlocie, faţa îi era roşietică- 
brună, isi schimba imbracamintea adeseori, se purta cand 
domneste, cand in haine taranesti, calatorea pe jos si calare. 
In jurul locuintei pururea avea spioni, cari de indata ce 
zareau vreun om suspect, ii faceau de stire si o ascundeau 
in vagaunile codrilor, unde o pazeau cu paznici armati. 
Atat de mult o iubeau incat erau in stare sa-si jertfeasca si 
viata pentru apararea persoanei ei.” 

Caterina Varga in procesul acesta al Buciumanilor a fost de 
mare folos pentru ei. Scria scrisori la Viena, in alte parti si 
locuri competente, aparand cu tarie privilegiul comunelor. 
Si-a inceput activitatea aceasta cu o cerere scrisa in limba 
200 


ungureasca, in care sustinea ca locuitorii acestui tinut sunt 
"liberi", ca atari nu pot fi siliti, caci sunt scutiti de orice 
robota iobageasca. Cererea a iscalit-o cu mana ei proprie. 





LA DON Site a v At) K 
Nu arareori tinea intruniri publice in biserici, la cari 
poporul participa in numar foarte mare. Caterina Varga 
imbarbata si instruia poporul. Contactul ei personal cu 
poporul, firea-i blanda, cultura vasta si judecata-i clara au 
cucerit cu desavarsire populatia. Din zi in zi ii crestea 
popularitatea, astfel ca poporul roman din Muntii Apuseni 
o numia “Doamna noastra”. Chiar si comunele mai 
indepartate din munti o cercetau si ii cereau sfatul in 
nacazurile lor. Miscarea asta a luat proportii tot mai mari, 
caci Caterina Varga a agitat intreg tinutul, astfel ca in 

ultimul timp populatia mai multor comune a abzis serviciul 
de robota catre fisc. 


Caterina Varga lua si sustinea discutii in scris cu 
guvernul ardelean, cu guvernul din Viena, cu judeţul şi cu 
oficiile de minerit. Era dârză şi neîndurată în opiniile sale 
şi tenace în apărarea drepturilor. 

Fiscul în multe comune nu mai dispunea nici de dreptul 
cârciumăritului, numit „regale”, căci Caterina Varga 
susţinea cu tărie că pământul este al locuitorilor cu tot ce 
este pe dânsul. Această femeie avea o autoritate superioară 
în fața poporului, care întrecea autoritatea factorilor 
oficiali, astfel că se nutrea temerea că femeia asta într-un 
moment dat proclama o revoluţie. Guvernul din Ardeal a 
dat în mai multe rânduri ordine către judeţ să prindă pe 
Caterina Varga şi să pornească cercetare împotriva ei. 
Porunca guvernului era usoara, dar era mai greu de 
indeplinit. 

Poporul din munti pazea cu devotament si grija pe 
Caterina Varga, fiind gata a-si varsa si sangele pentru 
apararea persoanei ei. 

Deci nu era prea usor a patrunde in inima Muntilor 
Apuseni si a prinde pe femeia revolutionara. Problema nu 
putea fi rezolvata usor nici chiar de organele militare. In 
Muntii Apuseni era greu de patruns, caci nimeni nu 
cunostea terenul si poporul se putea apara usor. Cativa 
panduri nu erau suficienti pentru un astfel de lucru greu si 
“oingas”. 

Autoritatile au renuntat la orice plan, care privea 
prinderea ei. Cu puterea si forta armata nu se putea executa 
un plan de aceasta natura. Populatia de indata ce a prins de 
veste cari sunt intentiunile guvernului, o pazea si cu mai 

multa tarie si temere. 

Intreg planul trebuia schimbat. Caterina Varga 
trebuia inlaturata din Muntii Apuseni intr-un chip care sa 
nu produca sange rau in popor si sa se faca fara stirea 
imediata a poporului. 

In ziua de 5 Ianuarie 1847 orasul Abrud a avut 
cinstea sa primeasca cativa oaspeti distinsi si de seama in 
mijlocul sau. Andrei Saguna, vicarul ortodox al Sibiului, 
George Pogany, subprefectul judetului Alba inferioara, fara 
de nici o suita, se aflau intre zidurile orasului minier. 

Cel dintai lucru al lui Saguna a fost sa invite la sine pe 
parohul ortodox din Bucium Izbita, numit George Suciu. 
Vicarul Sibiului a luat dispozitiuni ca parohul sa pregateas- 
ca pentru ziua urmatoare masa la dansul, sa invite si cativa 
fruntasi, caci avea sa le comunice cateva porunci impara- 
testi, indata dupa serviciul divin. 

In ziua urmatoare Românii praznuiau Boboteaza. Biserica 
din Izbita s-a umplut de popor, gasindu-se de fata si 
Caterina Varga. Nimeni nu banuia ce are sa se intample. 
Poporul se comporta fata de vicarul Saguna cu toata cinstea 
si increderea, tot la fel si fata de parohul local. Saguna a 
fost insotit la Bucium Izbita de catre George Pogany, 
subprefectul de judet, si loan Sulutiu, director de mine in 
Abrud. Mai era cu dansii si un functionar de la oficiul 
minelor. Saguna a oficiat serviciul divin. Dupa terminarea 
slujbei bisericesti lumea a iesit din biserica. Nu departe de 
la biserica se afla o sanie trasa de 4 cai, in care oaspetii — 
afara de Saguna — se si urcasera. Vicarul Saguna a stat de 
vorba cu poporul dupa iesirea din bisercia, indemnandu-l la 
curaj si tarie in lupta pentru drepturile avute. 

La un moment dat el ofera bratul 
Caterinei Varga si pleaca cu dansa spre 
sanie. Populatia i-a urmat de la distanta ca 
Saguna sa poata vorbi confidential cu 
“Doamna Muntilor” 

De altfel poporul s-a bucurat, 
vazand pe Caterina Varga invrednicita de 
atata cinste, mai ales ca erau stiute 
demersurile luate de autoritati pentru 





prinderea ei. 

Sositi la sanie, episcopul a poftit-o sa ia loc, caci 
era vorba sa fie si dansa la masa la preotul Suciu. Femeia 
neputand sa banuiasca nimic, s-a urcat in sanie, si caii 
plecara. La un moment dat, caii urmeaza drumul catre 
Abrud, iar nu catra locuinta preotului. Poporul isi reculege 
gandul, observa cursa si se agita. 

Caterina Varga facea sfortari sa scape, sa sara din 
sanie. Totul zadarnic! 

Femeia desperata incepe sa strige: "Copiii mei, nu 
ma lasati!” Totul este zadarnic, caii in goana nebuna 
strabat drumul catra Abrud, apoi catra Zlatna. Buciumanii, 
calarind pe caluseii lor sprinteni, trec peste dealuri sa-i 
atina calea. Orice straduinta de scapare era insa esuata, caci 
Caterina Varga era pierduta pentru totdeauna. A ajuns 
femeia in temnita din Alba Iulia, apoi in cea din Aiud. 

Poporul la inceput a fost foarte agitat, dar nu trecu 
mult si s-a linistit. 

Caterina Varga a fost judecata prin sentinta rostita 
de tribunalul corectional din Alba Iulia la trei luni temnita. 
Sentinta s-a pronuntat la 14 Decembrie 1850. 

Confirmarea acestei sentinte s-a intamplat la 10 
Februarie 1851 de catre tribunalul principal imperial din 

Sibiu. 

Procesul locuitorilor, aparat de Caterina Varga, a 
cazut de sine la 1848 prin proclamarea revolutiei si a 
principiilor de egalitate si libertate. 

Poporul nu a putut sa mai vada pe Caterina Varga 
niciodata. Dupa ce si-a ispasit pedeapsa, se spune ca s-a 
retras la Kohalm fara sa fi facut nici o declaratie asupra 
originei sale si a scopurilor cari au calauzit-o in toata 
activitatea ei din Bucium. 

Unii sustin ca a fost sotia unui advocat din Viena, 
altii o considera unguroaica, mai multi insa de româncă. 
Vorbia perfect limbile: română, ungară şi germană. 

Servia interesele poporului cu un devotament rar. 
Tot ce colectau pentru sustinerea ei oamenii mai cu dare de 
mana, cheltuia in procesele poporului cu fiscul. 

Nu se poate sti nici pana azi, daca a avut ea vreo 
insarcinare politica sau nu? Poporul din Bucium pana azi îi 
pastreaza amintirea cu cinste si cu evlavie. 

Scriitorul ungur Aradi Victor, care da cele mai emotionante 
pagini despre suferintele martirei in inchisoare, sustine ca 
ea ar fi trait mai bine de sase ani intemnitata. Mintea i-a 
fost ratacita, in cele din urma, si ca eliberata din inchisoare 
ar fi mai trait, catva timp, ascunsa in casa temnicerului, de 
teama dusmanilor ei. 

Dar in ratacirea aceasta spirituala, intocmai ca si 
Iancu, avea momente lucide, cand vorbea cu Moţii ei si 
scria versuri: 

Multi ani au trecut, de cand in mijlocul vostru. 
Soarta pe negandite m-a trimis, 
Ca sa fiu credincios sol al pamantului vostru, 
Fiindca pe alt nimeni nu aveti, si aceia 
Pe cari aparatori i-ati luat, atatia ani 

V-au despuiat si nici un rod n-ati vazut 

Mintilor si ostenelelor voastre... 

Eu solia asupra mea am luat si viata mi-am pus in joc si 
am jertfit...” 


Caterina Varga ar fi scris mai multe versuri in 
captivitatea ei. Franturile aceste de manuscrise, scriitorul 
ungur le-ar fi gasit intre documentele cari s-au pastrat la 
muzeul Arhivelor istorice despre epoca revolutiei din 1848, 
la Budapesta. Ele sunt scrise ungureste — in contra 
spiritului unguresc. 

Si in privinta aceasta, cazul Caterinei Varga n-ar fi 
fost izolat. Foarte multe femei din nobilimea ungara din 
Ardeal simpatizau cu poporul nostru si simteau cu el. Oare 
nu-i Si acesta un simptom care afirma originea de obarsie a 
acestei nobilimi? Femeile aceste aveau un instinct atavic. 
Femeile isi pastreaza in suflet cultul stramosilor mai mult 
decat barbatii. Daca Caterina Varga a fost crescuta in uzul 
limbei si al literaturii unguresti, ea totusi a fost romanca, cu 
gandul, cu sufletul. Si noi n-o putem nega dupa ce ea si-a 
jertfit viata cauzei noastre. 

Ea apartine istoriei noastre. O eroina, martira, cum 
desigur n-am avut alta. 

Francezii au facut din Ioana d'Arc o sfanta. 

S-a discutat daca Avram Iancu a cunoscut-o sau nu 
pe Caterina Varga. 

Iancu studia dreptul la Cluj, in timpul cand Caterina 
traia in munti si el venea arareori acasa. Vidra de Sus nu 
cadea in regiunea Caterinei. Era un sat oarecum mai 
privilegiat ca altele. Si tatal lui Avram, Alexandru Iancu, 
era in slujba “Craiului”, functionar financiar al statului, un 
român cu stare si fericit, care n-o interesa pe Caterina. Ea 

se ducea la cei nevoiasi, umiliti. Cu toate aceste, in anii din 
urma s-au intalnit si Avram Iancu o cunostea pe Caterina. 
Despre felul cum apreciase craiul muntilor pe 
“doamna noastra”, d-na Constanta Hodos, cunoscuta 
scriitoare, imi da urmatoarele amintiri luminoase: 


Tatal meu fusese intre anii 1866-71 subprefectul 
Halmagiului. In fiecare Sambata, zi de targ, coborau Moţii 
din Vidra cu ciubere, doniti si alte produse ale lor peste 
muntele Gaina. Venea si lancu cu ei. Tata il aducea la noi. 
Il priveam cu evlavie. Omul acesta simplu la vorba si la 
port, cu infatisare trista, cu ochi blanzi ca de copil, acesta 
sa fie viteazul vitejilor, eroul semizeu, despre care auzisem 
atatea minuni? Tata il privea cu induiosare si adeseori ochii 
lui se umpleau de lacrimi. 
- Bietul Iancu! Ce o fi in sufletul lui bolnav? Bolnav! se 
pot imbolnavi si zeii? Nu puteam crede. Ma uitam la el cu 
nedumerire, cu teama, respect si admiratie. Nu-l puteam 
cobori din Olimp. 
Mama ii facea baie. Il primenea si-i punea smantana in 
cafeaua cu lapte. Si el zambea multamit. Sorbea cu pofta. 

Intr-o dimineata, imi aduc aminte, se uita lung la 
mama. 
-  Semeni cu Doamna noastra... 

Apoi intunecandu-se deodata, zise: 
- Ce n-o sti1?...Apoi s-o stiti! Ca nu eu, ea a aparat 
muntii. Sufletul ei! Fara ea nu faceam noi nimic! 

Parintii mei au ramas inmarmuriti. Demult nimeni 
nu-l auzise vorbind de cele trecute si, parca, uitate cu totul 
de dansul. 


Alta data: 

Era in anul 1859, toamna, in Septembrie. Aveam 
noua ani. Il vad pe Iancu intrand incet, sfios, pe usa, 
infasurat ca de obicei, pana peste barbie, in suba lui 
neagra... Tata, cum il zari, sari la el si-l imbratisa cu 
deosebita bucurie. 

De trei zile il astepta. 'Trimisese dupa el la Vidra, la 
Lazuri, la Scarisoara si oamenii nicairi nu-l gaseau. Si 
acum veni singur. 

Se apropia ziua desvelirei monumentului lui 
Buteanu la losasi si dorinta tuturor fusese sa fie si Iancu de 
fata. 

Dar de unde sa-l iei pe Iancu? “Regele Muntilor” 
n-avea resedinta. Sinistrul demon al tradarii il mana din loc 
in loc. Sufletul mare, care intrupase idealul veacurilor si 
pecetluise cu sange viguros, cu isbanda, minunata opera de 
protestare a lui Horia, a Caterinei Varga, nu-si gasea 
astampar pe acest pamant. Intrase in negura deodata cu 
opera lui, care isbutise si totusi nu traia. Fusese sugrumata, 
ucisa, in clipa cand trebuia sa i se lase viata. 

Zbirii imparatului, infruntati de “Regele Muntilor”, 
care n-a voit sa primeasca decoratiile, ci staruia pentru 
drepturile poporului, caci “pentru aceste luptase”, zbirii 
l-au aruncat si pe el in temnita, l-au palmuit, l-au scuipat, 
ca pe un alt Mantuitor... 

Cand l-au lasat liber, acasa, ai lui nu l-au mai 
cunoscut pe lancu. Plecase “un rege” si se intorcea o 
umbra. 

O umbra! Nimic mai potrivit. Caci chiar de n-ai fi 
stiut ca e umbra lui lancu, omul acela infasurat in suba lui 
neagra, daca te-ai uitat bine in ochii lui adanci si tristi, in 
fata aceea brazdata, tacuta, care totusi iti vorbea, nu se 
putea sa nu te cutremuri de tragica expresie a figurii lui. 

Tragedia intregului neam romanesc traia acolo, in fata 
aceea brazdata, in ochii aceia tristi... 

Mama ii aduse cafeaua cu lapte; el o sorbea, ca de 
obiceiu, cu multa placere. 

Tata il lua cu binisorul. 

- Bine ca ai venit, draga lancule, te-au cautat Francu si 
Hodos, Borlea si Mircea Stanescu de la Arad... 

Dar Iancu se si ridica dela masa, cu un pas spre usa. 
- Nu, ma duc la Baia de Cris!... 

- Nu, nu...stai! Ca o sa vina ei aci, apoi vom merge cu 
totii la Buteanu. 

Isi incrunta sprancenele stufoase. 

- Care Buteanu? 
- La losasi. 

O tresarire de bucurie ii lumina fata, o licarire de 

memorie insufletita. 

- Atunci nu-i adevarat ca Ungurii l-au omorat? 

- Nu! Sa vezi: Ungurii nu l-au putut omori. El va trai, cat 
va trai natia romaneasca! A inviat ca Isus Hristos. O sa-l 
vezi. Vii?... 

- Vin, raspunse Iancu, vin! 

Si iarasi se indrepta spre usa. 

Cateva zile l-am impresurat, toata familia, cu tot ce 
am putut noi, face, ca sa nu i se urasca. 

Iancu iubea copiii si muzica. Ma ridica pe genunchi 
binisor si ma invata cum sa cant din fluerul lui. Dar nu-i 
placea in casa. Tata il ducea in gradina, il lasa singur, caci 
numai cand era sub cerul liber si era singur canta. Canta 
frumos doine de jale. 

Mereau se temea tata sa nu plece. Sa-l poata duce la 
serbare, era un ideal pentru el. Sa-l mai vada poporul, 
Crisenii lui, cari il adorau si-l plangeau ca si grenadirii 

poetului pe Napoleon. 


In ziua hotarata se adunara in oraselul Halmagiu fruntasii 
Zarandului. Cei din Arad asteptau la fata locului. losasul 
era in comitatul (judetul) Aradului. Comite suprem 
(prefect) in Arad era pe atunci vrednicul roman Gheorghe 
Popa. 

Trei trasuri inghesuite plecasera dis de dimineata 
din curtea noastra. Nu stiu de ce tata ma luase si pe mine 
dintre cei sase copii ai lui, desi abia aveam noua ani. Poate 
fiindca ma iubea Iancu, mai mult decat pe ceilalti. Ma 
aşeză langa el si tot timpul ma tinu de mana. Simteam un 
fior de evlavie si de mandrie: parca eu il duceam la 
serbare... 

Dupa o calatorie de patru ore sosiram la losasi. O 
sora a mea, cu zece ani mai mare, era maritata de curand cu 
Iosif Stanescu, notarul satului, frate cu deputatul si 
carturarul Mircea Stanescu. La ei au fost gazduiti cei mai 
de frunte dintre oaspeti. Bucuria mea la revederea sorei 
iubite, care mă alinta cu mangaieri de mama, imi cuprinse 
acum inima mai mult decat preocuparea solemnitatii 
desvelirei monumentului, pe care n-o putea pricepe 
indeajuns mintea mea de copil. Si totusi, cand se porni 
procesiunea, cu vreo zece preoti in frunte, o emotie de 
nedescris m-a cuprins. Ca la o inmormantare!... Si doar tata 
ii spusese lui Iancu ca va fi invierea lui Buteanu! 

Coboraram jos in valea Crisului. Pe mal, in 
apropierea unei salcii mari pletoase, la cativa pasi de albia 
raului, pe un teren nisipos, era asezat monumentul, invelit 
in postav negru. Simion Balint, Sever Axente, dintre marii 
conducatori ai revolutiei, insotiti de Gheorghe Baritiu, 
sosira si ei din Sibiu, in vreme ce preotii incepura 

parastasul. Ascultam pitică, intre cei mari, cu respiratia 
oprita, cuvantarile rostite de fruntasii neamului. Doamne, 
ce clocot se pornise sa fiarba intre salciile din albia 
Crisului! Din amintiri de lupte, de prigoniri si de jale, 
țâşnea cuvântul ca din flăcări fierbinti, ca din focul launtric 
al unui vulcan arzator. Si oftarile inabusite in piepturi 
isbucnira in strigate de durere, scrăşniri de amenintare... 
Crişenii lui Iancu, cari luptasera sub steagul lui, intelegeau 
mai viu nedreptatea, gemeau sub povara ei si cereau 
lumina, rasplata vitejiei lor, pentru ei si pentru Iancu, 
“Regele” lor. Auzisera ca a venit, ca era aci si il aclamau. 
Iancu trebuia sa vina la tribuna sa se arate multimei... Dar 
unde era lancu? 

Il vazusem langa mine posomorat, incruntat, cand 
se pornira cuvantarile. Apoi atentia imi fu rapita de 
sgomotul manifestarilor... Cu cateva clipe inainte era aci, 
intre noi; tata il pazea ca pe o comoara, dar, rapit de 
entuziasm, se ridicase si el un moment si acum iata, nu mai 
era aci langa noi... nu mai era nicairi! 

Tata alerga prin multime sa-l caute, intreband pe 
toata lumea de el. Dar nimeni nu-l vazuse, nu-l 
recunoscuse. 

Tarziu de tot se aseza, la masa, trista adunare. Nu se 
mai tinura cuvantari si paharele de vin neatinse au ramas. 

Doar un singur glas, al tribunului Corches din 
Campeni, cuteza sa invioreze tacerea ca de plumb. 

- Apoi asa a fost el, Avram Iancu, intotdeauna si in 
tinerete: salbatic! Se ducea de capul lui, dar nu-i placea sa 
fie dus... Doar o singura femeie s-a priceput sa faca din el 
ce a vrut! 

S-au combatut cele afirmate de Corches. Prietenii 
lui Iancu sustineau ca el niciodata n-a avut o legatura mai 

stransa cu o femeie. Cinstea mult femeile, dar una singura 
n-a jucat rol in viata lui. 

- Asa credeti voi, caci el nu se destainuia nimanui. Dar 
cine l-a vazut in fata Caterinei Varga, cum ii da ea porunci 
si el se ducea orbeste dupa vorba ei, acela stie, ca “Doamna 
noastra” a fost si “Doamna lui”. O, de ar trai ea, cum era 
atotstiutoare, ingenioasa, ea desigur l-ar putea şi vindeca. 

- Caterina Varga! 

- Mare pierdere a fost pentru Țara Motilor perirea ei 
dintre noi! 

Iarasi se facu tacere adanca, posomorata, ca 
apasarea unei constiinte prea incarcate. 

Pe Iancu il ingropara ai lui, peste doi ani de la 
aceasta intamplare, sub gorunul lui Horia, la Tebea. Istoria 
i-a inscris numele, cu litere stralucitoare, in cartea acelor 
timpuri, cari au schimbat mersul lumii si destinul neamului 
nostru, dar numele Caterinei Varga nu l-am auzit nicairi. 

A fost doar o femeie! Ce putea sa faca mai mult 
Caterina Varga atunci si ce ar putea sa faca si acum o 
femeie? 

A imblanzit leii, a dat suflet unui popor cu porniri 
eroice. A dat o pilda, că da, poate si o femeie, daca are 
inima curajoasa, si nu-i preocupata de nimicurile propriei 
sale vieti, poate sa inspire intelepciune, noblete si avant 
eroic acelora cari n-au decat marginita intelegere primitiva 
a vietii. Sa coboare puteri dumnezeiesti in suflete 
descurajate, sa dea imboldul muncii prin speranță, credinţă 
si iubire. Iubirea staruitoare, neinfricata si neinvinsa a 
dreptatii. Ea aduce, trebue sa aduca lumina, fericirea 
omenirii, a popoarelor, oricat de oropsite ar fi ele de soarta. 
Staruinta in dreptate, in frumos si bine invinge. 

[...] 

CAPITOLUL XXXIII 
REVOLUTIA DIN 1848/49 IN ARDEAL: AVRAM 
IANCU 


“Aşa este, fara de nationalitate nu e libertate, nici 
lumina nicairi, ci pretutindeni numai catene, intunerec si 
amortire. Ce este apa pentru pesti, aerul pentru sburatoare 
si pentru toate vietuitoarele, ce este lumina pentru vedere, 
soarele pentru cresterea plantelor, vorba pentru cugetare, 
aceea e nationalitatea pentru oricare popor. Intr-insa ne-am 
nascut, ea este mama noastra. De suntem barbati, ea ne-a 
crescut; de suntem liberi, intr-insa ne miscam; de suntem 
vii, intr-insa viem; de suntem suparati, ne alina durerea cu 
cantece nationale; prin ea vorbim si astazi cu parintii 
nostri, cari au trait inainte de mii de ani; prin ea ne vor 
cunoaste stranepotii si posteritatea peste mii de ani. 
Nationalitatea e indemnul cel mai potent spre lucrare 
pentru fericirea genului omenesc. Pe care nu-l trage inima 
a lucra nici pentru a natiunii sale glorie si fericire, acela nu 
e decat un egoist pentru umanitate, pe care e pacat ca l-a 
decorat natura cu forma de om. Nationalitatea e liberta-tea 
noastra cea din urma si limanul salutei noastre viitoa-re. 
Numai libertatea aceasta n-a rapit-o nici un barbar de la 
Romani, dupa ce le-a luat toate. De 17 sute de ani se lupta 
geniul român in departata Dacie cu toate turmele 
barbarilor si ancora aceasta a tinut nava romana în contra 
tuturor valurilor, de nu s-a scufundat în abizul peririi cu 
barbarii dimpreuna. Si iata ca uniunea cu Ungaria acum 
vrea sa franga si sa smulga aceasta ancora de mantuire, va 
sa strice acest organ al vietii românesti, va sa rapeasca de la 

Români si libertatea cea mai de pe urma. Asta e uniunea 
pentru Români! 


(Din discursul lui S. Barnutiu, rostit pe Campia Libertatii 
dela Blaj in ziua 3/15 Maiu 1848). 


Ardealul, cea dintai parte a neamului ajunsa in mâni 
vitrege, a fost stapanit de straini multa vreme, prea multa 
vreme. Dupa potopul de navaliri barbare, care n-a fost in 
stare sa-i scoata pe Români din pamantul lor, stapanirea 
maghiara se fixeaza peste aceasta parte de pamant 
românesc si ultimii ostasi ai lui Gelu cad, aparandu-l. 

Voevozi români s-au abatut pe aci, din cand in 
cand, ca sa aminteasca Românilor ajunsi sub stapanire 
straina ca undeva, aproape, e o Tara Romaneasca. Si s-a 
intamplat odata, ca unul din ei sa ramana aci, ca Domn, 
catava vreme, numindu-se stapanitor al Ardealului, al Tarii 
Romanesti si al Moldovei. De-atunci pana-n zilele noastre, 
Românii din Ardeal n-au mai avut Domn. Stapaniti de regi 
unguri, de Habsburgi si de principi maghiari, ei n-au perdut 
nadejdea ca va veni o zi in care se va rasturna puterea 
straina si vor ajunge sa fie condusi de un Domn român. 
Povestile (nelipsite de imparati si de crai), cu minunatul lor 
sfarsit, le-au amintit mereu, ca niciodata adevarul si 
dreptatea n-au fost biruite, iar glasul vestitorului de bine le 
patrundea adanc in suflete, pastrandu-le increderea in ziua 
cea mare: "Cu noi este D-zeu, intelegeti neamuri si vă 
plecati!” 

In vremuri de restriste trupul lor prigonit isi gasia 
libertatea in munti, iar sufletul lor indurerat in biserica. 
Acolo in munti rasuna doina, sfanta spovedanie a durerii de 
veacuri, iar in biserica sufletul usurat primea cuminecatura: 


cuvantul lui D-zeu. 

Si totusi si-a avut si Ardealul voevozii sai, regi fara 
purpura si fara coroana, incununati doar cu coroana de 
spini a suferintei, Regi neincoronati: Horia si Iancu, unul 
numit ” Rege al Daciei”, celalalt ”Craiul Muntilor, dupa 
unii "Noul Decebal” sau "Regele Codrilor”, cum l-a 
numit N. Balcescu. 

Istoria Ardealului e minunata poveste a unui neam, care n-a 
vrut sa moara, o lupta neintrerupta pentru a se pastra. Lupta 
sociala pentru pamant, impotriva nedreptatii celor bogati; 
lupta religioasa pentru credinta, impotriva celor cari voiau 
sa ne” nstraineze prin biserica si, in sfarsit, lupta nationala 
pentru pastrarea neamului. Întâi instinctivă, caci aparandu- 
ne pamantul si biserica, ne aparam neamul, apoi constienta, 
cand lumina vremii ne-a ajutat. Prin lupta sociala si 
religioasa s-a cultivat permanent spiritul de revolta, care, 
uneori, a trebuit sa se descarce prin revolutii. Se mostenia 
un sange aprins si pornit, un suflet mereu chinuit, se facea, 
astfel, legatura organica intre generatii, se pastra fiinta 
noastra ca neam. Lupta aceasta continua ne pastra 
nationalitatea. Cand vremile s-au limpezit, luptele sociale 
si religioase s-au transformat intr-o singura mare lupta: cea 
nationala, care s-a purtat cu crucea, cu spada si cu 

condeiul. 

Horia si Sincai, Lazar si Tudor, lancu si Balcescu 
au facut miscari revolutionare cu caracter national, cari au 
dus la unirea Principatelor si la intregirea neamului. 

De aceea a rostit Barnutiu cantecul de preamarire a 
nationalitati la 1848; era prima lupta constienta pentru 
nationalitate; simtise omul taina vremii si a dat semnalul 
luptei, el a luat juramantul armatei de 40 de mii de pe 
Campia Libertatii, juramantul cel mai mare pe care-l poate 
face un popor, ca nu se va lepada de nationalitate. Gandul 

lui Barnutiu a fost tradus in fapta de Avram lancu. 

Nedreptatea sociala de veacuri a fost rasturnata prin 
vitejia revolutiei franceze. Omul si-a cerut atunci 
drepturile. Catusele iobagiei medievale au fost sfaramate. 
S-a facut dreptate celor multi, cari aveau numai datorii si 
nici un drept. Dar, dupa revolutia franceza, nu numai omul 
robit isi cere drepturile, ci si popoarele subjugate. Se 
creiaza o noua religie, cu un nou crez: cel national. 

Ca o complectare a acestei revolutii urmeaza cea 
dela 1848. Furtuna, pornita la Paris, acum nu se mai 
opreste acolo, trece in alte tari si ajunge si la noi. In drumul 
ei rastoarna nedreptatea impotriva omului si trezeste dorul 
de libertate al popoarelor. 

Se rascoala si Românii. 

La Islaz, lasi si la Blaj se tin adunari, in cari se 
proclama libertatea unui neam. Aceleasi ganduri framantau 
pe toti Romanii, dar viforul a fost mai puternic in Ardeal. 
La adunarea de la Blaj, un tanar de 24 de ani fixeaza 
atentia tuturor, el venise in fruntea unei cete de Moţi, ca sa 
protesteze, alaturi de ceilalti, impotriva Ungurilor, cari, 
neintelegand taina vremii, voiau libertatea numai pentru ei 
si voiau sa uneasca din nou Ardealul la Ungaria. 

Ca sa protesteze in contra acestei nedreptati si sa 
ceara drepturile natiunii romane, s-au adunat Românii la 
Blaj. Dar Ungurii nu voiau sa stie de drepturile Romanilor, 
ş' atunci Romanii s-au rasculat, tinandu-se de juramant, că- 
si vor apara nationalitatea. In fruntea miscarii a fost Avram 
Iancu. povestind viata si faptele acestuia, sau, mai corect, 
numai viata, caci intreaga i-a fost numai fapta, rasfoim una 
dintre cele mai frumoase pagini din trecutul nostru. 

Tara revolutilor, Muntii Apuseni, avea sa dea, dupa 
Horia, inca un mare erou neamului nostru. Amintirea 

revolutiei lui Horia era inca vie. 

Nu ni s-a pastrat nici ziua, nici luna in care s-a 
nascut Avram lancu. Stim numai anul: 1624. Tatal lui 
Iancu s-a chemat Alexandru si era gornic peste paduri si 
primar in Vidra de Sus. Mama lui Iancu se chema Maria 
Gligor. Parintii lui Iancu, oameni cu stare, si-au trimis 
copiii la invatatura. Cel mai mare, loan, a invatat seminarul 
teologic la Sibiu si a ajuns preot in satul sau. Avram, dupa 
ce a invatat sa scrie in Vidra, a trecut la scoala din 
Campeni, apoi la Abrud, la gimnaziul din Zlatna si la Blaj. 
Ca sa se faca advocat, a mai invatat la Cluj si la Targu 
Mures. Istetimea lui Iancu se putea citi in ochii lui, ne 
spune un tovaras al lui din copilarie, al carui tata l-a 
indemnat pe Alexandru sa-si dea copilul la scoala. In urma 
slujbei si fiind si din fire om aspru, tatal lui Iancu batea 
uneori pe tarani. Si de-atunci inca, din copilarie, suferinta 
lor a patruns in sufletului lui Iancu. Se spune ca i-a zis 
odata, cu sufletul plin de mila si revolta, tatalui sau: ” Tata, 
nu-i buna randuiala de-acum. Trebuie schimbata. Unii sa 
moara flamanzi, iar altii sa crape de satui!” 

Sufletul lui Iancu s-a format acasa, privind muntii, 
cuib de libertate, vazand suferintele taranilor iobagi, la 
scoala simtind dispretul strainilor fata de neamul sau: 
mostenind revolta in sange, caci se credea nepotul lui 
Horia. Toate acestea nu puteau sa dea decat pe omul 
libertatii, pe luptatorul inversunat pentru drepturile 
neamului sau. 

Framantarile anului 1848 il gasesc pe A. Iancu 
cancelist la tabla regeasca din Targu Mures, dupa ce fusese 
respins de guvernul din Cluj, care n-a voit sa-i dea slujba, 
sub motiv ca nu e nobil. Sufletul ranit al lui Iancu vedea 
bine, dupa ce asistase la desbaterile parlamentului din Cluj, 

unde se discuta chestia stergerii iobagiei, ca “nu cu 
argumente filozofice umanitare vei putea convinge pe acei 
tirani, ci cu lancea lui Horia”. 

La Targu Mures zarva revolutiei aduna tineretul, fara 
deosebire de neam. Dar tinerii romani au observat, in 
graba, ca Ungurii nu vreau sa stie de drepturile neamului 
romanesc, ci se gandeau numai la ei si la unirea Ardealului 
cu Ungaria. 

Se zice ca la o adunare A. Iancu, vazand intentiile 
Ungurilor, a exclamat: ”Protestez in numele natiei mele. 
Cerem drepturi egale si pentru noi, sau moarte.” 

La 26 Martie 1848 tinerii romani din Targu Mures 
se adunara la A. Iancu ca sa discute intamplarile vremii si 
sa se sfatuiasca ce ar avea de facut pentru neamul lor. La 
adunare veni cu vesti bune, de la Blaj, tanarul N. Barlea. In 
avantul lor, tinerii hotarasc sa se intalneasca la Blaj, in 
Dumineca 'Tomii, ca “sa poate face pasii necesari in cauza 
nationala”... “Ne juram, fratilor, ca pe Dumineca Tomii 
prin foc si apa si prin toate pericolele vietii vom conveni in 
Blaj — nu numai noi, ci speram, ca si altii, cari vreau 
salutea natiunii noastre”. 

Hotararea tinerimii, in frunte cu lancu, si apelurile 
lui Barnutiu, in cari indeamna la lupta pentru “libertate si 
independenta nationala”, au pregatit sufletul celor cari s-au 
adunat la Blaj, cand s-a hotarat tinerea unei mari adunari in 
3/15 Maiu tot acolo. 

O zi de mare sarbatoare a fost pentru toti Romanii 
aceasta adunare. Un val de insufletire a cuprins intreg 
Ardealul. Tinerii inflacarati stau alaturi de arhiereii mai 
cumpatati si-n jur zeci de mii de tarani, cari au venit “ca un 
torent” ce n-a putut fi impiedecat de teroarea ungureasca. 
Erau acolo episcopii Saguna si Lemeni, apoi Barnutiu si A. 

Iancu, care venise cu 10 mii de Moti; erau si carturari 
ardeleni, cari trecusera in Tara Romaneasca, cum a fost 
Axente Sever, prefectul de mai tarziu, erau acolo 
Moldoveni si Munteni pribegi, era Alecsandri, era 
Alexandru loan Cuza, etc. 

Astfel adunarea Ardelenilor s-a transformat intr-o 
mare adunare a tuturor Românilor. Cu drept cuvant a 
preamarit N. Balcescu ziua de 3/15 Maiu, spunand: 

“Zi de lumina, de libertate si de marire română, te 
pomenim si te serbam cu drag! Tu minunasi lumea si 
aratasi ca natia română e matura, vrednica de libertate, 
vrednica de a intra in fratia cea mare a natiilor. In analele 
Românilor alta zi nu straluceste mai frumos decat tine si 
cea asemenea tie, sora ta iubita, ziua de 11 lunie 1848 a 
poporului din Bucuresti. Te pomenim si te serbam cu drag, 
o zi mareata, caci intaiasi data auziram atunci un popor 
intreg raspunzand celor ce-i vorbeau de uniunea Ardealului 
cu Ungaria, prin aceasta strigare: “Noi vrem sa ne unim cu 
Tara!” Minunata destainuire a lui Dumnezeu, care in zile 
asa mari de sarbatoare populara vorbeste de-a dreptul in 
inimile alesilor sai si numai poporul si alesii, acesti fii ai 
inspiratiei divine, avura la 1848 constiinta intamplarilor 
viitoare, numai ei citira si destainuira aceea ce era scris in 
fundul inimii fiecaruia Roman: “mantuirea de orice 
domnie straina prin unitatea nationala” 

Dupa discursul lui Barnutiu, care a dat crezul 
intregei miscari de la 1848, fixand ideea centrala a intregei 
actiuni: recunoasterea drepturilor natiunii romane, dupa 
alegerea comitetului national si fixarea celor 16 puncte, 
s-au ales 2 delegatiuni, cari sa duca la Cluj si Viena 
dorintele adunarii. 

Dar povestea veche... Lacramatiile Ardelenilor 

n-au avut nici un rezultat. Ungurii au votat unirea, iar la 
curtea din Viena nu s-au gasit suflete intelegatoare pentru 
cauza romaneasca. 

Ajunsese cutitul la os. De aci inainte numai cu arma 
isi mai puteau apara Românii drepturile. Nici al doilea 
memoriu inaintat imparatului n-aduce nici un rezultat real, 
ci numai vorbe. Conflictul e provocat de Unguri prin 
măcelul de la Mihalţ, 2 Iunie, prin persecutiile impotriva 
taranilor si carturarilor, prin incercarea de a aresta 
comitetul national in 16 August, scapat prin miscarea 
Românilor graniceri, dupa 4 zile. 

O noua adunare se tinu la Blaj, in zilele de 16-25 
Septembrie 1848, in care Românii protesteaza in contra 
unirii Ardealului, pretind guvern pentru Ardeal, din care sa 
faca parte si Români si, in sfarsit, simtind lipsa de 
organizare armata, hotarasc infiintarea unei garde 
nationale. Acum se trece definitiv la fapte si rolul 
conducator îl ia Avram Iancu, organizand legiunile 
romanesti. 

In intelegere cu guvernatorul militar din Sibiu, 
baronul Puchner, comitetul national roman a impartit 
Ardealul in 15 prefecturi. 

Insufletirea e acum mai mare. 

Românii alergara in legiunile conduse de prefectii: 
Iancu, Axente Sever, popa Balint, Dobra, lon Buteanu, 
popa Simeon Groza, V. Moldovan, N. Solomon etc. Acum 
cu adevarat Avram Iancu era “Craiul Muntilor”. 

Legionarii incep sa desarmeze garda maghiara. 
Iancu era sufletul miscarii. E ocupat Abrudul, Aiudul, 
Turda si lancu merge la Cluj, spre a se intalni cu generalul 
Wardener, care ocupase Clujul in 13 Novembre. Urmeaza 
o serie de ciocniri intre Români si garda maghiara. 

Insufletirea Moților fu intrerupta de iarna grea, care-i facu 
sa retraga tabara in munti. 

Totusi lancu mai trimise un ajutor la Huedin, pana unde 
inaintase legionarii cu armata imperiala. 

Soarta luptei se schimba. Generalul Bem bate 
oastea imperiala, ocupa Clujul, Turda si Sibiul. Ungurii 
prind curaj si Românii ajung iar sa fie tiranizati. 

In muntii lui, Avram 
Iancu a ramas, insa, pana la 
sfarsit stapan, dupa cum 
neocupata a ramas si cetatea 
Alba Iulia. 

Dupa ce Bem ocupa 
Sibiu, comitetul national, cu 
Barnutiu, trece peste Carpati. 

Inchis in munti, 
Avram lancu asteapta 
zadarnic ajutorul Vienei. 
Ducatul visat de Ion 
Maiorescu, prin unirea 
tuturor Românilor din 
Austria, a ramas un vis. In timpul acesta Kossuth încearcă 
o impacare cu Românii. Deputatul român de Beius, Ion 
Dragos, aderent al lui Kossuth, fu trimis sa-ncerce 
impacarea. In 2 randuri Dragos veni in tabara dela 
Mihaleni, cu gand sa faca pace, dar Iancu si Buteanu au 
ramas neinduplecati. Apoi veni la Abrud si atrase pe 
Români intr-o cursa, caci, in vreme ce discuta cu Iancu si 
ceilalti fruntasi, armata maghiara condusa de Hatvany intra 
in Abrud in 6 Maiu. Avram Iancu scapă si-si adună tabara 
la Campeni. In 8 Maiu porneste atacul in contra lui 
Hatvany, pe care il inchisese in munti. Armata maghiara e 

infranta, Hatvany scapa cu fuga, iar in Abrudul reocupat 
tradatorul Dragos fu omorat si aruncat pe o gramada de 
gunoiu. 

Refacandu-si trupa, Hatvany pleaca din nou contra 
lui Iancu si in 16 Maiu ocupa iar Abrudul. Dupa o lupta 
apriga de 3 ceasuri, Avram Iancu il invinge din nou, 
punandu-l pe fuga. Stirea despre omorarea lui Buteanu, 
unul dintre cei mai priceputi si indrasneti prefecti, intrista 
adanc pe Avram Iancu. Si pentru ca sa se vada ca acest 
luptator brav, Buteanu, avea si o minte luminata de Român, 
iata ce povesteste un fost prefect, Vasile Moldovan: 

"Cand am sosit noi la Mihaleni am aflat pe Dragos 
intr-o conversatiune animata cu Buteanu. Intre altii erau: 
Iancu, Buteanu, Dobra, Vladut, viceprefectul Boeriu si eu. 
Dupa ce Buteanu ni-a facut cunoscuti pe toti, Dragos, 
vrand sa continue conversatiunea intrerupta de noi, se 
intoarse catre Buteanu, adaugand: 

- Asa! Sa se bage dracul in politica voastra, ca v-ati aliat 
cu Sasii, cel mai egoist popor de pe fata pamantului. 
Buteanu raspunse: - Ba sa se bage dracul in politica 
voastra, a Românilor din Ungaria, ca v-ati aliat cu 
Maghiarii, cel mai neîmpăcat inamic al libertatii nationale. 


Dragos: - Voi nu cunoasteti pe Ungurii din Ungaria; 
aceia sunt in intelesul cuvantului liberali. 
Buteanu: - Da, sunt liberali! Şi de liberali mari ce sunt, 


nu pot tolera natiunea romana, croata, serba etc. Ati fost 
orbiti de D-zeu. 
Dragos: - Voi, Ardelenii, v-ati facut o idee fixa cu 
nationalitatea voastra si ignorati drepturile cetăţeneşti. 
Buteanu: -  De-ar avea liberalii vostri puterea de a-mi da 
paradisul si mi-ar răpi limba, eu aş resigna la paradis. 
Dragos: - Lasa ca v-ar fi dat vouă Neamţul naţionalitate, 

pentru ca ati adoptat negru-galbinismul, caci principiul 
vostru este negru-galbinismul. 

Buteanu: - Principiul nostru nu este negru-galbinismul, 
ci este libertatea nationala, ori moarte. La caz insa, cand 
casa domnitoare nu ni-ar indestuli aspiratiunile si 
sperantele noastre, mai bucuros sustin pe umerii mei un 
despot, decat 3-4 milioane de despoti, caci fiecare liberal 
de-ai vostri este un despot tiranic. 

Dragos: -  Fanatism! 

Buteanu: - Acest fanatism sacru a transplantat, din 
generatiune in generatiune, viata in Români pana in ziua de 
astazi. 

Dragos: - Mai! Kossuth cu deosebire este indignat, ma 
chiar manios pe tine, ca ai caracterizat, in oarecare 
scrisoare a ta, pe Unguri cu epitetul “buszke paraszt” (ţăran 
țanțoş) — dar nu fara temeiu, ca precum vad, tu nici acum 
nu doresti sincer pacea cu Ungurii. 

Buteanu: - Ba doresc sincer, dar doresc o pace cu care sa 
nu-mi fie rusine a sta inaintea istoriei!” 


Dar nu peste mult sosi si vremea rasbunarii 
omorarii lui Buteanu. Neodihnit, dupa infrangerea lui 
Hatvany, Ungurii trimit o noua trupa in Muntii Apuseni, 
sub conducerea colonelului Lupu Kemeny. In 8 Iunie, 
Kemeny porni spre Abrud. Dupa 8 zile de ciocniri si 
hartueli, e invins definitiv de Iancu si silit sa o ia la fuga. 
Si, fiindca multi dintre luptatorii lui Iancu erau preoti, 
infrant de acestia, Kemeny exclama infuriat: “Dracul sa se 
mai bata cu popii!” 

O noua biruinta castiga tribunul Corches, la 
Fantanele, asupra oastei maghiare condusa de P. Vasvary. 

Socotim ca e deosebit de interesant sa amintim, ca 

in 1907, dl. I. I. C. Bratianu, vizitand Muntii Apuseni, a 
cercetat si pe batranul luptator Corches, eroul de la 
Fantanele. Din pretioasele pagini publicate de Ion I. C. 
Bratianu (“Din amintirile altora si ale mele” II “Din Tara 
Motilor”) extragem cateva randuri. Mai intai d-sa aminteste 
ca de peretele odaii d-sale de lucru sta atarnat desemnul 
luptei dela Fantanele, facut de zugravul de biserici Corches 
din Campeni, fostul tribun biruitor la Fantanele. 

“ Acest desen, spune d. Bratianu, e pentru mine un 
document pretios, o amintire scumpa a primei mele 
calatorii in Muntii Apuseni. 

„.„cunosteam astfel toti muntii granitei vechi, dar nu 
vazusem pe cei Apuseni decat sub o forma de siluete 
alburii, la zarea privelistelor cari se desfasoara, in fuga 
trenurilor din Ardeal. Si totusi aveam dor mare si vechiu sa 
ma apropiu de ei, ca de un monument sfant de evlavie 
nationala. 

De mic copil, numele lor rasunase la urechile mele 
cu epopeea slavitului lor trecut. 

La 1875 amicul parintilor mei, C. Racovita, 
petrecea iarna la Golesti, precum noi o petreceam la 
Florica. Singuri la mosie, el venea adesea sa-si sfarseasca 
ziua la noi si, dupa masa, seara, pe cand viscolea afara, in 
jurul lampei din salon, ne povestea bataliile si trudele la 
care luase parte alaturi de Iancu, in Muntii Apuseni. 

Nepotul Golestilor ne spunea, cu o indignare 
nestinsa de trecerea sfertului de veac, cruzimea fioroasa cu 
care vrajmasul ucidea, ardea si jefuia. Cu gura cascata de 
emotiune si cu lacrimi in ochi, sorbeam eroica poveste a 
victoriilor Motilor; iar dupa culcare in pat, cu pleoapele 
inchise, intre vis si realitate, vedeam desfasurandu-se 
bataliile vitejesti, in care Românii se luptau cu lanci facute 

din coase sau din furci si cu tunuri scobite in trunchiuri de 
cires cercuite cu fier. Sau asistam ca si prezenti la iuresul 
lor, cand calare si cu palarii barbatesti in cap, nevestele si 
fetele din Marisel se iveau in fata honvezilor, pe cand 
parintii, sotii, si fratii lor ii atacau din ambele coaste, ii 
risipeau si ii nimiceau... ... cu asemenea reminiscente, 
lesne se poate intelege ce dor ma tragea spre Muntii 
Apuseni si cu ce sentimente pornii spre dansii, impreuna cu 
sotia mea, dupa o viata de om de asteptare, in 1907. 

Dupa un popas la Sibiu si dupa ce proslaviram la 
Alba umbra lui Mihai Viteazul si martiriul lui Horia, 
plecaram in automobil spre Zlatna, la Abrud si la 
Campeni.” 

Apoi d. Bratianu 
povesteste cum a cercetat casa lui 
Iancu, care “ca si Horia fusese 
victima increderii sale in Imparat, 
dar mai putin indurator decat 
nervii de otel ai sublimului iobag, 
creerul carturarului nu rezistase 
tradarii Habsburgice”. Povesteste 
cum , in satul lui Horia, a gasit 
vechea biserica de lemn scoasa la 
vanzare ca lemn vechiu. “Ne 
durea in suflet sa aflam ca acel 
locas, in care se rugasera si se inchinasera Horia si 
vrednicii lui tovarasi in clipe hotaratoare, era sa piara, si il 
parasiseram cu truda in minte cum l-am putea salva si 
transporta la Florica, recladindu-l acolo in memoria 
eroicilor Moti.” 

Si cuvantul trup s-a facut, biserica lui Horia a fost 
adusa pe mosia dela Florica. 

La Campeni “primii vizita catorva fruntasi romani. Intre 
cei dintai fu nepotul de fiu al fostului tribun Corches, care, 
batran de 80 ani, nu esia din casa. Cu adevarata emotiune, 
fusei sa salut in mijlocul familiei sale pe viteazul 
comandant, care comandase la Cernita si la Fantanele. Din 
casa lui plecai cu mainile pline de flori, legate in tricolor, 
cu un frumos ulcior de peste 100 de ani si mai presus de 
toate cu batalia dela Fantanele, desenata de invingatorul ei. 
Desenul lui Corches si biserica lui Horia sunt amintiri 
scumpe ale primei mele calatorii in Muntii Apuseni. 

De pe roata de canon, care a frant vartosul trup al 
taranului, fara sa-i poata sdrobi sufletul de grait si sa-i 
stoarca un singur geamat, si din praful drumului, in care 
ratacea fara rost cantand din fluer, neinfrantul capitan dela 
1848, s-au inaltat in pateticul lor martiriu, doua icoane 
sfinte ale slavei trecute, din al carei cult se trag cele mai de 
seama isvoare de puteri pentru viitorul intregului neam.” 

Am amintit aceste intamplari, ca sa se vada lamurit 
ca suflete mari de Romani s-au gandit, in vremuri grele, la 
partea cea mai aleasa a neamului nostru: la Moţi. 

Si acum sa ne intoarcem la cursul povestirei 
noastre. 

Ajutorul pe care armata ruseasca il da Austriei 
indeamna pe Maghiari sa-ncerce din nou o impacare cu 
Iancu, dar fara rezultat. 

Aceasta misiune o primi deputatul român Gozman 
din Bihor. Tot cu gandul de-a impaca pe Români cu 
Ungurii veni in munti N. Balcescu. Convorbirea de la 
Zlatna nu duse la nici un rezultat. 

Ce cereau Românii? Recunoasterea nationalitati, 
ceea ce abia acum, in ultima clipa, se hotarasc Ungurii sa o 
aprobe. Cu aceasta stire Eftimie Murgu e trimis la 

Campeni. Dar trupele rusesti ajunsera deja la Mures. Astfel 
nici aceasta incercare n-a dus la nici un rezultat. Balcescu 
se refugiaza in tabara lui Iancu. Dupa inaintarea armatei 
rusesti si sdrobirea Ungurilor, Iancu a dat porunca 
legionarilor sa predee armele. Dar Austriacii, intorsi in 
Ardeal, nu s-au purtat cu Românii cum se asteptau acestia, 
dupa ajutorul dat. O cumplita durere a-nceput sa strabata 
sufletul Românilor. 

Trimisii lor la Viena nu primira nici un raspuns si, 
crezand ca prin lancu vor ajunge la ceva, il chemara sa se 
prezinte la Imparatul. El ajunse la Viena prin 20 Februarie, 
dupa ce in drum fusese arestat si, prin interventia 
poporului, liberat. De la Viena se intoarse Iancu numai cu 
laude si promisiuni goale. Mai facu un drum la Viena, cu 
care prilej se dau decoratii de Tarul Rusiei. Avram Iancu le 
respinge, caci el vrea “ca mai intai sa se decoreze natiunea 
sa cu indeplinirea promisiunilor”. Cearta intre Moţi si stat 
pentru padurile din munti amări si mai mult sufletul lui 
Iancu. 

Astfel sufletul sbuciumat al eroului de la 48 fu 
clatinat de minciuna si viclenia austriaca. Cand veni 
Imparatul in Ardeal, Iancu, desi-i planuise drumul prin 
munti, l-a inconjurat, caci "un nebun cu un mincinos” nu 
s-ar fi putut intelege. Înc-o umilire il mai asteapta pe Iancu. 
Chemat la Alba Iulia, in Sept. 1852, fu arestat, pus in fiare 
si palmuit de un functionar numit Hohn. De aci fu dus la 
Sibiu, unde i se imbie o functie, dar lancu a refuzat-o. 
Pribegind inca 20 de ani prin munti, intovarasit numai de 
fluerul din care canta durerea neamului, cel care cu drept 
cuvant era “numai umbra lui Iancu” muri la 10 Sept. 1872, 
la Baia de Cris, si a fost ingropat sub gorunul lui Horia. 

Cu inmormantarea unui ideal sfant si a celui care 
l-a intruchipat mai bine se sfarsi minunata epopee dela 48. 
Precursorul vremurilor de libertate cazu jertfa gandurilor 
indrasnete. Reactiunea mai biruise odata curentul de 
libertate nationala, mai era necesar sa se dee lupte cu arma 
legii pentru drepturile nationale, de aci gandurile minunate 
din testamentul lui lancu: 


“Unicul dor al vietii 
mele este sa-mi vad natiunea 
mea fericita, pentru care dupa 
puteri am si lucrat pana acuma, 
durere, fara mult succes, ba 
tocma acuma cu intristare vad, 
ca sperantele mele si jertfa 
adusa se prefac in nimica. Nu 
stiu cate zile mai pot avea, un 
fel de presimtire imi pare ca mi- 
ar spune, ca viitorul este nesigur. Voesc dar si hotarat 
dispun ca, dupa moartea mea, toata averea mea miscatoare 
si nemiscatoare sa treaca in folosul natiunii, pentru ajutor 
la infiintarea unei academii de drepturi, tare crezand ca 
luptatorii cu arma legii vor putea scoate drepturile natiunii 
mele. Câmpeni, 20 Decembrie 1850, Avram lancu, advocat 
si prefect emerit”. 





Luptele din 48 sunt o minunata scoala pentru 
constiinta nationala, lupte crancene pentru pastrarea rasei, 
lupte grele purtate de-o armata pregatita in graba, fara 
armamentul necesar, dupa cum ne spune Axente Sever in 
raportul sau: 

"Inauntrul muntilor aveam sa luptam pe de o parte 
cu lipsa de munitii si cu foamea, cu animalele salbatice si 
cu toate greutatile vietii; iar de alta cu un dusman infuriat, 
care tinea muntii inchisi si se straduia sa-i cucereasca. Aici 
vrajmasul stia ca atat timp cat nu vor fi supusi muntii, nu 
va fi in stare sa cuprinda cetatea Alba Iulia”. 


In luptele lor aprige 
Românii erau ajutati de pozitiile 
naturale foarte favorabile si, pe 
langa insufletirea barbatilor, in 
vremuri de grea cumpana chiar de 
cea a femeilor. Astfel Avram Iancu 
in raportul sau ne evoca rolul 
inaltator jucat in luptele de la 
Marisel de tarancele romane, in 
cap cu Pelaghia Rosu, ca si 
bravura aratata de femeia romana 
in luptele cu Hatvany pe valea 
Cerbului, langa Abrud. 

Generatia de la 1848 a lasat neamului o pretioasa 
mostenire. Testamentul sufletesc ramase strabatut de 2 
mari idei: ideia de nationalitate si ideia de unitate nationala, 
ideia panromanismului, cum o numeste Balcescu. Ca sa se 
ajunga la unitatea neamului, trebuia infaptuita mai intaiu 
ideia de nationalitate. 

Si aceasta s-a intamplat la 1848, sufletul romanesc 
a fost adus la constiinta de sine prin vorbe de foc si prin 
flacarile luptelor. 

De aceea spusese Avram lancu: "Cerem drepturi 
egale si pentru noi, sau moarte ”. De aceea afirmase 
Buteanu: "Principiul nostru este libertate nationala, sau 

moarte” si, in sfarsit, de aceea pusese Barnutiu la baza 
discursului sau ideia de nationalitate. 

Ideia de unitate, daca nu era atunci in atentia 
tuturor, ea a framantat sufletele mari. Racovita (Vitianu) 
din Muntenia lupta in armata lui Iancu; Axente Sever ia 
parte la miscarea dela 48 din Muntenia, fiind comisar de 
propaganda in judetul Ilfov; A. G. Golescu in toamna 
anului 48 era in muntii lui Iancu, pe care-l numia “frate” 
si-n care-si pusese toata speranta. 

“Misiunea noastra este de-a scapa Românismul, a 
asigura pe cei 8 milioane de Români”, scria Golescu lui 
Iancu. 

Axente Sever facuse un plan de cucerire a 
Ardealului si se gandea sa rascoale “pe Românii din toate 
partile, intru o intelegere si cu un scop”. 

Balcescu, caruia Iancu ii “gatise o coliba intr-o 
padure in preajma Campenilor, unde sezui ascuns o luna de 
zile”, dupa cum insusi spune, si care, ca sa se poata refugia, 
10 zile a umblat “vanzand la doniti din sat in sat si din oras 
in oras”, el avea cea mai clara icoana a României de azi: 

” Natia română din toate natiile Orientului are cel mai 
frumos viitor, este mare, cred mai la 10 milioane, este 
compacta si cuprinde tot tintutul din Tisa pana la Marea 
Neagra... ... Românismul nu se va putea desvolta si scapa 
de atatia vrajmasi ce-l apasa pana cand ambele principate 
nu vor fi libere si nu vor organiza puterea lor armata, 
astfel cum o visam acum vreo 5 ani, si cu care sa-si traga 
cu sabia hotarele sale nationale”. 

Viziunea lui Balcescu s-a implinit, intocmai. Dar, 
pana la implinire, lancu a facut pe Români sa simta cateva 
zile senine de libertate. Simtise de copil, ca nu-i buna 
“randuiala” in Ardeal si el a adus o randuiala mai dreapta 

pentru cei flamanzi de paine si drepturi. De aceea a ramas 
in cantecele poporului: 
Pana fu lancu-n domnie, 
Mâncam pita ca-n câmpie; 
De cand lancu s-a lăsat 
lar mâncăm mălai uscat... 
Iancu cu fluer de vie, 

Ne scoase din iobăgie; 
Iancu cu fluer de soc, 
Umplu țara de noroc... 
Multumesc secure, coasă, 
Că-mi ţineţi sufletu-n oasă 
Mulţumesc codri şi văi 

Că scăparăți frații mei 

CAPITOLUL XXXIV 
MOMENTE DECISIVE IN EVENIMENTELE 
ANILOR 1848 SI 1849 IN ARDEAL 


Vantul de libertate si nationalitate, care batea din 
apus, a avut, cum era si natural, o mare influenta si asupra 
mentalitatii conducatorilor poporului unguresc. Inca in vara 
anului 1847, partidul liberal din Ungaria, sub conducerea 
contelui Ludovic Bathyany si a macedo-românului 
Francisc Deak, zis si Pescaru, si-a formulat un program 
national si democrat, care cuprindea, intre altele, si 
punctele urmatoare: 

1. Restaurarea integritatii Ungariei, sub care se 
intelegea nu numai desfiintarea autonomiei Ardealului si 
incorporarea Croatiei si Slavoniei, ci chiar si incorporarea 
Galitiei, Moldovei si Munteniei. 

2. Preponderenta absoluta a limbei maghiare. 

3. Minister responsabil unguresc. 

4. Libertatea presei. 

5. Unirea cu orice pret a Transilvaniei cu Ungaria. 

6. Desfiintarea complecta a iobagiei. 

7. Sa plateasca si nobilii dări, iar pamanturile lor sa poata fi 
cumparate si de catre cetateni nenobili etc. 

Fascinati de maretia acestor idei moderne, Ungurii 
uita pentru moment luptele intensive dintre partide si 
formand un singur bloc, aproba toate punctele formulate 
mai sus, printre cari unirea Transilvaniei cu Ungaria era pe 
primul plan. In ziua de 11 Aprilie 1848 imparatul 
Ferdinand sanctioneaza votarea acestor legi de catre dieta 
maghiara din Budapesta fara sa tina seama de protestele 
Românilor, Croatilor, Sarbilor si Slovacilor. La Budapesta 
se formeaza un guvern unguresc cu Ludovic Kossuth, un 

distins orator, ca ministru de finanţe, care ceva mai tarziu 
devine dictatorul Ungariei si dusmanul de moarte al 
Habsburgilor. 

Studentii unguri dela universitatea din Cluj 
arboreaza si ei steagul tricolor al Ungariei. Fierberea 
spiritelor creste si in Aprilie apare decretul imparatesc 
pentru convocarea dietei transilvane pe ziua de 29 Maiu la 
Cluj, avand a hotari asupra unirei Ardealului cu Ungaria. 


Dar tinerimea română nu doarme nici ea. Cei 30 de 
Români Juristi, cari faceau practica la Curtea de apel din 
Targu Mures, printre cari Avram lancu, Ion Buteanu, 
Nicolae Solomon, Petru Dobra, Alex. Papiu Ilarian. Fratii 
Brote si altii, iau in brate cauza nationala, se agita, se 
consfatuesc si in Martie 1848 afiseaza un program national 
compus din urmatoarele puncte: libertate individuala prin 
desfiintarea iobagiei, libertate nationala si autonomia 
Transilvaniei. Aceste puncte, aprobate intr-o prima adunare 
tinuta la Blaj in Dumineca Tomii, au format apoi baza 
programului national desvoltat la Blaj mai pe larg, in 
memorabila adunare dela 3/15 Maiu 1848 de pe Campia 
Libertatii, de catre Simion Barnuţiu. 


Adunarea dela Blaj, care a stabilit programul 
national romanesc in 16 puncte, spre a fi adus prin 2 
delegatiuni la cunostinta imparatului si a dietei din Cluj, a 
starnit mare suparare in guvern si printre Unguri, mai ales 
ca vedeau pe toti Românii la un loc, adica si pe ortodoxi si 
pe uniti, ceea ce da actului de la Blaj un caracter mai 
solemn, mai durabil si cu atat mai primejdios pentru 
scopurile politicei unguresti. 

Urmarea acestei stari de spirit din randurile 
sovinistilor unguri a fost o serie intreaga de acte 
samavolnice in contra Românilor cari luasera parte la 
adunarea din Blaj, printre cari voiu cita cazul protopopului 
Simeon Balint din Rosia Montana, unul dintre cei mai cu 
vaza barbati din tinutul Abrudului. Acest fruntas a fost luat 
pe sus intr-una din zile de catre niste graniceri secui, batut 
si inchis la corpul de garda din Abrud. In inchisoare este 
din nou batut, smulgandu-i-se de asta data si parul din 
barba, fir cu fir. Intr-o alta zi fiind de garda niste soldati 
poloni din regimentul de linie, un infanterist secui a vrut sa 
maltrateze din nou pe nefericitul preot, la care s-au opus 
insa polonii, iscandu-se un conflict intre soldati, care a 
costat viata unui secui. Atunci l-au scos pe Balint din 
localul acela si l-au dus intr-o pivnita fara ferestre, unde 
l-au tinut inchis mai mult timp. Intr-una din zile casa 
deasupra pivnitei, unde era el inchis, a luat foc, si 
voluntarii unguri, racnind că popa valah a dat foc casei, 
l-au scos, batandu-l in mod ingrozitor si l-au bagat in 
inchisoare impreuna cu toti hotii si talharii. 


Barbarii de acestea s-au mai intamplat multe si 
nenumarate si multi Români si-au pierdut viata pentru 
lucruri de nimic, caci granicerii secui se legau de ei 
pretutindeni, batjocorindu-i si maltratandu-i. 


La 11 Iunie 1848, delegatiunea Românilor, care 
ducea imparatului la Insbruck protestul lor in contra unirei 
Ardealului cu Ungaria, primi protestul inapoi cu 
urmatoarea rezolutie imparateasca: 

“Deoarece suplica redactata de catre supusii mei de 
origine româneasca in adunarea dela Blaj, s-a rezolvat prin 
unirea Ardealului cu Ungaria - hotarata in unanimitate 
de catre dieta Transilvaniei (NOTA 1) si mai inainte prin 
articolul VII al ultimei diete unguresti sanctionat de mine 
- ma bucur ca pot asigura pe deputatii aci prezenti ca prin 
acest articol de lege, care da tuturor locuitorilor 
Transilvaniei fara deosebire de nationalitate, limba si 
religie, aceleasi libertati si drepturi, li s-au implinit 
dorintele in cea mai mare parte. Prin urmare fericirea lor 
in viitor depinde numai de realizarea acestei legi; de altfel 
Eu primesc cu placere sentimentele manifestate despre 
credinta neclintita si va asigur pe d-voastra despre favoarea 
si gratia Mea.” 

La 3 zile dupa votarea unirei Ardealului cu Ungaria, in 
comuna Mihalt, de langa 'Teius, se intampla o mare varsare 
de sange in urmatoarele imprejurari: 

Comuna Mihalt, curat romaneasca, din cele mai 
mari, cu populatie de peste 2.000 de suflete, situata intre 
Aiud si Blaj pe Tarnava, se gasea pana la 1848 in 
posesiunea familiei contilor Eszterhazy. O livada de fân, pe 
care mai de mult fusese o biserica romaneasca devenise 
obiect de cearta si proces intre comună si familia 
Eszterhazy, care ocupase pe nedrept acea livada. Acum 
locuitorii au crezut ca sosise timpul ca sa-si ocupe livada ca 
avere comunala. Deci ei bagara vitele in ea. Familia 


Nota 1. Singurul român dintre putinii membri ai dietei din Cluj, care 
a votat unirea Ardealului cu Ungaria, a fost episcopul Blajului, 


Lemeni. El a fost ridicat pe umeri de Unguri, drept multumire. 

Eszterhazy intentă proces la prima instanta, pe care il si 
castiga, cum era si natural. Poporul insa se opuse 
reocuparei. Atunci administratia comunala, facand caz 
mare, a ordonat pentru ziua de 30 Maiu executie militara 
contra comunei, trimitand o companie de secui adusi din 
regimentul din Trei-scaune. Compania se opri noaptea in 
comuna Coslaru, iar a doua zi vroia sa intre in Mihalt. 
Locuitorii au tras insa peste noapte podul umblator la malul 
lor si soldatii n-au putut trece Tarnava. In ziua de 2 Iunie 
sosi o a doua companie de secui si ambele inaintara spre 
Mihalt. In fruntea trupei se gasea insusi prefectul Nicolae 
Banffy. Impreuna cu el se mai gaseau si alti functionari. 
Acestia au cautat sa induplece pe locuitori sa se supuna 
sentintei judecatoresti, locuitorii insa nu voiau sa 
recunoasca nici sentinta, nici pe secui drept ostasi ai 
imparatului. Satenii au tras clopotele intr-o dunga si atunci 
se adunara oamenii din comunele vecine armati cu furci, 
securi, coase, avand cate unul si pusti. 

Poporul apropiindu-se tot mai mult, prefectul se 
dadu la o parte, lasand armata sa reprimeze miscarea. Un 
foc de arma, care omori un secui, a fost semnalul unui 
adevarat foc de salva, caruia au cazut victime 12 locuitori 
morti si 9 raniti, pe cand ceilalti au luat-o la fuga, iar satul 
a fost ocupat de secui. 

Sosind stirea despre acest macel la Sibiu, comitetul 
permanent român a trimis acolo, ca sa culeaga informatiuni 
exacte, doui tineri al caror raport a fost apoi tradus in 
nemteste si inaintat generalului comandant. 

In urma recursului facut de comitetul national 
roman, cazut a fost discutat si in dieta, care a numit o 
comisiune compusa din doi magnati si doi ofiteri pentru a 
ancheta cazul. Comisiunea lucră pana in ziua de 21 Iunie si 

236 


rezultatul anchetei a fost vinovatia Românilor, iar recursul 
comitetului a fost calificat ca calomniator, conchizand la 
darea in judecata a membrilor sai. 

In seara de 17 August se opereaza la Sibiu arestarea 
lui August Treboniu Laurian si Nicolae Balasescu, membrii 
influenti in comitetul national roman, care isi avea sediul la 
Sibiu. Ei sunt insa pusi in libertate, dupa interventia 
energica a Românilor din Sibiu si satele vecine, in ziua de 
23 August. 

Cu toate nelegiuirile si samavolniciile Ungurilor, 
Românii pana in Octombre 1848 n-au varsat nici o picatura 
de sange unguresc, n-au maltratat nici un maghiar. Ei au 
suferit barbariile din Abrud, omorurile dela Sâncrai, 
macelurile dela Mihalţ si Luna, întemnițările din tot 
cuprinsul ţarei numai pentru ca au tinut la drepturile lor 
omenesti, politice si civile. Românii au suferit toate aceste 
faradelegi, insa le-au si tinut minte. 

Dupa ce contele Lamberg, comandantul militar, 
fusese ucis miseleste la Pesta, contele Latour spânzurat la 
Viena, Ungurii incepura sa-si faca o adevarata placere din 
spanzurarea si impuscarea preotilor si a altor Români. Si sa 
nu se creada ca Românii erau executati in urma unei 
sentinte a unui tribunal legal, ei erau omorati pur si simplu 
ca Români, din ura nationala invechita, neimpacata si in 
veci nestinsa. 

Astfel, inainte de a ucide Românii un singur Ungur, 
baronul Apor spanzurase in luna Septembrie 26 de 
Români. Un alt tiran, contele Haller, a impuscat singur trei 
preoti români, iar la Cluj au fost spanzurati doi studenti in 
drept, Batraneanu si Simonis, si mai tarziu inca 26 de 
Români. Prin aceste barbarii Ungurii voiau sa terorizeze pe 
Români, insa s-au inselat amar, caci urmarea a fost 

represalii teribile, mai ales dupa ce secuii dadusera foc la 
cateva sate romanesti. 

Toata ungurimea era inarmata: familiile proprietarilor de 
mosii se retrasesera la orase. Dar dupa adunarea din urma 
de la Blaj au inceput sa se armeze si Românii cu acelasi 
drept si pe baza aceleiasi legi sau nelegi in puterea careia 
se armau si Maghiarii. Generalul Puchner insa, in urma 
intrevederii avuta cu Românii, avu ideia ciudata de a 
incerca sa desarmeze batalioanele si escadroanele de 
voluntari maghiari cu ajutorul trupelor de linie cat si al 
Românilor. Masură nechibzuita din partea generalilor, cari 
credeau ca era asa de usor sa se ia armele aristocratilor 
mari si mici si desarmarea sa se faca inca de catre Români, 
in a caror vine sangele clocotea de rasbunare pentru 
sangele nevinovat al Românilor impuscati si spanzurati. 

Au si desarmat Românii pe unii si pe altii, mai ales 
imprejurul Blajului. Desarmarile acestea au dus insa la 
conflicte grave, in cari si-au pierdut viata diferiti Unguri, 
cari nu depuneau armele de bunavoie. 

O catastrofa din cele mai crunte a fost macelul de la 
Sângatin (Kis-Enyed), unde Maghiarii din localitate si 
imprejurimi se stransesera intr-o curte boereasca bine 
intarita, pentru a se apara in contra incercarilor de 
desarmare ale Românilor. Acestia, dupa o parlamentare 
mai indelungata fara nici un rezultat, lipsiti de un 
comandant mai priceput, navalira asupra curtii. Ungurii 
insa trasera cu pustile in ei omorand 4 tarani. Românii, 
infuriati peste masura de moartea fratilor lor, dadura foc 
dependintelor curtii boeresti si macelarira pe toti Ungurii 
pe cari au putut sa puie mana. Numai cativa au scapat prin 
fuga in intunericul noptii, 141 de cadavre zaceau 
neinsufletite in curte si in casa prefacuta in ruine. 

Maghiarii, din aceasta catastrofa infricosata, ar fi 
trebuit sa vada ca in sfarsit si rabdarea cea mare a 
poporului roman are o margine, ei insa continuau cu 
impuscarea si spanzurarea fruntasilor Români din Cluj. 
Astfel au fost executati studentii in drept Batraneanu si 
Simonis, protopopul Vasile Turcu si o multime de preoti, 
studenti si tarani romani. Si cea mai mare parte a acestor 
martiri ai neamului au murit ca niste adevarati eroi. Astfel 
studentul Batraneanu, inainte de a muri, a spus preotului, 
care il sfatuia sa se pocaiasca: "N-am de ce sa ma pocaesc. 
Eu prin faptele mele de tribun am voit numai sa destept si 
sa ridic poporul românesc. Cu asta n-am facut Ungurilor 
nici un rau. De aceea fapta lor faţă de mine nu le-o iert 
nici in lumea aceasta, nici in cealalta”, iar cand s-a suit pe 
scara spanzuratorii a strigat plin de entuziasm: ” Sa traiasca 
Românul, piara Ungurul!” 

In judetul Hunedoara, cel mai mare din Ardeal, 
desarmarea s-a facut fara varsare de sange, gratie tactului 
lui Nicolae Solomon (NOTA 2), care era prefect peste 
lancierii români. Acesta desarma pe Unguri fara sa-i 


Nota 2. Nicolae Solomon s-a nascut la 1820 in comuna Spring, Jud. 
Sibiu. A studiat in Alba Iulia, Sibiu si Blaj. Mergand in Romania, s-a 
ocupat cu farmacia in Bucuresti, de unde la 1848 s-a intors in Ardeal 
si si-a oferit serviciile comitetului national din Sibiu, care l-a numit 
prefect al legiunii române in comitatul Hunedoarei, unde a procedat 
la desarmarea Ungurilor, tinand ordine si disciplina exemplara. 
Scriitorii unguri vorbesc cu respect de el. Cand n-a mai putut rezista 
armatei unguresti comandata de generalul Bem, s-a refugiat la 
Bucuresti, unde a intrat in serviciul administratiei spitalului 
Brancovenesc. A murit in Bucuresti la 29 Aprilie 1875 si este 
inmormantat la cimitirul Bellu. 

maltrateze cat timp nu faceau cauza comuna cu insurgentii 
lui Kossuth, cari veniau din Ungaria. 


Trupe regulate se aflau foarte putine in aceste tinuturi. 
Deva, capitala comitatului, era ocupata numai de un 
batalion de graniceri din regimentul 1 (Orlat) si o jumatate 
escadron de husari, tot Români. Din acel batalion o 
companie a fost dislocata dincolo de Mures, in comuna 
Zam, unde se inalta frumosul castel al fruntasului român 
Vasile Nopcea. 


In comitatul Zarand, limitrof cu al Aradului, expus 
in fiecare zi la incursiuni din Ungaria, comandamentul 
general nu gasise de cuviinta sa detaseze decat patruzeci de 
graniceri, comandati de tanarul locotenenet Clima, care in 
caz de atac avea sa comande si cetele de lancieri. 


In Banatul invecinat insurgentii din Ungaria 
apucasera sa se instaleze solid in orasele Lipova si Radna si 
taiasera comunicatia cu Ardealul. Ei de acolo faceau 
incursiuni in comitatele invecinate si astfel in ziua de 3 
Noembrie au atacat compania de la Zam, au pus-o pe fuga 
si s-au retras dupa ce au pradat castelul lui Nopcea. 
Comuna Zam a fost atacata din nou in ziua de 2 
Decembrie, cand insurgentii au si dat foc castelului. 


In toamna anului 1848, locuitorii comitatului 
Zarand, mai toti Români, au avut multe de indurat. Am 
vazut ca pentru acel tinut nu erau disponibili decat 
patruzeci de soldati graniceri ca sa-l apere in contra 
invaziunei batalioanelor si escadroanelor unguresti din 
Ungaria. Prefect al legiunei românesti din comitat era 

240 


bravul advocat Ion Buteanu (NOTA 3), care avea sa lupte 
cu cele mai mari greutati, cu tot felul de lipsuri si 
neajunsuri. 

Cetele lui Buteanu si granicerii, cu locotenentul 
Clima, se asezasera pe hotarul de catre Ungaria in comuna 
Gura Vaii. In ultimele zile din Octombrie, dupa ce Românii 
desarmasera putinele familii unguresti din acele tinuturi, un 
batalion de honvezi si un escadron de cavalerie cu doua 
tunuri atacara cetele românesti si le silira sa se retraga la 
Baia de Cris. Apoi dadura foc la cateva sate si ocupara 
oraselul Halmagiu. Cu aceasta ocazie, barbarul comandant 
al Ungurilor, maiorul Buzgo, prinzand 8 Români, i-a 
spanzurat fara nici o judecata, precum faceau de altfel 
foarte multi ofiteri unguri, cari isi arogau dreptul si de 
judecatori si de calai. 

Dela Halmagiu insurgentii pornira spre Baia de 
Cris, unde intalnind pe lanceri si pe locotenentul Clima, îi 
batura si fugarira, iar Clima ascunzandu-se intr-o sura, 
insurgentii i-au dat foc, el arzand acolo ca soarecii 
impreuna cu tovarasii lui. 

Dela Baia de Cris Ungurii, pornind spre orasul 
Brad, au mai dat foc la cateva sate si Buzgo in ziua de 4 
Noembrie a mai spanzurat 10 Români, apoi s-a retras in 
Ungaria. 
Nota 3. Jon Buteanu s-a nascut la 1821 in comuna Somcuţa Mare, 
jud. Satu Mare. A studiat dreptul la Cluj si Zagreb si dupa ce si-a luat 
censura de advocat, s-a stabilit in Abrud, unde il ajunsera 
evenimentele din 1848. Numit prefect al legiunei române de pe Valea 
Crisului si totodata administrator al jud. Zarand, a jucat un rol de 
frunte printre prefectii din munti. Prins insa de Hatvany la Abrud, a 
fost spanzurat de acesta in ziua de 23 Maiu 1849 la Iosasi, in judetul 


Arad, avand abia numai 28 de ani. A fost un tanar cult, energic si cu 
un mare suflet romanesc. 

Gloatele de lanceri dela Baia de Cris ramasera 
iarasi de capul lor. Acum insa au inceput si Românii cu 
represaliile si astfel pentru cei 8 Români spanzurati din 
porunca lui Buzgo, au spanzurat si ei 6 Maghiari. 

Cu acestea calamitatile din comitatele Hunedoarei 
si Zarandului nici pe departe nu s-au terminat, caci 
invaziile asupra locuitorilor din Zarand s-au mai reinoit de 
multe ori peste iarna si Buteanu ajunsese in cea mai mare 
stramtoare. 

In ziua de 23 Octombrie Românii din regiunea 
Zlatnei, satui de brutalitati, batai si inchisori, dupa ce 
primisera ordinul de desarmare al generalului Puchner, au 
si plecat la Zlatna, pentru ca sa ia armele de la Unguri. 
Tinutul intreg este locuit numai de Români si chiar in 
Zlatna Românii sunt in mare majoritate. Insa colonia de 
functionari, meseriasi si alti maghiari, nemti si armeni, 
tocmai pentru ca era mica, s-a ingrijit inca din primavara ca 
sa se armeze bine. Prefect al acelei regiuni era tanarul 
advocat Petre Dobra, numit numai de cateva zile, prin 
urmare nu avuse timp sa armeze si disciplineze cetele. 
Cativa tineri s-au pus in locul lor si sositi la Zlatna au 
somat pe Unguri sa depuna armele. Dupa lungi 
parlamentari se ajunse la invoiala ca sa se incheie un 
armistitiu pana dupa amiazi. 

Românii, increzatori in cuvantul dat, s-au risipit 
prin oras, iar altii ramanand pe loc si-au scos merindele din 
desaga, incepand sa manance. Ungurii perfizi, profitand de 
acest lucru, si-au calcat cuvantul atacand pe Români, 
omorand mai multi dintre dansii si ranind pe altii. In prima 
spaima Românii au fost scosi din oras, afara insa 
reculegandu-se s-au adunat din nou si inversunati si 
clocotind de rasbunare s-au aruncat asupra Ungurilor, cari 

neputand sa mai reziste Românilor, au dat foc orasului si 
au luat-o la fuga. Ajunsi insa pe drum de Români si anume 
in satul Presaca, la 8 km de Zlatna, au fost macelariti 
aproape toti. Scriitorii maghiari socotesc numarul 
conationalilor lor ucisi la Presaca la 640 capete. 

Tot in aceasta zi de 23 Octombre a inceput si abilul strateg 
Axente Sever cu desarmarea Ungurilor din comunele 
invecinate cu Alba Iulia. Ungurii opunandu-se dupa 
putinta, urmarea a fost ca au pierit multi dintre ei, mai ales 
la Cricau, unde Ungurii atacand cu patru companii de 
honvezi si cavalerie, Românii i-au respins si fugarit pana la 
Teius. 

Pe la inceputul lunei Noembrie 1848, Ardealul era 
in plina revolutie, in plin rasboiu civil. 

Trei-patru saptamani dupa izbucnirea revolutiei, 
imparatul Ferdinand incepu sa se gandeasca la abdicare, 
mai ales din cauza sanatatii sale, influentata in rau de 
enervarile si agitatiunile guvernarei. In ziua de 2 
Decembrie 1848 retragerea imparatului deveni fapt 
implinit, urmand pe tron arhiducele Francisc Iosif, un tanar 
de 18 ani, care a domnit insa pana in toamna anului 1916, 
cantand el prohodul desfiintarei imperiului austro-ungar. 

La 9 Decembrie, generalul Puchner convocase 
pentru ziua de 28 Decembrie st. n. doua adunari românesti, 
una la Blaj, alta la Sibiu, adica dupa confesiuni, intocmai 
dupa cum vroise si guvernul unguresc in Maiu. Puchner, 
inselat de fagaduelile Secuilor, credea ca tara este 
pacificata si ca poporul român trebue invatat sa observe 
legile si sa pastreze ordinea. 

Din adunarea de la Blaj nu s-a ales nimic, pentru ca 
Ungurii ocupasera Clujul inca la 25 Decembrie si o parte 
din trupele lor inaintasera de la Turda spre Blaj. Insa si 

daca n-ar fi inaintat Ungurii si tara s-ar fi aflat in pacea cea 
mai perfecta, rămâne intrebarea deschisa daca Românii 
uniti cu biserica Romei ar fi facut pe voia lui Puchner, 
tinand o adunare destinata sa trateze chestiuni curat 
nationale, administrative si chiar militare, sub firma 
confesionala. 

Adunarea din Sibiu s-a tinut la data fixata. 
Rezultatele ei au intrecut insa cu mult pe cele pe care le 
urmareau generalii. Adunarea era formata din 250 de 
fruntasi, iar din partea lui Puchner au luat parte la ea 
generalul Pfersmann si alti doi, in calitate de comisari 
militari. 

Episcopul Andrei Saguna a deschis sedinta la orele 
9 si jum. desemnand ca secretari intre altii si pe unitii Paul 
Dunca si G. Barit, in scopul de a dejuca planul baronului 
Puchner de a tine o adunare confesionala. 

Dupa desbateri lungi, adunarea a formulat 13 
postulate nationale si anume: 

1. Alegerea de functionari sa se faca in proportia celor 
trei nationalitati principale ale tarii, români, maghiari si 
saşi. 
2. Sa se numeasca de urgenta comisiuni agrare cari sa 
cerceteze si reguleze nenumaratele conflicte dintre fostii 
iobagi si domnii feudali. 
3.  Comisiuni mixte pentru a cerceta toate daunele cauzate 
de popor domnilor si de domni poporului. 
4. Sa se dea arme unei garzi compusa din 15 mii de 
Români bine instruiti, in care caz n-ar mai fi nevoie de 
ridicarea gloatelor. 
5. Sa se mai procure pentru orice intamplare vreo 50.000 
pusti pe socoteala si creditul natiunei române. 
6. Sa se deschida cat de curand scoalele, precum si 

cursuri juridice pentru Români in limba lor. 

7. Comunelor din cari barbatii sunt mereu ridicati pentru 
gloatele de lancieri, sa li se dea lemne de foc pentru 
familiile lor, sa nu piara de frig. 

8. Procesele locuitorilor din Muntii Apuseni sa fie 
recomandate cu tot dinadinsul Curtii imperiale prin 
comandamentul general. 

9.  Protesteaza din nou in contra unirei Ardealului cu 
Ungaria. 

10. Guvernul din Cluj sa fie desfiintat. 

11. Imparatul sa recunoasca comitetul Românilor in 
permanenta pana ce drepturile Românilor vor fi regulate 
definitiv printr-o dieta generala. 

12. Dieta sa fie compusa din membri alesi din toate 
nationalitatile. 

13. Natiunea română sa-si aleaga un cap national, 
confirmat de imparat, intocami cum au Croatii pe banul 
lor. 


A doua zi dupa adunarea de la Sibiu se comunica 
Românilor dezastrul dela Ciucea, unde trupele unguresti 
bat armata imparatului. Românii sunt invitati sa ordone 
prefectilor si tribunilor chiar in noaptea aceea sa cheme din 
nou gloatele si sa fie gata pentru luptele ce vor urma cu 
Ungurii. 

Kossuth, devenit dictatorul Ungariei, numise la 1 
Decembrie 1848 pe generalul polonez Bem comandant al 
unei armate cu misiunea sa ocupe Ardealul. Puchner, care 
neglijase toata vara sa se pregateasca, ia hotararea sa ceara 
ajutorul Rusiei pentru a conserva dinastiei habsburgice 
principatul Transilvaniei. Episcopul Saguna, in fruntea unei 
delegatiuni, din care facea parte si sasul Gottfried Muller, 

pleaca la Bucuresti, insotit de secretarul sau I. Bologa, ca 
sa ceara ajutor generalului rus Luders, care se afla acolo. 
Dar Saguna este primit rau de Rusi la Bucuresti si fortat sa 
paraseasca teritoriul Munteniei in 48 ore. Rusii asteptau ca 
acest ajutor sa le fie cerut de generalul Puchner personal, 
ceea ce s-a si intamplat si in Februarie apar primele trupe 
rusesti la Brasov apoi la Sibiu. 

Cu tot sprijinul, cam molatic ce e drept, al Rusilor, se poate 
spune ca dinastia de Habsburg pierduse la 21 Martie 1849 
intreaga Transilvanie, afara de portiunea Muntilor Apuseni 
si cetatea Alba Iulia, iar tara intreaga a fost stapanita 4 luni 
de zile de catre partidul revolutionar unguresc. 

Incepand dela 22 Martie, Ardealul a fost stapanit de 
doui oameni: generalul Iosif Bem si comisarul Ladislau 
Csanyi. In aceste 4 luni, poporul românesc din Ardeal, 
Banat si Ungaria era proscris, pus afara din lege de catre 
comisarul ungur Csanyi. In afara de Muntii Apuseni, adica 
de tara Motilor, intreg poporul romanesc era acum 
desarmat si peste patru mii oameni nearmati cad victima 
teroarei deslantuite de Csanyi, care indignase cu atrocitatile 
sale pana si pe generalul Bem, care cere lui Kossuth sa dea 
ordin ca sa inceteze “omul sau” cu varsarile de sange si sa 
desfiinteze si tribunalele martiale. Dar Kossuth nu ia in 
seama cererile lui Bem si astfel Csanyi mai adauga la cele 
4000 de Români ucisi inca alte 2000, in afara de cei cazuti 
cu armele in mana in lupte si al caror numar trece de peste 
30.000. 

Intre timp imparatul Francisc Iosif, intalnindu-se la 
Varsovia cu imparatul Nicolae I al Rusiei, in zilele de 21- 
23 Maiu 1849, se hotari acolo ca Rusia sa dea Austriei un 
ajutor mai serios pentru inabusirea revolutiei unguresti. 

Generalul Luders ia comanda de asta data a unei 

armate de aproape 50.000 oameni, cu care porneste sa 
pacifice Ardealul, ajutat si de legiunile lui Avram Iancu, 
Axente Sever si ceilalti legionari. 

La 29 Julie 1849, Luders bate pe Bem in batalia de 
la Sighisoara, care s-a terminat cu dezastrul complect al 
Ungurilor. Generalul Bem a scapat prin fuga, ascunzandu- 
se in tufisul unei balti impreuna cu talentatul poet ungur 
Alex. Petofi, care insa s-a inecat. 

La 9 August 1849, Bem, care luase comanda 
generala a armatei unguresti, este batut de armatele rusa si 
austriaca langa Timisoara, ceea ce forteaza pe Kossuth sa 
transmita puterea, la 11 August, in mainile generalului 
Gorgei, care in ziua de 13 August 1849 depune si el armele 
la Siria in mainile generalului rus Paskievici, luand astfel 
sfarsit revolutia Ungurilor din Ardeal si Ungaria. 

CAPITOLUL XXXV 

LUPTELE ROMÂNILOR CU UNGURII DIN 
MUNȚII ABRUDULUI ÎN LUMINA RAPORTULUI 
SCRIS DE INSUŞI AVRAM IANCU 


Figura cea mai mareata si mai clasica, care se 
desprinde din studiul evenimentelor intamplate in Ardeal in 
cursul anilor 1848/49, este fara indoiala Avram Iancu. Plin 
de avant, energic, nobil si sincer, dar scurt la vorba, el a 
fost seful revolutiei din tara Motilor, pe cari i-a condus cu 
atata bravura si tact, incat a stors admiratia tuturor 
contimporanilor sai, precum si a noastra cei de azi si o va 
stoarce desigur si pe cea a generatiilor viitoare. 

Om de actiune si urand pertractarile, Iancu, indata 
dupa adunarea dela Blaj din 3 (15 Maiu) 1848, s-a dus in 
munti si a organizat militareste pe Moti in vederea luptelor 
cu Ungurii, care se anuntau a fi grele. 

Dupa infrangerea Ungurilor, Avram Iancu pleaca in 
vara anului 1849 la Viena, unde sta luni de zile, staruind 
pentru implinirea promisiunilor facute Românilor in 
numele imparatului. Asupra sederii sale la Viena, Iosif 
Sterca Sulut, intr-un studiu biografic asupra lui Iancu, ne 
spune ca eroul Muntilor Apuseni a fost chemat intr-o zi si 
la prefectura politiei din Viena, spre a i se inmana o 
decoratie din partea imparatului Francisc Iosif. Avram 
Iancu refuză insa decoratia, motivandu-si astfel refuzul: 
“Am luptat pentru tara si pentru natiune, nu pentru 
decoratii. Sa se dea mai intaiu natiunei drepturile promise 
si atunci voiu primi, altfel nu”. 

Rezultatul acestui refuz a fost ca Avram Iancu a 
fost invitat ca in 24 de ore sa paraseasca Viena. Intors 
acasa si convingandu-se zi cu zi ca sangele românesc 

varsat in siroaie se rasplateste cu cea mai neagra 
nerecunostinta, el este cuprins de o mare neliniste si 
melancolie, ceea ce se vede si din testamentul sau datat in 
20 Decembrie 1850, prin care lasa toata averea sa natiunei. 

Anul 1852 a fost cel mai dureros in viata lui Avram 
Iancu. In acest an imparatul Francisc Iosif venise in 
Transilvania ca sa cunoasca tara si popoarele ei. 

Imparatul, la rugamintea lui Iancu, urca muntii, 
prânzeste in varful muntelui Gaina, trece prin Vidra si 
doarme la 21 Iunie in Campeni, dar Iancu nu se prezinta, 
desi el facuse toate pregatirile pentru primirea imparatului. 
Iancu abia in seara sosirei imparatului la Campeni s-a 
prezentat la cartierul imparatului. Adjutantul acestuia, 
contele Grunne, însă l-a aruncat cu ajutorul jandarmilor in 
strada, sub pretext ca a venit prea tarziu. La 2 August, 
Iancu merge la Cluj impreuna cu 50 de calareti in 
intampinarea imparatului. Iancu insa tot nu se prezinta la 
audienta. Din acest moment, lancu a fost mereu banuit si 
denuntat ca ar fi vrand sa faca o noua si mare revolutie. 

Dintr-o scrisoare din 1889 adresata de fostul tribun 
Mihai Andreica din Campeni catre profesorul Enea Hodos 
din Sibiu, prin care Andreica îi dadea informatiuni asupra 
calatoriei imparatului Francisc Iosif in Ardeal si tara 
Motilor, rezulta: 

1. Că cel care a staruit mai mult ca imparatul sa viziteze 
Tara Motilor a fost Avram Iancu, care impreuna cu Balint 
si Andreica au fost la Sibiu la principele Schwarzenberg, 
guvernatorul Ardealului, cerandu-i sa mijloceasca 
schimbarea itinerariului imparatului in scopul de a se abate 
si prin tara Motilor. 
2. Ca Avram Iancu, desi el a condus toate preparativele 
pentru primirea cat mai solemna a imparatului sus pe 

muntele Gaina si apoi la Campeni, el totusi n-a voit sa se 
prezinte imparatului nici la Gaina, nici la Campeni si nici 
la Cluj, desi mereu promitea amicilor sai ca se va duce. 
Motivul pentru care Avram lancu a pastrat aceasta 
atitudine invariabila nu l-a comunicat nimanui, asa ca a 
ramas un secret, pe care “regele muntilor” l-a dus cu el in 
mormant. 

In Septembrie 1852, a fost arestat impreuna cu alti 
fruntasi din Campeni si aruncat in inchisoare. Aci fu tratat 
brutal si palmuit de functionarul Hohn. Temandu-se 
guvernul ca Motii il vor libera cu forta, l-au trimis la Sibiu, 
dandu-l in grija prietenului sau Ilie Macelariu. Guvernul a 
incercat sa castige pe Iancu oferindu-i bani, pensie etc. el 
insa a refuzat totul. In acest timp s-au aratat pentru întâiaşi 
dată semnele de melancolie si de turburarea mintii. Intors 
in munti, a trait multi ani în aceasta stare sufleteasca, 
ratacind prin codri si cantand din istoricul fluer doine de 
jale. Fruntasii români din munti adesea il imbracau cu 
haine bune, el insa arunca vestmintele boieresti, 
imbracandu-se in straie taranesti si opinci. In timpul din 
urma petrecea mai bucuros la Baia de Cris. Noaptea se 
adapostea la covrigarul Ioan Stupina. Aci se culca pe o 
targa si canta cu o rara mandrie doinele sale. Multime de 
oameni se adunau in toate serile ca sa asculte. In dimineata 
zilei de 10 Septembrie 1872 stapanul casei il gasi mort, cu 
fluerul langa el. Inmormantarea s-a facut la 13 Sept. 
asistand peste 10 mii de Români din cele mai departate 
unghiuri. Mormantul său se afla in cimitirul din Ţebea, 
langa gorunul lui Horia. 

Pentru a cunoaste faptele acestui mare erou al 
poporului nostrum, cred interesant si instructiv totodata sa 
dau cuvantul inaltatorului raport al lui Avram Iancu catre 

comitetul national roman din Sibiu si catre comandamentul 
superior al armatei austriace, care fusese insarcinata cu 
pacificarea Ardealului. 

In urma hotarirei luate in a doua jumatate a lunei 
Septembrie 1848, la Blaj, de a infiinta o garda nationala 
româneasca pentru a mentine ordinea si siguranta in 
tinuturile românesti si pentru apararea poporului român in 
contra terorismului maghiar, Avram Iancu se intoarse in 
munti si stabilindu-se la Campeni, incepu organizarea 
garzii nationale. Generalul austriac baronul Puchner, 
comandantul trupelor imparatesti din Ardeal, recunoscand 
comitetul de pacificare ales de adunarea de la Blaj, lansa in 
ziua de 18 Octombrie 1848 o proclamatiune catre poporul 
Ardealului si concepu planul desarmarei Ungurilor. 

Dupa ce descrie operatiunile desarmarei, Avram 
Iancu povesteste in modul urmator luptele avute de el cu 
Ungurii in muntii Abrudului: 


“La inceputul lui lanuarie 1549 primii dela 
comitetul national roman sub No. 830 din 29 Decembrie 
1848 ordinul generalului comandant ca sa concentrez un 
mare numar de oameni in centrul muntilor. Necesitatea 
acestei masuri era evidenta. Noi, prefectii Buteanu, Balint 
si eu, o intelesesem de mult si luasem dupa putinta, in 
intelegere deplina, masurile necesare. Caci, dupa 
concentrarea trupelor imperiale intre orasele cele mai 
principale sasesti pe "fundus regius” si tara sacuiasca si 
in urma operatiunilor obositoare contra Sacuilor si 
neexplicabila incetineala in desarmarea acestora, muntii 
fusesera blocati aproape din toate partile. Trebuia deci 
concentrata la centru o trupa numeroasa, totdeauna 
pregatita pentru a putea trimite zilnic ajutorul necesar 

trecatorilor celor mai din afara, unde se dadeau lupte in 
fiecare zi. 


Trecatorile din comitatul Zarandului le apara 
cultul si neobositul prefect Buteanu, care era in acelas 
timp Si administrator al acestui district. In lunile Ianuarie, 
Februarie si Martie el se lupta necontenit cu dusmanul si 
am fost nevoit a-i trimite intr-una ajutoare. Muntii dinspre 
Turda si Cluj erau ocupati si aparati vitejeste de catre 
curajosul si inteleptul prefect Balint, preot in Rosia de 
Munte. Si acestuia i-am trimis, dupa cererea sa, de mai 
multe ori ajutor. Celelalte puncte le aparam eu. Apararea 
trecatorilor spre Aiud si Teius o incredintai viceprefectului 
meu, preotul Prodan Probu, parintele unei familii 
sarmane, care a fost arestat catva timp mai tarziu pe niste 
presupuneri nedovedite. La Ponor-Rameti intrebuintai 
intaia oara pe tribunul Matei Nicola din prefectura lui 
Balint si mai tarziu pe tribunul meu Vasile Tudor. 
Importantele trecatori de langa Albac, Marisel si Somesu 
Rece spre Huedin si soseaua Oradea-Cluj au fost aparate, 
cu vitejie si statornicie admirabila, de catre bravii locuitori 
ai satelor de mai sus. Eu îi incurajam din cand in cand, 
trimitandu-le comandanti si trupe de ajutor. In toate 
punctele aceste au avut loc lupte, in care Românii au 
dovedit vitejie, sacrificiu, energie si o credinta 
nestramutata catre imparat si catre monarhie. Unele din 
acele lupte intamplate spre Huedin, le voi mentiona pe 
scurt pentru importanta lor. 


La 3 Ianuarie 1000 de Maghiari, cari aveau si un 
tun, comandati de un anume Geley, atacara satul Rau 
Calatei, situate in apropierea Mariselului. Optzeci de 

flacai din acelasi sat, cari aparau trecatoarea, au tinut 
armata vrasmasa 4 ceasuri pe loc, pana cand sarmanii 
locuitori au putut sa-si transporte putina lor avere in 
munti. Apoi s-au retras si dansii ne mai avand gloante. 
Satul a fost transfomat indata in cenusa de catre rebeli. 
Pierderile Românilor au fost de doi raniti, inamicul insa a 
avut foarte multi morti si raniti. Cati, nu se stie. 


La 26 Februarie, 600 de honvezi pornira din 
Gilau” spre Marisel. Trupa noastra compusa din locuitori 
ai aceluiasi sat primi pe dusman la Varfu Batranei. Lupta 
tinu 6 ore cu rezultat schimbator, pana cand la urma 
rebelii au fost respinsi si urmariti pana la Gilau. Ei lasara 
pe campul de lupta 13 morti; numarul ranitilor nu este 
cunoscut, au fost insa incarcati pe 4 care. Vitejii Mariseni 
au avut de plans 6 morti; 4 case si 3 sure le-au fost arse si 
30 de vite furate. 


Pentru a rasbuna aceasta infrangere, 1600 de 
honvezi si alti rebeli au atacat Mariselul la 12 Martie. 
Sentinelele anuntara pe locuitori de primejdia ce se 
apropia si imediat se adunara oamenii valizi, se impartira 
in 3 coloane si ocupara cele trei puncte mai importante din 
apropierea satului. Pentru a putea insa rezista cu o 
oarecare sansa unui dusman atat de numeros, parea 
necesar a-l face sa creada ca avea sa lupte cu o trupa mult 
mai numeroasa. Deci pentru a-i speria si pentru a putea 
observa mai bine miscarile sale si a da la timpul oportun 


1) La Gilau se afla castelul ultimului duce român, Gellu, care a fost 
omorat in anul 904 de Tuhutum, ducele Ungurilor, care a ocupat 
Ardealul. 

semnalul de atac, o demonstratie de pe inaltimea muntelui 
Grohotu era absolut necesara; dar dupa ocuparea celor 
trei puncte mentionate mai sus nu mai ramasese de loc 
trupe disponibile. Atunci se oferira pentru aceasta 
demonstratie femeile bravilor munteni. Ele fura oarecum 
organizate in graba. Pelaghia Rosu, mama centurionului 
Rosu, comandantul locuitorilor, fu insarcinata cu 
conducerea lor, hotarandu-se felul cum se va face aceasta 
demonstratie. Pe cap cu palarii barbatesti, incalecara 
toate si se suira in cea mai frumoasa ordine pe muntele 
Grohoiu in sus. Trebue sa mentionez ca Româncele de la 
munte calaresc tot atat de bine ca si barbatii. Ajunse pe 
inaltime, ele se impartira astfel, ca sa nu poata fi vazute de 
dusman; numai Pelaghia Rosu observa de pe o inaltime 
miscarile armatei unguresti. Cand aceasta sosi la un punct 
desemnat mai dinainte, Pelaghia sufla in corn, calaretele 
aparura din toate partile si facand un sgomot mare se 
pusera in miscare. Acesta era pentru Mariseni semnalul de 
atac. Ei se napustira din toate partile asupra dusmanului, 
aducand cea mai mare zapaceala in randurile lui. Lupta fu 
scurta, caci Ungurii nu mai cautara sa lupte, ci sa scape 
cu viata. Ei lasara pe campul de lupta treizeci de morti, 
intre care un capitan si un sergent-major Vitez Lajos. 
Ranitii lor fura incarcati in 6 care. Mai importanta a fost 
infrangerea Ungurilor langa raul Somesu Rece, caci aci 
s-au inecat peste 100 dintre ei; dintre Mariseni au fost 
numai 2-3 raniti. 


Luptand in felul de mai sus in mai toate punctele, 
aflaram pe la mijlocul lui Martie importanta stire despre 

cucerirea Sibiului de catre Bem” si peste putin acea si mai 
inexplicabila a parasirei intregei noastre patrii, atat de 
incercata, de catre trupele imperiale si retragerea lor in 
Valahia. Dela inceput putin ajutati si cu toate sacrificiile 
noastre tratati cu dispret, priviti cu neincredere, de multe 
ori calomniati, chiar insultati, ne vazuram deodata dati 
prada furiei unui vrajmas barbar. Impresia produsa de 
aceasta fapta asupra muntenilor nu se poate descrie si ne 
trebui timp pentru a sterge aceasta impresie urata, 
inlocuind-o cu pareri mai optimiste. Din campie veneau 
zilnic fugari in munti, preoti romani, invatatori, ofiteri ai 
gloatelor, tineri, cari se sustrageau recrutarei pentru 
armata rebela, sau din aceia cari, deja recrutati, paraseau 
la prima ocazie steagul unguresc si veneau in munti la 
fratii lor. Numarul luptatorilor se inmulti astfel din zi in zi, 
ca si al celor cu carte, cari puteau sa ne ajute cu vorba si 
cu fapta. A contribuit mult la ridicarea moralului aparitia 
in muntii nostri a prefectului Axente Sever cu 1000 de 


2) Iosif Bem, general polon, nascut in 1791 la Cracovia, din familie 
nobila. A facut studiile militare la academia din Varsovia, intemeiata 
de Napoleon I. a luat parte la expeditia din 1812, dar dupa retragerea 
Francezilor s-a reintors in patrie si a intrat in armata ruseasca. Din 
cauza semntimentelor sale patriotice a fost concediat in 1825. A luat 
parte la revolutia polona din 1830; dupa inabusirea acesteia s-a 
refugiat in strainatate, esind din nou la iveala in miscarile 
revolutionare dela Viena. De aci a fugit in Ungaria, unde a castigat 
increderea lui Kossuth, care l-a pus in fruntea unei armate cu 
insarcinarea sa alunge pe Austrieci din Ardeal. Dupa infrangerea 
armatei sale in August 1849, Bem se refugia in Turcia, trecand la 
mahomedanism. Sub numele de Amurat Pasa a fost numit guvernator 
la Aleppo si a murit la 10 Dec. 1850. La 1880 i s-a ridicat un 
monument la Targu Murasului, care a fost acum de curand dat jos de 
Romani. 

lanceri disciplinati si 200 vanatori bine instruiti, caci 
vestea despre vitejia sa ajunsese pana in muntii nostri. Si 
de la trecatorile din prefectura mea soseau stiri favorabile. 
Astfel tribunul Vasile Tudor, care pazea linia cordonului la 
Ponor-Rameti, respinsese pe dusman in mai multe lupte 
norocoase. 

La 30 Martie batu la Giomal, intr-o lupta de 2 ore, 
cu 60 de vanatori o companie de honvezi, urmarind-o pana 
in sosea. Dusmanul parasi 3 morti, o toba si intreaga 
prada facuta in imprejurimi. La 10 Aprilie acelasi tribun 
avu o lupta de 5 ore cu Banfi Ferentz, care comanda 3 
companii de honvezi. Dusmanul fu respins, avand 15 
morti; noi nu am avut decat un singur mort si trei raniti. 
Tot astfel batu acest tribun pe rebelul Egloffstein la 15 
Aprilie la Piatra-taiata si la 24 Aprilie la Piatra-lunga, 
omorandu-i in ambele lupte 13 oameni. Crudul vrajmas a 
comis atat in marsul inainte spre punctele de mai sus, cat 
si retragerea sa fortata, cele mai mari cruzimi Si jafuri. 

Si pe linia cordonului catre Huedin a avut 
centurionul Matei Gheorghe o lupta norocoasa langa satul 
Giurcuta contra sefului insurgentilor Buzgo, care atacase 
numitul sat cu puteri mari, fiind insa respins cu o pierdere 
de 45 de morti. Bravii Giurcuteni deplang moartea 
viteazului Stan Gheorghe, care a lasat o vaduva sarmana 
cu mai multi copii. 

Dar toate aceste succese nu erau de ajuns pentru a 
inveseli pe munteni pentru apropiatele sarbatori ale 
Pastelor, atat de scumpe Romanilor. Prefectul Axente 
Sever, dupa mai multe lupte victorioase, fu nevoit, parte 
din lipsa de munitii, parte din cauza numarului prea 
superior al dusmanului, sa se retraga tot mai mult in 
interiorul muntilor, fiind silit sa lase intre 15-16 Aprilie 

chiar Zlatna in mana dusmanului. Prefectul Buteanu se 
retrase de asemenea din Zarand dupa lupte extraordinare, 
cazand astfel spre sfarsitul lunei Martie si inceputul lui 
Aprilie aproape intregul comitat Zarand in mainile 
dusmanului. Incurajat de vestea, care s-a dovedit curand 
ca falsa, ca generalul Puchner se intorsese cu armata sa in 
Transilvania si trimisese chiar un batalion in comitatul 
Zarandului, prefectul Buteanu hotari sa atace la 9 Aprilie 
oraselul Brad, legand noi de reusita acestui plan operatii 
catre Baia de Cris si Halmagiu. Daca reuseau planul, 
intregul Zarand ar fi fost liberat de dusmani. Soarta a vrut 
insa altfel. In ziua numita, la 3 dimineata, Buteanu se pune 
in miscare. Eu ii dadusem ajutor pe tribunul Aiudeanu cu 
un detasament de gloate. Intreaga trupa numara cam 2000 
de oameni si era impartita in trei coloane. Cele doua 
coloane laterale se aflau sub comanda tribunilor Clemente 
Aiudeanu si Vinteanu; centrul era comandat de prefectul 
insusi. O patrula, trimisa spre Baia de Cris, aduse vestea 
ca Maghiarii soseau din alta parte, gata sa-l atace pe la 
spate. Inselat de aceasta stire, Buteanu se opri indata si 
instiinta si pe tribuni, poruncindu-le sa se retraga. 
Aiudeanu primi ordinul si se retrase. Vinteanu inaintase 
prea departe, pentru a fi ajuns de curier. El sosise la 
punctul anumit, ataca cu success avanposturile dusmane, 
patrunde in orasel si se lupta catva timp cu curaj. Vazand 
insa, ca nu era ajutat de nimeni, ca dusmanii il atacau cu 
puteri tot mai mari, se retrase cu pierderi foarte mici. 
Astfel atacul contra Bradului deveni zadarnic, se nimici 
intregul plan de operatii si dusmanii devenira mai 
indrasneti. Acest atac nereusit a produs o impresie 
descurajatoare asupra poporului armat, chiar din 
tinuturile cele mai departate; Buteanu, Stimat de toti 

pentru activitatea ce o desfasurase pana acum si stimat de 
toti pentru vitejia sa, pierdu acum nu numai curajul, dar si 
speranta in isbanda finala.. 

Grijile muntenilor se marira si mai mult prin faptul 
ca preturile obiectelor de mancare se urcasera in mod 
enorm. Pe la Pasti sfertul de grau costa 4 fl., ceva mai 
tarziu 5 fl., si cupa de sare 1 fl., mai tarziu 1,20 fl. 
Comunicatia cu câmpia incetase de mult, cu totul. 
Lucratorii mineri nu mai puteau sa-si procure nimic, caci 
in mine nu se mai lucra nimic si acei cari aveau ceva bani, 
nu puteau sa-i schimbe. Maghiarii din Abrud se 
obrazniceau din ce in ce mai mult si faceau intrigi in 
secret, parte ei singuri, parte prin Români maghiarizati si 
prin functionarii statului, pentru a demoraliza poporul, 
astfel ca in lunile Aprilie si Maiu eram prefect numai dupa 
nume. 

Izolati de restul lumei, parasiti si uitati, traiam in 
necunostinta de tot ce se petrecea afara din munti. 
Dusmanii faceau sfortari tot mai mari, numai ca sa 
patrunda in munti; caci ei stiau bine si o marturiseau chiar 
pe fata, ca nu puteau sa cucereasca cetatea Alba lulia, 
pana ce nu vor fi stapanii muntilor. Cu toate acestea toti 
luptatorii munteni nu aveau pe acele vremuri decat 1300- 
1400 de arme de foc si lipsa de munitii era asa de mare, ca 
a trebuit sa se ia masurile cele mai severe contra acelora, 
cari ar fi indraznit sa impuste in afara de lupte. Situatia 
era deci critica din toate punctele de vedere. Numai 
capitanul Ivanovich nu se interesa de nimic in Abrud, decat 
de mancare si bautura pe socoteala locuitorilor. 

Pe cand luptam impreuna cu tovarasii mei pe la 
trecatori cu dusmanul armat si in interior cu greutatile 
aratate mai sus, sosi in Zarand deputatul in dieta 

ungureasca, lon Dragos” din Ungaria. Cand s-a convins 
guvernul unguresc, ca trupele sale nu sunt in stare sa rupa 
cordonul tras de Români in jurul muntilor, hotari a-si 
ajunge scopul pe aceasta cale a tratativelor. Guvernul 
fauri, - dupa cum se constata mai tarziu — planul de a 
ocupa un punct prielnic oarecare situat in interiorul 
muntilor; sa atraga astfel spre centru pe luptatorii de la 
trecatorile cele mai de afara, sa slabeasca astfel liniile 
cordonului si sa deschida toate drumurile spre munti. 
Tratativele trebuiau numai sa mascheze punerea in 
aplicare a acestui plan. In acest scop guvernul a ales pe 
deputatul Dragos, un român cu sentimente unguresti. La 
23 Aprilie primi prefectul Buteanu de la susnumitul o 
scrisoare din Brad cu data de 19 Aprilie, adresata totodata 
si mie, din care avea sa iasa o intelegere salutara. In 
aceeasi noapte plecai la Abrud si acolo comunicai 
continutul scrisoarei lui Axente Sever, care tocmai se afla 
in localitate. El declara imediat, ca rezultatul conferintei 
va fi desigur nul, fiind cunoscute principiile 
maghiarismului lui Kossuth; Românii avusesera de altfel 
ocazie sa se convinga de buna-credinta a Ungurilor si se 
putea prea bine ca in dosul acestei consfatuiri sa fie 
altceva ascuns; de aceea el era de parere sa nu raspundem 
acestei invitatii. El termina cu cuvintele: Timeo Danaos et 
dona ferentes! Cei mai multi insa erau de parere, ca o 


3) loan Dragos, deputat roman, nascut la 5 Martie 1810 in Oradea 
Mare; tatal sau, Teodor, a fost proprietar nobil de Toplita. A studiat 
in Oradea Mare dreptul, pe care insa nu l-a terminat. Ca om politic 
apartinea partidului conservator pana la 1848. In primavera acestui 
an Românii din cercul Beiusului l-au ales deputat in dieta din Pesta, 
unde a devenit nu numai un aderent al principiilor lui Kossuth, ci 
unul din cei mai intimi ai acestuia. 

intalnire cu Dragos, daca nu putea fi de folos, nu ar fi 
putut insa nici sa strice. La 25 Aprilie plecaram la 
Mihaleni, adica eu, prefectii Buteanu si Dobra”, fostul 
prefect al Campiei, preotul Vladut, viceprefectul meu 
Boeru si altii cativa, intalnindu-ne acolo cu Dragos. 
Scopul meu principal era sa aflu ceva despre situatia 
lucrurilor in afara de munti; pe urma credeam ca fata de 
starea in care ne aflam noi si descrisa mai sus, un 
armistitiu ar fi fost bine venit din mai multe puncte de 
vedere. La posibilitatea unei paci cu Ungurii nu ma 
gandisem nici pe departe. 

Delegatul Dragos lua cuvantul si ne descrie intr-un 
discurs abil situatia, in culori unguresti. El ne spunea: 
“Capitala Ungariei a fost din nou cucerita, intreaga 
Ungarie este libera de mercenarii nemti, armele unguresti 
victorioase pretutindeni, maresalul Windischgraetz 
rechemat si trimis in exil, Camarilla ingenunchiata; la 
Viena miscari mari, intreaga Galitie in arme si in curand 


4) Petru Dobra, n. 1817 in Zlatna. Gimnaziul l-a facut in Zlatna si 
Cluj. La Targu Murasului a facut studiile de drept si practica de 
advocate. La 1848 a fost numit prefect al unei legiuni romanesti, 
evenimentele insa l-au impedicat sa-si organizeze legiunea. Cand a 
sosit reprezentantul lui Kossuth, Dragos, in Abrud, in Maiu 1849, 
Dobra era si el acolo. Dintre toti Romanii el a staruit mai mult ca sa 
induplece pe Romani sa se inteleaga cu Kossuth. Cu toate acestea, el 
a fost cel dintai care a cazut jertfa increderei ce avea in intentiunile 
Ungurilor. La 8 Maiu un ofiter cu 10 honvezi l-au inchis, torturandu-l 
in mod bestial. Dobra, nebun de durere, sari dela etaj pe fereastra jos 
in strada, unde il impusca sentinela. El era nepotul lui Petre Dobra, 
directorul cauzelor fiscale din principatul Ardealului. Acest Dobra a 
fost numit de imparateasa Maria Tereza, in anul 1746, protector al 
Romanilor uniti, pe cari i-a ajutat sa obtina domeniul Blajului pe 
seama episcopiei de aici. 

va avea loc un congres European, de la care Kossuth 
astepta renasterea Ungariei, cu atat mai mult cu cat 
Austria trebuia sa fie disolvata, iar ca rege al Ungariei ar 
fi desemnat ducele de Leuchtenberg, ginerele imparatului 
Rusiei. De la aceste consideratii Dragos trecu la starea 
natiunei românesti, spunand intre altele: “Că cabinetul din 
Viena, inca dela inceputul revolutiei, nedreptatise intr-una 
pe Români, in urma intrigilor sasesti; ca de cand Sasilor 
s-au dat arme, Românii au fost lasati inadins nearmati 
prada furiei maghiare, ca s-au chemat Rusii numai pentru 
a apara pe Sasi, ca in Constitutia de la 4 Martie nu se 
pomeneste cu nici o vorba despre natiunea româna, cu 
toate sacrificiile ei fara exemplu in istorie, pe cand se creia 
Sasilor, cari nu facusera nici mai inainte nimic si acum 
depusesera armele, recunoscand guvernul unguresc, o tara 
a Sasilor (Sachsenland) — din ceeace reese, ca in 
Transilvania se intentiona ridicarea elementului german pe 
socoteala celorlalte natiuni etc. Este deci absolut necesar 
sa linistim spiritele, caci Românii trebue sa se convinga, ca 
au fost inselati si ca pana la sfarsit tot vor fi invinsi”. 
Acesta era aproximativ continutul cuvantarei sale. 
Buteanu, care, cum am spus mai Sus, pierduse cu 
totul orice speranta in reusita cauzei noastre, si Dobra, un 
advocate invatat, care nici el nu era mai bine dispus, 
duceau aproape singuri convorbirea cu Dragos, care 
pentru a ajunge la o intelegere definitive cerea imediata 
depunere a armelor, ca conditie absolut necesara, 
explicand-o astfel ca garda nationala va fi desarmata din 
ambele parti, rasboiul avand sa fie dus mai departe numai 
cu trupele regulate. Observai atunci, ca poporul inselat de 
atatea ori de Unguri, nu va depune niciodata armele, nici 
nu se va ingadui vreodata ocuparea satelor si oraselor de 

munte cu soldati maghiari si observai ca aci nu poate fi 
vorba decat de un armistitiu. Delegatul raspunse, ca nu 
avea instructiuni in aceasta privinta, ca va comunica insa 
imediat aceasta propunere comandantului din comitatul 
Zarandului si lui Kossuth si ca va porni imediat la 
Debretin, pentru a afla parerile lui Kossuth si a aduce in 
scris concesiunile, care trebue sa multumeasca pe Români. 
Dupa aceasta convorbire delegatul pleca, promitand ca se 
va întoarce in curand. Din aceasta convorbire am mai 
dedus, ca Maghiarii din Abrud, cu toate ca din Octombrie 
1848 pana la sosirea lui Hatvany, deci mai mult de o 
jumatate de an, au fost aparati de Români si tratati cu 
blandete, ei totusi corespondau pe ascuns incontinuu cu 
fratii lor din Ungaria, mai ales cu comandantii, cari 
operau in apropiere, adica cu maiorul Csutak, 
commandant al Bradului, informandu-l despre situatia 
noastra si cerandu-i neincetat ca trupele maghiare sa 
patrunda in munti. M-am mai convins mai departe, ca si o 
parte a poporului din satele invecinate fusese convins sa 
depue armele. Ceea-ce mi se parea insa mai primejdios, 
era ca chiar cativa din cei culti, cari luptasera pana acum 
cu noi contra rebelilor si cari nu erau lipsiti de influenta, 
inclinau pentru o pace definitive, nu din alte cause, ci 
numai pentruca perdusera orice speranta in reusita finala 
a oboselilor noastre si pentruca a doua parte a discursului 
lui Dragos le deschise ochii asupra multor imprejurari. 
Mai aflai imediat dupa convorbire, ca odata cu sosirea lui 
Dragos trupele unguresti fusesera intarite nu numai in 
comitatul Zarand, ci pretutindeni spre trecatorile cele mai 
principale, ceea ce invedera un plan combinat de operatie 
si-mi dadu posibilitatea sa inteleg intreg planul 
politicianilor unguri aratat mai sus. Recunoscui atunci 

intreaga noastra situatie si hotarai sa lucrez cu mare 
bagare de seama in contra intrigilor si sa dejoc planul lor. 
Intre timp ma convinsesem, ca averea statului din Abrud 
nu mai era in siguranta. Mai tarziu ma facu atent asupra 
aceluiasi lucru si vice-tribunul I. Corches. Expediai deci pe 
acesta, intovarasit de cativa calareti, la d-nul Franz 
Frenkel, casier, cu invitare in scris, sa predea vice- 
tribunului aurul si casa statului, pentru a fi pus in 
siguranta la Campeni. Aurul il preda Frenkel, altceva insa 
nimic. Mai tarziu, dupa ocuparea Abrudului de catre 
Hatvany, Frenkel preda acestuia 12.000 fl. din casa, dupa 
ce depusese mai inainte in biserica Socinianilor 
juramantul pe conditia ungureasca. 


In ziua dupa convorbirea din Mihaleni sosi de la 
Hatvany aprobarea unui armistitiu provizoriu pe timp 
nedeterminat. Cand au aflat prefectii Balint si Axente, cari 
nu au luat parte la convorbire, despre cele petrecute acolo, 
sa grabira sa-mi scrie sa ma pazesc de credinta 
ungureasca si de alte convorbiri. Aceasta prevenire era 
inutila pentru mine, doarece am fost totdeauna de aceeasi 
parere cu ei. Scrisorile lor mi-au fost insa folositoare in 
alta privinta, caci acesti 2 prefecti fiind in mare vaza la 
popor, am putut sa ajut cu ele incercarile mele de a dejuca 
intrigile unguresti. 


Imediat dupa plecarea lui Dragos la Debretin, 
primii de la comandantul Alba Iuliei invitatia sa pornesc in 
graba cu 5000 de oameni in ajutorul cetatii. li raspunsei 
insa ca Situatia in care ma gasiam nu-mi permitea sa 
micsorez numarul gloatelor sau sa le intrebuintez in alta 
parte decat in munti. li descrisei toate imprejurarile, ca 

voiu incheia o intelegere cu rebelii numai atunci, cand 
aceasta va fi spre binele tronului si al patriei, ca altfel 
eram decis la lupta apriga in munti ca si pe campie. 

Dupa 8 zile aparu Dragos iar, trimitand copie dupa 
o scrisoare a lui Kossuth la Abrud si stabilind locul de 
intalnire. In aceeasi zi — era 3 Maiu — veni in persoana la 
Abrud. La 4 Maiu avuram o noua convorbire in casele 
fostului meu vice-prefect Boeru. Buteanu citi adunarei 
scrisoarea lui Kossuth. Aceasta era datata de la 26 Aprilie 
din Debretin sub No. 6219/12 si adresata deputatului 
Dragos. Era deci scrisa chiar a doua zi dupa convorbirea 
de la Mihaleni; prin urmare Dragos trebue sa fi cerut inca 
inainte de acea convorbire oarecari concesii, sau ca 
Kossuth le-a facut din propria sa vointa. 

Oricum ar fi, scrisoarea garanteaza Românilor 
egalitate de drepturi, intrebuintarea limbei românesti nu 
numai in scoli si biserici, ci si in administratia comunelor, 
lasandu-le libertatea de a se aduna, de a face si petitiile 
catre govern in româneste, le garanteaza mai departe din 
partea statului ajutor pentru imbunatatirea scolilor si altor 
institutii nationale, ne-amestec in afacerile lor bisericesti, 
punerea preotilor romani pe picior de egalitate, in privinta 
lefei, cu preotii celorlalte religii etc. In sfarsit promite 
Românilor, daca se intorc indata in datoria lor catre patrie 
si govern (cel unguresc), sa arunce un val asupra 
trecutului, exceptand insa din amnistia generala singur pe 
episcopul Saguna. Unii dintre cei prezenti se declarara nu 
tocmai nemultumiti cu aceste propuneri, inaintea tuturor 
fostul vice-prefect loan Boeru. Era aceasta cea dintai 
concesie facuta de Maghiari sentimentului national al 
popoarelor, care se desteptasera. Ea este cu 2 luni mai 
veche ca hotararea dietei unguresti, in care s-a pronuntat 

recunoasterea nationalitatilor. Batranul Micas, tatal 
prefectului” observa insă, in care parere îi dadui dreptate. 
Trebue sa observ aci ca patrunsese in ultimele zile in munti 
vestea declararei independentei Ungariei, nu stiam insa 
nimic pozitiv si cu atat mai putin despre detronarea si 
exilarea casei de Habsburg. Convorbirea aluneca iarasi 
asupra depunerei si predarei armelor si eu mentinui 
parerea mea, ca aceasta nu se va intampla, avand motive 
de a nu crede in promisiunile unguresti. Dragos raspunse 
insa, ca el cunoaste parerea poporului si stie prea bine, ca 
acesta doreste pacea, sa i se permita a vorbi odata catre 
popor si se va vedea, ca toti vor fi gata sa depue armele. 
Aceasta dorinta i se implini, cu atat mai mult cu cat eu 
cunosteam mai bine sentimentele poporului. 


5) Florian Micas, nascut in Jugul de Jos, a studiat dreptul la Cluj, 
unde a practicat advocatura pana la 1848. Micas a fost pentru 
tinerimea romana, care studia la Cluj, ceea ce a fost Aron Pumnul 
pentru tinerimea din Bucovina. Adunarile ce le tinea tinerimea sub 
conducerea lui Micas au avut ca urmare arestarea lui. El a fost ridicat 
in noaptea de 9 Maiu din asternut si transportat in temnita din Targul 
Murasului, unde a stat pana la 20 Sept. cand a treia adunare de popor, 
tinuta la Blaj, a trimis o deputatiune la govern cerand eliberarea lui. 
Ajuns la Blaj, poporul adunat inca acolo il primi cu insufletire. La 15 
Maiu 1848 poporul din Campul lbertatei il alese in Comitetul 
National, desi era arestat. Ungurii au nimicit toata averea parintilor 
lui, cari se refugiasera in munti. Dupa ce armata imperiala fu 
alungata peste hotar, se refugia si Micas in Bucovina. Intors acasa, 
dupa suprimarea revolutiei, a trait in mare saracie. Prin anii 1860 fu 
ales fiscal in distr. Nasaudului si a rascumparat apoi mosia parintilor 
sai, din care a facut o fundatie, dand-o in administratia mitropoliei de 
la Blaj, ca sa infiinteze o scoala de agricultura pentru Români. A 
murit la 16 Martie la Bistrita. 

La 5 Maiu sosi Dragos, intovarasit de o multime de 
lingusitori din Abrud la Campeni, unde poporul din 
imprejurimi era adunat in numar mare. El se sui pe o 
masa, fu insa interrupt chiar la inceput si mai pe urma de 
mai multe ori de poporul indignat, pe cand altii erau de 
parere sa fie lasat sa vorbeasca pana la sfarsit. Succesul 
vorbirei sale fu acela pe care-l asteptasem; caci intre 
altele isi permisese si o expresie necuviincioasa la adresa 
imparatului si a familiei imperiale. Numele imparatului 
este sfant pentru Români. In zadar se sui I. Boeru, fostul 
vice-prefect, pe aceeasi tribuna improvizata, incercand sa 
indrepteze expresiile delegatului si sa invete poporul in 
sensul acestuia; el nu avusese niciodata increderea 
maselor si discursul sau nu avu nici un effect. Si eu am 
sfatuit poporul sa nu se lase a fi inselat de nimeni. 
Centurionul Samoil Moraru raspunse si el celor doi 
oratori, punandu-le cateva intrebari si se declara 
nemultumit de raspunsurile primate. Inca odata mai vorbi 
Dragos poporului, promitandu-i bani, de-ale mancarei, 
daca va incheia pacea. 

Marea majoritate a poporului declara ca doreste 
pacea, insa cu invoiala comitetului national si a 
imparatului si cu conditia ca soldatii unguresti sa nu vie 
niciodata in munti, ca nu se incredeau in promisiunile 
unguresti, atat timp cat se cerea predarea armelor. 
Adunarea se incheie fara a ajunge la alt rezultat, decat 
declararea catorva commune obosite mai mult de rasboiu 
ca depun armele, ceeace si facura; mai tarziu se intoarsera 
si aceste localitati la datorie si luptara alaturi de ceilalti 
contra insurgentilor. Ungurii profitara de aceasta 
imprejurare, pentru a-l face pe Dragos sa creada ca acest 
exemplu va fi in curand imitate de intregul popor, sa ridice 

deci fara frica steagul Unirei in Abrud, ceeace ce si facu 
Dragos a doua zi, 6 Maiu. Era Duminica. Catre amiaza 
sosii si eu in Abrud si vazui pretutindeni steagurile 
unguresti. Dragos ma primi cu invinuirea ca eu Singur 
stateam in calea lui, invatand poporul sa nu predea 
armele. 

Pe cand ne certam noi, veni dela avantposturile 
noastre stirea ca Hatvany” inainteaza cu puteri 
considerabile spre Abrud. Eu intrebai pe Dragos cum se 
poate asa ceva, cand armistitiul nu este denuntat si ce stie 
el despre acest lucru? El afirma ca nu stie nimic si nu 
vroia sa dea curierului crezamant; s-a hotarat totusi sa 
scrie lui Hatvany. Peste un ceas sosi un al doilea curier cu 
stirea surprinzatoare ca Hatvany a si sosit la hotarul 
Abrudului. Românii, cari se aflau de fata, intrebara pe 
Dragos, ca ce inseamna aceasta? El ii asigura din nou ca 
nu stie nimic, asigura insa pe cinstea sa si chiar in numele 
guvernului maghiar ca chiar si de ar intra Hatvany in 
oras, noi putem sa fim fara nici o grija, pentru ca nu ni se 
va clinti nici un par din cap. Unii se linistira, intre altii si 
Buteanu si Dobra; eu insa ma departai iute si ajungand 
acasa incalecai calul si alergai in gallop la Campeni. In 
drumul meu intalnind cativa gardisti români, le amintii 
datoria si juramantul lor. In aceeasi seara, intre 9 si 10, 
rebelii lui Hatvany cu acesta in frunte intrara cu 1400 de 


6) Emeric Hatvany, comandantul unei trupe de honvezi. Dupa 
revolutie, Hatvany a emigrat in America. In 1850 Kossuth l-a trimis 
in Ungaria, ca sa pregateasca o noua rascoala. A cutreerat tara sub 
diferite nume; a fost insa prins la Nograd si supus la mari torturi. 
Austriacii insa n-au putut scoate nimic de la dansul, caci a preferat sa 
se sinucida. 

soldati si trei tunuri in orasul Abrud, unde au fost primiti 
cu mare entuziasm de catre Maghiari. Gardistii români 
credinciosi, la apropierea insurgentilor, se departara din 
oras si venira armati la Rosia, unde intrunindu-se cu 
gardistii români din acel oras, a doua zi au ajuns la 
Campeni. Cu acestia veni si prefectul Balint, pe care-l 
chemasem eu. S-a desteptat si capitanul Ivanovich din 
letargia sa si a fugit la Campeni. 

Dupa ce Maghiarii din Abrud, capabili de a purta 
arme, in numar de peste 600, s-au pus ei insisi la 
dispozitiunea lui Hatvany si prin urmare i-au intarit in 
mod considerabil puterile acestuia, toti Românii din oras si 
satul Abrud au fost desarmati chiar in acea noapte. Pe la 
miezul noptii am primit prin vice-tribunul M. Begnescu o 
scrisoare de la Dragos, in care acesta ma dojeneste ca am 
plecat din oras si ma provoaca sa ma intorc acolo. A doua 
zi, 7 Maiu dimineata, primii a doua scrisoare prin care 
eram invitat sa depun armele. Aceasta scrisoare mi-o 
adusese tribunul Mihail Andreica. Astfel cele doua scrisori 
au fost salvatoarele celor cari le-au adus si cari la 
plecarea mea grabita din Abrud ramasesera acolo. La nici 
una din acele scrisori n-am dat raspuns. Eu insa scrisei in 
acea zi prefectului Axente Sever, ii adusei la cunsotinta 
cele intamplate si il invitai ca sa alerge cu o parte 
considerabila a trupei sale in ajutorul nostru. In aceeasi zi 
ne sosira şterile cele mai triste din Abrud. Prefectii 
Buteanu si Dobra fusesera pusi sub paza in cuartirele lor, 
Românii mai de frunte, preoti si mireni, arestati. Un 
Român din Rosia, anume Crisanutiu, la vedera trupei 
Maghiarilor, zise catre unii din ei sa nu se bucure prea de 
timpuriu, ca mai intai sa astepte ce vor zice la aceasta 
Motii. Atunci Hatvany s-a infuriat intr-atata incat pe acel 

nefericit l-a ucis cu mana sa, injunghiandu-l cu sabia. 
Incurajati prin aceasta, salbaticii sai luptatori se aruncara 
in localurile publice ale Românilor, strabatura si in casele 
lor, spurcand, pradand si omorand fara deosebire de 
varsta si sex. Mai multi au fost spanzurati si chiar in acea 
stare insultati. Apoi au fost ocupate toate esirile din oras. 
La cererea Maghiarilor din Rosia s-au trimis si acolo 2 
companii de honvezi ca garnizoana, cu cari se impreunara 
peste 400 Maghiari din Rosia bine inarmati. Pentru ca sa 
nu ramana mai prejos de fratii lor din Abrud, incepura si 
acolo sa dea foc, sa jefuiasca si sa lase si in regiunea de 
prin prejur aceleasi urme de foc si scene de omoruri. 
Latindu-se aceste stiri, spiritele Românilor munteni se 
revoltara si ei alergara din toate partile la Campeni. 


La 8 Maiu am primit a treia scrisoare dela Dragos, 
in care el ma provoaca sa depui armele si sa apuc pe calea 
intelegerei pasnice. Eu i-am raspuns relevand perfidia 
maghiara in cuvinte scurte si i-am declarat ca intre noi are 
sa hotarasca numai sabia. Acum eu cuvantand catre 
poporul adunat, ii desvoltai planul proectat de Maghiari 
spre a subjuga muntii, ii impartasii cele din urma 
evenimente si invitai pe popor sa mai jure odata, ca nici 
unul nu se va retrage, ci ca toti vor combate pe vrajmas 
pana la cea din urma picatura de sange. Intre strigate 
depusera cu totii juramantul. Indata dupa aceasta poporul 
armat fu impartit in 6 coloane si la fiecare dintre ele i se 
fixa pozitiunea ce avea sa ocupe. Trei coloane au fost 
asezate in dreapta, iar celelalte pe stanga drumului care 
duce dela Campeni peste Abrud la Zlatna si anume pe 
partea dreapta. 

Pe dealul Stiurt isi alese pozitiunea curagiosul 
preot si vice-prefect Simeon Groza” din Rovine. Mai 
departe, inapoi la Cernita, a fost pornit tribunal Nicolae 
Corches si decurionul Jambor, un soldat care servise in 
armata. Si mai departe spre drum deasupra morilor au 
ocupat inaltimile tribunii Aiudeanu si Rusu”. 

In partea din stanga coloanele erau astfel asezate: 
dealurile dinspre Rosia le ocupase tribunal Mihail 
Andreica, cu coloana sa. 

Mai departe in fata Abrudului, la Surupost, s-au 
postat tribunul Faur cu Buciumanii. 

Celelalte inaltimi, mai aproape de drumul spre 
Campeni si fata in fata cu tribunii Aiudeanu si Rusu, au 
fost ocupate de trupe din centru. Acesta se gasea sub 
imediata comanda a preotului Vladut, fostul prefect din 
Campie, care acum functiona la mine ca vice-prefecit. 
Capitanul Ivanovich fu invitat sa stea la aceasta coloana 
cu care sa intervie la momentul oportun. 

Despre toate aceste dispozitii a fost informat si 
Axente Sever si invitat sa ocupe drumul de munte la Dealu 
mare. 


7) Curajosul preot Groza facea parte din prefecture Zaranduli si 
fusese numit tribun de Buteanu peste 7 sate, intre cari si satul sau 
Rovine. Comitatul Zarandului fusese, cum se stie, cucerit de dusman, 
pradat si prefacut in cenuse aproape in intregime. Numai aceste 7 
sate, constituind tribunatul preotului Groza, au fost crutate de 
dusman. Groza le-a aparat cu atata energie, inteligenta si noroc, ca 
Ungurii n-au putut sa se apropie niciodata de aceste sate, cu toate 
incercarile lor disperate. 

8) Un var al tatalui meu Petre Rusu, luptator si el in legiunea 
tribunului Rusu. (Nota autorului loan Rusu-Abrudeanu). 

In modul acesta s-au luat toate masurile pentru a 
inchide pe vrajmas. Observand el lucrul acesta, s-a 
incercat sa-si deschida o cale, pentru a aduce trupe noui 
de la Brad si in acest scop ataca aripa dreapta a cetei 
lancierilor din directia Cernita. Insa tribunul Aiudeanu si 
decurionul Jambor l-au respins si pus pe fuga, urmarindu-l 
pana in oras. Vrajmasul a pierdut un mort si patru raniti. 

Mult mai crunta a fost lupta de la aripa stanga, la 
Rosia. Cele 2 companii trimise acolo de catre Hatvany, 
intarite cu toti Maghiarii buni de arme din acel oras, adica 
o trupa cam de 650 de oameni, au atacat in aceeasi zi de 8 
Maiu dupa amiazi pe tribunul Andreica in pozitiunea in 
care se afla; insa acesta respinse atacul; se arunca cu 
toata puterea asupra vrajmasului respingandu-l in 
desordine. O companie a fost impresurata si macelarita 
aproape intreaga; multi insurgenti scapara prin fuga la 
Abrud, altii s-au ascuns in mine; au fost insa cautati si 
acolo si ucisi. Numai putini au reusit sa se ascunda si sa 
fuga la adapostul intunericului. 

Un detasament mai mare din acea trupa risipita, 
adunandu-se la Rosia, incepu sa dea foc caselor 
Românilor, pentru a se rasbuna astfel de bataia suferita. 

Tocmai atunci un detasament de lanceri venind la 
Rosia, surprinse pe insurgenti in aceasta ocupatie a lor. 
S-a inceput un nou macel, care a tinut pana noaptea. 
Vrajmasul pierdu in aceasta lupta 300 de morti si mult mai 
putini raniti; ai nostri au avut numai un mort si cativa 
raniti. Spre seara Hatvany, vazand pe cei dintai fugari, se 
infuria intr-atata incat dadu iarasi ordin ca sa se impuste 
mai multi Români in piata. 

Afland aceste stiri intristatoare, mai ales ca 
prefectii Buteanu si Dobra fusesera arestati cu toate 

asigurarile date de Dragos, noi ne hotararam sa luam 
masuri decisive. In ziua de 9 Maiu dimineata am tinut 
impreuna cu prefectii Balint si Vladut si cu tribunul 
Corches un consiliu de rasboiu, in care s-a hotarat ca in 
aceeasi zi, la orele 3 dupa amiazi, sa dam un atac general. 
Primul atac l-am date eu insumi cu aripa stanga si anume 
cu coloana lui Andreica; tot atunci trebuiau sa atace si 
celelalte coloane. Indata si pusei trupa principala sub 
comanda capitanului Ivanovich si prefectului Vladut in 
miscare, pentru ca sa-si ocupe pozitiunile aratate mai Sus. 
Celelalte coloane se si aflau in locul lor. 

Intre timp Hatvany mai ordona sa se impuste cativa 
Români, printre cari si pe prefectul Dobra, iar pe Buteanu 
l-a aruncat in fiare. 

La ora fixate aripa stanga incepu atacul. Viteazul 
tribun Andreica se arunca cu atata furie asupra 
dusmanului, incat acesta se retrase in mai putin de o ora 
pana in fata Abrudului. Tot astfel se apropiara si cele 3 
coloane de la aripa dreapta, dusmanul fiind nevoit sa se 
retraga pretutindeni din fata noastra. 

Tribunul Andreica imi ceru un tun, pentru a 
bombarda de pe deal imprejurimile cele mai apropiate ale 
orasului; in acelas timp ma instiinta, ca inaintand prea 
departe, ar putea fi atacat pe la spate, daca nu s-ar da 
imediat atacul cu corpul principal. Li trimisei tunul, pe 
care-l indrepta el singur. 

In acelas timp invitai pe cap. Ivanovich sa se pue in 
miscare cu corpul principal si sa atace; nu am fost insa in 
stare sa-l urnesc din loc. Acum raporta si Aiudeanu ca este 
in primejdie sa piarda toate avantajele castigate, daca 
corpul principal nu va ataca imediat. Ma indreptai in 
graba spre acest corp, unde aflai de la prefectul Vladut, ca 

el a voit sa atace de repetite ori, ca fusese insa impiedicat 
de Ivanovich. Lasai deci pe capitan in linistea sa si 
ordonai prefectului sa atace si singur, ceece el si facu. Mai 
intai inaintara vanatorii sai, respingand pe acei ai 
dusmanului cu gloantele bine indreptate. Dusmanul se 
imbarbata un moment — aci se aflau fortele sale cele mai 
principale — si dadu un atac repede contra centrului 
nostru. Vanatorii nostri rezistara cu curaj, namiscandu-se 
din loc. Deodata se puse prefectul Vladut cu sabia in mana 
in fruntea lancerilor si navali in doua coloane impotriva 
trupei dusmane. Acest atac hotari de soarta luptei. 
Inamicul nu mai rezista. Incercarile lui cu cele 3 tunuri au 
fost fara de nici un folos. El fu respins din toate partile 
spre oras si blocat acolo. 

Toti comandantii coloanelor si-au facut datoria cu 
sfintenie; aproape pretutindeni ei au luptat in fruntea 
trupelor, insufletindu-le prin aceasta si mai mult, cu toate 
ca fiecare muntean simtea singur ca lupta cum pentru cele 
mai mari bunuri pamantesti. 

Intre toti S-au distins Andreica si preotul Groza. 
Dar onoarea zilei se cuvine preotului Vladut, mai mult 
decat oricaruia, care a hotarat lupta. 

Lupta nu incetase inca, caci focul in cea mai 
imediata apropiere a orasului continua toata noaptea. Era 
foarte intuneric, plouase de la miezul noptei pana 
dimineata, cand se lasa o ceata groasa, acoperind 
imprejurimile. Batut si blocat din toate partile, Hatvany se 
vazu silit sa se retraga pe o cale oarecare. In ziua de 10 
Maiu, la 4 dimineata, favorizat de ploae si ceata, incepu 
retragerea spre Cernita, pentru a scapa spre Brad, 
sacrificand grupurile de vanatori, cari luptau in 
imprejurimile orasului si pe cari nici nu le instiinta. 

Pentru a masca retragerea sa si poate si pentru a 
nu le espune rasbunarei Românilor, Hatvany lua cu el cele 
mai multe familii unguresti; el forta insa si mai multe 
familii fruntase românesti sa-l urmeze, probabil pentru a le 
pune la nevoie in fata focului si a lancilor Românilor si a 
se salva pe sine insusi. El lua si pe prefectul Buteanu. 
Neobservat de aripa stanga a trupelor noastre, Hatvany 
trecu printre 2 coloane ale aripei noastre drepte, fu insa 
observat de acestea si atacat indata cu tarie, la stanga de 
tribunii Corches si Olteanu si de decurionul lambor, la 
dreapta de tribunii Aiudeanu si Russu. Lupta fu foarte 
sangeroasa. Multi Unguri abrudeni isi gasira aci moartea 
fara deosebire de varsta si sex. Dupa o aparare desperate, 
Hatvany reusi sa scape cu putinele ramasite a trupelor sale 
spre Brad; cea mai mare parte a acestora insa fu aruncata 
in oras. Aci se aparara cu ultimele lor forte in biserici, 
case si beciuri, pana cand au fost biruiti complect de focul 
de tun si de pusca al Românilor. Cand au vazut acestia 
cadavrele fruntasilor si ale altor frati intinse in piata 
orasului, furia lor ajunse la culme. Toti Maghiarii, cari 
n-au putut sa se salveze, au fost macelariti. Multi insa au 
fost ascunsi de Românii din Abrud in casele lor si astfel 
scapati. Orasul luase foc din cauza impuscaturilor; acum 
insa glotasii infuriati dadura foc celor mai multe case 
unguresti. Din toate partile se cerea tradatorul Dragos — 
astfel ii zicea poporul. El fu gasit intr-un beciu, tarat afara 
si rupt in bucati. 

Catre 11 dim. sosi si prefectul Axente Sever cu 
trupa sa. El veni prea tarziu pentru a mai lua parte la 
lupta; insa destul de timpuriu, pentru a pune capat cu 
oamenii sai omorurilor si incendiilor. Daca a fost pastrata 
O jumatate a orasului, meritul se cuvine in mare parte lui 

Axente. 

Astfel se termina prima lupta cu Hatvany. Numarul 
insurgentilor morti, inclusiv Ungurii abrudeni, se poate 
evalua fara exagerare la 2000. Pierderile poporului 
romanesc au fost foarte mici. 

Hatvany promisese Ungurilor din Abrud ca se va 
intoarce peste 3 zile. Pentru a-si tine cuvantul, isi aduna 
resturile corpului sau si forma, parte din acesta, parte din 
alte cete de insurgenti, aflatoare in Zarand, doua 
batalioane noui, mobilize inca doua companii de Sacui si 
doua companii de legionari germani. Se mai spune insa 
aci, ca si renumitul capitan de banditi Rozsa isi asociase 
banda sa de hoti cu Hatvany, aratandu-se chiar locul unde 
acesta ar fi cazut si ar fi fost inmormantat. Daca a fost 
intr-adevar Rozsa, capitanul de banditi sau altul, nu putem 
afirma cu siguranta. La acestia trebue sa mai adaugam pe 
toti Ungurii din Abrud si Rosia, cari au luptat cu totii, - cei 
valizi — alaturi de Hatvany. Noua sa armata se compunea 
deci, fara a exagera, din 2800 de oameni cu 4 tunuri. 

Pe cand cea mai mare parte a gloatelor se 
raspandise in satele invecinate, pentru a se odihni si a se 
aproviziona cu cele de trebuinta, sosi Hatvany cu noua sa 
armata la 16 Maiu peste Blajeni iarasi la Abrud si 
deoarece nu am putut sa-i opunem pentru un moment O 
putere respectabila, ocupa indata orasul si imprejurimile 
sale cele mai apropiate, expedia o companie de honvezi la 
Rosia pentru a aduce la Abrud familiile unguresti ramase 
acolo si trimise in aceeasi zi patrule puternice de 
recunoastere in directia Cornei si Buciumului, probabil 
pentru a se informa asupra situatiunei satelor asezate in 
vecinatatea soselei dinspre Zlatna. Mai multe familii 
unguresti din Rosia fura seduse si urmara compania de 

honvezi spre Abrud. Ei au fost insa atacati la dealul Popa- 
Zacheu de o ceata de Români si fugariti. Ei au lasat 3 
morti pe campul de lupta, ducand cu ei mai multi raniti. Si 
patrulele de recunoastere, cari incendiasera la Corna si 
Bucium mai multe case, fura atacate de gloata adunata in 
graba, respinse si batute bine la Padurea Popei. Aceasta 
se intampla la 16 Maiu. Primind vestea despre intoarcerea 
lui Hatvany la Abrud, chemai indata la arme, prin 
cunoscutul semnal de corn, poporul risipit in toate satele 
si-l postai la punctele cunoscute lui. Spre Rosia asezai pe 
Andreica, pe aceleasi dealuri ca in prima lupta. In directia 
spre Corna si Buciumani punctele cele mai potrivite au fost 
ocupate de fostul prefect Vladut si de tribunul Olteanu. 
Acestia formau aripa noastra stanga. La asa numitul 
Stiurt, Simion Groza reocupa pozitia sa obicinuita si mai 
departe catre Cernita se postara fostul prefect al Cetatei 
de Balta, V. Macarie Moldovan, tribunul Aiudeanu, fostul 
prefect al Clujului Bothianu, cu tribunii Boeru si Russu. 
Acestia formau aripa dreapta. In afara de acestia se mai 
aduna la Campeni un corp de rezerva, gata pentru orice 
imprejurare. La 17 Maiu lupta era in toiu in toate punctele, 
mai ales catre Rosia ea era mai apriga si la aripa dreapta 
catre Cernita. Luptele au tinut pana noaptea tarziu, cand 
dusmanul se retrase in oras, fiind batut la ambele aripi. 

La 18 Maiu lupta incepu dis de dimineata si pe la 8 
era generala. Dela aceasta ora inamicul repeat pana 
tarziu dupa amiazi cu puteri tot inoite atacurile date, mai 
ales spre Rosia si Corna, deci la flancul nostru stang, ca si 
cum ar fi vrut sa-si asigure drumul spre Zlatna. 

EI nu reusi insa, caci fu pretutindeni respins. Dupa 
amiazi Hatvany concentra toate sfortarile sale spre 
Cernita. Dar in apropierea Stiurtului parintele Groza avu 

o zi foarte grea, caci spre seara ajunsese cu honvezii la 
lupta corp la corp. Li batu insa cumplit, respingandu-i. 
Hatvany facand spume de necaz, ordona din nou ca o 
multime de Români arestati, dintre care mai multi copii si 
femei nevinovate, sa fie parte spanzurati, parte impuscati, 
ceeace se si facu si anume in cimitirul românesc. In 
aceasta zi se hotari si capitanul Ivanovich sa paraseasca 
Campenii, nu ajunse insa decat pana la Carpenis, nu 
departe de locul de bataie, se opri catva timp aci si se 
intoarse in aceeasi noapte la Campeni, observand, ca el nu 
putea merge mai departe, caci Românii nu valoreaza nimic 
si se retrag totdeauna din fata dusmanului etc. Dadui 
indata ordinele cele mai severe, ca nimeni sa nu se 
sustraga de la lupta, predai lagarul dela Campeni 
batranului meu parinte si pornii in graba in aceeasi noapte 
de 18 spre 19 Maiu pe campul de lupta, si anume la aripa 
stanga. Raportul cap. Ivanovich era fals, caci Românii 
erau pana acum pretutindeni victoriosi. 

Lupta la aripa dreapta, in directia spre Cernita, 
continua inca. Toata noaptea s-a luptat aci cu cea mai 
mare inversunare si furie. Soarele era sus pe cer si luptele 
nu incetasera inca. 

Gloatele sporeau din ce in ce, conform dispozitiilor 
luate; caci pentru ziua de azi, 19 Maiu, hotarasem o 
lovitura hotaratoare. Mai asteptam in aceeasi zi pe pref. 
Balint, pe care il invitasem sa ne vie in ajutor. Intre 8 si 9 
incepuram atacul general contra dusmanului. Nu trecu 
mult si impuscaturile spre Cernita, deci la aripa dreapta, 
deveneau din ce in ce mai rare. Dusmanul obosit se 
retrasese in aceasta parte. Dar cu o putere cu atat mai 
mare se arunca acum asupra flancului stang. La inceput un 
detasament al nostru se clatina in fata atacului disperat al 

vrajmasului; intarit insa cu trupe proaspete, respinse pe 
dusman. Spre amiazi Hatvany era batut in toate punctele si 
urmarit pana in Oras. 

Aceasta ultima lupta a tinut din ziua de 18 
dimineata, indata dupa rasaritul soarelui, pana la 19 catre 
amiaza, deci 30 de ore fara intrerupere. Dusmanul avea 
pierderi colosale si era cu totul descurajat. Hatvany se 
vazu pentru a doua oara pierdut. El hotari sa dea trupelor 
o ora de repaus si apoi sa incerce sa scape spre Zlatna. 

La 1 dupa amiazi, o companie de honvezi porni 
spre Cernita, alta spre Stiurt, aceasta pentru a tine in loc 
pe preotul Groza. Oa treia companie o lua spre stanga pe 
asa numitul Dealul Baesilor, in directia spre Rosia. Dupa 
ce luase aceste dispozitii, Hatvany incepu marsul, intre 
orele 1 si 2 dupa amiazi, spre Zlatna, dupa ce impuscase 
mai intai pe tribunul Moraru, cetateanul Popovici si alti 
cativa Români. Cu el lua in care multe familii unguresti 
din Abrud si Rosia, cei mai multi batrani, femei si copii. Pe 
cand cateva cete de-ale noastre se bateau cu cele trei 
companii de honvezi aratate mai sus, celelalte observara 
ca Hatvany voia sa fuga. Doua coloane pornira indata 
pentru a-l urmari, altii se indreptara in alte directii, pentru 
a-l lovi in flanc; altii, pentru a-i esi inainte pe un drum mai 
scurt. Astfel impins puternic din spate, Hatvany ajunse 
pana la Gura Cornei. Aci fu atacat de gloate din doua 
parti. In special din stanga atacul era mai violent. Erau 
bravii Buciumani comandati de viteazul Vladut. 
Impuscaturile lor sigure de pe coastele repezi ale muntilor 
rareau randurile Ungurilor in mod inspaimantator. In 
acelas timp aparu pe dealurile dinspre Corna si prefectul 
Balint cu trupele sale proaspete. 

Sacuii observand aceasta, aruncara copiii si 

femeile din carute, pentru a se aseza ei in ele si a fugi mai 
repede. Astfel nenorocitii copii si femei se amestecara in 
randurile soldatilor si fura ucisi impreuna cu acestia de 
Românii cari atacau in numar din ce in ce mai mare. 
Compania a 6-a “a legiunei germane cap de mort” se 
forma intr-un cerc in jurul celor 4 tunuri, cu care se faceau 
incercarile cele mai disperate, pentru a respinge pe 
Români; dar in zadar, caci terenul nu se potrivea aci 
pentru lupta de artilerie. Cea mai teribila si sangeroasa 
scena avu loc la Bucium-Cerbu. 

Vanatorii Motilor nu mai aveau munitii de loc, 
lancerii lor insa erau postati gata de lupta la Cerbu. Cand 
compania germana sosi cu cele 4 tunuri in fata Motilor, 
acestia aruncand palariile si sumanele se napustira din 
toate partile in randuri stranse contra companiei cap de 
mort si a tunurilor. Acestea fura cucerite si compania 
nemteasca macelarita dupa o rezistenta inversunata. Unii 
se omorau singuri, pentru a nu fi injunghiati de lanceri. 

Unul din acesti oameni rataciti se adresa unui mot 
intr-o romaneasca stricata, rugându-l . 

Si cu aceste cuvinte il omori. Din aceasta companie 
a 6-a nu au ramas in viata decat 6 nemti, cari au fost dusi 
prizonieri la Zlatna si mai tarziu liberati de unguri. Toti, 
cari se aflau in spatele tunurilor, pe drum, fura inconjurati 
si parte impuscati, parte injunghiati. Hatvany, intovarasit 
de cativa calareti, trecu peste podul numit "la Bolfu”, 
numai cu cateva momente inainte ca acest pod sa fie 
ocupat de femeile din Bucium, altfel ar fi fost fara nici o 
indoiala omorat. Acum aceste femei ucisera cu pietre mari, 
pe care le-au tarat de pe munte, mai multi dintre honvezi si 
fugari. Din macelul de pe sosea, Hatvany scapa pe un 
drum marginas cu aproape 400 de oameni. Ei trecura pe 

langa satul Dupa Piatra, unde-i asteptau pe varfurile 
dealurilor muntencele din imprejurimi cu bolovani si mai 
los la o stramtoare o ceata de glotasi de-a lui Simion 
Groza cu pusti si lanci. Multi din acesti nenorociti au fost 
omorati de bolovanii Româncelor, altii raniti si 
imprastiati. Asa desorganizati ii incercuira gloatele, 
omorându-i aproape pe toti. Htavany insa scapa si de asta 
data prin trecatoarea laterala. Opt honvezi incercara sa se 
salveze intr-o casa din satul Dupa Piatra; ei au fost insa 
prinsi de 2 femei si de 2 fete si omorati toti. Cati au scapat 
impreuna cu Hatvany, nu se stie in mod sigur. Unii spun ca 
au scapat mai mult de o suta. Astfel intreaga armata a lui 
Hatvany a fost complect nimicita in adevaratul inteles al 
cuvantului. La acestia trebue sa mai adaugam pe 
nenorocitele familii unguresti, cari au urmat pe Hatvany. 
Acei dintre acesti fugari, cari se aflau amestecati printre 
soldati, au fost mai toti ucisi, ceilalti, separate de armata, 
au scapat cei mai multi, mai ales femei si copii, caci nu au 
fost urmariti inadins. Numarul mortilor in aceasta a doua 
lupta cu Hatvany nu poate sa fie mult sub 3000. Ungurii ii 
evalueaza la 5000, ceeace mi se pare insa exagerat, insa in 
ambele batalii cu Hatvany au cazut de sigur 5000, daca nu 
si mai mult. 

Prefectul si administratorul Buteanu, atat de putin 
favorizat de soarta, a avut cel putin norocul sa asiste la 
ambele aceste batalii si sa vada putinele ramasite ale 
armatelor unguresti in situatia cea mai precara. El a fost 
tinut arestat in Baia de Cris pana dupa a doua batalie cu 
Hatvany, ceeace am aflat insa mai tarziu, caci altfel am fi 
incercat sa-l liberam. Acum Hatvany il lua cu el. Sosit la 
losasi, hotarul dintre Zarand si Ungaria, Ungurii din 
Abrud au cerut, dupa cum se zice, ca Buteanu sa fie 

spanzurat. Li se facu pe voe la 23 Maiu. El muri cu cea 
mai mare seninatate . 

Avram lancu, in obiectivul, dar inaltatorul sau 
raport, dupa ce descrie pe scurt despresurarea cetatei Alba 
Iulia — pe care o vom reproduce insa dupa raportul detaliat 
al abilului Axente Sever — istoriseste apoi luptele sale cu 
alti sefi ai insurgentilor unguri in muntii Abrudului, anume 
Farkas (Lupu) Kemeny si Vasvary Pal, pe cari deasemenea 
i-a batut crunt si distrus. Insusi comandantul Vasvary a 
cazut mort la Fantanele, lovit de lancea lui Tudor Gavrila, 
dimpreuna cu 850 soldati ai sai. 

Luptele cu Kemeny au tinut 9 zile. In ziua de 16 
Iunie 1849, comandantul ungur fuge din Abrud cu trupele 
ce i-au mai ramas, dar ajuns de bravii Buciumani si 
Mogoseni in valea Cerbului, acestia, cu obisnuitul dispret 
de moarte, se napustesc asupra insurgentilor unguri, pe cari 
ii distrug cu lovituri de lanci, coase si furci, sub conducerea 
tribunului Ciurileanu. Un numar de 145 unguri cad morti, 
in afara de pierderile suferite in urma unui atac al parintelui 
Groza, care nu-i slabia de loc si ii lovea cu indarjire. 

Raportul lui Avram Iancu a fost scris in luna 
Noembrie 1849. El se incheie cu urmatoarea concluzie: 

“Aceste sunt fapte memorabile ale gloatelor de sub 
comanda mea. Separate de restul lumei, parasite, ele au 
facut cu mijloace putine, in statornicia credintei lor catre 
monerh, mai mult decat te puteai astepta. Multe vieti 
omenesti au pierit in timpul rasboiului din ambele parti. 
Indrasnesc insa sa afirm si ma angajez sa si dovedesc, cu 
toate calomniile numerosilor vrajmasi ai natiunea 
romanesti, ca represaliile comise de nevoe ici si colo de 
Români nici nu merita sa fie mentionate, in comparative cu 
extraordinarele devastari prin foc si sabie, comise de 

rebeli contra vietei si averei Românilor, si invite pe fiecare 
calumniator sa iasa din intunericul lingusirilor si al 
intrigilor si sa puna fapta pe fapta, sa nu atace insa si sa 
nu intunece pe ascuns cu rautate meritele altora”. 

CAPITOLUL XXXVI 

PREFECTUL AXENTE SEVER ŞI ACTIVITATEA 
SA IN TIMPUL REVOLUȚIEI ARDELENE DIN ANII 
1848/49 


Capul strateg cel mai 
luminat si consilierul cel mai 
iscusit, aşi putea zice mâna 
dreaptă a lui Avram Iancu, in tot 
decursul revolutiei ardelene din 
anii 1848/49, a fost incontestabil 
Ion Axente Sever, prefectul 
legiunei din tinutul Blajului si de 
pe Valea Murăşului. 

Nascut din parinti tarani, 
la 3 Aprilie 1821, in comuna 
Fraua (jud. Tarnava Mare), a 
studiat la Blaj si Sibiu. In anul 1847 a trecut in Bucuresti ca 
profesor de limba latina si romana, luand parte activa la 
miscarile de aici pentru libertate si constitutie. In anul 1848 
fu numit comisar de propaganda in judetul Ilfov si in urma 
trimis cu Aron Florian la Craiova ca sa procedeze la 
organizarea judetului Dolj, care nu voia sa recunoasca 
guvernul provizoriu revolutionar in cap cu I. Eliade 
Radulescu. 

Afland de arestarea lui August Treboniu Laurian si 
Nicolae Balasescu la Sibiu, Axente se reintoarce pe la 
sfarsitul lunei August 1848 in Transilvania si ia parte 
activa la adunarea graniterilor romani de la 11 Septembre 
din comuna Orlat, langa Sibiu, de unde pleaca a doua zi cu 
200 flacai la a treia adunare a Românilor, convocata la 
Blaj. 

Numit prefect de legiune in tinutul Blajului si a 
Vaii Murasului de catre comitetul national din Sibiu, 
Axente procedeaza la organizarea gloatelor romanesti si la 
desarmarea Ungurilor, luptand cu pricepere si vitejie pana 
la complecta infrangere a acestora. Dupa restabilirea 
ordinei in Ardeal, pe cand locuia la Cricau si tinea in 
arenda domeniul statului de aici, Axente incearca formarea 
si organizarea unui escadron permanent de cavalerie, dar 
este arestat la Cenade, dus la Sibiu si acuzat pentru 
ascundere de arme, pentru incendierea orasului Aiud si 
pentru multe alte delicte imaginare. 

Procesul a facut mare impresie in toata lumea 
romaneasca. Studentii romani din Paris, in cap cu Ion 
Bratianu, Dumitru Bratianu, Alecu Russo si altii, se agita si 
sar in apararea lui Axente. Dumitru Bratianu este trimis din 
Paris sa vaza pe Axente, care era inchis, ca sa-l consilieze 
cum sa se apere. Dumitru Bratianu, dandu-se drept doctor 
in medicina, reuseste sa aiba, in temnita, o convorbire cu 
dansul. Judecandu-se procesul, a fost insa gasit nevinovat, 
achitat si pus in libertate, dupa o detentiune de 30 de zile. 

La sfarsitul anului 1850, Axente fu invitat sa 
mearga la Sibiu, spre a primi doua decoratii imparatesti, pe 
cari el le refuza, ca si Avram Iancu, cerand mai intaiu 
drepturi nationale si despagubirea poporului roman de 
pagubele materiale suferite in cursul revolutiei. Consecinta 
acestor cereri a fost ordonarea unei anchete asupra actiunei 
gloatelor romanesti in tinutul Albei Iulii si acordarea unei 
despagubiri de 60.000 florini pe seama bisericilor 
romanesti. 

In anul 1852, venind imparatul Francisc Iosif in 
Transilvania, Axente il intampina la 21 Iulie pe muntele 
Gaina, insotindu-l pana la Sibiu. Cu acest prilej a fost 

decorat cu “Crucea de aur cu coroana pentru merite”, cu 
ordinul Francisc Iosif clasa III si cu ordinal militar rusesc 
Sfanta Ana cl. III. Intre anii 1851 si 1854 a ocupat diferite 
functiuni, pe cari cu timpul le-a parasit, traind retras la 
Brasov pana la moartea sa intamplata in anul 1906. 

Tot timpul cat a supravietuit evenimentelor din anii 
1848/49, Axente Sever a fost tinta celor mai neomenoase 
atacuri si calomnii din partea presei unguresti si a 
sovinistilor unguri, acuzandu-l ca ar fi omorat 450 Unguri 
la Presaca, 270 la Sard, 250 la Cricau si ca a incendiat 
orasul Aiud, macelarind si acolo oraseni nevinovati. 
Energicul luptator n-a lasat insa fara raspuns asertiunile 
tendentioase unguresti, restabilind cu documente adevarul 
istoric. Ultimul sau “Raspuns la cartea neagra scrisa de 
baronul Stefan Kemeny junior in 1849” a aparut la Brasov 
in anul 1897 (Tipografia A. Mureseanu) si respinge 
acuzatiunile si calomniile, pe cari le aduce baronul ungur 
colegilor sai de lupta Avram Iancu, protopopul Simeon 
Balint, dr. P. Dobra si Ion Buteanu si lui insusi. 

Iata acum dupa insusi raportul scris de Axente 
Sever asupra operatiunilor sale din timpul rasboiului civil 
ardelean din anii 1848/49, care este adevarul istoric: 

Cu toata lipsa de arme, am desarmat in mai putin 
de 3 zile pe toti Maghiarii cunoscuti pentru spiritul lor 
rebel, dintre cari cei mai fanatici au fost adusi la Blaj. Aci 
trebue sa observ ca, contrar tuturor calomniilor din partea 
vrasmasilor nostri, cari nu se sfiesc sa sustie ca in 
prefectura Blajului s-ar fi comis cele mai mari atrocitati si 
ca Românii ar fi ucis pe proprietarii mosiilor, in aceste 
120 de sate numai 6 Unguri si-au pierdut viata si acestia 
numai din cauza, ca avand arme de foc, n-au voit sa le 
predea, ci au opus rezistenta; iar celor retinuti la Blaj, al 

caror numar era destul de considerabil, nu li s-a atins nici 
un fir de par; si toate acestea intr-un timp, cand Maghiarii 
din Aiud torturau pe Români, cei din Cluj ii spanzurau, cei 
din M.-Osorheiu ii rastigniau, iar Sacuii devastau cu foc si 
sabie satele romanesti din campie si cele situate pe Muras, 
precum si tot ce purta nume romanesc. 

Dupa ce comanda suprema luase Valea Tarnavelor 
si a Murasului ca baza a operatiunilor militare, asupra 
mea cazu deocamdata indatorirea sa apar Blajul si sa 
operez astfel ca rebelii din Aiud sa nu se impreuneze cu 
Sacuii, cari veneau pe Muras in jos. In acest scop am 
asezat un avanpost la Ciumbrud si la Sancrai sub comanda 
tribunului Eliseu Tudoran si a vice-tribunului loan Barna. 
Maghiarii insa, ajutati de o negura grozava, atacand acest 
post, l-au risipit dupa ce au omorat 60 de Români si pe 
Tudoran si Barna... 

Poporul meu armat, unit cu acela al prefectilor 
Iancu si Solomon, sub comanda superioara a capitanului 
Gratze, a atacat si a cucerit orasul Aiud, cu toate ca era 
foarte intarit. Aproape 30.000 de Români trecura prin 
acest oras, fara ca sa se atinga macar de un pai, cu toate 
ca ororile comise acolo contra Românilor erau de data 
recenta. In timpul cand lancu si Gratze desarma pe Sacuii 
din scaunul Ariesului, eu purificam Vioara, adunand 
armele de la Maghiarii din toata regiunea Murasului. 

Dupa ce locot.-colonel Urban a ocupat Clujul, 
ne-am intrunit cu totii, primind ordin sa desarmam poporul 
si sa-l trimitem acasa, ceeace s-a si intamplat... 

La 6 lanuarie (1849) am primit stirea ca Maghiarii 
au venit in noaptea trecuta la Aiud. Pentru ca vestea sa nu 
se latiasca si ca sa ma conving complect de adevar, am 
trimis indata o patrula de calareti si alta mai numeroasa 

286 


de oameni pe jos la Aiud, cerand sa se pregateasca 
cuartire si hrana pentru 1000 de vanatori si 5000 lancieri. 
Patrula trimisa inainte avea ordin sa viziteze chiar si 
casele. Comandantul ei I. Neagu imi aduse vestea sigura 
ca trupele maghiare n-au ajuns inca in Aiud, dar ca 
locuitorii le asteptau din moment in moment, ca cei mai 
exaltati dintre ei au si inceput sa poarte pălării kosutiste si 
cocardele unirei (cu Ungaria) si ca acei cari la apropierea 
Românilor fugisera, fie ca gardisti, fie ca militieni 
(honvezi) cu trupele maghiare la Turda, adica vreo 200 de 
insi, s-au intors acasa fara arme. 

Pentru a taia comunicatie intre Aiudeni si Turdeni, 
conform instructiunilor severe date de comandantul 
general, aceasta comunicatie fiind foarte periculoasa 
pentru cetatea Alba lulia, precum si pentru brigada 
colonelului Losenau si pentru trupa mea de la Pagida si 
Nojlac, am dat indata ordin unui detasament de lancieri sa 
treaca Murasul sub comanda centurionilor Ion Niculita si 
Ion Spalnaceanu, sa pazeasca ambele parti ale drumului 
de la Aiud pana la Vintul de Sus si sa aduca sub escorta la 
mine pe oricine ar intalni pe drum. In timpul acesta o 
ordonanta ne semnala un foc in partea Aiudului. Aceasta 
era pe la orele 8 seara. Trimisei indata pe tribunal Simion 
Salca cu 150 vanatori la Aiud, ca sa-mi aduca stire despre 
cauza focului si am pus sa se bata alarma. Salca mi-a 
raportat ca Maghiarii sositi de la Turda au impuscat din 
case si de pe langa garduri asupra oamenilor nostri, cari ii 
luasera la goana, si ca ai nostri, intrand in oras, au dat foc 
la o sira de pae si la trei cascioare. Dupa ce am trimis 
inapoi pe Salca sa ajute din toate puterile la stingerea 
focului si sa prinda pe criminali, am scris colonelului 
Losenau, care se afla cu o brigada la Bucerdea, 

raportandu-i despre toate acestea si i-am cerut un ajutor 
militar, atat din cauza pericolului in care ma aflam de a fi 
taiat de catre vreo cavalerie dusmana, cat si pentru a 
putea merge la Aiud, sa dam ajutor oamenilor mei; in 
cazul contrar sa ne permita a ne retrage la Blaj. D. colonel 
ne raspunse ca nu se poate lipsi de nici un soldat si ca eu 
sa raman la Ciumbrud, iar in caz cand asi fi amenintat de 
o trupa mai mare, cu cari nu m-asi putea masura, sa ma 
retrag la el la Bucerdea. 

Dupa miezul noptei Aiudul se vedea in flacari din 
toate partile si oamenii mei mi-au comunicat ca nu mai 
sunt in Stare sa infraneze infricosatorul eveniment. 

Acesta este adevarul asupra incendiului din Aiud. 
Acel oras a fost distrus de nepasarea colonelului Losenau, 
care aflandu-se la o departare de numai o ora si jumatate 
de orasul ce ardea, ar fi putut sa alerge in ajutor si sa 
impiedice intinderea focului. 

Asupra despresurarei cetatii Alba Iulia, inconjurata 
de trupele unguresti, operatiune militara datorita exclusive 
tactului si strategiei lui Axente Sever, acesta spune in 
interesantul sau raport urmatoarele: 

Pentru a insela pre vrasmas asupra planului 
nostru, am trimis inainte pe alte cai un numar mare de 
lancieri, iar noi ne-am indreptat spre cetate. Din deal 
ne-am napustit asupra avanposturilor dusmane, pe care 
le-am nimicit, si intretinand un foc necurmat, am spart 
cordonul din jurul fortaretei si in putine minute ne-am 
apropiat de cetate. Garnizoana insa nici n-a incercat vreo 
esire spre a ne veni in ajutor, nici n-a tras cu tunuri spre a 
ne acoperi. Numai cand am ajuns cu bine sub zidurile 
cetatii s-au descarcat doua tunuri de cate doua ori; 
acestea insa nu s-au tras in sprijinul nostru, - cari acum 

era scapati de orice pericol si nu mai aveam trebuinta de 
aparare — ci au fost trase asupra insurgentilor, cari, 
speriati de asaltul cu care am spart noi cordonul de 
impresurare, alergau de la Barabant si Portul Murasului. 
Dusmanul a pierdut in acest atac mai multi oameni de ai 
sai, iar noi am avut un mort si trei raniti. 

Dar armele victorioase ale Românilor din munti si 
majoritatea in care se aflau ei in cetatea Albei lulii au 
desteptat pizma indracita a acelora, cari au urat totdeauna 
pe Români. Comandantului cetatii i se nalucise ca Românii 
ar planui sa-i ia comanda, incredintandu-i-o unui Român. 
Aceasta nalucire ridicola a schimbat tot planul de a ne mai 
tine in cetate si de a intreprinde esiri impreuna cu noi. 
Astfel soarta noastra s-a hotarat in ascuns si anume Sa fim 
scosi din cetate si sa ne intoarcem in munti. In sfarsit ni s-a 
spus ca in noaptea urmatoare batalionul va face sub 
comanda mea o esire in contra insurgentilor unguri, 
postati la turnul de pulbere, iar de acolo se va arunca 
asupra acelora din Barabant si asa mai departe. 

In noaptea de 26 Maiu ne-am pregatit pentru esirea 
ce aveam sa facem. Noi am esit prin poarta secreta. 
Favorizati de intuneric, ne-am aruncat asupra sentinelelor 
si avanposturilor maghiare, pe care le-am ucis la moment. 
Dupa aceea ne-am indreptat contra trupei de la turnul de 
pulbere, unde mai multi dintre insurgenti n-au avut timpul 
sa se imbrace. Impuscaturile si baionetele noastre au 
doborat gramezi de insurgenti atat in camerele turnului, 
cat si in jurul acestuia. S-a desfasurat o lupta crunta, pe 
care intunericul o facea si mai grozava. Ne-am amestecat 
cu insurgentii si ne-am luptat cu ei piept la piept. Eu 
insumi am strapuns trei din ei si pe unul l-am impuscat. 
Daca noi nu ne-am ucis sau ranit unii pe altii, aceasta am 

avut sa multumim acelor caciuli militare ale noastre, care 
erau singurele semne, dupa care ne cunosteam. 

Vrajmasii, zapaciti si speriati de marile lor 
pierderi, s-au imprastiat, luand-o la fuga. 

Colonelul austriac August, comandantul cetatii, 
care nutrea o antipatie vadita in contra Românilor, cautand 
sa se lipseasca de concursul trupelor romanesti, cari luasera 
drumul spre munti, Ungurii au prins din nou curaj, au 
ocupat partea de jos a orasului Alba Iulia si au intrat chiar 
in cetate. 

Asupra acestei situatiuni militare, Axente Sever se 
exprima astfel: 

Dupa ce am esit din cetate in munti, am primit 
stirea de la lancu ca el, in intelegere cu ceilalti prefecti si 
cu poporul, au hotarat sa atace pe insurgentii cari 
impresurau cetatea si s-o despresoare. Am primit acest 
plan si ne-am inteles sa atacam din 3 parti trupele 
maghiare si luand imediat dispozitiunile necesare, am pus 
planul in executie. Comanda aripii drepte o lua prefectul 
Vladut”, cu instructiuni ca sa atace pe rebeli de catre 
Portul Murasului; aripa stanga o comanda prefectul 
Balint, care trebuia sa atace dinspre Teius; la centru 
comandam eu, avand sa inaintez dinspre Barabant contra 
acestei comune si a turnului de pulbere. Ziua destinata 
pentru acest atac combinat din trei parti s-a fixat pentru 1 
Iunie. Noi eram siguri ca alaturi de noi va coopera si 


I)Nicole Vladut, preot unit, s-a nascut in anul 1818 in comuna M. 
Bogata. Si-a facut studiile gimnaziale la Targul Muresului si Blaj. In 
11 Decembre 1848 fiind numit prefect de legiune in regiunea campiei 
(vreo 90 de sate), s-a distins in tot timpul rasboiului dintre Romani si 
Unguri printr-un devotament si curaj extraordinar. 

garnizoana cetatei contra vrajmasului, care, strans astfel 
intre doua focuri, ar fi fost cu atat mai usor de invins. 


Des de dimineata, in ziua destinata pentru atac, am 
deschis lupta. Insurgentii simtind planul nostru, parasira 
orasul, ocupand pozitii spre munti. Cu toate acestea am 
atacat batalioanele lor, luptand pana la ora 9. De trei ori 
i-am gonit din pozitiile lor, totusi n-am indraznit sa-i 
urmaresc in camp deschis. Ramasesem aproape fara 
munitii si asteptam in tot momentul esirea garnizoanei din 
cetate, care privea cum ne batem noi. Mai tarziu am aflat 
ca ofiterii graniceri banateni si ardeleni s-au oferit, 
rugand pe comandant sa le permita a face o esire din 
cetate, el insa le-a raspuns: “Ich brauche sie nicht”, adica 
“eu n-am nevoe de Români”. Comandantul, se vede, 
credea ca noi voiam sa intram din nou in cetate si n-a 
judecat ca cooperand si garnizoana, vrajmasul ar fi fost 
complect invins si cetatea despresurata; ba ce e mai mult, 
lucrurile ar fi luat cu totul alta fata. Pierderea Maghiarilor 
in aceasta batalie a fost considerabila si se poate evalua la 
200 de morti. Noi am pierdut 25 de oameni, ramasi pe 
campul de lupta. Au fost si mai multi raniti. In spate eram 
aparati de padure, pe cand vrajmasul se lupta in camp 
deschis. In aceasta batalie s-a distins in mod exceptional 
centurionul Teodor lulian. 

Desperand din cauza napasarei garnizoanei, 
lipsindu-ne si munitiile, iar vrajmasul concentrandu-si 
intreaga putere impotriva punctului amenintat, nu ne-a 
ramas altceva decat sa ne retragem in satul Tauti. Ajuns 
aici cu tribunul Andreica si cu 50 de oameni, i-am ascuns 
pe acestia dupa tufe si fara sa avem un singur cartus am 
tinut pe loc 400 de insurgenti, pana cand au scapat in 

munti toti oamenii nostri impreuna cu locuitorii din Tauti, 
cu toate averile lor. Apoi s-au retras si rebelii dupa ce au 
dat foc satului, care nu avusese nici o vina. 

Am pornit apoi spre Zlatna, unde am trimes 
oamenii pe la casele lor. Locuitorii munteni au mers acasa 
ca sa-si ia merinde; cei de pe ses au fost impartiti in satele 
de prin prejur si numai 50 de oameni au fost retinuti 
pentru serviciul de avanposturi si patrulare. 

Vrajmasul inversunat nu putea insa sa stea in 
repaus. Dupa ce vazuse ca planul sau viclean de a 
patrunde in munti, sub masca negocierilor de pace prin 
deputatul Dragos, nu reusise, el hotarase sa realizeze 
acelas plan prin forta, urmarind astfel cucerirea cetatii. 
Ungurii au pornit din mai multe parti mase mari de trupe, 
in scop ca sa strabata dintr-odata prin mai multe puncte in 
munti, sa zapaceasca pe locuitori si despartind puterile lor, 
sa-i slabeasca, sa-i bata, aducand muntii in puterea lor. 

In scopul acesta au venit din tinutul Zarandului 
Lupu Kemeny, de la Cluj Vasvary, de la Turda Eglofstein si 
Papai, de la Teius luhasz, din partea de sud a Murasului 
maiorul Kovacs. In scurt, vrajmasul n-a lasat nici o 
stramtoare nefolosita, pentru a-si duce trupele in interior, 
iar puterea militara destinata sa cucereasca muntii se 
compunea din 20-25.000 ostasi cu 30 de tunuri si cu multe 
rachete. Aceste trupe aveau ordin sa atace dintr-odata din 
9 puncte diferite. 

Abia ne asezasem in Zlatna si am si primit vestea 
ca maiorul Kovacs a plecat de la Sacaramb cu 2 
batalioane contra noastra. Dupa ce am primit aceasta 
stire, ne-am urcat cu cei 50 de oameni pe dealul inalt 
numit Dambu, din sus de Zlatna. Aci tobosarii nostri au 
batut atat de bine tobele, incat Kovacs fu retinut o noapte 

intreaga intr-o surpatura, fara ca sa indrazneasca sa intre 
in Zlatna. A doua zi dimineata el intra, ce e dreptul in 
Zlatna, dar abia isi asezase avanposturi, si noi ne-am si 
avantat cu cei 50 de oameni, facand o demonstratie foarte 
indrazneata, deoparte noi, de alta tribunul Damian cu 
cetele sale. Kovacs, crezand ca are a face cu o putere mare 
de vrajmasi, s-a speriat atat de tare, incat a fugit din 
Zlatna cu trupa sa, la inceputul noptei, in liniste deplina si 
s-a retras pana la Ighiu, iar cuartierul pregatit pentru el in 
Zlatna, dar nelocuit nici o zi, ni l-a lasat noua. 

Kovacs s-a recules peste putin si a pornit iarasi 
spre Zlatna, s-a oprit insa la Gura Ursului. Noi ne-am 
retras cu cei 50 de oameni pana la Valea Dosului, unde am 
luat dispozitii pentru a scula pe locuitorii dimprejur; 
totodata am cerut prefectului lancu sa ne trimita munitiuni 
si oameni pentru a lovi pe vrajmas. Kemeny apucand insa 
sa atace pe lancu, acesta nu numai n-a fost in stare sa ne 
trimita vreun ajutor, ci mai vartos il astepta el dela mine. 
Bataliile lui Iancu cu Kemeny au tinut 9 zile intregi. 

Cu mica mea trupa m-am retras pe culmea 
muntelui Vulcoiu, asteptand aci trei zile sa se stranga 
luptatorii, hranindu-ne numai cu carne fripta, insa 
nesarata. Pe Kovacs nu l-am putut ataca si respinge din 
pozitiunea lui, caci Kemeny trimise, dupa ce ocupase 
Abrudul, o companie de honvezi la Zlatna, impreunandu-se 
astfel cu Kovacs la Gura Ursului. Totodata au patruns si 
alte trupe maghiare pana aproape de noi. Eram impresurat 
din toate partile de insurgenti. Situatia mea era foarte 
critica. Pe langa vrajmasul care ne impresura, mai aveam 
sa luptam cu altul mai primejdios, foamea si lipsa totala de 
munitii. Lupta cea mai inversunata o aveam insa cu 
locotenentul Manzatu. Acesta, descurajat cu totul de 

primejdia ce ne ameninta, nereusind sa induplece pe 
oameni a-l urma in cetate, a inceput sa-i indemne sa-l 
urmeze la armata imperiala in România; dar si acest plan 
al sau s-a Sfaramat de neclintita staruinta a luptatorilor, 
cari erau hotarati sa lupte pe viata si pe moarte pentru 
imparat si tron si pentru natiunea lor. 

In aceasta situatie stramtorata am trimes 
prefectului lancu un ajutor de 400 de oameni cu tribunul I. 
Munteanu. Cu ceilalti luptatori mi-am facut drum printre 
trupele maghiare de la Abrud si Zlatna si am esit la Almas. 
Dupa ce s-au restaurat oamenii, am plecat in mars fortat 
la Hondol, unde stationa o companie de insurgenti. Asupra 
acesteia ne-am aruncat pe neasteptate pe la 10 dimineata, 
incat abia au scapat dintr-insa 25 de oameni cu viata. Noi 
n-am pierdut decat un pistol si un cal. Aici am gasit 
vesminte, paine, vin „carne, arme Si munitii. Dupa ce ne-am 
intors de la Hondol, m-am certat 2 zile cu Manzatu, din 
cauza ca eu vroiam sa pornim si noi la Abrud in contra lui 
Kemeny, pe care lancu si ceilalti prefecti il izolase de 
celelalte trupe, impresurandu-l in orasul Abrud, incat el cu 
toata trupa sa era expus la cea mai mare primejdie. 
Manzatu insa s-a opus declarand ca noi trebuie sa ne 
odihnim catva timp. Pe cand el se repausa, Kemeny scapa 
de la Dealu Mare, pe care lancu ni-l incredintase noua ca 
sa-l aparam, nimeni tinandu-i calea. 

Dupa ce Kemeny, batut si fugarit, apucase a trece 
pe la Zlatna, am aflat ca la Baita mai ramasese un batalion 
de insurgenti, ca sa opereze cu trupa lui Kemeny. In buna 
intelegere cu prefectii de la Rovine si Stoeneasa, precum si 
cu tribunul Damian, am hotarat sa-l atacam si sa-l 
alungam din munti. Acum aveam un tunulet, dar numai cu 
12 gloante. Atacul incepu la 5 si tinu pana la 10. Planul de 

atac a fost atat de bine proectat si executat, incat eram 
aproape sa impresuram batalionul intreg, facandu-l 
prizonier, cand oamenii parohului din Rovine, aruncandu- 
se deodata asupra catorva cai, cari se aflau in cale, au 
incalecat, fugind pe aci incolo. Ceilalti oameni ai preotului 
nestiind care sa fie cauza fugei lor, au stat deocamdata 
inmarmuriti, pe urma au luat-o si ei dupa ceilalti si astfel 
dusmanul scapa din latul bine aruncat. Ramanand numai 
cu oamenii mei, m-am retras in ordinea cea mai buna. Cu 
toate acestea, trupele insurgentilor s-au demoralizat atat 
de mult, incat au parasit dupa cateva zile Baita, 
departandu-se din munti. In aceasta lupta, Ungurii au 
pierdut 2 ofiteri si 35-40 de oameni morti si cam tot atati 
raniti, iar noi numai un mort si 2 greu raniti, cari mai 
tarziu au si murit. 

Acum acea parte a muntilor in care ne aflam, fiind 
curatata de dusmani, crezuram ca am scapat pentru 
totdeauna. Am luat masuri ca sa ne aprovizionam cu 
cereale pentru paine, caci insurgentii, vazand ca nu pot 
patrunde in creerul muntilor, ne-au amenintat ca ne vor 
supune prin foame. Si in adevar lipsa si scumpetea 
mijloacelor de traiu ajunsese atat de mare, incat o merta 
(ferdela, masura) de grau urcase la 10 si 15 fl. si o cupa de 
sare la 1 fl. moneda conventionala. Plecand cu tribunul 
Damian si cu 300 de oameni la Geoagiu pentru 
aprovizionare, Manzatu porni in plimbare la lancu. 
Insurgentii aveau in Geoagiu un depozit de cereale. Acei 
stationati acolo pentru paza depozitului, pusi de noi pe 
fuga, au sarit in Muras si s-au inecat. 

Noi am intors inapoi 48 de care incarcate cu 
cereale, cu vesminte si cu alte efecte rapite din satele 
romanesti, cand erau sa treaca Murasul. Am incarcat si 

mai multe alte care cu bucate din deposit, dand si 
oamenilor mei si altora voe sa ia din acele bucate cat vor 
voi. Indata ce insurgentii au aflat aceasta, au trimis de la 
Portul Murasului un batalion, cu o baterie de tunuri, sa ma 
alunge si sa reia bucatele luate de mine. Eu insa pornisem 
cu prada mea de timpuriu si ajungand la Rapolt, am mai 
luat si de acolo 1500 de merte. Cand a ajuns batalionul, 
care ma urmarea, la Rapolt, eu inaintasem pana la 
Bobalna. Aci am gasit bucate, am luat insa numai 100 
vedre de vin. Cand a ajuns batalionul vrajmas acolo, eu 
ma gaseam la Bacainti. Acele cantitati de bucate 
transportate de mine in munti au fost foarte bine venite. 

Pentru oamenii mei am infiintat un depozit, 
indestuland si pe ceilalti locuitori. Acest lucru avu o 
influenta atat de binefacatoare asupra preturilor de bucate 
din acel tinut, incat ele au scazut dela 10-15 fl. la 4 fl. 
valuta de Viena. 

Aflandu-ma la Balsa, ca sa se repauzeze trupele 
dupa oboselile acestei expeditii, hotarasem sa ma duc la 
Iancu pentru a ne consulta asupra operatiilor viitoare, 
cand am aflat ca doua batalioane de insurgenti sa gaseau 
in mars spre Zlatna. Procurandu-mi stiri exacte asupra 
acestei intreprinderi, pe de o parte am pus sa ocupe 
drumul spre Zlatna, pe de alta am incunostiintat pe lancu, 
cerându-i ajutor. 

Spre seara am ajuns deasupra Zlatnei pe dealul 
Jidovului. Oamenii mei erau atat de insufletiti ca mai multi 
dintre ei cutezara sa scoboare — in contra poruncilor — 
pana la avanposturile vrasmase. Noaptea am petrecut-o, 
observandu-ne reciproc. Eu asteptam ajutorul cerut de la 
Iancu. La 29 Iunie, dimineata la 4, se incepu atacul, focul 
tinand pana la 11 fara intrerupere. Insurgentii fiind mai 

tari, am fost silit sa ma retrag. Intre timp sosi insa ajutorul 
de la lancu, hotarand soarta bataliei in favoarea noastra. 
Intariti, astfel intraram in Zlatna si atacand pe vrasmas, 
l-am pus pe fuga. Spaima printre rebeli a fost atat de mare, 
incat soldatii parasisera pe ofiteri, cari din desnadejde 
erau gata sa se impuste singuri. 

In aceasta lupta au pierit peste 100 de Maghiari. 
Noi am pierdut 30 morti si mai multi raniti. 

Curaj si bravura deosebita au aratat centurionii |. 
Munteanu si Teodor lulian, care mi-a dat un bun ajutor pe 
un pisc de munte, unde ma luptam numai cu 20 de oameni, 
caci Manzatu se departase in timpul retragerei cu ceilalti 
oameni pana la Almas, doua ore departare de Zlatna. 
Oamenii lui lancu, gonind pe dusman prin Zlatna, au dat 
foc la cateva case, dar eu, ajutat de I. Munteanu si T. 
Iulian, am oprit intinderea focului. 

Apoi ne-am asezat in Zlatna. Munitii aveam, caci 
cumparasem 11/2 maje de pulbere. Luptatorii erau veseli, 
avand de mancare de ajuns. Erau si binisor imbracati, 
incat au putut sa lepede sdrentele pline de paduchi, pe cari 
le purtasera 3 luni. 

La 3 Iulie am plecat cu locotenentul Manzatu, cu V. 
Munteanu, I. Procopiu si cu Barbu sa recunoastem pozitia 
lui Kovacs la Gura Ursului, pana unde fusese el urmarit. 
Zarind avanposturile vrasmase, ne-am aruncat asupra lor, 
desi eram numai 5 insi, dar fiind toti calari, le-am pus pe 
fuga. Trupele lui Kovacs s-au zapacit atat de mult de acest 
atac neasteptat, incat au luat-o si ele la goana. 

La 4 Iulie Kovacs incerca sa porneasca iarasi spre 
Zlatna, batand insa avangarda lui si el convingandu-se de 
taria pozitiei noastre, s-a retras la Sard. 

L-am urmarit pana la Gura Ampoitei, unde am 

bivuacat. Apoi am plecat la lancu sa ne consultam asupra 
operatiilor ulterioare contra insurgentilor. O trupa de 
insurgenti a incercat in lipsa mea sa strabata iarasi spre 
Zlatna; vazand insa pozitia tare a trupei noastre, s-a intors 
fara nici un rezultat si fara a incerca sa ne atace. Manzatu 
urmari pe Unguri pana la Gura Ampoitei, unde s-a incins 
o lupta, singura la care eu nu am cooperat in persoana. 
Insurgentii au pierdut un capitan de husari si 6 oameni: 
noi n-am pierdut nici un om. Aci s-au distins centurionul 1. 
Munteanu si Amos Francu. Manzatu s-a retras in urma cu 
trupele la Zlatna. 

Dupa intoarcerea mea de la lancu, eram prea 
hotarat sa mai atac odata trupele de impresurare si sa 
scap Alba Iulia. In acest scop luai dispozitiile necesare; 
insarcinai pe tribunul I. Procopiu sa ridice pe toti tinerii 
din tribunatul sau, sa-i inarmeze si sa-i deprinda bine in 
manuirea armelor de foc. Am recrutat din prefectura lui 
Iancu 400 de feciori, cu care mi-am intregit batalionul; am 
cumparat pusti si lanci pentru acei care nu aveau; am 
cumparat si cai pentru cativa calareti, cari pana atunci ne 
lipsiau cu totul. De la Iancu am adus un tunulet cu 12 
incarcaturi, iar pentru celalalt, pe care il aveam eu, am 
cumparat afet si roate, m-am aprovizionat si cu munitii, 
chemand in ajutor si pe preotul Simion Groza din Rovine 
cu cei 600 oameni ai sai. La 24 Iulie am plecat spre 
cetatea Alba lulia, a carei soarta apasa greu asupra 
noastra. Noi eram 2000 de oameni bine deprinsi, bine 
disciplinati, dar, afara de batalion, nu tocmai bine armati, 
avand fiecare numai 5-6 cartuse. In ziua aceia am inaintat 
pana la Gura Ursului, iar peste noapte la Gura Ampoitei, 
unde se aflau in avanposturi 4 companii de insurgenti. La 
25 Iulie am atacat aceste 4 companii si se incinse o batalie 

crancena cu impuscaturi de tunuri, rachete si muschete, 
care tinu 6 ore fara intrerupere. 

Garnizoana din cetate, care auzise si stiuse foarte 
bine despre lupta noastra disperata cu Maghiarii, nu s-a 
miscat insa, ca sa ne vie in ajutor, ca si mai inainte de 
altfel. Prin curajul si staruinta noastra insa l-am batut si 
respins din cele 5 pozitiuni ale sale, alese foarte bine, 
scotandu-l apoi chiar din Sard. 

Aci au dovedit in mod stralucit centurionii 1. 
Deleanu, Amos Francu, N. Popa si I. Munteanu curajul lor 
de eroi. Un tanar din Buces, dintre luptatorii parohului de 
la Rovine, a avut curajul si s-a incumetat a inainta singur 
100 de pasi inaintea trupei. De asta data insa locotenentul 
Manzatu ne-a intrecut pe toti in curaj si bravura. In cele 
din urma n-am mai avut munitii. Insurgentii au ocupat o a 
sasea pozitie pe o colina impadurita, de unde ne-am 
incercat zadarnic sa-l alungam, si neavand cavalerie de 
ajuns, am fost respinsi de cavaleria ungureasca cu atata 
energie, incat Manzatu si centurionii mai Sus numiti erau 
cat pe aci sa fie prinsi cu totii. In aceeasi primejdie ma 
aflai si eu, caci abia mai erau 10 pasi intre mine si Unguri, 
cand m-au scapat ca prin minune decurionul Adam 
Maiorescu (Adam Trifu), Ion Bogatianu, Ion Aurarianu si 
Petre Sangereanu, toti barbati, cari si pana acum s-au 
distins in toate bataliile prin vitejia lor. Acesti 4 oameni 
postati in dosul unui gard de vie, pe marginea soselei, 
atacara fara frica cavaleria dusmana, tragand in 
locotenentul insurgentilor, care sarja cu plutonul, precum 
si in husarii cari il urmau. Calul locotenentului si trei 
husari cazura la pamant. De acestia s-au impiedicat cei 
urmatori si astfel si-au inchis ei singuri drumul. 
Producandu-se in cavaleria dusmana o zapaceala 

groaznica, am putut scapa de primejdie. 

Intre timp pedestrimea ungureasca inainta; 
oamenii nostri se risipiau, aflandu-se in situatia cea mai 
critica. Atunci lon Antonachi, vice-centurion la a patra 
companie a batalionului, sarind peste un parau aduna in 
jurul sau cativa oameni pentru a apara retragerea. 
Prinzand iaras curaj, incepuram din nou a lupta, cand iata 
ca tribunul I. Procopiu se arata pe neasteptate cu 300 de 
luptatori din cercul Zlatnei, cu lancerii mei si cu vreo 40- 
50 de călăreti, cari insa nu aveau nici o munitie; ei se 
aratara pe culmea muntelui Ampoitei. Aceasta imprejurare 
hotari soarta bataliei. Insurgentii crezura ca cei veniti si 
noi nu Suntem decat avangarda lui lancu si ca acesta se 
apropie cu putere mare. Apucati de panica, vrajmasii S-au 
intors in cea mai mare desordine. Noi i-am luat la goana 
cu atata iuteala, incat ei si-au lasat mortii neingropati si 
pe cei greu raniti trantiti la pamant. Ei au parasit si 
depozitele lor dela Teius, Barabant si Secas, precum si 
painea de la turnul de pulbere. Ei au parasit si asediul 
cetatii, au trecut Murasul, dand apoi foc podului, ca Iancu, 
care nu era acolo, sa nu-i poata urmari. Pierderile 
vrasmasului in aceasta lupta hotaratoare au fost mari; ei 
au lasat pe campul de lupta 12 care cu morti si un mare 
numar de greu raniti, cari in trei zile au murit cu totii. Noi 
am perdut 21 de luptatori, intre acestia pe bravul si 
curajosul decurion lacob, a carui familie — o vaduva cu 3 
copii — a ramas lipsita de toate mijloacele vietei. Apoi am 
bivuacat in jurul cetatii, iar la 27 Iulie am intrat cu 
batalionul meu in cetate. 

Aceasta a fost ultima noastra lupta cu insurgentii. 
Rezultatul ei a fost — noi spargand de trei ori cordonul de 
asediu si risipindu-l apoi cu toul - , despresurarea cetatii, 

care a fost asediata si bomabrdata 18 saptamani. 

Daca mai ramasese in regiunea cetatii unele 
detasamente de insurgenti, ele se aflau dincolo de Muras si 
observau miscarea trupelor imparatesti si a celor rusesti, 
care veneau de la Sibiu. Regiunea cea mai apropiata de 
cetate era cu totul curatita de dusmani. Cu un cuvant 
cetatea fusese complect despresurata. Asa dar meritul 
acestei despresurari si al gonirei insurgentilor de langa 
cetate il poate tagadui Românilor numai pizma urata, care 
urmareste intunecarea adevarului curat si defaimarea 
virtuti”. 

Raportul lui Axente este datat din Cenade, un sat de 
langa Blaj, pe la sfarsitul lunei Decembrie 1849. 

Dupa terminarea revolutiei din Ardeal, Axente a 
fost in repetate randuri invitat sa vina la Bucuresti, unde 
avea multi prieteni si serioase legaturi cu cercurile liberale, 
care ii oferisera ocuparea postului de profesor de limba 
latina la universitate. El insa a preferat sa ramana in 
Ardeal, motivand ca “daca pleaca pastorii, turma se 
rataceste [...]” 

St Axente Sever a incetat din 
E să viata in ziua de 13 August stil nou 
1906, la Brasov, unde se mutase prin 
anul 1890 din cauza legaturilor mari 
de rudenie, pe cari le avea cu cele 
mai fruntase familii românesti de 
aici. Sotia sa era originara din 
Brasov, nascuta Blebea. Ea l-a 
precedat in mormant inainte cu 1 an 
si jumatate. Dupa ce s-a imbolnavit, 
“tata Axente”, cum 1 se adresau 
Brasovenii, a fost invitat de canonicul-prepozit Ion Micu 

Moldovan sa se mute si sa traiasca restul zilelor sale la 
Blaj. Dar "tata Axente” declara: “Cat traesc, nu vreau sa 
plec de aici; dupa ce voiu muri insa, doresc sa ma duceti la 
Blaj si sa ma inmormantati acolo”, dorinta care i s-a si 
implinit. Stins din viata in varsta de 75 ani, Axente Sever 
ocupa, alaturi de Avram Iancu, una din cele mai glorioase 
pagini din istoria Romanilor ardeleni. 

Amanunt caracteristic: In hartiile si documentele 
lasate de Axente Sever s-a gasit un plan strategic, care a 
fost prezentat Domnului Alexandru Cuza Voda, in vederea 
unei invaziuni a armatei Principatelor Unite romane in 
Transilvania, plan care corespunde intocmai planului 
statului major roman din 1916, cand armata vechiului regat 
a intrat in Ardeal, dupa declaratia de rasboiu a României in 
contra Austro-Ungariei. 

Axente Sever a murit fara sa lase nici un urmas. 

CAPITOLUL XXXVII 
POPA BALINT 


Istoria revolutiei ardelene din anii 1848/49 va retine 
intotdeauna pentru cinstea preotimei romane din Ardeal — 
fie ea orotodoxa sau unita — omagiul tipic si elocuent, pe 
care i-l aducea baronul Kemeny Farkas, tantosul colonel 
ungur, dupa ce a fost batut si alungat in chip asa de rusinos 
din muntii Abrudului de catre oastea lui Avram Iancu, 
comandata aproape numai de slujitori ai altarului, cand 
exclama infuriat: - “Dracul sa se mai bata cu popii! ”. 

Prefectul Simeon Balint, 
cunoscut in tot tinutul Abrudului 
sub numele de Popa Balint, si-a 
avut partea sa de glorie in aceasta 
groaznica amaraciune a 
trufasului comandant ungur. 

Dupa Axente Sever, popa 
Balint a fost cel mai activ, mai 
energic si mai intelept prefect de 
legiune, care desi fusese 
insarcinat cu apararea tinutului 
de pe valea Ariesului, spre a 
impiedeca intrarea Ungurilor in 
munti, el apare neobosit si viteaz in toate partile unde era 
cerut ajutorul sau. 

Simeon Balint, fostul prefect al gardei nationale de 
pe Valea Ariesului, paroh si mai tarziu protopop in Rosia 
Montana, s-a nascut in Septembre 1810 in comuna Copand, 
de langa Turda, dintr-o familie originara de preoti ortodoxi 
din Maramures. Studiile gimnaziale le-a facut in Cluj, Blaj 
si Sibiu, dupa care a intrat in seminariul din Blaj, avand ca 

profesor, intre altii, pe Timoteiu Cipariu. In anul 1834 este 
investit de episcopul Lemenyi din Blaj ca preot in Rosia 
Montana, unde se si casatoreste cu una din fiicele preotului 
local Zacheu Golgot. Din clipa in care s-a stabilit la Rosia 
Montana, aceasta vestita localitate inca de pe vremea 
strabunilor nostri Romani, popa Balint a fost necurmat in 
fruntea tuturor miscarilor nationale, politice, culturale si 
bisericesti. Faţă bisericească de mâna întaiu, Balint a fost 
totdeauna mandru de faptul ca era român si timpul cat a 
pastorit el parochia română greco-catolica din Rosia 
Montana nu s-a pomenit ca Românii de aici sa treaca, prin 
ademeniri sau amenintari, la religia reformata sau la cea 
romano-catolica (papistasa), cum era obiceiul in trecut si 
din care cauza promiscuitatea religioasa din Rosia Montana 
este sui generis ca nici intr-o alta comuna din întinsul 
României Mari. 

In anul 1848, in Ardeal incep pregatiri si inarmari — 
ca rasunet din apus — deodata cu ivirea primaverei a 
viforosului an. Românii se agita, se misca si iau parte in 
numar mare la adunarea din Blaj (3/15 Maiu) de pe campia 
libertatii. Natural, popa Balint era printre cei dintai, ceeace 
i-a atras din partea Ungurilor acuzatia de “agitator”, iar 
soldatii sacui, adusi de curand la Abrud, il inchid, il bat si îi 
smulg parul din barba. (Vezi capitolul XXXIV, pag. 338). 

In 10 Decembre 1848, comitetul natiunei romane 
din Sibiu prin urmatorul act, iscalit de S. Barnutiu ca 
presedinte si Aron Florian ca secretar, il numeste prefect al 
gardei nationale in partile Ariesului: 

“Luand in consideratiune capacitatea si energia 
domnului Simeon Balint, Comitetul il denumeste Prefect al 
gardei nationale in prefectura ce se intinde in partile 
Ariesului, dupa lista ce i se alatura. De aceea se invita 

toate dregatoriile civile si militare, ca sa-l recunoasca de 
prefect si sa-i dea tot ajutorul de care va avea trebuinta in 
privinta gardei nationale pentru tinerea ordinei si a 
disciplinei. Tot deodata se demanda tuturor tribunilor, 
vice-tribunilor, centurionilor si vicecenturionilor si in 
genere tuturor Românilor, cari se afla in serviciul gardei 
nationale, ca denumitului prefect sa-i dea toata supunerea 
si ascultarea, spre a putea implini cu toata exactitatea 
oficiul ce i s-a incredintat”. 

In 18 Decembrie, popa Balint isi stabileste tabara 
langa comuna Ocolisul Mare pe Aries, de unde a tinut in 
frau si a pedepsit amar pe insurgentii unguri, cari 
indrazniau sa intre in tara Motilor. 

Popa Balint a contribuit mult la distrugerea armatei 
lui Hatvany in luptele din jurul Abrudului. In retragerea 
acestuia dela Abrud, scena cea mai crancena s-a petrecut la 
Bucium-Cerbu (4 km de la Abrud). Vanatorii Moti isi 
terminasera munitia, dar lancierii (albaceni, vidreni, 
scarisoreni etc.), apucand pe căi mai scurte, iesisera inainte 
si asteptau trecerea lui Hatvany si a ramasitelor armatei 
sale. Cand compania neagra germana, cu capul de mort in 
frunte, soseste cu tunurile in fata Motilor, acestia, intocmai 
ca soldatii vechiului regat, in 1917, in luptele de la 
Marasesti, isi aruncara sumanele si palariuile la pamant si 
dau navalnic si inversunati asupra companiei si a tunurilor 
si afara de 7 insi, cari fura prinsi si dusi la Zlatna, toata 
compania fu macelarita si tunurile cucerite. Din varfuri de 
dealuri, pe lunga vale serpuitoare a satului Bucium Cerbu, 
femeile rostogoleau bucati de stanci in capul honvezilor 
fugari. Opt dintr-ânşii, cari voiau sa se refugieze in comuna 
Dupa Piatra, au fost prinsi de 2 femei si 2 fete si omorati. 
Familiile unguresti, cari nu s-au despartit de armata 

insurgentilor, au cazut si ele victime. 

Despre catastrofa lui Hatvany la Bucium Cerbu 
scriitorul ungur Gracza in cartea sa din 1895 (Az 1848-49- 
iki magyar szabadsagharc tortenete IV 434) scrie intre 
altele urmatoarele: 

“Oastea (valahilor) navaleste cu furie salbatica 
asupra refugiatilor inghesuiti. Legiunea germana se lupta 
cu cea mai mare desperare. Totul e zadarnic! Valea mortii 
este locul acesta... D-aici nimeni nu scapa. Se naste o 
invalmaseala infioratoare. Ceata refugiatilor, cetateni si 
honvezi, se invarte intr-un mare ghem, care apuca incoace 
si incolo, plange, striga, se roaga, dar nu se mai apara. lar 
de pe coastele dealurilor dau de-a dura bucati grele de 
stanci, traznind in mijlocul gramezii nenorocite. Numarul 
refugiatilor scade, al mortilor creste. Pana in amurgul 
serii tine cumplitul macel...apoi linistea coboara 
pretutindeni. Si valea, cuprinsa in coastele dealurilor, pare 
ca s-a schimbat intr-un urias sicriu deschis: O mie sapte 
sute de morti zac acolo!” 

Asupra luptelor Românilor de la Abrud cu trupele 
colonelului ungur Kemeny Farkas, popa Balint a jucat de 
asemenea un rol mare si hotarator. lata, dupa raportul lui 
Avram lancu, tabloul luptei, care a pus capat incercarei lui 
Kemeny de a ocupa Abrudul: 

“In 8 Iunie, inainte de rasarirea soarelui, Kemeny 
cu ostirea sa pleaca in mars de la Brad spre munti. Preotul 
Groza, in fata numarului de rasculati, se retrage pentru 
moment de la Buces; insa, dupa ce ostirea lui Kemeny 
trecu acest pas (intre Zarand si Abrud), isi reocupa locul si 
in aceeas zi bate o ceata de honvezi care escorta un 
transport de proviant: doua care, incarcate de paine, sunt 
prinse, celelalte sunt alungate cu escorta cu tot inapoi spre 

Brad. 

Kemeny ocupa pozitie la muntele Vulcan; in alta 
pozitie, nu mai putin buna, intre satul Blajeni si Vulcan, il 
asteptau ai nostri. Lupta s-a inceput in ziua pomenita, 
adeca in 8 Iunie, intre ora 1 si 2 d. a., cu foc viu de tunuri 
si tiraliori si a tinut neintrerupt mai mult de cinci ceasuri. 
Cand a inceput a se inopta, ai nostri se retrag. In vremea 
noptii liniste de amandoua partile. 

In 9 lunie trupele noastre mai sporisera ceva intre 
muntele Vulcan si satul Ciuruleasa (6 km dela Abrud). 
Lupta incepe dimineata la ora 8, se urmeaza fara 
intrerupere ziua intreaga, cu indaratnicie si d'o parte si de 
alta, pana ce la 9 ore ii pune capat noaptea. In ziua 
aceasta ai nostri au stat pe locul ocupat, dar, dupa miezul 
noptii, se retrag spre Sohodol. 

Dumineca, in 10 Iunie, se dau lupte de putina 
insemnatate la avanposturi. Intr-acestea sosesc oamenii 
prefectului Balint, sub conducerea bravului tribun 
Ciurileanu, la Campeni. Prefectul Balint sosise acolo 
Sambata seara. In noaptea spre 11 Iunie se pun in miscare 
catra campul de lupta si trupele acestea intarite cu altele. 
Daca Kemeny ar fi stiut ca trupele ce i s-au opus in ziua 
intai nu treceau mult peste 1000 si in ziua a doua cam 
1600, ar fi patruns de mult in Abrud, dar situatia lucrurilor 
acestui tinut il putea face sa se insele in socoteli. 

Dimineata, in 11 Iunie, trupele noastre, pe 
dealurile de la Sohodol, se tineau in pozitie defensiva, 
deoarece era lamurit, ca nu usor putea fi scos Kemeny din 
pozitiile lui de la Ciuruleasa. De altfel oamenii nostri se 
deprinsesera sa se masoare cu dusmanul pe dealurile 
Abrudului si d-aceea multi au cerut sa-l lasam sa vie in 
Abrud... Kemeny, putin infestat de noi, a si intrat in oras la 

ora 11 a.m., punându-si cartierul la protopopul român 
Absolon. Trupele noastre au inaintat indata de la Sohodol 
la Soharu. Diviziile, postate pe dealurile de aici, erau 
comandate de prefectii Balint, Vladut si Moldovanu si 
tribunul Ciurileanu; acolo era si forestierul Schuster, 
centurion al gardei nationale române din Abrud. Numitii 
comandanti pornesc atacul de pe dealurile Soharului. Era 
tocmai ora 1 d.a., cand focul de tun si tiraliori deschise 
lupta. Kemeny sta tocmai la masa. La auzul bubuitului de 
tun se ridica repede, si iesi afara. Vanatorii nostri faceau 
minuni de vitejie, dusmanul era tot mai stramtorat catra 
oras. Si tunurile noastre au avut efect: s-a distins in 
deosebi bravul vanator din Rosia, Jurca Todorut. 
Deoarece n-aveau artileristi, Românii isi puneau pusca pe 
gura tunului; mai intai tinteau cu pusca si , dupa pusca, 
indreptau tunul. Asa facu si numitul vanator cu un tun, 
care prin loviturile sale sigure pricinui nu putina 
stricaciune in sirurile honvezilor. Odata tinti asupra lui 
Kemeny, care tocmai facu o miscare cu calul si astfel 
scapa d'a fi nimerit de glontul ce îi rupse franele din mana. 
Kemeny insusi povestea intamplarea, laudand pe Români 
ca, desi lipsiti de artileristi, totusi stiu sa traga cu tunul. 
Lupta dureaza pana la ora 6 seara. In toate punctele 
respinsesem pe honvezi pana in oras si in imprejurimea lui. 
Acum se schimba norocul: un sas, al carui nume l-am uitat, 
dar pe care centurionul Schuster il va fi cunoscand, caci 
garantase pentru el, fusese prins d-ai nostri intr-o lupta de 
mai inainte, si ca Sas, - caci Sasii, asa credeam, se luptau 
pentru O cauza comuna Cu noi, - fusese bine tratat si 
centurionul Schuster il pusese decurion la divizia sa. 
Indata, la inceputul luptei, fiind intre tiraliorii dinainte, 
trecu iaras la rasculati si trădă lui Kemeny, cum am aflat 

mai tarziu in Abrud, pozitia noastra si taria fiecarei divizii 
a trupelor. Fara veste, dusmanul se arunca asupra locului 
unde noi eram mai slabi, si adeca in stanga, asupra lui 
Ciurileanu, il respinge repede si, prin aceasta, parte mare 
a trupelor era sa fie despartita si inconjurata. Cand 
prefectii Balint si Vladut observara lucrul, comanda indata 
retragerea. Se oprira pe dealurile Sohodolului si mai 
sustinura lupta o jumatate de ora, dar din nou trupele 
noastre trebuira sa se retraga pana pe dealul Heteului, 
unde se restabili ordinea. Dusmanul n-a mai inaintat. Cu 
acestea se sfarsira luptele de aici, din ziua aceasta, seara 
tarziu. 

Tot in 11 Iunie, doua companii de sacui escortau 
din Brad spre Abrud un mare transport de bucate. Preotul 
Simeon Groza, care tot mai tinea ocupat pasul de la Buces, 
atacă aceste doua companii la numitul sat, omoara 15 
honvezi, intre ei un sergent, prinde 38 de care incarcate de 
pâne si doua care de slanina; pe celelalte, cu sacuii 
impreuna, le respinge cu atata tarie, incat nu se mai opresc 
la Brad, ci fug mai departe, spre Deva. Groza a pierdut un 
mort si cativa raniti. 

In lagarul general de la Campeni am tinut, in 12 
Iunie, consiliu de rasboiu si am hotarat sa atacam 
dusmanul din mai multe parti si sa nu-l lasam in pace... 
S-au impartit din nou trupele: Preotul si prefectul Balint 
s-a intors in Stanga, spre Rosia, a ocupat pozitia la Vartop, 
d-asupra orasului, si s-a pus in legatura cu lagarul 
tribunului Faur la Bucium. Astfel s-a format si s-a largit 
aripa stanga. Preotul Groza a primit ordin sa lase o mica 
divizie la pazirea pasului Bucium, iar el, cu partea cea mai 
mare a oamenilor, sa inainteze catra Stiurt si sa opereze in 
aripa dreapta. 

In ziua aceea m-a invitat o scrisoare a lui Kemeny 
sa depun armele, impreuna cu ceilalti prefecti, si sa fac 
pace cu Ungurii... 

In 13 Iunie S-au dat lupte, toata ziua, in mai multe 
puncte, cu noroc schimbator; in deosebi grele au fost la 
centru, unde comandau: prefectul Vladut, tribunii 
Andreica, Olteanu, Boeriu s.a. Prefectul Balint a pus in 
desordine doua companii, trimise de Kemeny la Rosia...In 
ziua aceasta s-a prins o scrisoare, adresata lui Kemeny de 
ofiterul batut de Groza cand cu transportul bucatelor. In 
scrisoare, ofiterul recunoaste bataia suferita si se crede a 
fi batut de prefectul Balint (in loc de Groza), rugand pe 
Kemeny sa-i spuna o alta cale pe care sa aduca armatei 
cele trebuincioase. 

Bucatele erau pe sfarsite, caci in 12 Iunie soldatii 
lui Kemeny au mancat ultima paine, iar dupa 12 lunie isi 
alinau foamea cu tarate si cu graunte de cucuruz ramase in 
casele parasite ale Abrudenilor. 

In 14 Iunie Kemeny scrie prefectului Vladut, pentru 
o intelegere cu Românii, si-l pofteste la o convorbire...La 
prefectul Balint trimite pe Simeon Sulut, român din Abrud, 
sa-l invite la o vorba...Amandoi refuza. 

Noi am decis, pentru 15 Iunie, atac din toate 
partile: iar, daca acesta n-ar reusi, al doilea atac pentru 
ziua de 17 lunie. In acest scop sunt ocupate urmatoarele 
locuri: 

I. Preotul si prefectul Balint ramane in locul catra Rosia si 
in legatura cu Buciumanii. Aceasta pozitie face aripa 
stanga. 
II. Langa drumul mare spre Campeni, la Carpenis, e postat 
bravul preot de acolo, lon Fodoreanu; la Sohosol preotul 
si tribunul lon Gombos. Acestia formeaza centrul, sub 

comanda prefectului N. Vladut. Nu departe de Sohodol, 
intre satul acesta si Soharu, se posteaza preotul si prefectul 
Nicolae Vladut cu tribunii Andreica, Olteanu si Rusu si cu 
centurionul lambor. Diviziile lor se intind spre Cernita si 
fac aripa dreapta. Nicolae Vladut, prefectul, comanda atat 
aripa aceasta, cat si centrul. 

Mai departe, spre sudest, la Stiurt, apartinand tot 
la aripa dreapta, dar neatarnator in operatiile sale, avea 
sa-si ocupe locul Simeon Groza. 

In 15 Iunie Kemeny nu asteapta atacul nostru. 
Starea lui necajita (in lipsa de alimente) il face sa inceapa 
el atacul. Mai intai trimite cam o mie de oameni impotriva 
Buciumanilor, unde prefectul Balint comanda in persoana. 
Ai nostri, la inceput se retrag, dar indata ocupa o pozitie 
mai favorabila. Lupta se inoeste si dureaza mult timp 
nehotarata. Prefectul vesteste pe tribunul sau Ciurileanu, 
cu lagarul mai aproape spre Rosia, si-l cheama in ajutor. 
Acesta soseste si prefectul da atunci nou atac. La ora 5 d.a. 
dusmanul este, in partea aceasta, cu totul frant si urmarit 
cu mari pierderi din partea sa pana in Abrud. La ora 1 d.a. 
Kemeny este atacat si de la centru, de preotii Gombos si 
Fodoreanu, iar de la aripa dreapta de prefectul Vladut. Pe 
inserate este respins in toate punctele si urmarit pana in 
pozitiile sale de mai inainte. 

In ziua aceasta suferi Kemeny cea mai mare 
pierdere. Seara, la masa, se spune ca ar fi zis: - “Dracul 
sa se mai bat cu popii!” 

In 16 Iunie dimineata, indata dupa ivirea soarelui, 
mai multi prefecti si tribuni erau adunati in Campeni, sa 
puna la cale al doilea atac pentru ziua de 17 Iunie. 
Kemeny insa, in revarsatul zilei, dete porunca sa fie atacat 
preotul Groza (la Stiurt), poate ca sa ne atraga atentiunea 

spre partea locului, caci el, Kemeny, incepu pe la ora 9, in 
cea mai mare graba, retragerea spre Zlatna... Avu noroc 
cu negura deasa, care in aceste tinuturi muntoase rar se 
imprastie mai curand de ameazi. Cand trupele au observat 
fuga lui Kemeny, el trecuse binisor inainte. Totusi mai 
multe cete au alergat dupa el, luptandu-se cu trupa din 
urma a fugarilor. Cand sosira la Valea Cerbului, fura 
vazuti de Buciumani si Mogoseni cum aprindeau casele din 
apropierea drumului. Atunci voinicii feciori de munte se 
aruncara, pe moarte si viata, asupra honvezilor, izbindu-l 
cu pusti, cu lanci, coase, furci...Strigatul desnadajduit: 
“Oda vagyunk!” (suntem pierduti!) rasuna din toate 
gurile: soartea lui Hatvany le plutea inaintea ochilor. 

Kemeny fusese prevazator si cu trei ore inainte d'a 
pleca trimise pe maiorul Forro, cu o trupa tare, sa 
repareze podul de la Dealu Mare, sa strice si sa inlature 
baricadele si alte piedeci de acolo. Fara aceasta 
prevedere, dusmanul ar fi fost neaparat pierdut, caci 
Buciumanii usor l-ar fi retinut, pana ce trupele noastre l-ar 
fi inconjurat de toate partile. Buciumanii cu toate acestea 
au omorat in Valea Cerbului 145 de honvezi si au cuprins 
doua care cu putina munitie si haine. Si Simeon Groza 
ajunse o trupa de fugari si-i facu mare stricaciune cu 
lancerii lui. 

Asa se sfarsi batalia de noua zile cu Kemeny. El 
pierdu peste 500 de morti. Numarul ranitilor este 
necunoscut. Ei fura incarcati pe vreo 60 de care si dusi la 
diferite spitale din Ardeal”. 

O frica nebuna a cuprins pe Ungurii ardeleni, cand 
au aflat ca si Kemeny fu alungat din munti. Si frica lor se 
vede din inscrisele ziarelor unguresti de pe vremea aceea. 
Astfel rezulta dupa aceste ziare ca locuitorii Clujului 

fugisera in timp de noapte de seapte ori din oras, plecand 
spre Budapesta, Ungurii din Turda de patru ori, iar cei din 
Targu Mures de trei ori la auzul ca: Vin Moti lui Iancu si 
Balint! Vine si Axente? 

Regretatul George Bariț, fost presedinte al 
Academiei romane, vorbind de raportul lui Balint asupra 
luptelor duse de el in anii 1848/49, facea (in anul 1884) 
urmatoarele judicioase observatiuni: 

“Daca Simeon Balint, in calitatea sa de prefect, in 
acea parte a comitatului (judetului) Turda, n-ar fi operat 
cu energie si cu prudenta rara; daca el n-ar fi stiut sa 
scoata, ca din pamant, cete de vanatori, arme si munitiuni 
pentru acestia; daca nu s-ar fi aruncat orbeste cu asalt 
asupra artileriei unguresti, ca sa-si castige si tunuri, poate 
fi oricine convins ca din multimea comunelor romanesti 
cate se afla pe largul teritor dintre orasele Turda, lara, 
Ofenbaia, Trascau, nici una n-ar fi ramas neaprinsa si 
nedevastata de insurgenti si sute de familii romanesti ar fi 
fost exterminate... Abia se incepuse revolutiunea, cand 
tribunalul negru si secret, la inceput intocmit la M.- 
Osorhei (Tg. Muras), decisese ca toti Românii cati Stiu 
carte sa fie ucisi, pentru ca poporul sa fie lipsit cu totul de 
conducatori. Mai ales oamenii tineri, stiutori de carte, 
erau persecutati de moarte; iar pe unde nu puteau pune 
mana pe tineri, omorau pe parintii sau pe fratii lor. Asa, de 
ex., tatal lui Alexandru (Papiu) Ilarian, paroh in Budai 
(jud. Turda), fu spanzurat numai din cauza ca n-au fost in 
stare sa puna mana pe fiul sau. Asupra familiei loan Pop 
Bariț, paroh in Petrid, aproape de Turda, fusese decretata 
sentinta de moarte pentru toti membrii ei, tata, mama, cinci 
frati si o sora, mai mult din cauza fratelui mai mare (G. 
Bariț), cunoscut pe atunci in țară ca fondator si redactor al 

Gazetei Transilvaniei si al Foii pentru minte, inima si 
literatura. Pe tata-sau, cazut la un morb greu in lanuarie 
1849, erau sa-l impuste in asternut... Mama lor a scapat de 
moarte sigura, ascunsa sub o sanie incarcata cu paie, dupa 
aceea trei luni ascunsa intr-o moara, cu vesminte 
schimbate. Fratii lui au scapat cu viata in munti, la Balint, 
unde apoi au dus in cap de noapte si pe tatal lor, la 
neuitatul protopop gr. or. Iosif Ighianu, vechiul sau 

amic... Mai multe sate de Români stiutori de carte, 
bisericani si mireni, au avut sa multameasca lui Dumnezeu 
ca au ramas cu viata, Singur si numai prin scaparea lor in 
Muntii Apuseni, in oastea lui Simeon Balint, in a lui Avram 
Iancu si la Axente”. 

In muntii Abrudului, figura popei Balint a ramas 
oarecum legendara. El era cantat in poezii ca cea 
urmatoare: 

“Popa Balint ca paroh, 
Peste Roşia ţine foc, 

Ține foc, ține bătaie, 

Pe Unguri pe toți să-i taie” 

In anul 1852, Balint a adresat printului Carol 
Schwarzenberg, guvernatorul Ardealului, un memoriu, 
intervenind pentru incetarea “injuriilor si apasarilor ce se 
fac baiesilor (minerilor) din Muntii Apuseni ai 
Transilvaniei”. In acest documentat memoriu Balint spunea 
urmatoarele: 

“Tinuturile muntene apusene ale Transilvaniei s-au 
bucurat din vechime de unele drepturi, fara de care 
locuitorii de acolo ar ajunge proletari si peritori de foame, 
in special este vorba despre dreptul lemnaritului pentru 
foc, pentru nevoile economice si in deosebi pentru 
industria baieseasca sau a minelor. 

Locuitorii din comunele muntene erau, pana in 
veacul al 17-lea, oameni liberi de orice iobagie sau 
servitute, aveau dreptul de proprietate si libera dispunere, 
ca persoane morale si comunitati, si ca particulari, fiecare 
cu mosia Sa, - cum dovedesc diplomele primite de la 
principii Ardealului: Bethlen, Apafi si altii. Diplomele 
recunosc dreptul de proprietate in hotarele si padurile 
tinuturilor amintite, dar despre datorinte iobagesti nu se 
face nici cea mai mica pomenire. Pieile de vulpe, de miel, 
untul, caşii (caşurile) si boii, cari noi le dam la curtea 
acelor principi, locuitori in vecinul Balgrad (Alba lulia), 
mai vartos cu ocaziunea inscaunarii lor in tronul tarii, nu 
erau nici de cat datii (daruri) iobagesti, ci numai honorarii 
omagiale, pentru aratarea supunerii inaintea lor ca a 
supremei potestati in patrie, si care datii tocmai asa se 
pofteau si de la nobilii si aristocratii tarii si se scoteau prin 
oamenii principilor, camarari numiti, mai rar si mai in 
putina, sau mai des si in mai mare masura, poate uneori 
cam dupa placul scotatorilor. Astfel de adunare a 
honorariilor pentru principi căşuna (provoca) adeseori 
neplaceri. Abrudul, Rosia si Corna socotind a-si asigura 
starea lor — pe langa ofertul de un quatum de aur — isi 
castigara privilegiu dupa exemplul altor opide si 
municipii... 


Abia dupa anul 1700 se ivesc in tinuturile muntene 
apusene spanii si provizorii comerciali sau fisco- 
dominaloi; si mai tarziu se arata urmele de robote si 
servitute iobageasca, si anume sub domnia imparatesei 
Maria Terezia. Atunci Slujbasii camerali, sub cuvant ca 
reguleaza datorintele comunitatilor catra fisc, incepura a 
introduce sistema de robote si acolo; impusera pe locuitori 

315 


la taxe rescumparatoare de robote “de un potor” pe zi de 
lucrul cu mainile si de trei (potori) pe zi de lucrul cu boii, - 
din care apoi se sistemiza asa numita suma de taxe 
urbariale dominale de 2 fl(orini) 36 cr(eitari) si de 5 fl. 12 
cr. pe an”. 

Desi in 1776 s-a dat decret de la curtea din Viena 
ca locuitorii amintit sa se socoteasca de rascumparati cu 
taxele acestea de toate serviciile iobagesti si altceva sa nu 
li se mai ceara, totusi in anii urmatori oficialii camerali 
prin intrigi, siluiri, batai (100-150 de bete aplicate de 
fiecare om) si arestari ce se terminau cu moartea celor 
detinuti, au izbutit sa faca din oamenii liberi pana la 1700, 
iobagi fiscali, despoiati de dreptul si de liberea dispozitie 
asupra averilor de orice fel: spanii sau oficialii camerali 
hotarau acum dupa plac si voie asupra lor. 

Cu toata aceasta prigonire si paguba, aduse 
comunitatilor si particularilor, totusi lemnul de foc, de 
cladit si de baiesit nu li s-a luat: Abrudenii, Rosienii si 
Cornenii au avut totdeauna lemnaritul pentru minele lor 
scutit de orice taxa, - drept recunoscut si prin ordinatiunea 
tezaurica (No. 2108 din 27 Febr. 1817), cand deodata vine 
ordinatiunea comisiunii ministeriale din 1 Noembrie 1849 
(incuviintata mai tarziu si de guvern) prin care se opreste 
intreg lemnaritul si se decide a se da numai sub conditie 
d'a se plati taxe, care an de an se urca in mod volnic. 
Scopul slujbasilor camerali a fost de-a pururea injugarea, 
asuprirea si starpirea noastra. 


1)Se zice si potura, iar in Zarand potoroanca, moneda de arama de 4 
creitari. 

Partea covarsitoare a locuitorilor din comunele 
pomenite isi sustin viata cu lucrarea bailor (minelor) si cu 
producerea metalelor. Experienta arata ca viata, 
impreunata cu osteneli crunte in lucratul bailor, este 
nesigura si ca e mare multimea orfanilor si vaduvelor 
celor stricati si omorati in bai. Din aceasta cauza si pentru 
a indemna locuitorii sa imbratiseze munca minelor si 
producerea metalelor, lucratorii au avut din vechime mai 
multe scutinte si favorari, de exemplu: de la contributie, de 
la serviciul militar s.a., care insa acum toate au incetat. 

Europa civilizata a sters in ultimii ani zecimile de 
piedici ce sugruma industria; iar la noi, in Muntii Apuseni, 
suntem supusi la toate greutatile si ni se ia lemnul, fara de 
care poporul nostru, in partea cea mai mare, este silit sa 
paraseasca maestria baiesitului pentru taxele arbitrare ce i 
se impun; iar dauna va fi nu numai a locuitorilor, ci si a 
statului. In restimp de 20 de ani se va afla ca mai mare 
deficit va avea statul, pe de zece ori decat venit din taxele 
padurilor, daca nu se cultiva baile. 

Industria noastra baieseasca este apasata in 
vremea din urma si din partea Evreilor, cari se indreapta 
cu speculatiile in tinuturile noastre. Avuram ocazie, in 
restimp de doi ani, sa ne convingem despre intelepciunea 
legiuirii, care nu ierta Evreilor sa se aseze cu locuinta 
decat in departare de mai multe miluri (1 mil = 7,5 km), de 
la locurile tinuturilor aurifere, fara a mai vorbi ca Evreii 
nici acum n-au inundat tinuturile noastre decat ca 
mistuitori ai bucatelor asa de pretioase in munti, spre 
gatirea veninului fizic si moral al vinarsului (rachiului), si 
ca dansii culeg si speculeaza toate articolele de hrana din 
pietele noastre. Decat toate acestea, ni se fac daune mai 
mari din partea evreimii nu numai noua, prin inselaciune 

si prin cumpararea aurului, furat de unii lucratori baiesi, 
demoralizandu-i, ci in acelas timp Evreii insala si 
pagubesc erarul, caruia nu-i platesc zecime si alte foloase, 
ce se incaseaza de la locuitorii mosneni”. 

Pe temeiul expus aici, memoriul cere sa se trimita o 
comisiune, care sa desluseasca dreptul muntenilor in 
chestiunea padurilor, izvorul de viata al poporului din 
locuri muntoase, iar pana la numirea si sosirea comisiunii, 
muntenii sa fie reasezati in dreptul lemnaritului pentru foc 
si pentru baisag (minerit) fara taxe, impuse pe cale arbitrara 
acelora, cari in fiecare an dau statului zeci de maji de aur si 
argint. 

Dar guvernul, ca si imparatul, au ramas muti la 
documentatul memoriu al lui Balint. 

Inimosul prefect popa Balint a incetat din viata, 
admirat ca erou si iubit ca om, in ziua de 16 Aprilie 1880. 


VEG 


hitaana 

CAPITOLUL XXXVIII 
CATEVA SCRISORI INEDITE ASUPRA 
EVENIMENTELOR REVOLUTIEI DIN ANII 1848/49 


Asupra revolutiei din Tara Motilor, care a isbucnit 
in Octombre 1848 si a durat pana aproape de sfarsitul lunei 
August 1849, s-a scris mult si desigur se va mai scrie, 
poate si mai mult, dupa ce vor fi date la iveala si cunoscute 
toate documentele si scrisorile timpului. 

Dintre publicatiile aparute pana azi in aceasta 
chestiune, cele mai importante sunt desigur raportul lui 
Avram lancu si apoi rapoartele celorlalti prefecti ai 
legiunilor. 

Pe ici pe colo mai ies din cand in cand la iveala si 
alte documente din timpul acela, nepublicate inca. 

Din randul acestor documente nepublicate inca fac 
parte scrisorile ce urmeaza mai jos, pe cari le-am gasit in 
Muzeul judetean din Deva, amabilitatii bunului si 
distinsului meu amic dr. Petru Groza, fost ministru. 
Intrucat toate aceste scrisori sunt privitoare la luptele din 
muntii Abrudului dintre Români si Unguri, scoțând in 
relief greutatile pe cari au avut sa le indure prefectii si 
tribunii, comandanti ai legiunilor revolutionare, cu diferiti 
oameni slabi de inger din aceste legiuni, fie din cauza 
imprejurarilor, fie din cauza caracterului lor timid — caci au 
existat de acestia si pe atunci si vor exista cat va fi lumea — 
cred ca fac un serviciu istoricilor, cari vor scrie odata 
istoria critica a evenimentelor din 1848/49, publicandu-le 
in intregime, asa precum au fost copiate de prietenul meu 
Vasile Barluţiu, preot in Teius, care in tot cursul acestei 
lucrari mi-a dat un sprijin real si calduros. 

Iata scrisorile prefectului Buteanu catre Avram 

Iancu in intervalul dela 22 Noembrie 1848 pana la 3 aprilie 
1849. 


Prima scrisoare: 

Frate lancu! 

Fiindca circumstarile negresit poftesc aici o putere 
foarte mare, multe amenintari venindu-ne de la hotar — cu 
o vorba suntem in primejdie — pentru aceea frateste te rog, 
cum vei primi aceasta epistola, cu cea mai mare graba si 
aspra porunca sa randuesti ca din Sohodol toti puscasii 
cati se afla sa porneasca catre Blajeni, pe cari daca nu 
altminterea cu amenintarea pedepsii mortii pe toti luandu- 
i, cu cari urmeaza ca in jos coborand pe Bulzesteni, asa 
incat mai putin sa fie in numar 200 de puscasi. Acestia toti 
sa fie sub comanda lui Schuster. Pe mâne sara negresit sa 
fie aicea in Baia de Cris, unde îi vom astepta. Apoi si 
aceea sa faci in stire precum ca acei puscasi ce vor veni, 
din ziua ce vor sosi aicea, tot insul va capata 8 cr. 
(creitari, n.a) in argint pe zi si painea sloboda. 

Si din nou pentru ca sa nu ramanem in nevoie, cu 
toate puterile te sileste. 

Te roaga al tau 
Ioan Buteanu 
Prefect 
Baia de Cris, 22.11.1848 


A doua scrisoare: 

Frate lancule! 

Tribunul Corches mi-a scris, cum ca puscasii cari 
se afla aicea sa ti-i trimit indărăpt. Eu cati au fost, i-am 
trimis. Cealalta parte mare, cati au fost aici, toti au fugit 
acasa, baremi ca de mancare au avut, ca oamenii de pe 

aici le-au dat. Abia am 40 oameni aici, cu cari tinem 
stramtorile. Primejdia iara creste din cauza ca ne-au scris 
oficios cum ca in Sebes au intrat 6000 de Onkentesi 
(voluntari, n.a.) si 6 tunuri cu scop de-a veni la Zarand, si 
ma tem ca nici militia nu ne-a veni avand treaba pe acolo. 
Fa dispozitie la Tribunul din Abrud ca din satele cari se tin 
de Abrud, sa tina paza aici la Buces, precum este Abrud- 
oras, Rosia, Corna, Bucium, Carpenis, Cernita, ca 
altminterea fara primejduirea persoanei mele a sta aici, 
voiu fi silit a ma duce la un loc mai scutit pentru mine. 
Buteanu 

Prefect 

Buces, la 22 ianuarie 1849 


Frate lancu! 

Tu nu bagi de seama, puscasii cari au mai ramas 
aici din Scarisoara toti au fugit, ceilalti au fugit mai 
inainte si cand era sa ti-i trimit pentru apararea locurilor 
de pe acolo, abia erau vreo 80. Ai grija ca puscasii mai toti 
sunt pe acasa, fugiti de aici, si tu vei socoti ca sunt in 
slujba. Strange-i toti si o parte mai mare mi-i trimite 
incoace ca sa-i putem apuca hoteste. Pana acum tot i-am 
tinut, dar acum n-avem cu cine si o trebui sa parasim 
pozitia cea buna pentru lipsa puscasilor. Fa dispozitie sa 
nu patim pericol. 

Salutare frateasca. 

Buteanu 
Prefect 
Buces, la 24 Ianuarie 1849 


Fa pasii ulteriori in privinta banilor luati din casa 
bisericala din Abrud si ca sa putem ajutora pe fratii de 

dincolo, sa scriem toti trei cu Dobra la Comisariu, ca sa 
luam imprumutu ala din a Clerului nostru. 
B. 


Tocmai cand ti-am scris ordinul acesta, mi-a sosit 
veste ca Ungurii toti din Zarand au trecut cu toata armata 
lor catre Deva, spre ajutor la ceialalti. Ca cazul este 
adevarat, vom vedea. 

Buteanu 


A patra scrisoare: 

Frate lancule! 

Astazi catre Deva toata ziua suna tunurile. 
Oficiantul (officiolante) soldatilor Klokutian din Zlatna mi- 
a scris cum ca dansii nu pot veni in Zarand pe Grohas, de 
aceia mi-au facut cunoscut ca dansii vor veni cu toti 
oamenii sa le stam in cale la Brad, sau mai inainte. 

Pentru aceia, in numele natiunei române si a 
imperatorului, va provoc ca numai decat sa plece tot 
lagarul incoace, ca impreunandu-se cu noi sa le stam in 
cale ca sa nu poata fugi in Ungaria. Eu scol toate satele de 
pe aicea. 

Guarda (guardia) din Abrud sa vina toata sau le ia 
pustile si le da la altii mai harnici. Militia inca ne 
urmareste. 

Buteanu 
Buces, 27 Ianuarie 1849 


A cincea scrisoare: 
Frate lancu! 
De atacul tinut cu rebelii in Zarand ai auzit, ca ti- 
am spus. Oamenii tai trimisi cu Clement au fugit. Eu nu 

stiu ce disciplina au? Tu ar trebui sa veghezi mai bine, ca 
eu langa toata grijirea mea nu pot lua seama noaptea pe 
unde fug. Ar fi indatorat satul sau mai marii din sat, daca 
nu arata scrisoare de la mine sau viceprefectul, sa nu-i 
sloboada in sat, ci sa-i pedepseasca, ca de tot asa vor fugi, 
eu nu Sunt in stare nici un minut a sedea in Zarand. Daca 
si oamenii tai vor fi asa ticalosi, pune la toate potecile 
straji sa-i opreasca, ori trimite-mi cu numele lor in scris si 
din ce sat se afla ca sa va putem scrie dupa dansii. Numai 
decat te provoc ca pe maine sa trimit mai putin 300 
puscasi cu Corches Nicolae si cu numele lor si din ce sat se 
afla, ca altminterea in zadar ne luptam. 

Axente inca ne scrie desperat, nu stiu ce va fi de 
noi. 
Abrud, 2 Aprilie 1849 
Buteanu 


A sasea scrisoare: 

Iubite lance! 

Bravul tau Clement abia a venit de 4 zile in Cris si 
sub pretext ca va merge sa se schimbe, a tulit-o in numele 
Domnului. Oamenii tai mai toti au fugit, abia am inca vreo 
cativa. Eu nu pot sta aici in locurile acestea periculoase cu 
putinii acesti oameni; de aceea numai decat sa-mi trimiti 
aci puscasi harnici si voinici, cari sa stie lupta cu barbarii. 
Langa dansii trimite-mi vreo doi tribuni, iara harnici, nu 
ca Clement cel fricos, si te grabeste cu trimiterea lor aici. 

Oamenii sa fie cu merinde prevazuti si cu opinci 
bune, si dansii sa fie dispusi pe doua saptamani mai putin, 
si tu insuti le da porunca aspra ca nici decum sa nu cuteze 
a fugi acasa. 

Eu oamenii ii astept inca pe maine seara, 

altminterea ce se va intampla, vei vedea. 
Buces, 2 Aprilie 1849 
Buteanu 


Facem acum loc scrisorilor adresate de prefectul 
Buteanu tribunului N. Corches din Campeni. lata prima 
scrisoare: 

Domnule Tribun! 

In urmarea epistolei mie scrise iti trimit puscasii, 
cari au fost la mine, din patru sute mai ramanandu-mi 37 
de la Scarisoara. Pentru aceea ajutandu-ne Dumnezeu, 
imbarbatati-va si dati peptul cu Vasvari ca sa-l puteti 
reimpinge din hotarele Domniei- Voastre. 

Buces, 22 Ianuarie 1849 
Buteanu 
Prefect 


A doua scrisoare: 

Frate Corches! 

Planul pentru atacarea Ungurilor l-am cetit si la 
vreme de atac si noi am iscoti oarece. De aceia cum ca 
Ungurii din Zarand sa aduca pe seama Ungurilor din 
Abrud 3 sanii de pusti, noi nimic nu stim si pe aici nu se 
poate aduce, ca noi foarte avem grija, sunt picheturi in 
toate laturile. 

Ungurii sunt impartiti prin Brad, Baia de Cris si 
Halmagiu, au si 5 tunuri regulate. Acestea le stim de acolo 
ca am prins niste cocisi, cari au venit din Ungaria prin 
Halmagiu si Baia de Cris. Tunurile cele de lemn nu vi le 
putem trimite, ca noi inca avem lipsa de ele. Ti-am trimis 2 
clopote si 2 caldari, lasa la Alajos sa ne faca 2 tunuri din 
ele. Solomon de la Deva mai toti puscasii si i-o trimis la 

Sibiu, care se afla inconjurat de Unguri. Numai fiti 
totdeauna gata ca la o primejdie sa puteti sari odata pe la 
Blajeni. 

Blajul inca e cuprins, in biserica si-au bagat caii. 
Axente nu stim unde se afla. 
Buteanu 
Buces, 21 februarie 1849 


A treia scrisoare: 

Aspra ordinatiune catra tribunul Campenilor 
Nicolae Corches. 

Ti se comunica sub cea mai mare raspundere a 
Domniei Tale, ca sa scrii la toti centurionii de prin satele 
de sub tribunatul Domniei Tale, ca toti oamenii de la 14 
ani pana la cele mai adanci batranete, impreuna cu preotii 
si invatatorii satului, armati cu lanci si pusti, sa vina sub 
perderea capului la Abrud, in locul numit “Tarina 
Abrudului”, cu acea stransa randuiala ca toate pustile sa 
vina si nici una sa nu ramana acasa, sub perderea vietii si 
averilor. 

Abrud, la 16 Aprilie 1849, la 8 ore seara 

Din stransa Comisiune a Prefecturei Avram lancu 
Ioan Buteanu 

Dumineca la amiazi sa fiti la locul hotarat 


O scrisoare a Prefectului Buteanu catra Tribunul 
Ioan Sulutiu din Abrud: 

Domnule Tribun! 

Trimisele vi le-am primit. Ungurii desigur se afla 
impartiti in Brad, Baia de Cris si Halmagiu. Noi ne aflam 
in numar putini, fiindca lagarul dela Trampoieni, venit, 
mai tot a fugit acasa. Povatuitor inca n-au. De la Solomon 

acum anevoie vom capata ajutor, pentru ca lagarul lui 
statornic din venituri si puscasi, l-a pornit catra Sibiu, 
unde Ungurii cu generalul Bem se afla. Acolo trebue sa fie 
lovituri hotaratoare. Cu oamenii de pe la Zlatna pana va fi 
lumea bravuri nu vei face, pentru ca pe aceia nici ambitia 
nationala nu-i insufleteste, nici temerismu (curajul, n.a.) 
nu-i face luptatori. Blajul inca e ocupat de Unguri. Axente 
dupa ce a plecat de acolo, s-a retras, e imprastiat. 
Dumnezeu stie unde se afla. Insa toate nacazurile ne vin de 
la sefii militiei si de la blastamata politica si numai singur 
aceea ma inimeaza ca am speranta ca D-zeu toate le va 
intoarce spre mai mare binele natiunei. 

Fii Sanatos. 
Buces, 21 februarie 1849. 
Buteanu 
Prefect 


Scrisoarea-manifest a Prefectului Buteanu catre 
Axente Sever, prefect in Valea Murasului (e scrisa cu 
creionul, e stearsa, incat abia se poate citi. Nota autorului): 

Fratilor! Ungurii au navalit din toate partile pe 
noi. Astazi arsera doua sate: Zdraptii si Mihalenii. Noi am 
tinut foc cu dansii intr-un ceas. Acum n-avem munitie; de 
nu-mi veti trimite, suntem potopiti. Trimite-ti-ne prav si 
gloante si veniti in ajutorul nostru ca n-am mai mult de 
100 de oameni. Scrieti-ne ce este pe acolo. Maine poate 
vom veni in Abrud ca numai unu (?) este pana acolo. 
Buces, 3 Aprilie 1849 
Buteanu 

Scrisorile tribunului loan Sutuliu (Nota 1) din 
Abrud catre Avram lancu: 


Prima scrisoare: 

Onorate Domnule Prefect! 

Aici inchis trimit raspunsul lui Buteanu. Te rog fa 
dispozitie la Zlatna, ca aceia, precum scrie Buteanu, nu 
vreau a asculta. Noi mane dimineata vom porni catra 
Buces, unde ne vom intalni cu Domnul Buteanu. De la 
Dobra inca n-am capatat raspunsul. 

Abrud, 11 Ianuarie 1849 
Ioan Sulutiu 
Tribun 


Cand vream a pecetlui cartea, sosi si 
imbucuratoarea stafeta de la Dobra, care asta inchisa 
grabesc a ti-o impartasi. Vezi cum bate D-zeu pe Vasvari. 
Batar de ar fi murit mai de mult Vardener, ca Clujul nu 
l-ar fi reocupat Vasvari si de ar fi multamit Buchner de 
Sturbe inca in April 845, atunci noi nu aveam lucru mult. 

Originalul cartii lui Dobra l-am trimis la Buteanu, 
ca dansul, precum vad, e inghetat, ca sa-l mai incalzesc. 

Fii sanatos si sa nu ne temem de toate vanturile. 
Acel ce se teme in timpul de acum , nu-i vrednic de numele 
de Român. 

Sulutiu 


A doua scrisoare: 
Onorate Domnule Prefect! 
Domnul hognogiu (hadnagy, in limba maghiara - 
locotenent, nota B.B.) Sandruca, in minutu aceasta sosind 

la mine, imi spuse ca i-ai trimis curier sa intoarca 
Batalionul lui Clocanu in ruptu capului, din pricina aceea 
ca Kossuth si Meszaros cu armata mare au sosit la Cluj, si 
cum ca vrea a navali pe Balgrad. Sandruca se porni la 
Zarand, dara ii de lipsa ca si noi sa fim cu paza. 

La Deva, precum spune Sandruca, noi am perdut 
din factiunea lui Pucher, asta a fost Joi, dar Vineri s-a 
intors lucru. Stie Dumnezeu ce va mai fi. Cu graba mai 
multe nu pot scrie. Ar fi bine sa ne putem intelege ca aici 
sunt multe factioni (?). de poti, vina sa le desfacem. Cu 
vorba mai multe. 
Abrud, 10 februarie 1849 
Ioan Sulutiu 
Tribun 


A treia scrisoare: 

Domnule Prefect! 

Fiindca de la Domnul Axente n-au sosit nici o 
scrisoare, am trimis cei doi calareti la Zlatna, scriind lui 
Dobra ca poftita instiintare a Domnului Axente negresit sa 
o trimita. Buciumanilor si Abrudsatenilor prin calareti le- 
am scris ca deloc sa se rascoale si sa porneasca catra 
Dusu, precum si Rosienilor ca la cea mai mica larma sa 
navaleasca catra Dealul Baiesilor. Asemenea dispozitiune 
am facut si la Carpenis ca si dansii rasculandu-se, sa 
inainteze catra Abrud. Aici nu se aude nici o veste 
sparietoare. Capitanul lanbor in seara aceasta, la 7 oare, 
a fost la mine spuindu-mi ca Ungurii din Brad s-or dus 
catre Halmagiu si altii parte catra Baita si cum ca catre 
Deva ar suna tunurile groaznic. 

Capse si cuie maine la 8 oare va trimite Boeriu, 
precum si tunurile. 

Abrud, 9 Aprilie 1849, 11 ore noaptea 
Ioan Sulutiu 
Tribun 


Eu toata noaptea voi patrula si orice se va 
intampla, eu voi raporta. Boieriu zice ca la dansu nu sunt 
capsele, dara cate vor fi in bolte, le vom trimite maine 
dimineata. 


A patra scrisoare: 

Domnule Prefect! 

Cu cea mai mare graba numai atat pot scrie, cum 
ca oamenii si din Campeni si din tinutul acesta vin 
indarapt, fac larma si ca niste furiosi se lauda in tot chipul, 
nu-i putem infrana, suntem cu totii in primejdie, ca 
atacand si aprinzand Bradul, lesne se poate intampla ca 
insusi Românii din Zarand, impreunati cu Vasvari, si 
Abrudul si tinutul Campenilor sa-l faca cenusa. 

Te rog ca pe un barbat, care are increderea 
poporului, grabeste si facand cele de lipsa, sfatueste 
poporul sa nu fie asa de necredincios. 

Buteanu cu toti ceilalti erau a parasi si poate ca au 
si parasit Bucesul. Ce va fi mai incolo, Dumnezeu stie; 
destul ca stam foarte rau. Trimite, daca nu poti veni, pe 
fratele Corches. 

Vai de noi, de nu vei avea acum grija. 

Abrud, la 9 Aprilie 1849 
Ioan Sulutiu 
Tribun 


Saracu Buteanu e in cea mai mare primejdie. 

O scrisoare a viceprefectului Telechy din Abrud 
catra Avram lancu: 

Domnule Prefect! 

Iata acum doua epistole de la fratele Damian si de 
la tribunul Popp, din cari iarasi vei putea lua in minte 
starea Ungurilor si ce vreu, dupa care vei putea planui ca 
cum sa ne orientam si noi. Da numai aceea imi iau 
indrasneala si eu, ca rugandu-te ce va fi, sa fie mai in 
graba, precum vei bine voi a vedea si din aceste epistole. 
Roatele si plumbul il voi trimite. 

Fii sanatos. 

S. Telechy 
Viceprefect 
Abrud, la 15 Maiu 1849 


O scrisoare a inspectorului Petru Demian din Deva 
catre prefectul Buteanu: 

Fiti numai cu curajiu, că pe 8 April negresit vom 
intra in Zarand, 2000 pe la Soimus si pe 6 April in Deva si 
Hunedoara 12.000 cu Bucher si Urban, iara pe la Brasov 
multe mii. Acestea sunt singure datumuri. 

O parte din acestea vor trece Murasul si se va trage 
catra Geoagiu, unde se vor impreuna cu cei cari vor merge 
pe la Orastie. Eu sunt insarcinat ca sa va instiintez si pe 
Iancu ca sa strangeti uniti cu militia prin instiintare si 
cointelegere, ca cu toate puterile sa se nimiceasca inimicii. 

Ca de catra Oradie ii bate cu lelacich, cu 
Windischgratz si sa stii ca toata armata imperiala a jurat, 
ca sau vor nimici pe Bem sau vor peri toti. 

Leninger va trage gordon pe langa Muras cu 7000. 
Frate, iti spun si-n cazu ca acum trebue sa stam cu toate 
puterile hotarati, “invingere sau moarte”, ca toata lumea 

striga asupra Românilor. 

Vom capata pentru Românii nostri 10000 de pusti 
cari la cei mai vrednici numai le vor imparti. Capeti 600 
de pacheturi, dara numai cu randuiala buna sa le 
intrebuintezi, ca nu sunt altele. Scrie lancului ca pe 7 April 
sa se stranga loagarul baremi 5-600 la Ampoita, ca 
generalul Puchner calculeaza pe aceea si sa nu ramanem 
de minciuna. Acum sau niciodata trebue sa se hotarasca 
soarta Ardealului. Eu inca pornesc azi sa strang loagar la 
Muras. 
Petru Demian 
Inspector 


Din porunca d-lui Schlosscomandant sa arestezi pe 
toti aceia cari au fost in loagarul Ungurilor, cari sunt 
suspecti, pana la alta hotarare. 

Demian 
Cetatea Deva, 5 Aprilie 1849 


Din citirea si examinarea obiectiva a interesantelor 
scrisori de mai sus, cetitorul poate sa-si faca o idee exacta 
de dragostea de neam, de energia si de spiritul de disciplina 
atat a prefectilor si tribunilor, cari comandau legiunile 
românesti, cat si a insisi legionarilor. Ar fi o gresala 
nemeritata pentru luptatorii de la 1848 si 1849, daca din 
cateva cazuri sporadice de defectiune in randurile 
legionarilor, motivate de imprejurarile greutatilor vietii 
pentru ei si familiile lor, am trage concluziuni, cari ar putea 
atinge insufletirea si dragostea de neam cu care au luptat. 

Dealtfel prefectul Buteanu, care a fost unul dintre 
conducatorii cei mai energici si mai inteligenti ai miscarii 
dela 1848 si care si-a sfarsit viata cu moarte de erou — fiind 

spanzurat de Unguri la loasi — ne indica in mod luminos in 
scriosarea sa catre tribunul Ion Sulutiu din Abrud cauzele 
adevarate ale defectiunilor ivite ici-colo spre sfarsitul 
revolutiunei in randurile legionarilor, cand scrie: "Insa 
toate nacazurile vin de la sefii militiei si de la blastamata 
politica si numai singur aceeea ma inimeaza ca am speranta 
ca Dumnezeu toate le va intoarce spre mai mare binele 
natiunei.” 

Tot din aceste scrisori mai rezulta imensa autoritate 
morala de care se bucura Avram Iancu in fata poporului si 
a comandantilor sai, cari de cate ori observau acte de 
indisciplina la legionari, i se adresau lui, “Craiului 
Muntilor”, ca sa intervina cu cuvantul si prestigiul sau 
covarsitor. 

Si cuvantul lui Avram Iancu a fost intotdeauna 
ascultat. Dovada: La 1849, cand generalul Bem inconjura 
Muntii Abrudului cu 30.000 soldati bine inarmati, toate 
armatele care intrara in munti, sub comanda lui Hatvany, 
Vasvari si Kemeny Farkas, au fost complect nimicite. 

CAPITOLUL XXXX 
BISERICA SI SCOALA IN MUNTII APUSENI 


A vorbi despre aceste doua institutii, care se pierd 
in negura trecutului poporului românesc din Muntii 
Apuseni, contopindu-se cea dintaiu, adica biserica, cu 
insasi plamadirea fiintei noastre nationale, iar cea de a 
doua, scoala, rasarind in cursul veacurilor ca cea mai 
aleasa floare a sufletului romanesc, insemneaza a depana in 
lacrimi si suspine, in umiliri si mucenicie, dar niciodata in 
rusine, viata sufleteasca a Moților, cari si-au iubit legea 
stramoseasca si limba strabunilor mai mult decat orice bun 
pamintesc. 

Desi literatura noastra istorica a realizat in ultimul 
timp progrese insemnate, totusi nu avem inca o lucrare care 
sa ilustreze in lumina adevarului istoric intreg trecutul 
bisericii si scolii romanesti din Tara Motilor, unde au luat 
nastere cele mai hotaratoare si mai dramatice miscari 
nationale. Monografiile istorice, cari se vor scrie, vor 
descoperi desigur in trecutul acestor doua institutiuni fapte, 
care, inlantuite cu miscarile nationale ale lui Horea si 
Avram lancu, vor da complexul nazuintelor unui popor, 
care mai presus de orice a inteles sa isi castige dreptul la 
libertatea intregei sale fiinte sufletesti si morale. 

Din studiul si cercetarile facute de mine tot ceea ce 
pot sa constat este ca Moţii, in tot trecutul lor sbuciumat, 
s-au grupat, cum voi dovedi, cu o dragoste fara pereche in 
jurul bisericii si scolii, singurele paveze ale credintei si 
limbei lor stramosesti. 

Biserica - In primele capitole ale volumului de fata 
am aratat ca poporul roman de azi s-a format aici din 
amestecul dacilor cu colonistii romani adusi in Muntii 

Apuseni ca ostasi, ca minieri si functionari administrativi, 
atat de catre imparatul 'Traian, cat si de urmasii sai. 

Printre acesti colonisti erau foarte multi din partile 
rasaritene ale vastului imperiu roman, unde crestinismul 
prinsese radacini trainice curand dupa aparitia sa ca 
doctrina crestina. Ei bine, acesti colonisti au adus cu ei in 
Dacia Traiana primele invataturi crestinesti. Numeroase 
inscriptii si monumente vorbesc despre acest adevar si il 
confirma. De la colonistii romani au avut prilejul sa 
cunoasca legea crestina si multi dintre locuitorii bastinasi ai 
Daciei. Si apoi Muntii Apuseni, cu fortareata lor naturala, 
formau terenul cel mai sigur pentru propagarea 
crestinismului, caci nicaieri nu putea el sa fie mai ocrotit de 
valurile distrugatoare ale navalirilor barbare decat aici, in 
creierii muntilor. 

Distinsul nostru poet si scriitor Alex. Vlahuta 
zugraveste in cuvinte admirabile icoana vietii sufletesti, 
simplă si smerită, a stramosilor nostri cand scrie: "In 
linistea mareata, pe inaltimile luminoase, departe de 
pamant si aproape de cer, sufletele celor cari au trecut 
prin atatea dureri sorbeau insetate credinta cea datatoare 
de viata. O cruce de lemn, infipta la gura unei pesteri, 
insemna pragul unei biserici... Si vremea trece, trec sutele 
de ani vanturand noroadele si schimband fata lumii. 
Numai crampeiul acesta de neam, nebagat in seama si 
pierdut din vederea istoriei, ramane statornic aici si, in 
toata lunga-i intunecare, nimic nu se tulbura, nimic nu se 
strica din alcatuirea firii lui. Cum a intrat, asa va iesi din 
munti: acelasi chip, aceeasi limba, acelasi suflet”. 

Minunat se potriveste aceasta descriere sau icoana 
miscatoare cu imprejurarile in cari a fost silita sa traiasca si 
sa se desvolte legea crestina ortodoxa in constiinta 

poporului român din Muntii Apuseni ai Transilvaniei, pana 
cand “tot mai lung rasuna toaca si tot mai multi cuviosi ii 
auziau chemarea”. 

Aceasta este de altfel originea vietii religioase la 
Românii de pretutindeni, dar mai ales la cei din partile 
muntoase ale tarii, pana in ziua cand s-a mai linistit puhoiul 
navalitorilor barbari si crestinii au putut sa inceapa a-si 
construi biserici, a le inzestra cu carti, cu clopote, cu preoti 
hirotonisiti de episcopii din apropiere sau dela schiturile 
calugaresti. 

Primele biserici romanesti au fost construite din 
lemn, iar primii preoti au fost cantorii lor, priceputi in a citi 
un molitvelnic, o psaltire sau un ceaslov. Numai incepand 
din veacul XIV gasim urme despre biserici construite din 
piatra. In Muntii Apuseni abia prin secolul XVIII se zidesc 
biserici din piatra. Biserici vechi de lemn mai exista si azi 
in comunele Mogos-Miclesti, Brazesti, Mogos-Cojocani si 
in cateva sate din judetele Hunedoara si Arad. 

Una dintre cele mai vechi 
biserici din lemn este si biserica 
lui Horea din comuna Albac, 
judetul Turda, pe care, in anul 
1907, a adus-o in tara (Vechiul 
Regat — nota noastra) si a 
recladit-o dl. Ion I. C. Bratianu 
pe mosia d-sale de la Florica, ca 
un simbol al timpurilor de glorie 
ce aveau sa vie si in cari d-sa era 
predestinat sa joace un rol atat 
de mare si de hotarator. 

Cea mai veche biserica românească, cladita din 
piatra, pe teritoriul Muntilor Apuseni, este biserica 

schitului calugaresc din Rameti (Valea Manastirei), care, 
dupa cum sustin istoricii N. lorga si Stefan Metes, a fost 
pictata pentru intaia oara in anii 1486 si 1487, sub regele 
Ungariei Matei Corvinul. Este probabil ca aceasta biserica 
sa fi fost construita chiar cu mult mai inainte. In acest schit 
s-a desvoltat pe vremuri o laborioasa viata calugareasca, 
avand si o scoala de bucoavna pentru preoti, care s-a 
mentinut pana aproape de timpurile noastre cu unele 
intreruperi, datorite vremii nestatornice si persecutiunilor 
religioase. 





Este interesant de amintit ca biserica schitului 
manastiresc de la Rameti a avut sa sufere multe stricaciuni 
din partea propagatorilor “unirii cu biserica Romei”. Astfel 
la 23 August 1762 — constata N. Iorga — “a fost stricata de 
necredinciosi intr-o zi de Sambata, spre pieirea lor.” Un 
document contemporan ne pastreaza pretioasa stire ca 

neunitii, credinciosi ai parohiei Ripa Rametului, adreseaza 
in anul 1792 o petitie catre imparatul Austro-Ungariei, prin 
care cer ca sa li se dea inapoi biserica si casa manastirei. 
Imparatul “s-a milostivit prea gratios a ingadu'”, potrivit cu 
opinia data de autoritati, ca sa li se redea neunitilor biserica 
si casa de piatra de langa ea, asa ca sa aiba si preotul unde 
locui, dar "vechea manastire stricata de langa ea sa fie 
daramata ”. Se pare ca protectorii unirii cu biserica Romei 
priveau ca un spin in ochii lor vechea manastire de la 
Rameti, care era un centru al revolutiei religioase dusmane 
unirii, caci "anume sate din partile Balgradului (Alba Iulia 
de azi), inriurite de buna seama de calugarii de la Rameti, 
se desfacura de unire”. 

Ordinul imparatesc referitor la redarea bisericei nu 
s-a comunicat insa si nici nu s-a executat decat in anul 
1821 (Ianuarie 21), cand reprezentantii autoritatilor au 
descins, dupa 31 de ani, in comuna Ponor si au comunicat 
dispozitia imperiala partilor interesate. 

Azi manastirea dela Rameti, gratie grijei si 
solicitudinei d-lui Alex. Lapedatu, ministrul cultelor si 
artelor, este declarata ca monument istoric, fapt in baza 
caruia i s-au si facut de catre comisiunea monumentelor 
istorice din Cluj reparatiunile necesare.[...] 

Exista date pretioase privitoare la biserici vechi si 
din judetul Hunedoara. Astfel biserica din Almasul Mare 
este edificata la anul 1418. Biserici vechi poseda si tara 
Hategului, unde a existat o puternica si bogata nobilime 
romaneasca, care cu vremea insa, incepand din secolul XV, 
s-a maghiarizat si catolicizat. 

In tinutul Motilor din fostul judet al Zarandului (azi 
anexat la jud. Hunedoara) — spune Stefan Metes — existau 
pe la inceputul veacului XV trei biserici romanesti in 

comunele Cristior, Risca si Valea Bradului, cladite de un 
voievod din aceste parti, care pare a fi voevodul Bolia din 
Cristior, amintit intr-un document din anul 1415. Acest 
Bolia este amintit si la 1411 cu doua fete ale sale intr-o 
inscriptie de pe peretele bisericii romane ortodoxe din 
Cristior. 

Cele dintai inceputuri de organizare bisericeasca in 
Ardeal sunt acoperite de negura deasa a veacurilor. Totusi 
putem stabili ca Tara Motilor apartinea in covarsitoare 
parte jurisdictiunei canonice a mitropoliei Balgradului 
(1479 si 1494). Nu mai putin adevarat este ca tinuturile 
dinspre Cluj si Bihor erau, intre anii 1489 si 1550, sub 
jurisdictia episcopiei Vadului si Feleacului. Episcopia 
Geoagiului de Sus (1557-1562), de scurta durata, ar fi avut 
si ea sub jurisdictiunea sa o parte din tinutul Muntilor 
Apuseni. 

In aceste vremuri preotimea română era considerata 
ca venetica si tolerata aici dupa bunul plac al potentatilor: 
principii si nobilii unguri din Ardeal. Preotul român era, ca 
si credinciosii sai, iobagul nobilului proprietar de pamant, 
dispretuit pentru credinta lui, apasat de povara muncii pe 
seama nobililor si lipsit de orice drepturi. Dregatorii 
timpului puneau cu mare zel toate greutatile pe umerii 
preotilor din sate, umilindu-i cateodata sa guste si din 
pleasna biciului argatilor nemesesti. 

Natural acest mod neuman si salbatic de a trata pe 
servitorii altarului, randuiti sa procure prin slujba lor 
mangaiere si intarire in constiinta norodului, lega poporul 
mai mult sufleteste de cuvantul preotilor, al caror sfat era 
urmat cu o abnegatie evanghelica. Aici trebuie cautata 
principala cauza, pentru care neamul românesc a rezistat cu 
atata darza hotarare ademenirilor de a se desface de 

338 


credinta stramoseasca, pentru a imbratisa catolicismul, 
calvinismul sau reformatiunea. 

Multimea cartilor bisericesti tiparite in Principatele 
Romane, Muntenia si Moldova, si aflate — ba in multe 
biserici din Muntii Apuseni intrebuintate pana azi — ne 
confirma legaturile, pe care Motii le-au avut cu biserica 
ortodoxa din Principate, care aici se dezvolta in imprejurari 
din cele mai prielnice, caci se gasea sub ocrotirea 
Domnilor, adica a voevozilor, apoi a boerilor mari si mici, 
toti deopotriva chivernisitori de locasuri sfinte, de tiparnite 
si centre de cultura bisericeasca. 

Gratie acestor legaturi cu biserica din Principatele 
Române, poporul si preotimea din muntii Abrudului nu 
s-au resimtit o clipa macar de staruintele principilor 
ardeleni, oricat de drastice erau ele, in zelul lor de a 
raspandi calvinismul. Nicaieri ca in aceste parti idealul de a 
tine neatinsa comoara sufletului si a credintei ortodoxe, nu 
s-a manifestat cu mai multa tarie. Glasul constiintei 
Moților suna la unison cu cuvantul Evangheliei: ”...si daca 
D-zeu dintr-atita moarte ne-a izbavit pe noi, nadajduim ca 
tot El ne va mai izbavi”. 

Cerul ispititor al veacului XVIII inscrie cea mai 
glorioasa pagina in istoria vietii religioase a Muntilor 
Apuseni. Desi Blajul primeste dupa unire doi episcopi — 
unul mai tarziu mitropolit — din sanul Motilor, totusi 
aproape nimic nu se clatina din asezamantul stramosesc. 
Pare ca nimeni n-a inteles mai adanc decat Motii ca idealul 
unui popor nu poate fi niciodata o desertaciune si ca acest 
ideal trebuie sa se nasca din evolutia vremilor si din rolul 
adevarurilor eterne. 

Dezbinarea religioasa din anul 1700 — cu urmarile 
sale funeste pana azi pentru unitatea sufleteasca a neamului 

339 


nostru — n-a fost plamadita cu scopul ca din toata randuiala 
sa rezulte o mai accentuata sanatate morala si o mai apriga 
viata nationala. Sirena habsburgica a fost repede inteleasa 
de sufletul cinstit si neprihanit al Motilor, cari spuneau: 
"mai bine murim cu totii decat sa impartasim unirea!” lar 
Buciumanii, cu seninatatea si hotararea caracteristica firii 
lor, ziceau propagandistilor imparatesti in favoarea unirii 
cu biserica Romei: ” Noi suntem gata sa lasam biserica la 
porunca Maiestatii Voastre preotului unit, dar mai bine ne 
pustiim si pribegim decat sa ne tinem de preotul unit.” 

Atat de puternic era inradacinata credinta sau legea 
ortodoxa in constiinta Motilor, incat in timpul revolutiei lui 
Horea numai acei Unguri isi mai puteau salva viata cari 
treceau si se botezau in religia română ortodoxa. De altfel 
cei mai aprigi dusmani ai Românilor si in special ai Moților 
n-au putut decat sa admire aceasta alipire fanatica a lor la 
legea ortodoxa, caci Moţii declarau imparatesei Maria 
Tereza franc si leal ca: "Ei se supun craiesei, dar cu 
sufletul apartin lui D-zeu, care l-a zidit si rascumparat cu 
pretiosul sange al fiului sau. Ei nu-l jertfesc nici unui om 
pamantean si nu-si parasesc legea veche de dragul 
nimanui”. Asa se explica fenomenul ca unitismul n-a putut 
patrunde decat foarte putin si tarziu de tot in Tara Motilor, 
cari erau si sunt si azi cu totul refractari ideii de a-si 
schimba credinta si legea stramoseasca. In marea comuna 
Bucium, din 6 sate, cari o compun, numai intr-unul singur 
(Bucium-Sasa) s-a putut infige unirea, iar din toata Tara 
Motilor, numai o singura comuna, Bistra, care a dat 
Blajului un episcop, este curat greco-catolica. 

Dar cea mai elocventa dovada despre statornicia 
taranimei romane din Muntii Apuseni in legea ortodoxa a 
rasaritului ne-o da statistica Românilor din Ardeal, facuta 

de administratia austriaca in anii 1760-1762 si publicata de 
dl. dr. Virgil Ciobanu din Cluj. Dintr-insa rezulta lamurit 
ca unirea n-a prins teren in muntii Abrudului si nici in 
tinutul Zarandului. Intr-adevar, la pagina 17 a acestei 
statistici se spune ca din 14 comune cele mai mari din jurul 
Abrudului si Campenilor — abia trecusera la biserica Romei 
92 de familii cu 38 preoti si 3 biserici, iar 3978 familii cu 
28 de preoti, 26 de biserici si 12 case parohiale au ramas in 
legea ortodoxa. Acelas raport se mentine si in ceea ce 
priveste comunele de pe Valea Crisului Alb, de pe Valea 
Ampoiului, ca si cele din tinutul Bihorului. 

Aceasta rezistenta incapatinata a taranilor din 
Munti Apuseni la diferitele momeli si amenintari de a-si 
parasi credinta mostenita din mosi-stramosi o mai 
invedereaza de altfel si faptul ca, desi apartineau, ca iobagi, 
domeniilor statului si ale episcopatului romano-catolic din 
Alba Iulia, cari desigur isi vor fi exercitat toata influenta 
puterii in scopul de a-i convinge sau invinge — si aceasta nu 
era desigur din cele mai mici si mai lipsita de mijloacele 
cunoscute ale iezuitismului — totusi ei au ramas statornici 
in legea, in care s-au nascut si le-a unit sufletele lor cu cele 
ale sotiilor lor. De aceea se poate spune ca, in general, 
putinele si neinsemnatele dezbinari religioase ivite in 
aceste parti sunt de data mult mai recenta si anume din 
veacul XIX; dar si aceste cazuri au la baza lor, in mare 
parte, neintelegeri de ordin particular, ivite sporadic in 
cateva sate din cauza rivalitatii dintre doi cantori, dornici 
amandoi de a ajunge preoti ortodocsi in aceeasi comuna. 
Cum acest lucru nu putea gasi aprobarea autoritatii 
bisericesti, unul dintre ei, pentru a putea fi satisfacut, alerga 
la Blaj dupa “darul sfintei preotii”, trecand atunci cu rude 
si prietenii lor la legea unita. 

Fapte urate de aceasta natura, cari incepuse sa se 
manifeste curand dupa unire, nu puteau consolida 
unitismul, pe care Românii nu-l recunosteau si alungau din 
mijlocul lor pe toti acei preoti, cari se declarau de preoti 
uniti, desi n-au lipsit nici intrebuintarea fortei militare in 
contra acelora, cari nu voiau a se marturisi de uniti. 

In asemenea imprejurari nu este de mirare ca s-a 
produs cu timpul in sanul preotimei si credinciosilor 
ortodocsi o reactiune puternica, care timp de 80 de ani a 
prilejuit mereu tulburari in poporul romanesc din Ardeal, 
dar mai ales printre Moti. Pe timpul imparatesei Maria 
Tereza, aceste tulburari iau un caracter si o forma mai 
grava, sub presiunea imparatesei Ecaterina II a Rusiei, 
protectoarea bisericii ortodoxe, care si obtine din partea 
Mariei Tereza un edict de toleranta cu data de 13 Iulie 
1759. 

In cursul acestui an apare, in mijlocul luptei 
religioase fratricide dintre Romani, calugarul Sofronie, un 
agitator curajos si abil, originar din comuna Cioara (jud. 
Alba), cu numele de familie Stan Popovici. Petrecuse mai 
mult timp in Tara Romaneasca, de unde se intorsese in 
comuna sa natala in anul 1756. Indraznet si bun orator, 
Sofronie incepe mai intai apostolatul sau in contra unirii in 
judetul Hunedoara si apoi in judetul Alba, provocand o 
fierbere atat de mare in mijlocul poporului, incat acesta 
alunga pe preotii uniti nu numai din biserici, ci si din 
locuintele lor. 

Fata cu aceste scene, guvernul se temea de 
izbucnirea unei revolutii si in consecinta da ordin pentru 
arestarea calugarului Sofronie. El este prins in anul 1759 si 
aruncat in temnita din comuna Bobalna[...] Dar afland 
aceasta stire, sute de tarani din comunele invecinate se 

inarmeaza cu pari, coase si topoare si navalesc in curtea 
prefectului Ladislau Balog, care locuia in Geoagiul de Jos 
(aproape de Bobalna), cerandu-i cu energie liberarea 
calugarului. Prefectul reusi sa imblanzeasca multimea de 
tarani cu cuvinte dulci si frumoase, indemnand-o sa se 
adreseze cu cererea lor guvernului din Sibiu. Apoi 
prefectul, luind avizul guvernului, dispune in secret 
transportarea calugarului Sofronie din arestul de la Bobalna 
in inchisoarea fortaretei Alba Iulia. Dar Românii afland si 
aceasta manopera, peste 500 de tarani din judetele Zarand, 
Hunedoara si Alba, printre cari multi din jurul Abrudului, 
dau navala in seara zilei de 13 Februarie 1760, sub 
conducerea unui protopop din Selistea Sibiului, in curtea 
arestului din Bobalna, unde sparg arestul, leaga si bat pe 
pazitori si elibereaza pe calugarul Sofronie. 

Pus in libertate, Sofronie, insotit de o mare multime 
de popor, apuca drumul pe Valea Geoagiului de Jos inspre 
munti, unde incepe, fara nici o frica, propaganda sa in 
contra unirii, caci acum poporul il apara cu puterea si 
bratele sale. 

Actiunea calugarului Sofronie incepu sa ingrijoreze 
in mod serios Curtea imparateasca din Viena, astfel ca 
imparateasa Maria Tereza, in contra sfaturilor consilierilor 
sai, dete o proclamatie, prin care 158 comune erau invitate 
sa indeplineasca obligatiunile lor in baza edictului din 
1759, fagaduindu-le iertare pentru toate greselile savarsite 
si trimiterea unui episcop neunit, de care Românii 
ortodocsi au fost lipsiti odata cu votarea unirii de catre 38 
protopopi ortodoxi, adunati la Alba Iulia in ziua de 7 
Octombre 1698, sub presedentia mitropolitului Atanase, 
partizanul infocat al unirii. In acelas timp guvernul 
elibereaza din inchisoare pe preotii arestati pentru 

“schisma”, adica pentru crima ca nu voiau sa imbratiseze 
unirea, cu angajamentul ca nu vor mai turbura “sfanta 
unire”. 

In ziua cand s-a publicat aceasta proclamatie, 
calugarul Sofronie se afla in Zlatna, unde a fost primit cu 
mare alai si insufletire. Proclamatia Mariei Tereza n-a avut 
insa nici un rasunet, deoarece Românii spuneau ca nu-si 
parasesc religia pentru nimic in lume si ca bisericile nu le 
dau unitilor, ci vor merge ei intr-insele ca sa se roage lui D- 
zeu. O motiune in acest sens a fost adoptata si de catre o 
mare adunare poporala, tinuta la Deva in postul Pastilor 
[...]. Alungarea preotilor uniti de prin sate si luarea indarat 
a bisericilor de la ei era in plin curs chiar prin comunele din 
jurul Albei Iulii. La Zlatna pana si functionarii domeniali ai 
statului fura alungati, iar unii preoti uniti inchisi. Poporul 
asculta acum de calugarul Sofronie ca de un rege, caci el 
fagaduise oamenilor ca daca se vor lepada de unire, vor 
primi in fruntea bisericei un episcop sarb si astfel se vor 
bucura si ei de toate privilegiile politice si cetatenesti pe 
cari le au Sarbii. Sofronie stiuse sa dea miscarii sale un 
fond curat politic. 

De la Zlatna, Sofronie merse la Abrud. In ziua de 
Rusalii (14 Maiu 1760), Sofronie, insotit de poporul 
razvratit, rapi unitilor biserica din Abrud si savarsi el insusi 
liturghia intr-insa. Apoi cutreera satele dimprejur, alungand 
pe preotii uniti si ocupandu-le bisericile, casele si veniturile 
parohiale. 

In ziua de 24 Maiu, Sofronie sosi la Campeni, unde 
era targ de saptamina si unde cum ajunse incepu sa predice 
in contra bisericei papistase si a celei unite. Preotii uniti 
fura izgoniti si aici din casele lor, iar protopopul unit 
Alexandru Aron din Rosia Montana batut crunt. El a scapat 

cu viata numai gratie unui cal bun ce avea si cu care a putut 
fugi ca sa se salveze. 

Focul aprins de Sofronie se latea in toate partile, 
preparandu-se astfel terenul pentru revolutiunea sangeroasa 
a lui Horea dela 1784. In Iunie 1760 mai multe sate din 
judetele Alba, Turda si Tarnava inainteaza guvernului o 
rugare, in care protesteaza si declara ca mai bine lasa sa li 
se taie capetele, ca sunt gata a cere ajutor si ocrotire dela 
Curtea imparatiei rusesti si ca mai curand pun toata tara in 
flacari, decat sa ingadue ca cineva sa-i mai sileasca a se 
face uniti! 

In ziua de 7 Iulie 1760, guvernul transilvan din 
sibiu, fata cu aceste amenintari, porunci organelor 
administrative ca sa aresteze pe toti razvratitorii taranimei 
si mai ales pe preotii neuniti. Si temnitele garnizoanei din 
cetatea Balgradului (Alba Iulia) incepura a se umplea. Intre 
primii arestati se afla popa Molnar din Sadu, langa Sibiu, 
cunoscut sub numele de Popa Tunsu, care facea in judetul 
Turda aceeasi propaganda, pe care o desfasura Sofronie in 
Tara Motilor. Numele de Popa Tunsu i s-a tras din faptul ca 
fusese tuns de episcopul Blajului, Aron, pentru ca se 
sfintise in Muntenia, la anul 1758. 

Aceeasi soarte il pandea si pe Sofronie in urma 
ordinelor guvernului, mai ales ca preotii uniti din Abrud se 
si grabira cu plangeri la Sibiu impotriva lui. In ziua de 2 
August sosesc la Abrud 25 de husari sub comanda unui 
ofiter Ioann Halmagyi de Somlyo si a unui functionar 
gubernial, cu numele Secadate, avand porunca sa prinda pe 
calugarul propagandist. Dupa ce nu-l gasesc la Bucium, 
husarii se intorc in Abrud-sat, unde afla ca Sofronie cu 
primarul Abrud-satului s-au inchis in biserica ortodoxa 
locala. Sosind husarii la fata locului, sparg usa incuiata a 

bisericii, prind pe calugar si pe primar, pe cari, dupa ce îi 
leaga strans pe doi cai gasiti in pripa, pornesc cu ei spre 
Alba Iulia. 

Auzind Romanii despre aceasta arestare, dau 
alarma, se aduna grabnic inarmati si pleaca in urmarirea 
husarilor. Primarul din Abrud-sat, cu numele Gavrila Rusu, 
un strabun al meu, voinic cat un munte, vazand poporul, 
incepu sa se ia la lupta cu husarul care-l insotea, asa incat 
acesta aparandu-se, ramase indaratul grosului husarilor, 
cari faceau paza calugarului Sofronie. Ajuns de poporul 
infuriat, husarul fu dat jos de pe cal si batut de moarte, iar 
primarul Gavrila Rusu fu pus pe picior liber, fara ca ceilalti 
husari sa vina in ajutorul camaradului lor, incoltit si 
schingiuit de multimea rasculata. 

Poporul se intoarse cu husarul ranit la Abrud, unde 
nenorocitul reprezentant al puterii brachiale simtindu-si 
apropierea mortii, ceru sa i se aduca un preot romano- 
catolic ca sa-i dea ultimele ingrijiri. Românii, agitati inca 
de arestarea lui Sofronie, asteptau sosirea preotului papistas 
la patul muribundului husar si cum sosi, il arestara si detera 
de stire autoritatilor locale ca ei nu vor da drumul preotului 
romano-catolic pana cand nu va fi eliberat si calugarul 
Sofronie. Dar capii administratiei se spalara pe maini, 
motivand ca cele intamplate lui Sofronie s-au facut din 
ordinul guvernului si ca ei nu pot intreprrinde nici un pas 
pentru lberarea lui. Mai tarziu, la interventia directorului 
domenial, totusi poporul puse in libertate pe duhovnicul 
papistas. 

A doua zi insa — era intr-o Dumineca — peste doua 
mii de tarani si muncitori romani, inarmati cu pusti, 
topoare si maciuci, inconjurara casa directorului dela 
oficiul de schimb al aurului, pe care il faceau raspunzator 

pentru cele intamplate in ajun lui Sofronie si taranului 
Gavrila Rusu, primarul comunei Abrud-sat. În furia lor, 
locuitorii devastara casa si mobilele directorului, care era 
sa fie macelarit cu toata familia, daca nu reusea sa se 
ascunda asa ca sa nu poata fi gasit. 

Rau de tot au patit-o insa si husarii, cari, scapati de 
furia Abrudenilor, duceau pe Sofronie la Alba Iulia. Inainte 
de intrarea in oraselul Zlatna, pe campul numit Troian, 
intalnira o multime de Români, cari mergeau la targul din 
Zlatna. Cum a vazut poporul pe husari ducand cu ei legat 
pe calugarul lor iubit, le-a barat drumul cu un lant, i-a 
atacat, i-a dezarmat, au pus in libertate pe Sofronie, iar pe 
husari, considerandu-i ca prizonieri, i-a inchis in temnita 
din Zlatna si fiindca in incaierarea din campul “Troianului” 
husarii, aparandu-se, au ranit cativa Români, au cerut sa li 
se dea dintre ei atati ostatici cati Români au fost raniti, 
spunandu-li-se totdeodata husarilor ca daca ar muri cumva 
vreun Român in urma ranilor primite, in acest caz poporul 
ii va omori pe toti. De voie de nevoie, cererea Românilor li 
s-a implinit. Mai tarziu insa Românii au eliberat pe toti 
husarii. 

Sofronie era acum din nou el stapan in Zlatna, unde 
continua sa aţâţe poporul in contra bisericei unite. In ziua 
de 6 August (1760) multimea poporului adunat in Zlatna 
crescu pana la 7000, mergand cu totii pe campul 
““Troianului”, unde fusese eliberat calugarul Sofronie din 
mainile husarilor si unde s-a incins apoi, cu vin din 
pivnitele statului, un chef mare, care a degenerat in cearta. 

Inainte de a se imprastia multimea Sofronie se duse 
la directorul minelor, un anume Keyliny, si la un alt 
functionar superior, Eder, silindu-i pe amandoi sa plece la 
Sibiu si sa obtina de la guvern punerea in libertate a tuturor 

preotilor ortodoxi arestati in urma poruncii guvernului din 
7 Iulie (1760), amenintandu-i in acelasi timp ca daca in 8 
zile nu vor dobandi aceasta de la stapanire, nu-si vor mai 
gasi in viata sotiile si copiii, iar pe preotii arestati ii va 
elibera poporul cu puterea, chiar si din cetatea Albei Iulii. 

Acest gest indraznet al calugarului Sofronie a avut 
rezultatul dorit: in ziua de 12 August cei doui functionari 
s-au intors de la Sibiu nu numai cu aprobarea guvernului 
pentru punerea in libertate a preotilor neuniti arestati, ci 
chiar cu acestia in persoana, ca sa fie aratati poporului spre 
mai mare incredere. 

In timpul acesta la Abrud s-a pornit o adevarat 
goana in contra celor banuiti ca ar fi luat parte la prinderea 
si arestarea lui Sofronie. Mii de Români se adunara la 
sunetul clopotelor trase in dunga si navalira de la Abrud 
asupra Rosiei Montane, sediul protopopului unit Alex. 
Aron, unde au darimat pana in temelii casa acestei feţe 
bisericesti, i-au impuscat vitele, iar banii ce i-au gasit i-au 
imprastiat in cele patru directii ale bataii vantului. Pana si 
fratele mirean al protopopului a patit-o la fel. Cu un cuvant, 
preotii uniti erau scosi din randul oamenilor, caci erau 
aruncati la hotarele diferitelor comune si izgoniti din 
societate, iar vitele lor nu erau lasate sa pasca cu vitele 
celorlalti credinciosi. 

In asemenea conditiuni nu este de mirat ca teroarea 
poporului infuriat incepuse sa nu mai cunoasca margini. 
Nimeni nu mai cuteza a se marturisi de unit. Daca o facea, 
era imediat batut. Cete intregi de tarani din munti navaleau 
la tara ca sa jefuiasca casele preotilor uniti, iar pe acestia ii 
duceau legati la Zlatna, de unde nu se puteau elibera decat 
numai cu bani grei. 

Un preot romano-catolic, care isi permisese cateva 

aprecieri mai aspre la adresa Romanilor revoltati, era sa fie 
linsat de popor daca nu intervenea calugarul Sofronie, care 
l-a pus sa se taraie in genunchi dela usa bisericii pana la 
altar si astfel sa-si retraga cuvintele ofensatoare, ceea ce 
popa a si facut, spre a-si mantui viata. 

Sofronie era acum atotputernic in Muntii Apuseni. 
Abil si cutezator cum era si stiind ca imparatia austro- 
ungara era in razboi cu Prusia, deci fara multa armata in 
interiorul tarii, el incepu sa ameninte prin scrisori chiar si 
guvernul, cerand ca si cei trei preoti ortodoxi, cari mai erau 
inca inchisi la Sibiu, sa fie cat mai grabnic eliberati, caci 
altfel pace in tara nu va fi! Urmarea acestei amenintari fu 
ca episcopul Aron dela Blaj se refugia la Sibiu si multi 
nobili unguri, catolici, gasira precaut a se retrage in orase, 
mai ales in cetati. Pana si ofiterii din garnizoana Albei Iulii 
se temeau ca va fi atacata cetatea lor. 

Nu era desigur fara motiv ca, in asemenea 
imprejurari, Curtea imparateasca din Viena sa fie 
ingrijorata de izbucnirea unei revolte a intregii populatiuni 
romanesti din Ardeal. De aceea dete ordin, la 20 Octombrie 
1760, ca Sofronie sa fie inconjurat cu salvus conductus, 
doar-doar va fi imblanzit prin aceasta. Stapan pe sine si pe 
sufletul poporului, calugarul Sofronie se folosi de acest 
salvus conductus pentru a cutreera o mare parte din Ardeal 
in calitate de “vicar al sf. sobor din Carlovitz” si a organiza 
biserica romana neunita, lipsita de conducator. In 
primavara anului urmator si anume la 23 Februarie 1761, el 
tine la Alba Iulia un mare sobor al preotimei ortodoxe, 
dupa care viziteaza apoi tara Oltului si tinutul “Fundului 
regiu”, adica cel locuit de Sasi. In Fagaras a luat cu puterea 
de la uniti catedrala si cheile dela protopopul Vasile 
Baranyi. 

Cu tot salvus conductus-ul aplicat lui Sofronie, 
Ardealul era in plina revolutie religioasa, iar biserica unita 
parea cu totul nimicita. Protopopul Cibului (sat in jud. 
Hunedoara, 10 km departare de Zlatna), cu numele loan 
Popovici, scria intr-o carte bisericeasca: "Cand s-a lepadat 
sfanta unire din toata Tara Ardealului, au fost anii 1760”. 

Numai procedarea energica a generalului Bukow, 
noul comandant al trupelor din Transilvania, anume trimis 
de imparateasa Maria Tereza, a putut pune frâu agitatiunei 
periculoase a calugarului Sofronie. Cum a sosit in Ardeal, 
generalul Bukow publica o proclamatie in limba 
romaneasca, prin care se spune Românilor ca daca vor 
inceta cu atacurile in contra unitilor, li se vor ierta toate 
faptele savarsite si li se va da chiar un episcop de legea lor, 
daca se vor purta bine. In acelasi timp soseste la Sibiu si 
episcopul sarb Novacovici din Buda, care avea sa dea 
ajutor comisiunei instituite pentru linistirea credinciosilor 
bisericei ortodoxe. Acest episcop insa, fiind omul 
guvernului, sustinea mai mult interesele unirii decat ale 
ortodoxiei. 

Pe ziua de 26 Aprilie 1761 au fost convocati la Sibiu 
toti fruntasii bisericilor ortodoxe, printre cari, bine inteles, 
si calugarul Sofronie, care se afla la Zlatna. Locuitorii din 
Zlatna nu voiau insa sa-l lase sa plece fara ostatici, de 
teama ca sa nu i se intample calugarului vreun necaz pe 
drum. Cererea lor a si fost in parte satisfacuta, trimitandu- 
se un detasament de soldati imparatesti ca sa insoteasca pe 
calugar la Sibiu, fapt care a iritat insa mult pe Zlatneni si 
putin a lipsit ca procedarea aceasta a guvernului sa nu 
degenereze intr-un macel. In sfarsit lucrurile s-au aranjat 
astfel ca Sofronie sa mearga la Sibiu insotit nu numai de 
soldati, ci si de o ceata mare de Români, la cari pe drum 

s-au mai alipit si altii, asa incat cand Sofronie sosea la 
portile Sibiului, multimea de popor era atit de numeroasa, 
incat insusi Sofronie se temea ca nu va fi lasat sa intre in 
oras, iar el va fi escortat de soldati ca un simplu arestat. 

Inteligent si abil, calugarul Sofronie gasi mijlocul sa 
scape si din aceasta incurcatura. Intr-adevar el se furisa din 
mijlocul multimei si schimbandu-si hainele, intra pe ascuns 
in oras, acompaniat numai de doi credinciosi ai sai. 
Prezentadu-se generalului Bukow, calugarul fu primit cu 
multa blandete si afectiune, ceea ce l-a impresionat in mod 
deosebit de placut. 

Dupa ce Sofronie cu oamenii sai de incredere 
iscalira o declaratie de supunere, el se intoarse din nou la 
Zlatna, unde mai tinu cateva sinoade si continua munca sa 
pentru intarirea credintei ortodoxe printre Romani, insa in 
mod mai temperat si prevazator, din cauza mai ales ca 
generalul Bukow umplu satele din muntii Abrudului cu 
puternice detasamente militare. 

Vazand procedara energica a acestui general- 
comandant, care nu intelegea sa glumeasca cu cei cari se 
impotriveau poruncilor sale, calugarul Sofronie a disparut 
la un moment dat din munti si s-a refugiat in Tara 
Romaneasca, unde s-a intalnit si cu protopopul 
Balomireanu, fost vicar al episcopului Inocentiu Micu 
Clain, care inca pe la anul 1748, lepadandu-se de unire, se 
refugiase in Romania. 

Fara indoiala, agitatiile calugarului Sofronie au 
pregatit, in constiinta Motilor, drumul la revolutia cea mare 
si sangeroasa a lui Horea, la care n-au participat, afara de 
rare exceptii, decat numai Romanii de legea ortodoxa. 

Cu totul altfel s-au petrecut lucrurile in timpul 
revolutiei dela 1848/49, in care si ortodoxii si unitii au 

mers mana in mana, sub greutatea formulelor lapidare ale 
lui Simion Barnutiu asupra ideii nationale. “Comisiunea 
stransa a prefectului Avram Iancu”, care vâra groaza in 
ostirile unguresti, era compusa si din uniti si din neuniti. 
Protopopul unit Simion Balint din Rosia Montana sta 
alaturi de preotul ortodox Simion Groza din Rovine, 
punandu-si tot sufletul lor in serviciul revendicarilor 
nationale, in slujba natiunei intregi. 

De altfel dezbinarea religioasa a Romanilor ardeleni, 
atat de mult dorita de Curtea imparateasca din Viena, n-a 
intarziat sa procure o grozava dezamagire insisi 
promotorilor ei, cari intelegeau sa culeaga cu totul alte 
roade decat cele pe cari le da unirea cu biserica Romei. 

Astfel Motii dau doui ierarhi romani uniti: pe Petru 
Pavel Aron dela Bistra, episcop al Blajului intre anii 1752- 
1764, intemeietorul intelept al scolilor din Blaj, care in 
curand devenira locul de redesteptare nationala a unui 
neam intreg, si apoi pe Alex. Sterca Sulut din Abrud, care 
ajungand mitropolit al Blajului (1851-1867), depune o 
munca si ravna fara pereche pentru a fi cat mai folositor 
românismului. 
Scoala - Biserica si scoala au fost strans legate, in tot 
cursul istoriei, si la Românii din Muntii Apuseni. Pe 
masura ce se dezvolta biserica, prindea radacini si 
invatamantul.|...] 

CAPITOLUL XXXXI 
COMUNICATIILE IN TARA MOTILOR 


Cand vorbim despre mijloacele de comunicatie ale 
tinutului Muntilor Apuseni, trebue sa tinem seama de trei 
factori, cari cumpanesc in asemenea materie. Primul si cel 
mai important este factorul necesitatilor strategice ale tarii 
romanesti in situatia sa politica si teritoriala de azi. Cel de 
al doilea este factorul curat economic, iar ultimul este 
factorul cultural si social, care inca conditioneaza solutia 
pe care viitorul apropiat trebue sa o dea problemei 
comunicatiilor in regiunea Muntilor Apuseni. Caile de 
comunicatie existente nu satisfac pe nici unul dintre acesti 
trei factori importanti, cari tot mai mult isi validiteaza 
importanta lor pentru viata publica a Romanilor din Tara 
Motilor. 

Daca consideram situatiunea geografica a granitelor 
noastre de vest, de la inceput trebue sa stabilim ca 
fortificarea acestei granite pretinde, pe langa colonizarea 
unui elemen viguros românesc pe tot cuprinsul ei de la 
nord spre sud, si impreunarea acestui element colonizat, 
peste tinutul Muntilor Apuseni si peste Zarandul romanesc, 
cu insasi inima tarii romanesti la imbinarea 'Tarnavelor cu 
Murasul. Pornind din acest principiu, Muntii Apuseni nu-si 
gasesc azi acces suficient nici spre apus, nici catra raul 
Mures cu nici una dintre liniile de comunicatie pe cari le 
au. Exlicatia o gasim in faptul ca acest tinut niciodata pana 
acum nu a facut parte din insasi organizatia politica a 
statului romanesc. 

Ramane deci sa cercetam motivul pentru care ideia 
legaturii Muntilor Apuseni cu Valea Murasului trebue sa ia 
fiinta cat mai repede posibil, prin construirea unei astfel de 

artere de comunicatie, dela vest spre sud-est, care ar urma 
sa satisfaca integral necesitatile strategice, economice si 
culturale ale tinuturilor pe cari le-ar atinge, in armonie 
desavarsita cu interesele superioare ale tarii romanesti 
intregite. 

Vom examina acest postulat, intaiu, in comparatie 
cu lipsa criteriilor acestei cerinte a soselelor existente, 
aratand prin istoricul construirei lor de catre statul ungar 
tendinta acestuia de a nu fi vrut sa inzestreze cu sosele un 
tinut, asa dupa cum pretindeau interesele lui de viata. Este 
aproape indeobste cunoscut ca soseaua cea mai veche, care 
s-a construit in scopul apropierii Muntilor Apuseni cu 
Valea Murasului, este aceea care ne-a ramas inca dela 
Romanii stapanitori in trecutele vremi pe aici si care 
impreuna cu Alba Iulia de azi (Apulum) cu Zlatna si cu 
Abrudul, pe valea Ampoiului, peste Dealul Mare. 

Ea se datoreste interesului, pe care acest cuminte si 
harnic popor il purta exploatarii minelor. In alta parte a 
volumului de fata am vorbit despre aceasta sosea mai pe 
larg, aratand menirea pe care a avut-o, incepand dela 
Romani pana in zilele noastre. 

Romanii au avut tot interesul sa construiasca 
aceasta sosea pe valea Ampoiului, caci centrul Daciei 
Traiane era Apulum (Alba Iulia) si deci aci avea sa se 
concentreze si sa se desfaca tot produsul exploatarilor 
miniere din Muntii Abrudului. 

Mentinerea ei in viitor o reclama aceleasi interese 
mari, cari sunt identice si pentru viata economica a 
Romaniei întregite. 

Cea de a doua sosea, care s-a construit mult mai 
aproape de timpurile noastre, este soseaua dealungul 
Ariesului, care leaga orasul Turda cu Campenii, centrul 

Motilor propriu zisi, si cu Abrudul. Dateaza ca sosea 
nationala (drum de tara) din jumatatea a doua a veacului 
XIX. Este in afara de orice indoiala ca edificarea ei era 
indicata de situatia geografica a tinutului pe care-l strabate. 
Totusi nu este mai putin adevarat ca statul ungar a urmarit, 
prin construirea ei, interese cari culminau in avantul pe 
care orasele Turda si Trascau trebuia sa-l ia prin comerciul, 
industria si finanta maghiaro-evreiasca a acestor orase. 

Nu mai putin s-au urmarit aceleasi interese si prin 
construirea liniei ferate inguste dealungul acestei sosele, 
adica dela Turda la Abrud. Statul ungar nu privea cu ochi 
buni construirea aici a unei linii ferate normala, caci 
poporul roman din Muntii Apuseni trebuia, dupa conceptia 
ungureasca, sa fie lipsit de posibilitatile unei vieti mai 
tichnite si mai lesnicioase. 

Soseaua a treia, care leaga Muntii Apuseni cu 
tinutul Crisului Alb (Zarandului), este “drumul de tara” 
dintre Abrud si Brad. S-a construit la initiativa si indemnul 
administrativ a vechiului judet Zarand, conducere care era 
romaneasca prin faptul ca era compusa din suflete otelite in 
focul sacru al dorintelor de a face ceva si pentru Romanii 
oropsiti si nacajiti de greul unei vieti, care-si macina in 
curs de veacuri rostul ei in folosul altora. 

Epoca absolutismului austriac de dupa anii 1848 si 
1849 a renascut pe o clipa in Zarand umbrele vechilor 
cnezi Si Voivozi romani, cari nu au esitat a-si pune tot 
sufletul lor in slujba poporului, care i-a nascut. 

Astfel a luat fiinta unica sosea in epoca stapanirilor 
straine, care deserveste interese curat romanesti si 
neprecupetite de impilatorii nostri seculari. 

Daca examinam cu deamanuntul aceste linii de 
comunicatie, cari servesc insa numai in parte interesele 

Muntilot Apuseni, usor ajungem la constatarea ca nici una 
nu a fost construita cu menirea de a creia pe seama 
populatiei acestui tinut o astfel de artera de comunicatie, 
care sa imbratiseze in intregime toate interesele mari ale 
tinutului, interese cari sunt inerente cerintelor de exploatare 
a tuturor materiilor brute din Muntii Apuseni prin munca 
populatiei indigene. Cu atat mai putin satisfac ele azi 
supremul obiectiv al preocuparilor noastre de aceasta 
natura, care culmineaza in impacarea trebuintelor 
imperioase ale apararii nationale. 

Infaptuirea idealului national a gasit Muntii 
Apuseni inchisi de restul tarii, unde in mod firesc s-au 
desvoltat toate liniile de comunicatie, asa dupa cum 
evolutia istorica a Ardealului a impus aceasta desvoltare. 

Faptul ca acest tinut geograficeste se gaseste azi 
inglobat in pamantul stapanirii noastre, ridica la suprafata 
argumentul cel mai puternic in sustinerea construirii unei 
sosele noui, care sa aiba acces sau esire spre un nod al 
cailor ferate romane, ce-si au drumul spre Bucuresti, 
capitala Romaniei intregite. 

Acesta este principiul cel mai de seama care trebue 
sa predomneasca la rezolvarea problemei comunicatiilor in 
Munti Apuseni. Punctul de plecare va trebui sa fie fara 
indoiala oraselul 'Teius de pe Valea Muresului in legatura 
directa cu orasele Abrud si Campeni din creerii Muntilor 
Apuseni. Argumentul preponderant al acestui principiu 
rezida in faptul ca interesele strategice, economice, 
culturale si sociale ale tinutului Muntilor Apuseni sa aiba 
comunicația directa cea mai scurta cu cel mai curat tinut 
romanesc, adica cu lanul taranimei romane din vatra 
Muresului, in punctul care face cea mai buna legatura de 
cale ferata cu capitala tarii. 

Urmeaza deci sa fixam linia menita a satisface 
aceasta mare cerinta nationala. Ea numai una poate sa fie: 
Teius spre comuna Mogos, pe valea Geoagiului de Sus, 
prin Bucium la Abrud, de aici la Campeni, pe Ariesul 
Mare, spre Scarisoara (Lapus) si peste Biharia in Valea 
Crisurilor, la Baita si Vascau. 

Cand aceasta linie de comunicatie va fi fixata pe 
teren si prin o cale ferata, care sa lege Teiusul cu Oradea 
Mare, strabatand 'Tara Motilor, atunci acesta va fi postul de 
avantgarda dinspre granita noastra de vest, unde poate nu 
peste mult se vor masura din nou puterile celor doua 
popoare si se va liquida ultima nadejde a celor ce vreau sa 
usurpeze drepturile noastre istorice asupra vechiului 
Ardeal. Interesele economice se vor gasi deplin satisfacute, 
caci aceasta linie de comunicatie imbratiseaza direct intreg 
tinutul Muntilor Apuseni.[...] 

Nu mai putin importanta este, tot din motive 
strategice si economice, construirea soselei Campeni- 
Huedin peste marea si frumoasa comuna Albac, apoi Arad 
(Horesti), numtele Dealul Calului, pe Somesul Rece pana 
in Belis, iar de aici cu o ramificatie spre Cluj, iar alta peste 
Calatele la Huedin. 

O parte din aceste sosele sunt construite inca de 
regimul unguresc, dar numai in masura care servea 
interesele locale ale fostilor stapanitori. Astfel vedem 
construita soseaua Huedin-Belis in scopul de a menaja 
intinse interese economice concentrate sub raportul 
exploatarii forestiere. 

Unii dintre cei ce se ocupa de chestiunea Motilor au 
aruncat si ideia construirei unei sosele nationale dela Belis 
pe sub poalele sudice ale Bihariei la Lapus si de aici la 
Baita din Vaile Crisurilor. Ideia este insa gresit conceputa. 

Soseaua, care va avea menirea sa lege orasul Huedin cu 
Muntii Apuseni, nu va putea strabate alta directie mai 
indicata de criterii geografice si economice decat Belis 
peste Dealul Calului la Albac si de aci sa se impreune cu 
soseaua Campeni-Scarisoara-Baita. 

Nu mai putin adevarat este ca ideia construirei unei 
linii de cale ferata dela Cluj la Campeni, tot numai in 
aceasta directie poate fi realizata. Ea va trebui sa urmeze 
cursul Somesului Rece pana la Belis, iar de aci peste 
comuna Albac-Arada prin Secatura la Campeni. 

Dar din momentul ce s-ar construi o cale ferata 
Teius-Abrud-Campeni-Vascau-Oradea Mare peste inima 
Muntilor Apuseni, iar aceasta linie principala ar avea si un 
acces spre Brad de la Abrud, am avea atunci suficiente linii 
de comunicatie in tinutul Motilor, pentru toate necesitatile 
lui strategice si de ordin economic. 

Clujul in acest caz va trebui legat cu Muntii 
Apuseni direct numai prin sosele nationale, dintre cari 
parte le are, dar trebuesc reparate. Asa şoseaua Cluj-lara de 
Jos este foarte buna si, putin mai ingrijita, ar satisface pe 
deplin nevoile tinutului de sub poalele Muntilor Gilaului. 

Soseaua Abrud-Aiud peste comuna Ponor va trebui 
pe distanta Ponor-Aiud scoasa dintre soselele judetene si 
mentinuta ca drum comunal, caci nu este decat de un foarte 
mic interes local, si acesta disparent total de indata ce se va 
construi adevarata sosea nationala Teius-Mogos-Abrud, cu 
un traseu de abia 56 km si fara calamitatile urcusurilor 
anevoioase. 

Prelungirea soselei acesteia dela Scarisoara la Baita 
si dela Albac la Belis, putem spune hotarat ca ar desavarsi 
idealul strabunilor Romani, cari preconizasera si aproape 
infaptuisera impreunarea Daciei Apulensis cu Dacia 

Porolissensis, peste tinutul Muntilor Apuseni. 

Aceleasi interese mari nationale ne leaga si pe noi 
cei de azi, cari am vazut cu ochii reinvierea Daciei Traiane, 
care poate deveni Imperiul roman de rasarit, in al carui 
simbol s-a realziat Romania Mare de azi. 

Toate drumurile noastre trebue sa duca si sa 
graviteze spre Bucuresti, caci aici s-a conceput aluatul, care 
ne-a dospit libertatea nationala si integritatea teritoriala, si 
tot de aci va avea sa tasneasca puterea de cimentare a 
unitatii teritoriale si politice a Tarii Romanesti. 

Mai amintim ca corolarul Muntilor Apuseni atat 
dinspre nord-vest, cat si dinspre sud-est, trebue sa fie 
inconjurat cu sosele nationale, cari sa mentina legatura de 
comunicatie intre Deva-Oradea Mare prin Tara Crisurilor 
si Halmagiu deoparte si intre Oradea Mare-Cluj-Teius- 
Deva de alta parte. 

Aceasta din urma retea este complecta si ramane sa 
se desavarseasca si reteaua corolara a tinutului Crisurilor. 

Soseaua Abrud-Zlatna, in lungime de 36 km, 
vecinic expusa stricaciunilor din cauza inundatiilor si a 
torentelor, [...], va trebui sa aiba parte cu vremea si de 
serioase lucrari technice de consolidare, spre a nu mai fi 
expusa deteriorarii la primele descarcari violente ale 
naturii. Deasemenea va trebui luata in studiu si construirea 
unei cai ferate inspre Abrud si Zlatna, care ar inlesni pe de 
o parte transportul minereurilor din jurul Abrudului la 
uzinele statului din Zlatna, iar pe de alta parte ar scurta in 
mod simtitor distanta dintre Abrud si Alba Iulia, evitand 
marele inconjur cu calea ferata pela Turda-Aiud-Teius- 
Alba Iulia. 

In acest chip, imensa multime de material lemnos is 
minereuri pe cari le ofera din belsug Muntii Apuseni, apoi 

359 


produsele agricole ca vite, poame si lana, ce se desfac in 
targurile acestui tinut, isi vor avea posibilitatea de 
desfacere usoara pe pietele interne si externe, si astfel 
bratele muncitoare ale celui mai harnic element romanesc 
isi vor castiga painea vietii in mod cinstit si nespeculat de 
parazitismul economic al veacului. 

